
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Ha d nim 


Ne pomnimo, da smo že kdaj spravili skupaj to- 
liko oznanil, najav in privjujev. Zgodila sta se 
dva sejma in pričenja se zadnje četrtletje, naj- 
bolj dobičkanosni čas v letu, zato je novosti na 


ROVJE, KONZO 


obzorju res ogromno. Mi že oljimo džojpede, 
umerjamo miši, sesamo sramke iz tipkovnic in 
prepihavamo internetne kable. Zima prihaja! 

Fabrike energijskih pijač so že od pamtiveka 
kričeči sponzorji igralskih dogodkov. Tudi tek- 
movalce pogosto vidiš pred dvobojem v Star- 
craftu 2 zvrniti pločevinke red bullov, mon- 
sterjev in podobnih zvarkov. Žlampanje ko- 
feinskih pripravkov je računalničarjem seveda 
domače, saj svoje dejavnosti radi vlečejo po- 
zno v noč. Naj gre za haxxorje, ki imajo kavni 
avtomat vgrajen v računalo, ali igralce, ki si 
kokakolo kupujejo na zalogo v hektolitrih. 
Toda odpiranje piksen s takimi ali drugačnimi 
živalmi v imenih ni samo stvar situacije, ko 
moraš ostati buden, ker tvoj ceh do enih zju- 
traj še ni uspel fentati šefa v WoWu. Zadnja 
leta sem imel spričo bolezni že večkrat resne 
težave s spalnim ritmom in sem posledično 
posegal po opisanih pripravkih, ko je bilo pač 
treba kakšno stvar nujno postoriti. Ob tem 
sem skorajda naključno pogruntal, da se nafi- 
lan s kofeinom, tavrinom in sličnimi poživili 
občutno bolje odrežem v nalinijskih kompeti- 
tivnih špilih. 

Ne gre za moj pristranski vtis. Tovrstni naslovi 
danes poznajo vseh vrst orodja za statistično 
sledenje uspehom, ki ti z vsemi mogočimi ra- 
tingi, procentualnimi izkupički in natančnost- 
mi zadevanja povedo, koliko obvladaš. Števil- 
ke ne lažejo. Ob energijskih pijačah klikam hit- 
reje v Starcraftu 2, bolje postavljam heroja v 


LoLu, natančneje zadevam v World of Tanks 
in v splošnem laže sledim kaotičnemu dogaja- 
nju na zaslonu. S tem večkrat zmagam. V ne- 
katerih naslovih je bil odmik od moje povpreč- 
ne učinkovitosti prav strašljiv. Logično je, da ti 
poživila zvišajo fizične in miselne sposobnosti, 
saj je to njihov smisel. A videti oprijemljiv 
učinek, odtisnjen v procentih zmag v igrah, je 
razburljivo. 

A pozor: za pitje teh zvarkov plačaš ceno, višjo 
od evrske v trgovini. Te pijače so ena sama 
ogromna uničujoča svinjarija umetnih barvil, 
dodatkov in zgoščenega sladkorja. Bržda naj- 
večja, kar jih lahko najdeš na policah trgovin. 
Pred meseci so bila razvpita poročila, da je v 
Združenih državah več ljudi umrlo zaradi pitja 
monsterjev. Dokazanega ni bilo nič in v vseh 
primerih je šlo za osebe s prirojenimi srčnimi 
težavami, ki bi imele bržda probleme že ob 
pretiravanju s kavo. A če ne drugega, ti to po- 
ve, da teh pločevink ni pametno metati vase 
serijsko. Namečkoma se telo na kofein in pod- 
obne spojine navadi, zato njihov učinek zbledi. 
Soldatje to dobro vedo in se jim pred akcijo 
odrekajo, da se organizem sčisti in imajo ko- 
feinske žvečilke nato predvideni efekt v boju — 
da jih zmorejo držati zbrane tam do ose- 
minštirideset ur. Kot povsod naj tudi tu velja 
zmernost. Winrate gor ali dol. Aggressor 

ucatkrat sem užil blišč ameriškega E3ja, 
izkusil drugačnost Tokyo Game Showa in 
nekajkrat praznoval igre na megalomans- 
kem Gamescomu. A zlepa ne bom pozabil 
svojega začetnega velesejmarjenja na lon- 
donskem ECTSU leta 1995. Kot igralski pisunček iz- 
za železne zavese sem prvikrat stopil v središče in- 
dustrije in se nevajen tovrstnih prireditev deško divil 
nad dogajanjem. Razstavni prostori so bili dvonad- 
stropne kulisaste utrdbe, MicroProsova recimo v te- 
matiki vesoljske ladje Enterprise. Pri Acclaimu je 
stala večmetrska gorila iz pretepačine Primal Rage, 
na Oceanovem placu so se mlatili karatejci in Full 
Throttle je promoviral rednekovski bajker na čoperju 
ter s konfederacijsko zastavo. Sony je evropsko pred- 
stavitev playstationa pospremil s carskim videozidom 
iz petindvajsetih katodnih televizorjev. U.S. Gold, ki 
je bil nastanjen v nekem hotelu, pa nas je na prizo- 
rišče dostavljal z limuzinami. In vimenozih najemnic, 
ki so talale gudije in se dale fotografirati, je bilo mno- 
go več, kot jih je tedaj panogi pritikalo. Bil sem kot 
Janezek v Disneylandu oziroma Fata u Interšparu. 

Za današnje pojme, ko je bil na kolnskem razstavišču 
zgolj štant od League of Legends večji od celotnega 
takratnega londonskega centra Olympia, je davni 
ECTS kot vaška prireditev. Zdaj so denarji postoterje- 
ni, gromozanski displeji privzeti in spektakel nepri- 
merno večji. Milijardna industrija ne dela več igric, 
marveč obilne svetove, ki tekmujejo z resničnostjo. 
Gamescom pa ni sejem neke nišne robe, marveč več- 
stotisočglavi festival enega najmočnejših področij do- 


naslednjo pošiljko iz teh tovarn zabave. Sam pa se, 
medtem ko komolčarim skozi neskončne množice 
igralcev World of Tanks, League of Legends in drugih 
podobnih modernih špilov, ki jih komajda razumem, 
sprašujem po smislu lastne poklicne prisotnosti. 


Ker je prireditev odprta, se lahko nad vsebino raduje 
vsakdo. Predvsem pa je, oziraje na sodobne trende, 
moč dogajanje podrobno spremljati po spletu. Večina 
najav in podobic zaokroži naokoli še pred sejmom in 
videa se že za časa prireditve na netu nabere toliko, 
da moreš doma ali v službi od jutra do večera buljiti v 
napovednike ter posnetke igranja. Odlično za javnost, 
slabo za novinarje, sploh za tiste iz tiskanih medijev, 
saj nimaš na takem dogodku nobene ekskluzivnosti. 
Šel sem seveda na mnogo pričakovani Sonyjev in Mi- 
crosoftov 'medijski dogodek', čakal v vrsti, se prego- 
varjal, ker me niso našli na seznamu, in nato sedel v 
zadnji vrsti na skrajni levi. Blažev žegen, kajti konfe- 
renci sta bili, kot preteklih šest let, itak streamani po 
netu. Da je bilo tam moč videti Hidea Kojimo v živo? 
Hja, bil je velik kot lego striček, zato sem njegovo 
obličje gledal na velikanskem zaslonu - enako kot mi- 
lijoni po svetu. Nadalje sem bil povabljen na mnoge 
zaprte predstavitve 'gameplaya' v poseben, 'poslovni' 
oddelek razstavišča, ki je za ruljo zaprt. The Witcher 3 
je imel tam tričetrturno predstavitev Geraldovih pus- 
tovščin, da bi se novinarji karseda prepričali v nad- 
moč naslova in skušali vtise čimbolj slikovito deliti z 
javnostjo. Krepko sem razmišljal, kako naj ubesedim 
epskost videnega. Ob povratku pa sem videl, da so 
vsi dotični videi že na netu in pravzaprav old news. 
Jebeš to. 

Svoje čase, ko je bil net bolj piškav in ekrani manjši, 
je bilo drugače. ECTS in E3 sta bila le za posel, nič 
obiskovalcev z ulice. Splet ni bil tako mogočen, in- 
stanten in brezšivno vpet v naš življenjski stil. Zato so 
bile igre tam predočene premierno in ljudje so potr- 
pežljivo čakali na revije, kjer so prvič videli slikice no- 
vih špilov. Kakšen video neki ali milijon popoldanskih 
opinion makerjev. Moje raportiranje je v resnici pri- 

UVODNJAK 


Na smenju kažejo igralno različico, iz katere na- 
pišeš vzdušen privju, pripete podobice pa nikakor 
ne odražajo resnične podobe. Založbam so bolj v 
interesu objave retuširanih bližnjih pogledov pod 
nenavadnimi koti. Kar poglejte naše napovedi ne- 
kaj strani naprej. Zvečine so tam podrobno zmode- 
lirani avtomobili, športniki, bojevniki ali pošasti od 
blizu. Edina razlika med umetno sliko od Fife 15 in 
ono od Pro Eva 2011 je v barvi Messijevega dresa. 


našalo novice, četudi dva tedna po dogodku. Založ- 
niki so se tega zavedali in so se do maloštevilnih igral- 
skih medijev obnašali spoštljivo ter z nami neposred- 
no sodelovali. Praktično vse igre za opis smo dobivali 
iz inozemstva in sestanki s PRovci na sejmih so bili sa- 
moumevni ter topli. 

Danes te romantike ni več. Na novinarski dan se na 
razstavišču tare petdeset tisoč folka, med katerimi je 
manjši del zaresnih poročevalcev, ostalo pa pač taki i 
onaki blogerji, videoblogerji z goprojkami na ramah, 
twitcherji, ljudje s 'stranmi' ... Press izkaznica je brez 
vrednosti, nihče nam ničesar ne šenkava in povsod 
stojiš v vrsti, ker imaš pred sabo trop najstnikov, ki so 
se novinarsko akreditirali z navedbo forumskih spo- 
ročil. Gospodične za stike s sedmo silo, s katerimi po- 
redko kontaktiram, saj robo zvečine dobivamo od slo- 
venskih razpečevalcev, imajo komajda čas za stisk 
roke. Čaka jih pogovor s človekom, ki je reporter v 
živo in kamerman v enem. Ali prešernejše druženje z 
ekipami od velikih občil tipa Eurogamer. Slovenija 
navsezadnje sodi med 'emerging markets', kjer za- 
ložniki vlagajo le v trgovinsko dekoracijo in kataloge 
veleblagovnic, (citiram) "with zero budget for magazi- 
nes. " V znamenje dobre volje dobim skledico kikiriki- 
jev in komplementarni red bull. 

Gamescom ni razstava otipljivih izdelkov, kakršni so 
avtomobilistični šovi ali sejmi zabavne elektronike. Vi- 
deti avto v živo in sesti vanj v primerjavi z njegovo fo- 
tografijo je ekskluziva. Izdelki našega področja pa so 
v vsakem primeru vidni le na zaslonu, tam ali od do- 
ma. Resda sejem omogoča tako imenovani 'hands- 
on', torej možnost igranja, kar nekaj kakopak pomeni. 
Ampak neke blazne vrednosti pa v naših očeh vseeno 
tista miniigralna seansa nima. Le od redkih demotov 
kaj odneseš, saj si v največ primerih vržen v večig- 
ralske partije, kjer ti v tistih desetih minutah ni kaj do- 
sti jasno, zato solersko streljaš v tri dni. Ozka izkušnja 
ti v oblikovanju novice pomaga komaj kaj. 

Še en element poročanja, ki me blazno moti, so scre- 
enshoti, torej slikice iz iger, ki so obvezen sestavni del 
oznanilnih prispevkov. Praviloma so že desetletje za 
en falus oziroma potvorjeni. Na smenju kažejo igralno 
različico, iz katere napišeš vzdušen privju, pripete po- 
dobice pa nikakor ne odražajo resnične podobe. Za- 
ložbam so bolj v interesu objave retuširanih bližnjih 
pogledov pod nenavadnimi koti. Kar poglejte naše 
napovedi nekaj strani naprej. Zvečine so tam podrob- 
no zmodelirani avtomobili, športniki, bojevniki ali 
pošasti od blizu. S kamero od zadaj in elementi vmes- 
nika statična slika iz The Crew ne privablja pogledov, 


natančno zmodeliran bemfl od blizu pa. Ker z enakimi 
grafikami strežejo Driveclub, Asseto Corsa in Forza 
Horizon 2, jih lahko brez škode zamenjam. Ali obja- 
vim tiste od Need for Speeda izpred treh let, saj so bi- 
le enake. Slično je pri športnih simulacijah, kjer je edi- 
na razlika med umetno sliko od Fife 15 in ono od Pro 
Eva 2011 v barvi Messijevega dresa. Najhuje je, da 
smo pri tem izkrivljenem marketingu z objavljanjem 
neresničnih podobic soudeleženi. 


Toda kakor je vse zapisano za nas dejansko drži in se 
znotraj cirkusa mnogokrat počutim nebogljenega in 
nespoštovanega, dam negativno razmišljanje vnemar. 
Mesečnik Joker sicer ne more tekmovati s takojš- 
njostjo in multimedijskostjo internetnega video-priko- 
ritnega poročanja, kakršnega se grejo servisi z veliko 
denarja in poklicnimi ekipami. A nam navsezadnje ni 
treba. Delamo drugače in naše geopomanjkljivosti ter 
starošolski pristop kompenziramo z bogastvom iz- 
kušenj, načinom komuniciranja in drugačnim pogle- 
dom, ki ga industriji primanjkuje. Za to dodano vred- 
nost, ki gre nad količinsko naštevanje in omenjanje 
boljše grafike, se vselej iskreno potrudimo. Obisk pri- 
reditve ob koncu dneva vseeno doprinese informacije, 
četudi se moramo redno posluževati partizanskih tak- 
tik, saj Jokerjeva vizitka še zdaleč ne odpira vseh vrat. 
Zanosa poln zato stopim naprej, pri čemer sem ipak 
hvaležen svojemu kartončku TISK. V biznis centru do- 
bim arašide in poživilne pijače ter si s karizmo 43 
ogledujem ter preizkušam igre, za katere navadneži 
na razstavišču taborijo po dve uri. Nekaj je. 

Poleg tega je Gamescom središče dogajanja mojega 
priljubljenega hobija, ki bo del mene celo življenje. Ti- 
sočkrat sem se že streljal, skakal, dirkal in tepel 
pošasti, pa me novitete vedno vnovič presenetijo in 
navdušijo. Komaj čakam, da razsekam orka dvoje v 
Shadow of Mordor in se povzpnem na Našo gospo v 
Assassin's Creed: Unity. Za Mario Party 10 že vnaprej 
vem, da se ga bo doma igralo celo leto. Tudi superju- 
načkov in supervilančkov v Lego Batmanu 3 se prav 
po otroško veselim. Najbolj cedečih slin pa pričaku- 
jem Witcherja 3, nove stopničke meni ljube zvrsti. In 
ko hodim od štanta do štanta ter gledam dogajanje na 
ekranih, pozabim na razvrednotenje svojega poslan- 
stva, temveč, kakor veli slogan dogodka, praznujem 
igre. Takrat se v oči vrnejo zvezdice, ki ne svetijo nič 
manj kot tistega davnega leta 1995. 


David Tomšič 


Finančne posledice davnega izpada PSNja ... 

... za Sony ne bodo tako resne, kot jih bo utrpela Slo- 
venija zaradi sodbe glede tožbe nekdanjih varčevalcev 
Ljubljanske banke. Sony bo moral na rovaš izvensod- 
ne poravnave plačati kakih 15 milijonov dolarjev, ven- 
dar ne v gotovini, temveč v obliki digitalnih dobrin, 
kot so starejše igre za PS3 ali PSP, naročnina na ser- 
visa Playstation Plus in glasbeni Music Unlimited. Te- 
ga bodo, če bodo hoteli, deležni vsi ameriški igralci, ki 
so imeli PSN-račun pred 15. majem 2011. Zadeva se 
vleče vse od spomladi 2011, ko je vsa mreža za pove- 
zovanje playstationov PS Network zaradi hekerskega 
napada ugasnila za nič manj kot 24 dni. Morda pa So- 
nyju ne bo treba storiti niti tega, saj mora poravnavo 
odobriti še sodnik, za kar je časa do maja naslednje 
leto. Firmi gre drugače dobro, saj je po dolgem času 
objavila dobiček, za kar je v veliki meri zaslužna znam- 
ka Playstation. PS4 se prodaja bolje od xboxa one in 
je nekje pri sedmih milijonih kosov (XBO pri petih), vi- 
ta se nekako drži, dosti cekina pa prihaja od naročnin 
na PS Plus, ki je na PS4 obvezen za večigralstvo. 

bil Google pripravljen kupiti twiteh 
najbolj priljubljeni spletni ser- 


vis za videoprenose igranja, Twitch. In to za nič manj 
kot milijardo ameriških dolarjev. Toda konec avgusta 
je v nenadnem preobratu kupec postal Amazon! Vso- 
ta je slična, namreč 970 milijonov dolarjev ali 735 mi- 
lijonov evrov. Na površju se kaj prida ne bo spremeni- 
lo, saj bo Twitch ohranil ime in neodvisnost. V Ama- 
zonu pa vidi predvsem obilno finančno zaledje za širi- 
tev. Vsekakor izjemen podvig za servis, ki je bil usta- 
novljen šele pred dobrimi tremi leti, danes pa na njem 
mesečno predvaja milijon streamerjev, ki jih gleda 55 
milijonov navdušencev. Prav tako sta stranki Sony in 
Microsoft, saj Twitch uporabljata tako PS4 kot xbox 
one. In zakaj se je Google umaknil Amazonu? Menda 
spričo zakonodaje o konkurenci, saj je pod njegovim 
okriljem že YouTube, Twitchev poglavitni tekmec. 


Amazon je pobasal Twitch 
Ze od pomladi smo čuli pona- 
vljajoča se šušljanja, da naj bi 


Vnovič v Dol ledenega vetra 


Na krilih uspeha poizdaje obeh Baldurjev se je Beam- 
dog spravil na Icewind Dale, še eno staroslavno Bio- 
warovo frpjko iz leta 2000. Obogatili jo bodo v enaki 
maniri, kar pomeni večje vidno polje na rovaš višje 
ločljivosti, malenkostne grafične popravke in mnogo 
dodatne vsebine. Med slednjo sodi šest razširjenih 
kvestov, veliko artefaktov in številni uroki ter lastnosti 
likov, ki smo jih videli v obogatenem drugem Baldurju. 
Eden takih detajlov je možnost igranja s polorkom. 
Špil bo s sodelovalnim multiplayerjem vred prišel tudi 
na tablice, mala novost pa bo štorijalni modus, v kate- 
rem se ne bo dalo umreti. Vključena bosta tudi oba 
dodatka. Za obuditev spomina: Icewind Dale je Baldur- 
ju podobna igra z druščino šestih likov, ki jih zastavi- 
mo spočetka. Pustolovščina je dosti bolj premočrtna, 
blodnjaška in osredotočena na boj. Izid letos. 


Zaradi kraje v igri pred 
zaresno sodišče? 


Bi morali zaradi kraje šlema v Elder Scrolls Online ali 
sablje v neki drugi masovnici pred pravega sodnika iz 
mesa in krvi? Nekateri v britanskem parlamentu me- 
nijo tako. Poslanec Mike Weatherley je predlagal za- 
kon, ki bi krajo navideznega predmeta uvrstila med 
kazniva dejanja. Če je igralec meč in čarobno ogrinja- 
lo kupil za 500 evrov, naj tat dobi enako kazen kot za 
olastninjen petstotak v pravem življenju, se priduša 
glavni svetovalec premiera Davida Camerona za po- 
dročje intelektualne lastnine. 

Nekatere nalinijske igre krajo predmetov strogo pre- 
povedujejo (World of Warcraft), pri drugih pa so tatvi- 
ne in prevare del osnovne igralne mehanike (Eve On- 
line, Travian), naj bo prek igralnih dialogov, ukazov 
'steal' ali pošiljanja vojske v nasprotno gildo. Če bi bi- 
lo vsako tolovajstvo opremljeno s položnico državi, bi 
slednje instantno propadle. Vseeno pa je predlog za- 
grizel v še vedno nedorečeno pravno uganko: ima 
predmet v igri vrednost v pravem življenju? 

Da je meja tanka, kažeta dve sodbi. Prvo so leta 2008 
izrekli neki Japonki. Razbesneli mož jo je prijavil, ker 
se je infiltrirala v njegov račun na MapleStory, njegov 
lik ločila od virtualne žene in ga ubila. V zapor ni šla 
zaradi uničenja virtualne lastnine, temveč zaradi ne- 
pooblaščenega vdora v računalnik. 


Kraje in prevare so v Eve Online vsakdanje. S pra- 
vim denarjem igralci kupujejo valuto ISK, ki kroži po 
blagajnah korporacij. Najbolj znan rop zakladnice je 
odnesel kar za 33.000 evrov ISKa! 


Mejo je v drugem primeru, enem redkih tovrstnih, po 
mnenju sodnice leta 2012 prestopil danski mulc v igri 
RuneScape. Odšel je do vrstnika in ga tako prebun- 
kal, da mu je slednji v igri prepustil amulet in masko. 
Danska sodnica je razsodila, da predmeta sicer nista 
oprijemljiva, a da jima vrednost vseeno dajeta čas in 
trud, ki ga je trinajstletna žrtev vložila vanju. Sodba je 
sporna zato, ker bi bilo moč nasilneža obsoditi že za- 
radi tepeža druge osebe, a so ga na javna dela posla- 
li ravno zaradi virtualne kraje, kar je precedens. 
Poslančev predlog je trapast, ker so kraje računov 
(dobro opremljeni lik za RuneScape gre na Ebayu tu- 
di za 50.000 evrov) skupaj z ostalimi hekerskimi 
praksami v zakonodaji že zdaj opredeljene kot ilegal- 
ne. 'Legalna' kraja v MMOjih pa je navadno primerno 
urejena. Sprejetje zakona bi Britancem onemogočilo 
udejstvovanje v številnih igrah, ki simulirajo kruti svet 
s spletkami in ropi vred. A taka zakonska prepoved 
ne bi povsem presenetila. Sodišče Evropske unije re- 
cimo nedavno ni bilo daleč od prepovedi hiperpove- 
zav na spletu z argumentom kršitev avtorskih pravic, 
čeravno je to v nasprotju z zdravo pametjo. 

Torej, kdorkoli je Weatherleyju, aktivnemu igralcu 
WoWa, sunil tista ogrinjala, naj se mu za dobrobit 
skupnosti in razuma čimprej opraviči! 

Karaoke prihajajo na PSA 


V naši deželi petje karaok ni najbolj priljubljeno in še 
največ smo na matrico ter zaslonsko besedilo krulili s 
SingStarom. Ta priljubljena pevska zabavnica za 
playstation je ravno letos praznovala desetletko. A 
čeprav je doživela prek trideset različnih izdaj, ki so se 
prodale v 26 milijonih kosov, se je naposled izpela, 
saj je zadnja kompilacija Back to the 80s izšla 2011. 
Zdaj Sony za pozno jesen pripravlja vnovičen zagon 
na novi konzoli, oklican Ultimate Party. Ta bo prinesel 
trideset popevk iz različnih obdobij, od Elvisa prek 
Jacksona in Adele do Gage, seveda pa jih bo moč 
dokupiti še celo vrsto po okoli dva evra za komad. 
Baje, ampak res samo baje bo nekatere kupljene za 
playstation 3 možno zastonj uvoziti semkaj. 


SingStar, ki je štartal na playstationu 2 leta 2004, 
ostaja prepoznaven tudi na štirici. Le videospoti bo- 
do tokrat v HD in točk mali milijon. 


V osnovi okolje ostaja nespremenjeno. Na zaslonu se 
vrtita uraden videospot in besedilo, pevec ali duet pa 
mora s karseda pravilno višino glasu odpeti zapisano. 
Programerji pravijo, da mrmranje in lalalanje to pot 
ne bo uspešno, saj bo program poleg intonacije raz- 
ločil tudi odpeto vsebino. Ocenjevanje se bo po no- 
vem s kvote 10.000 pik premaknilo na tri milijone, 
nad čemer skupnost ni navdušena. Med novosti sodi 
še močnejša sociala, saj bo mogoče svoj jodlež deliti 
prek Facebooka in Twitterja. Takisto bo moč obja- 
vljati fotke, ki jih bo škljocnila in oplemenitila kameri- 
ca ter izzivati z rezultati prijateljčke. 

Dasi bo z igro združljiv brezžični mikrofon iz prejšnje 
generacije, le-ta ne bo obvezen. Peti bo namreč mož- 
no kar v androidni telefon ali iphone s singstarjevsko 
aplikacijo. Programček bo poleg simuliranja majka 
nudil še preverjanje rezultatov in sestavljanje predva- 
jalnih spiskov. Sicer je to posrečen domislek, vendar 
upamo, da bo Sony za potencialne novince pripravil 
tudi pakete z zaresnimi mikrofoni. Petje in opletanje s 
telefonom pač ni priročno, v kar smo se že prepričali. 


Vidiš nenavadnost na promocijski fotki? Telefon 
ima mikrofon vendarle na spodnji strani, zato bi ga 
morala imeti pevca obrnjenega naokoli. In le kak- 
šen je užitek držati deščico ter peti vanjo? 

Na Otoku odločnejši po- 
hod proti piratstvu 


Pod Big Benom so sklenili, da zaščitijo svojo 'kreati- 
vno' industrijo, zlasti filmsko in glasbeno, ki v letni 
proračun prispevata sto milijard evrov. Eden od ele- 
mentov llistine za digitalno ekonomijo je policijski od- 
delek Intellectual Property Crime Unit, dočim je ce- 
hovska zbornica Federation Against Copyright Theft 
uspela zlobirati, da morajo operaterji voljno sodelova- 
ti. To so dosegli s preprosto 'kupnino' 750.000 funtov 
vsakemu za "vzpostavitev sistema za preverjanje, kdo 
nepoboljšljivo downloada warez." V bodoče bodo 
vsem zasačenim pošiljali najprej opomine, nato pa že 
drugačne pozive. 


Please close the 
browser page 
containing this 
website 


ILLEGAL 
DOWNLOADING 
HAS ISA 
Police intellectual 
BEEN REPORTED Property Crime Unit 
(PIPCU) 

Del protipiratske ofenzive britanskih oblasti je tudi 
oglaševalska kampanja na sumljivih straneh. Ker 
je reklamiranje plačano, s tem neposredno finanč- 
no podpirajo sandokansko gibanje. 


Da so vzeli stvar resno, pričata policijsko zajetje več 
imenikov s torrenti. V svarilo javnosti pa so se skrajno 
znesli nad nekim bednim angleškim piratkom. Ta je v 
kinu pred leti s kamero posnel Hitre in drzne ter 'cam' 
distribuiral linijsko in ploščkovno. Ker je 25-letnik 
uporabljal isti prepoznavni nick Thecod3r tako na gu- 
sarski sceni kot na socialnih omrežjih, so ga plačanci 
studia Universal hitro izsledili. Sodnik je prejšnji me- 
sec razsodil, da si je njegov tresoči posnetek z zanič 
zvokom ogledalo 700.000 ljudi, s čimer je filmarje 
oškodoval za tri milijone evrov. Ker po njegovem fant 
ne kaže nikakršnega obžalovanja, marveč je svoj od- 
nos potrdil z domišljavo FB-izjavo "Seven billion peo- 
ple and | was the first. Fuck you Universal Pictures!" 
ga je v keho je poslal za nič manj kot triintrideset me- 
secev. To je prva tovrstna obsodba na svetu in zna v 
Veliki Britaniji rabiti kot sklicevalni primer. 

V Sloveniji se kaj takega na lokalnem nivoju ne bo 
zgodilo, saj je naša 'oškodovani' sektor, naj bo filmar- 
ski, glasbeni ali igričarski, premajhen in preveč skre- 
gan med seboj. Policija pa ima za to področje enega 


Oglas od Federation Against Copyright Theft takole 
poziva ljudi, naj prijavijo filmsko piratiziranje. Nas 
zanima, kakšna je uspešnost. Se bolj pa, kaj bi se 
v takem primeru zgodilo na Slovenskem. 

celega človeka. Zaradi tega šentflorjanski piratski saj- 
ti dobro živijo in jih v svoje mreže brez slabe vključu- 
jejo vsi oglaševalni servisi. Kvota obiska pač velja! 
Tako iskalci komunistične robe mimogrede izvejo za 
ceno banan v Lidlu in ponudbo strešne kritine. Pobu- 
da bo morala priti od zunaj, bržda z evropskega nivo- 
ja. Dotlej bomo Holivud še naprej prikrajševali za sto- 
tine milijonov. 


Revolucionarne slušalke 


Moder je bil Steve Jobs, ko je rekel, da ljudje mnogo- 
krat ne vedo, kaj bi radi, dokler jim tega ne daš. Re- 
volucionarstvo je, da pokažeš pot, predstaviš nekaj 
povsem neobičajnega, razmišljaš izven okvira. Seve- 
da je možnost, da raja idejo sprejme, temu primerno 
majhna. Prav radovedni smo zato, kakšna bo prihod- 
nost slušalk sightsound, ki napovedujejo premikanje 
meja. Takole pravijo v svoji najavi: "Predstavljaj si 
družabno omreženost skozi svoje oči. Predstavljaj si 
prostoročno zajemanje spominov, medtem ko hodiš 
po ulici. Predstavljaj si, da cel svet gleda, kar zreš ti, 
in obenem posluša isto glasbo." 

Sightsound so v osnovi visokokakovostne slušalke, ki 
predvajajo muziko iz lastne shrambe ali modrozobo s 
telefona. Pri tem početju baterija zdrži štiri ure, nakar 
jih je moč uporabljati vrvično. A poglavitna lastnost 
naglavne priprave je vdelana širokokotna kamera, ki 
vidi, kar vidi nositelj. Kamera zna fotografirati in sne- 
mati video tja do razločljivosti 1080p, komandiranje 
pa je bodisi glasovno, bodisi s tapkanjem po ohišju. 
Kar šest mikrofonov obenem omogoča brezšumno 
zajemanje zvoka. Posneto gre lahko skozi mobidično 
aplikacijo instantno na Facebook, YouTube ali Vimeo 
ter še kakšen grafični filter je moč pri tem vklopiti. 


Slušalke, ki snemajo video in fotografirajo? Kdo 
ve, morda točno to nucamo, a nismo vedeli. Na 
vsak način bodo take priprave s skritimi očesi po- 
menile nov korak pri vdoru v zasebnost. 


"Pomislite na Beats, cepljen z Instagramom in gopro- 
jem," nadaljujejo snovalci tega čudeža tehnike. Zami- 
sel ni napačna, vse pa je odvisno od tega, kako se 
bodo visokoleteče besede izkazale v praksi. Omenja- 
nje najboljše adrenalinske kamere in stomilijonskega 
fotkastega servisa je precej drzno. Uporabnike ne bo 
razveselilo, če video v živo naposled ne bo HD, mar- 
več neka bedna kockavost. (1080p se zdi velik zalo- 
gaj za pretočnost). Softver zna imeti felerje, naušniki 
pa bodo nemara neprimerni za športno rabo. A mor- 
da bo nasprotno produkt uporaben in kakovostno iz- 
delan. Slušalice sightsound, ki so jih napovedali za 
začetek 2015, konec koncev ne bodo poceni. V pred- 
naročilu jih tržijo po 350 dolarjev plus davek, kasneje 
bo cifra 500. Če pridejo v Evropo, to pomeni blizu pol 
jurčka naših! 


Robinovo nagrobništvo 

S smrtjo Robina Williamsa 
nismo izgubili le odličnega 
komika in igralca, marveč 
tudi navdušenega gamerja. 
Navsezadnje je svojo hčerko 
poimenoval po princesi Zel- 
di! Rad je sestavljal močne 
PCje za igranje, med naj- 
ljubšimi naslovi pa sta bila 
oba Portala, Call of Dutyji in 
World of Wareraft, kjer je 
rad zafrkaval ljudi v dražbenih hišah. Ni čudno, da so 
zanesenjaki Nintendo in Blizzard glasno prosili, naj 
možakarju v svojih igrah postavita spomenike. Med- 
tem ko so Japonci le namignili, da morda kaj postori- 
jo v naslednji Zeldi, pa so Nevihtniki pljunili v roke in v 
deželo prihajajočih Warlords of Draenor že nametali 
kupček skritih spominkov. Prvi, ki so ga dokumentira- 
li igralci bete, je duhec iz svetilke Robin, ki povzema 
Williamsovo kultno upodobitev taistega v risanki 
Aladdin z vzkliki, kakršen je "INFINITE COSMIC PO- 
WER!" Tak bi se podal tudi kakemu šefu. 


Sexfit, modrozobi merilni penilni rinček 

O sodobnih, povezljivih seksualnih igračkah smo že 
pisali, a tedaj očitno še nihče ni prišel na idejo na- 
kurčnega obročka, ki šteje vbode. No, britanska firma 
Bondara je zdaj storila prav to. Sexfit je nov primer 
nosljive visoke tehnologije, take, ki si jo gospod na- 
mesti na gonopodij. Kakor športne zapestnice štejejo 
korake, pospeškometri v tej napravici beležijo premi- 
ke in statistiko sporočajo mobidični aplikaciji. Porivač 
lahko partnerki po koitusu natančno pove, koliko met- 
rov ga je fasala in s kakšno frekvenco. Zadeva je 
opremljena celo s svetilnimi diodami in vibratorjem, 
ki operaterju sporočata, če je nabijanje ritmično. Se- 
veda ne gre brez podatka o izgubljenih kalorijah, 
možnosti šeranja dosežka s skupnostjo in različnih 
profilov za več podležnic. Za nameček objemka že sa- 
ma po sebi vzdržuje soldatovo stoičnost in obenem 
ženski nudi ekstra užitke. Kamere, MP3-predvajalnika 
in laserjev pa ne omenjajo. Zaenkrat je sexfit še v pro- 
totipni fazi, zato nista znana ne datum, ne cena. 


150 evrov za ločeni kinect 

Kamera kinect je bila po Microsoftovem mnenju naj- 
prej absolutno neločljiva od xboxa one, nakar jih je ob 
pridobivanju prednosti PS4 srečala pamet in so zadevi 
ločili. Tako je moč še vedno kupiti xbox one s kinectom 
za 500 evrov in brez njega za 400, triočesno čudo pa 
bo od oktobra naprodaj tudi ločeno. Ne za stotaka, 
marveč za 150, in nič ne kaže, da bi bila zraven kaka 
igra. Hecna logika, ki daje misliti, da Microsoft prepro- 
sto tipa trg in ocenjuje odziv. Menimo, da bo slab, tudi 
zato, ker je podpora kinectu nevznemirljiva. Lahko fit- 
nesiraš, tepeš in se hecaš v športnih arkadicah, to je to. 


Pod značko radeon 
poslej tudi SSDji 


Ob nazivu AMD radeon najprej pomislimo na grafične 
kartice. Toda AMD pod to znamko že tri leta prodaja 
tudi pomnilniške module. Ne dela jih sam, marveč 
prelepi izdelke zunanjih dobaviteljev, kot Mercator pi- 
vo. Repertoar naprav je prejšnji mesec razširil, kajti 
isto je storil s SSDji, ki nosijo polno ime AMD radeon 
R7 SSD. Dobavlja mu jih OCZ, zato je v njih njegov 
krmilnik barefoot 3 M00. Po zgradbi in hitrosti so nek- 
je med OCZjevima nizoma vertex 460 za domače 
uporabnike in vector 150 za zanesenjake ter so pri- 
merljivi s Samsungovimi modeli evo 840. Velikostno 
so na voljo v izvedbah s 120, 240 in 480 gigabajtov. 
Žal pri kalifornijskem podjetju menijo, da njihova na- 
lepka upravičuje desetak evrov višjo ceno od ostalih 
izdelkov -160 evrov za 240-gigabajtno inačico. Linija 
je namenjena tistim sestavljalcem računal za igre, ki 
se jim ne da ukvarjati s podrobnostmi. Sedaj lahko 
ves hardver naberejo iz rdečega tabora in so ob tem 
gotovi, da se bo med seboj razumel. 


AMDA 


RADEON 
SOLID STATE 
DRIVES 


AMD je za izdelavo svojih SSDjev firmo OCZ izbral 
zato, ker je ta pod okriljem Toshibe. Tako ima za- 
nesljiv dostop do čipov NAND flash. 


Še v dvatisočdesetem je pred to znamko stal drug na- 
ziv: tisti kanadskega podjetja za grafične čipe ATI, ki 
ga je AMD kupil. No, Kanadčanov niso pozabili, kajti 
do tridesete obletnice ustanovitve ATlja, ki bo prihod- 
nje leto, kanijo imeti celoletno 'Praznovanje tridesetih 
let inovacij v igrah in grafičnih tehnologijah'. Kaj 
točno bodo dvanajst mesecev čarali, še niso razkrili, 
za začetek pa so na svetlo dali novo grafično kartico, 
radeon R9 285. Sodi med radeona R9 280 ter 280X v 
višjem srednjem razredu pri 250 evrih, kot taka pa 
tekmuje z geforcem GTX 760. Čeprav podjetje ob 
splovitvi pred dnevi ob tem ni delalo trušča, gre za bi- 
stveno osvežitev grafičnega čipa. Ta odslej za hram- 
bo sličic v pomnilniku kartice uporablja novo tehniko 
stiskanja. Rezultat naj bi bil ta, da je novinka enako 
hitra kot R9 280, čeprav ima tretjino manj pomnilnika 
in tretjino ožje vodilo do njega (dva gigabajta proti 
trem in 256 bitov proti 384)! Če imajo na zalogi še 
kak tovrsten trik, bo vredno praznovati. 


Radeon R9 280 izginja s spiskov grafičnih kartic in 
videti je, da jo kanijo z novodošlo R9 285 povsem 
nadomestiti. Na pogled sta povsem enaki. 


Dva iphona 6 in watch 


"4,7 in 5,5 palca, če še niste slišali," se je pošalil Tim 
Cook med uvodom v najbolj pričakovano Applovo 
konferenco. Govorice so se namreč uresničile. Trend 
je prevladal in iphone 6 ne bo le večji, marveč bosta 
modela kar dva. Navaden bo imel matriko 750 x 1334 
in večji, plus imenovan, 1080 x 1920. Pri tem bosta 
novinca debela okoli 7 milimetrov, kar je nekako de- 
setino manj od sedanježa. Med hardverske izboljšave 
sodijo rahlo hitrejši 64-bitni procesor A8 in pol urnejša 
grafika, barometer ter nova optična senzorja, čerav bo 
glavni še vedno tipal le 8-milijonsko. Mehanski stabili- 
zator pa začuda prinaša le večjež. Zaradi silne železni- 
ne bosta ifona zmogla zajemati video 1080p s kar 240 
sličicami na sekundo, kar je uporabno za upočasnjene 
posnetke. In super napredne selfije bosta obvladala. 


Šestici sta enake oblike, a z bolj zaobljenim robom 
od prisekane petice. In glavni gumb je ob strani. To- 
le je 4,7-palčnik, ki meri 138 milimetrov in tehta 
129 gramov. Na sredini je aplikacija Health, kamor 
se bodo stekali zdravstveni in rekreacijski podatki. 


Nadalje z novo generacijo dospeta wi-fi klic za kla- 
sično telefoniranje, kjer ni mobilnega signala (pri nas 
še neobstoječa storitev), in čip NFC za brezkontaktno 
komuniciranje. S slednjim se naposled odpira hitro 
plačevanje z mobilnikom, kajti Apple je šel v španovi- 
jo z bankirji, kartičarji, Starbucksom in mnogimi dru- 
gimi verigami ter spočel servis Apple Pay. Gre za po- 
daljšek obstoječega Passboka, v katerem bodo Ame- 
ričani poleg vozovnic in kupončkov odslej shranjevali 
še plačilne kartice. S prstom na bralniku odtisa se bo 
lastnik le približal terminalčku na blagajni in v trenut- 
ku bo plačilo sprejeto, brez potrebe po prižiganju za- 
slona. Apple Pay bo ravno tako deloval pri internet- 
nem šopingu. Pri tem so izdatno poskrbeli za varnost 
in zasebnost, saj je govorec poudaril, da Apple ne vi- 
di opravljenih nakupov. 

Kajpakda bo novi telefon vseboval še mnoge frišnosti, 
saj vzleti z novim sistemom iOS 8. Ta bo v drugi polo- 
vici septembra na voljo tudi za druge mobilije, tja do 
verzije 4S. Pravijo, da gre za največjo sistemsko nad- 
gradnjo. Z njo prihajajo izboljšan dizajn, bližnjice do 
stikov in več možnosti na notifikacijski plošči, pre- 
novljen fotourejevalnik ter sporočilni center, izmenje- 
vanje medijev in aplikacij z družinskimi člani, rekrea- 
cijski program, boljša povezava z maci in Applova ce- 
lovita oblačna shramba iCloud. Datuma izida iphona 6 
na največjih trgih je 19. september, s cenami od 700 
(4,7, 16 GB) do 1000 evrov (5,5, 128 GB). Pri nas bo 
naprodaj kasneje letos. 


Preostali izdelovalci vključujejo NFC v aparate že 
nekaj let, pa se tehnologija nikakor ne prime. Bo z 
nastopom iphona 6 postalo fočkanje za plačila, pri- 
sotnost na delu, popuste in potniški promet končno 
samoumevno? V ZDA zelo verjetno. 


Sicer sta nova iphona zaslonsko podhranjena napram 
Samsungovemu dvojcu S5 in notu 4, ki imata boljši in 
razločnejši AMOLED. Takisto ne štejeta toliko giga- 
hercev, jedrc, megapikslov in ramnikov. Androidni 
uporabniki se že rogajo, da iphone 6 prinaša elemen- 
te, ki jih je imel Googlov tabor pred dvema letoma. 
Vendar Apple prisega na nadmočno uporabniško iz- 
kušnjo, dodano vrednost z obiljem privzetih aplikacij, 
ki jih je v celoti razvil sam, ter na svojo celokupno 
premijskost. Z večjo prikazovalno površino bo pre- 
pričal marsikoga, ki mu doslejšnja relativna majhnost 
ni ustrezala. Poleg tega bo še bolj zavdal namenskim 
igralnim napravam, kajti kakovostne igre, kot jih iOS 
že itak ima, na tako velikem zaslonu zadovoljijo drka- 
možne potrebe večine. Ob tem bodo aplikacije po no- 
vem bolj neposredno dostopale do procesorja, zato 
bo lahko grafika še boljša. To so demonstrirali z obe- 
tavno mobo Vainglory. 

Ker telefonični par ni bil dovolj, so tekmecem, zlasti 
tistim v Seulu, pokadili še z enim dolgo špekuliranim 
izdelkom. Spomladi bodo lansirali apple watch, za 
katerega je Tim porekel, da bo počel vse tisto, česar 
druge pametne ure niso znale. No, samostojna v slo- 
gu geara S, predstavljenega nekaj strani naprej, že ne 
bo, saj se v celoti naslanja na iphone, tudi za GPS. Ni- 
ma niti zaobljenega zaslona in nesmiselnega fotoapa- 
rata. A po drugi strani se diči z vrhunskim dizajnom in 
izdelavo ter priljudnim vmesnikom. Nova elementa 
rokovanja sta pritiskljiv kolešček ob strani, ki je bolj 
natančen in priročen od prstenja po steklu, ter daljši 
pritisk na zaslon poleg osnovnega dotika. 


Watch bo imel zanimiv zaslon z ikonami, edinstven 
pa je tudi kolešček ob strani. Paščkov bo šest raz- 
ličnih sort, od gumijastega za telovadbo prek šport- 
no usnjenega z magnetki in klasičnega ledertrakca 
do prestižnega iz rostfraja. Patent je Applov lasten. 

Ura bo za razliko od iphona omogočila ureditev uvod- 
nega prikaza z želenimi podatki, simpatično bo be- 
ležila fizično aktivnost, merila srčni utrip in ponujala 
domiseln stik z drugimi lastniki v bližini. Med seboj si 
bodo namreč mogli izmenjevati s prstom nakracane 
risbice ali intimne vibracije. Ker so snovalci mnenja, 
da gre za najbolj oseben kos tehnike doslej, bo mo- 
goče okolje karseda personalizirati. Tako z videzom 
prikazovalnika časa, ki bo med ostalim lahko zname- 
niti Miki Miška z rokami za kazalce, kot s paščki, ki 
bodo v ponudbi za vse priložnosti. Ne le to: na trg pri- 
deta dve velikostni različici, vsaka v treh različnih ma- 
terialih, od katerih je eden osemnajstkaratno zlato. 
Apple ne išče cenovnih kompromisov in z watchem 
jasno vzpostavlja nov modni dodatek, statusni sim- 
bol, ki je večji od zapestnega prikazovalnika obvestil. 
Temu primerna bo cena, ki jo vkup s specifikacijami 
in naprednimi opcijami držijo zase. (Omenili so le in- 
dukcijski polnilnik.) Postavke naj bi se začele pri 350 
evrih. Popolnosti izdelek ne bo prinesel, a po izkuš- 
njah bo uporaba verjetno bolj dodelana in dizajn bolj 
hoten od azijske ponudbe. Appostoli onanirajo! 


Domači video na zahtevo 


Radi se pridušamo, kako smo v Kokoški omejeni gle- 
de pretočnih videoservisov, kot so Netflix, Google 
Play Movies in Amazon Instant Video. Do neke mere 
se nas je usmilil Apple, HBO Go privzeto pripada na- 
ročnikom na njihove kanale in tu je še slovenski 
Voyo, ki je v glavnem usmerjen na vsebine hiše Pro 
Plus. Zdaj je prišel še Pickbox.tv, ki v eni potezi skrbi 
za celotno območje bivše skupne države. 

Pickbox za pet evrov mesečno ali 50 letno prinese so- 
liden, čeravno zaenkrat ne prav naphan nabor sliko- 
sučnih vsebin. Filmska ponudba ni sveža, niti obsež- 
na - med približno 260 filmi najnovejši nosi letnico 
2010. Vendar gre za kvalitetne izdelke. Prednjači Dis- 
neyjeva produkcija, kot so Pirati s Karibov. Najdejo se 
stare klasike, recimo Nekateri so za vroče in špageti 
vesterni z Eastwoodom. Med nizikami uzremo širok 
repertoar hiš ABC in BBC ter aktualne uspešnice 
plačljivih kanalov. Tu so nove epizode serij Sherlock, 
Blacklist, Breaking Bad in Masters of Sex ter zimze- 
lenke, kot je Poirot. Omeniti velja odlične britanske 
poljudnoznanstvene oddaje, čudi pa, da v naboru 
(še?) ni Doctorja Whoja. Otroški program tvorijo 
(spet) zvečine Disneyjevi filmski naslovi, na primer 
Tovarna igrač in Zlatolaska, dočim sta od kratkome- 
tražnih risank tu Hello Kitty in Pink Panter. 
Samoumevno je, da je ves video opremljen s podna- 
pisi (v vseh jugojezikih), večina animirank pa je sin- 
hroniziranih. Vidi se, da za projektom stoji prevajalska 
hiša Mediatranslations, ki podnaslavlja znaten delež 

Vam ni za aktualne naslove? Morda vas utegne pri- 
tegniti vseh devet sezon Seinfelda ali kaj britanske- 
ga - nemara Černi gad in Da, gospod minister? 

naše kabelske in IPTV-ponudbe. To jim je verjetno 
dalo dobro pogajalsko izhodišče za odkup pravic. 
Malce nepričakovano pa na seznamu ni nobenega iz- 
delka jugoslovanske produkcije. Glede na lokalno na- 
ravnanost servisa bi Smogovci ali Kusturičin filmski 
niz pritegnili marsikoga. Bojda imajo to v načrtu. 

Žal pa ima servis v danem trenutku precejšen hendi- 
kep, kajti deluje le prek računalnika, androidne in ja- 
bolčne deščice. Tisti, ki neprestano ždijo pred moni- 
torjem, imajo vendarle druge, neplačljive vire. Plače- 
vati pa so pripravljeni drugačne sorte uporabniki, ta- 
ki, ki reči raje gledajo s kavča na velikem zaslonu. 
Zato bo uspešnost storitve vprašljiva, dokler ne bodo 
razvili aplikacije za pametne televizorje. Prav tako 
morajo dodelati iskalni vmesnik in vpeljati obvezno 
preizkusno obdobje. Uporabnik bi se vendarle rad 
prepričal o kakovosti videa in kakovosti svoje linije, 
česar par napovednikov ne more odraziti. 


rej pritegni njihov 


pozornost. MW 
PA 


Nasmehni se, pridobi zaupanje 

Tiste risanke, ki v kinu niso bile slovensko govorje- 
ne oziroma so jih izdali le na DVDju, imajo le pod- 
napise. A take so redke, ostalo je sinhronizirano. 


Obotavljanje svetovnih servisov glede naših trgov je 
odskočna deska, da se Pickbox uveljavi. Ga pa pesti- 
jo tipične porodne težave, ki jih bodo morali odpravi- 
ti, preden se velikani premaknejo k nam. Kot vedno 
na koncu odloča vsebina. Te je v tem trenutku za ter- 
jano ceno še nekoliko premalo, kljub temu, da ji ak- 
tualnosti ne manjka. Ne smemo pozabiti, da ji v naših 
koncih največja konkurenta nista HBO in Voyo, mar- 
več Pirate Bay in Partis. 


Milijonski Superman 


Superman je v šali rečeno edini pravi superjunak. On 
je namreč superioren privzeto in je v navadnega člo- 
veka pravzaprav našemljen, dočim so Batman, Spi- 
der-Man in večina preostalih vsakdanježi, ki postanejo 
junaki šele, ko si navlečejo masko. Poleg tega je Su- 
perman daleč najjači, saj dobesedno premika gore, 
leti v vesolje in nazaj ter ukrivlja čas. Hkrati pa je od 
vseh aktualnih rešimož in rešižena tudi najstarejši. 
Njegova štorija sega v trideseta leta prejšnjega stolet- 
ja, ko sta mu študenta Jerry Siegel in Joe Shuster sko- 
vala ime. Oziroma, kot sta priznala kasneje, sta idejo 
zanj dobila v Nietzschejevem Čibermenschu. Sprva sta 
vzdevek nadela plešastemu zlobnežu velike moči in 
telepatskih sposobnosti, toda ko sta iskala založnika, 
sta si morala izmisliti drugačen, pozitiven lik. 

S pomočjo striparja National Publications, ki je že fu- 
ral uspešno serijo Detective Comics, so začrtali juna- 
kovo izročilo, kakršnega poznamo danes: kot dojen- 
ček prileti na Zemljo z uničenega planeta, dobi kruš- 
na starša in ko odraste, zna teči hitreje od vlaka ter 
skakati čez nebotičnike. Njegovo človeško ime sta 
snovalca povzela po igralcih Clarku Gablu in Kentu 
Taylorju, Metropolis izhaja iz Langove istoimenske 
filmske ZF-legende, medtem ko je kostum mešanica 
podobe cirkuških silakov, ki so imeli gate čez pajkice, 

V takih varovalnih embalažah se med zbiratelji in 
na Comic-Conih prodajajo stari stripi. A tale tri mi- 
lijone vredni, 76 let stari izvod, ki se hvali s sijoče 
belimi stranmi, bi raje dal v neprebojni kovček. 


Flasha Gordona in starodobnega ogrinjala. Superman 
se je prvič spopadel s slabimi fanti junija 1938 v uvod- 
ni številki stripovskega zbornika Action Comics, kjer 
je njegova trinajststranska epizoda delala družbo šte- 
vilnim drugim že davno pozabljenim likom. Založba se 
je kasneje preimenovala v DC Comics, Superman pa 
ostaja ves čas njihov najbolj prepoznaven lik. 

Razlog za ta hištorijski poduk je preprost. Omenjeni 
uvodni almanah, ki so ga natisnili v nakladi 200.000 
izvodov, je danes prava redkost in zbirateljska hotni- 
ca. Par jih obstaja, a so v slabem stanju in lastniki jih 
čuvajo kot punčico svojega očesa. Eden od njih pa je 
bil pol stoletja zaprt v zaboju v virginijskih gorah. Last- 
nik, ki se ni zavedal dragotine, je umrl, strip, ki je na 
lestvici ohranjenosti dobil oceno 9/10, pa so na Ebayu 
pretekli mesec prodali za rekordnih 3,2 milijona dolar- 
jev. Kupila sta ga antikvarna dilerja iz New Yorka, ki "z 
zvežčičem nimata načrtov, a se nakupu nista mogla 
upreti." No, za branje pred spanjem ga zagotovo nista 
nabavila. Dejstvo je, da so v zadnjem času zaradi 
močne holivudskega zanimanja za superjunake cene 
starih stripov poskočile. Vseeno pa so sedemmestni 
zneski za tako, konec koncev geekovsko robo res ne- 
navadni. Joker broj jedan, kdorkoli? Cena? Sitnica! 


Izvirna Supermanova epizoda ni bila nič posebne- 
ga. Letati fant še ni znal, le skakati, je pa že na sa- 
mem začetku spoznal svojo ljubezen Lois Lane. 


OAMSUNGOVE PISANICE 


Samsung je na predvečer berlinske razstave IFA poskrbel za precej galame, saj je 
na lastnem, zdaj že tradicionalnem dogodku udarno pokazal par zanimivih pro- 
duktov. LordFebo, lastnik, a obenem kritik mnogih Korejčevih izdelkov, poroča. 


Beležnica 4 


Osrednje mesto dogodka je pripadlo četrti generaciji 
direktorskega mobilnika note, tistega velikana s pere- 
som, kateremu so se pred nekaj leti tekmeci posme- 
hovali, nakar so mu potihem sledili. Z novim mode- 
lom si Samsung želi utrditi položaj na trgu, saj mu je v 
zadnje pol leta delež upadel in dobiček takisto. Gala- 
xy S5 se ni izkazal za tak uspeh, kakršnega so si žele- 
li, in na Kitajskem ter v Indiji so mu zavdali cenejši lo- 
kalni sestavljalci. 

Navzven je štirica v okvirnih merah predhodnika, saj 
ohranja 5,7-diagonalen zaslon. Opazna noviteta ne le 
za dotični aparatus, marveč za celotno hišno linijo je 
kovinska obroba, ki daje bolj premijski videz od do- 
slejšnje cenene plastike. Kljub temu iz mehkega poli- 
mera ostaja zadnja plat, a ta vsaj ni več imitacija ledra 
in cvirna. Od železnine je na prvem mestu ekran, ki 
ima nenormalno gosto mrežo 1440 x 2560, čemur 
pravijo guad-HD. Seveda je AMOLED, katerega bar- 
vitosti tekočekristalna konkurenca ne pride niti blizu. 
Procesor je pohitreni, 2,7-gigaherčni snapdragon, 
memorije je 3 GB in glavno oko vidi s 16 milijoni tipal 
ter hardversko umirja posnetek. Kot S5 tudi note do- 
biva bralnik prstnega vzorca in merilnik delovanja 
krvne črpalke, popolna novost pa je tipalo UV-seva- 
nja. Bržda ti bo pripadajoča aplikacija S Health nato 
svetovala zaščitni faktor. 

Druga plat medalje je kajpakda softver. Tu je največji 
poudarek (vnovič) na večopravilnosti oziroma večok- 
novju, kar naj bi prišlo do izraza z uporabo prilože- 
nega plastičnega zobotrebca, imenovanega s pen. A 


kakor manjšanje in premikanje oken ter rezanje, pre- 
stavljanje in lepljenje slikic v demonstraciji izgleda fi- 
nofajn, bomo o resnični koristi lahko sodili šele po 
uporabi. Doslej se je pisalo namreč vselej izkazalo si- 
cer kot zanimiva dodana vrednost, ki pa v resnici 
kljub mnogim funkcijam ni bila baš uporabljana. Ra- 
zen med onimi z risarskim darom. Ti bodo pozdravili 
še več stopenj občutljivosti na pritisk, kot in hitrost ter 
nekatere nove čečkalne fičrje, kot sta kaligrafija in 
penkalo. 

Novosti bo imel note 4 še precej, od hitrejšega polnje- 
nja prek boljših mikrofonov do več možnosti 'sebka- 
nja', a o njih se bomo razpisali bržda v novembrski 
številki. Zdaj napovejmo odvrtek beležniške družine, 
note edge. Gre za specialno verzijo nota 4, ki posedu- 
je enake hardverske postavke s peresom vred, le da 
je dodaten, 160 pikslov debel rob zaslona zavihan 
navzdol. Tam se privzeto izpisujejo sporočila, ura, no- 
tifikacije in borzni podatki, ko je fon ugasnjen ali se 
na njem gleda video. Med temi prikazi bo mogoče z 
dotikom rotirati ali tjakaj umestiti trak z bližnjicami do 
priljubljenih nucnikov. Razvijalci bodo seveda ta sa- 
mostojen podaljšek izkoristili še na mnogotere nači- 
ne. Zanimiv eksperiment, ki bo v omejeni seriji na vo- 
ljo le v nekaterih državah. Kdaj bo proizvodnja takih 
displejev tako množična, da jih bodo vgrajevali v naj- 
bolj prodajane aparate, niso povedali. 


Note edge izhaja iz prototipa zavihanega ekrana, ki 
ga je Samsung predstavil na lanskem CESU. No, 
resnici na ljubo je tudi ta aparat še vedno le poskus, 
kakršen je bil tudi konkavni round. Bo S6 tak? 


S-navidezna resničnost 


Že nekaj časa se je govorilo, da se veliki Seulčan ozi- 
ra za navidezno resničnostjo. Zdaj so čenče potrdili - 
njihova vstopnica se imenuje gear VR. Ampak to ni 
celovita kaciga tipa oculus rift, marveč le naglavna 
inštalacija brez visoke tehnologije. Plastično masko 
osmisli in za čarovnijo poskrbi šele note 4, ki ga zade- 
gamo vanjo po vzoru sličnih 'naredi sam' izdelkov. 
Princip ni napačen, saj rift in morpheus prav tako 
uporabljata klasičen telefonski zaslon in ne ločenih za 

vsak uč posebej. S tem, da je najnovejši organični dis- 
plej z ultravisoko ločljivostjo in praktično instantnim 
prižiganjem ter ugašanjem pik kot nalašč, kajti ima 
ostro mirujočo in kristalno jasno premikajočo se sli- 
ko. Zaznavanju nagibov in zasukov glave kajpak rabi- 
jo senzorji v telefonu. 


Prototip je kakovosten, toda mnogokatera glava bo 
z gearom VR, tako kot z ostalimi tovrstnimi onega- 
ji, nekompatibilna. Ti gledalniki morajo sloneti na 
čelu, ne na nosu, vendar se tiščanju ne da izogniti. 


Gear VR ni neposreden rival v bližnjem članku pred- 
stavljenima riftu in morpheusu, saj ni priključljiv na 
računalnik oziroma konzolo. Vsebina je izključno tis- 
ta, ki jo zmore posredovati telefon. To se morda na 
prvi pogled sliši bedno, toda v resnici samo po sebi 
ni. Prvič, note 4 ima čisto dovolj računske moči. Mor- 
da ne za igre, kakršne nam servira PS4, toda navse- 
zadnje pri svežem VRu šteje tudi ideja, ne le najbolj 
spektakularna grafika. In drugič, gear VR bo brez- 
vrvična naprava, s katero bo, če te čudaškost ne mo- 
ti, moč uživati kjerkoli. Poleg tega se Samsung v te 
vode ni spustil sam, marveč je projekt nastal v sode- 
lovanju z Oculusom. Zato je bil eden od govorcev na 
predstavitvi velmož John Carmack, čigar ekipa skrbi 
za softversko platformo med Androidom, hardverom 
in navideznoresničnostno izkušnjo. Proslavljeni avtor 
Dooma in Oculusov tehnični direktor kar ni mogel 
skriti navdušenja nad podvigom. 

Oculusovo in Carmackovo ime seveda veljata, toda 
skepsa obstaja. Splovitev načrtujejo že novembra, za- 
to zna biti vsebina orenk težava. Omenjajo tri seg- 
mente: filme, igre in VR-doživetja v smislu 360-sto- 
pinjskih panoram. Ker za igre potrebuješ nadzor v 
obliki Samsungovega predragega igralnega ploščka, 
ki smo ga opisali pred časom, zlasti pa široko podpo- 
ro razvijalcev, je jasno, da zadevščina v prvi vrsti cika 
na vlogo osebnega filmskega prikazovalnika. A razen 
par okrnjenih demotov in dveh risank, Polar Expressa 
ter Kung-Fu Pande, ni bilo videti ničesar, le pavšalne 

navedbe logotipov filmskih studiev. V pripravi je res- 
da aplikacija oziroma štacuna s 3D- in VR-robo. Toda 
vprašanje založenosti in regijske dobavljivosti ostaja 
odprto. Doslejšnje izkušnje s Samsungom glede po- 
nudbe vsebine niso dobre. In še ena malenkost je: 
gear VR nima slušalk, note 4 ne premore stereo zvoč- 
nikov, zvok pa je temelj prostorskega dojemanja. 
Cene tega poskusnega dodatka za note 4 niso niti na- 
mignili, vendar si mislimo, da ne bo nekaj desetakov. 
Spomnimo: tisti njihov povprečni gamepad stane 
krepko več od mnogo boljšega playstationovega in 
xboxovega. Itak se ne moremo se znebiti občutka, da 
je vse skupaj brzinski eksperiment za medijsko izpo- 
stavljenost. Široki, laični javnosti je treba pokazati ne- 
kaj 'revolucionarnega' in usmeriti pozornost nase, 
četudi se na kraju ne bo iz te prve generacije izdelka 
izcimilo nič. Bo ta preuranjenost botrovala slabi po- 
potnici za VR-področje, pred čimer svarita tako Sony 
kot Facebook? 


Ura z GPSom in 3Gjem 


Je Samsung čital naša mnenja? Morda pa res, zakajti 
tretja generacija njihovih zapestniških pametnjako- 
vičev resnično kaže potencial. Doslej smo bentili nad 
hardverskimi pomanjkljivostmi in vmesniškimi ter 
softverskimi nedodelanostmi. A gear S obljublja kon- 
kretne spremembe. 

Snovalci so se znebili nesmiselne kamere in vdelali 
tako GPS kot 3G-modul. Ura bo zato mnogo bolj sa- 
mostojna, kot je bila doslej, ko se je povsem opirala 
na telefon. Kot nalašč za vse priložnosti, ko se ti veli- 

Gear S, zapestni telefon, pride v beli in črni izvedbi, 
pri čemer bo mogoče paščke tudi menjavati. Pe- 
strejše bodo časomerne grafike, upamo pa, da bo- 
do obvestila prikazana na prvem zaslonu. 


ke ploščice ne da nositi s seboj oziroma je imeti pri 
roki, recimo pri športnih aktivnostih. Takrat bo moč 
sprejemati klice, dobivati notifikacije s spleta in krat- 
ka sporočila ter nanja celo odgovarjati, saj bo v siste- 
mu celo zasilna tipkovnica. Operaterji omogočajo do- 
datno SIM-kartico za isto številko, zato se nadejamo, 
da bo ta telefonična dvojnost delovala brezšivno. Dru- 
ga varianta je dodatna številka in prevezava. 

Ker bo imela zapestnica shrambo muzike in merilnik 
srca, zna biti zmagovalna naprava za tek in kolesarje- 
nje, konkurenčna namenskim kronometrom, kakršne 
izdeluje Garmin. Samsung obljublja nadgrajeno apli- 
kacijo S Health, a za tek so se odločili kar za Nike 
Running. Priložen bo še Nokijin nucnik za peš orienta- 
cijo Here in novičarski agregat, ki nas bo pročelno 
ohranjal na tekočem. Softver z vseh vetrov, kot vedno. 
Okolje resda ostaja Tizen in ne Android Wear, ampak 
so ga naredili 'pametnejšega' in preglednega, pred- 

vsem pa bogatejšega. V zadnjem času je obstoječa 
serija gear dobila kar nekaj programja, celo igrice. Tu 
bo zaradi pokončne oblike zaslona in diagonale petih 
centimetrov kar precej manevrskega in kreativnega 
prostora. Prikazovalnik je ukrivljen in OLED, a oboje 
ima hibo: na soncu je vidljivost slabša. 

Vkup z uro gre še en najavljen izdelek, galaxy circle. 
To so posrečene brezžične slušalke, namenjene tako 
pogovoru kot poslušanju melodij. Vdelan imajo vibra- 
tor za opozorila in magnetni zaklep, tako da jih je moč 
ob neuporabi nositi kot ovratnico. Delujejo z vsemi ga- 
laktičnimi napravami, a najbolj osmislijo prav gear S. 
Če ga Samsungovi softverski inženirji ne bodo vnovič 
biksali z vmesnikom in (ne)funkcionalnostjo, se mi bo 
tale kombinacija blazno dopadla pri mojih rekreacij- 
skih podvigih. Obe noviteti sta na oktobrskem spore- 
du, cen pa v času pisanja še niso razkrili. 


Takšnele so videti domiselne modrozobe sluhalice 
galaxy cirele. Ko ne poslušaš, jih imaš zapete okoli 
vratu, s tresenjem pa te masirajo opozarjajo. 


Pokuk na razstavo IFA 


Berlin, kozmopolitansko, a še vedno tipično nemško mesto, ima mnogo priv- 


lačnosti. Našo panogo pa tja vleče IFA. 


ndustrijski sejem Internationale Funkausstel- 
lung oziroma Mednarodno razstavo radiev so v 
Berlinu spočeli pred devetdesetimi leti. Na 
enem od prvih je bil častni govorec Albert Ein- 
stein. Na tamkajšnjih odrih so predstavljali go- 
spodinjsko radiotehniko, glavni medij rajhovske pro- 
pagande, in še pred vojno so pokazali prvi avtomo- 
bilski sprejemnik. Nato so na prizorišče prišli televi- 
zorji, sprva črnobeli, v šestdesetih pa barvni. V 
osemdesetih se je pridružil CD in predstavljati so 
pričeli satelitsko sprejemanje. Devetdeseta so prine- 
sla mobilno telefonijo in ploske zaslone, novo ti- 
sočletje pa najprej televizorstvo v visoki razločljivosti 
ter nato revolucionarno nujno-kupi-takoj očalarsko 
stereoskopijo. Kakšen je bil letošnji trend? 


Od 8K do ožemalnikov 


IFA je največji dogodek s področja potrošniške elek- 
tronike na svetu. Zlasti zato, ker je sejem odprt za jav- 
nost. V prvem tednu septembra se v berlinske hale že 
tradicionalno steče nekaj več kot 200.000 obiskoval- 
cev. To je sicer precej manj kot na Gamescom, am- 
pak prireditev je drugačne sorte. Užitje Call of Dutyja 
mesec dni pred izidom je neprecenljivo, videti sta- 
tičen kup televizorjev, pralnih strojev in opekačev pa 
baš ni prizor za se pretegnit. Tu ni spektakla, co- 
splaya, dekoltejev, vse je bolj statično in umirjeno. 


A vseeno je IFA vredna obiska, saj gre za velesejem v 
pravem pomenu besede, kjer v halah najdeš mnogo- 
tere zanimivosti in nenavadnosti. Vsebina se je na- 
mreč skozi leta močno razširila in zajema čisto vsa 
področja uporabniških tehnologij, od računalništva 
prek avdio- in videoopreme do vsesortne gospodinj- 
ske tehnike ter energetskih rešitev. Če je na elektriko 
in namenjeno digitalnemu domu oziroma vsakdanu, 
je ziher tam. 

Za razliko od vegaškega CESa, kjer razstavljalci 
kažejo futurološke koncepte, so tu bolj osredotočeni 
na izdelke, ki bodo prišli na police do kraja leta. Kljub 
temu prototipov ne manjka, naj gre za televizorje v 
kakovosti 8K, kopalniška ogledala, ki so obenem za- 
sloni z novicami in nasveti za ličenje, ali hladilnike z 
vgrajenimi kamerami, da lahko iz štacune počekiraš, 
koliko jajc še imaš. Vse bolj se tod najdejo tudi avto- 
mobili, ki s povezljivostjo postajajo del sveta internet 
of things, kar bo počasi pripeljalo do prometnega 
ekosistema in avtonomnih vozil. A četudi je branž ve- 
liko in po kvadraturi vse nese bela tehnika s predstav- 
niki, kot so Siemens, Miele, Gorenje in kitajski velikan 
Haier, so središče šova aparature za zabavo. 


Kurve povsod 


Po trušču in bliskanju so tradicionalno na prvem me- 
stu televizorji. UHD pa je samoumeven, dasi je vsebi- 
ne malo celo na najbolj razvitih trgih. Oddajanje pro- 
grama v takem načinu je zgolj eksperimentalno, zato 
so edini korenček štacune s pičlo, regijsko omejeno 

na kratko komentira letošnjo. 


4K-robo. Sicer so na sejmu naposled le napovedali 
blu-ray za ultrarazločen video, vendar šele za konec 
leta 2015. Playstation 4 ga bo sukal, toda bržda 
večjega vpliva otipljivi filmski nosilec ne bo imel. Po- 
leg tega nam bodo kmalu jeli ponujati 8K-televizije, 
take s 4320 vrsticami. Zaenkrat jih kažejo kot zanimi- 
vost, toda že ob letu osorej se bo prmejduš pojavil prvi 
komercialni model. Četudi le zato, da bo nekdo lahko 
napisal 'world's first'. To se vsem jako dopade. 

LG je denimo s temi besedami pospremil prvi OLED- 
zaslon v UHD, Philips je imel prvi TV z operacijskim si- 
stemom Android, Samsung pa je pionirsko demonstri- 
ral raven ekran, ki se ga da upogniti. Krivine so na- 
sploh moderne, saj so se v konkavnosti Korejcema 
pridružili Sony, Philips in Kitajci. Ne zato, ker bi gle- 
dalci to zahtevali, marveč kratkomalo, da med sploš- 
no publiko ne izpadejo manjvredni. Do tega eksperi- 
menta so namreč neuradno domala vsi skeptični. Kot 
smo zapisali v nedavnem testu, ukrivljenost pride do 
izraza le, če sediš poldrugi meter od 65-colarja. Sam- 
sungova prodaja takih prikazovalnikov je bojda trikrat 
slabša od načrtovane, zato se ne bi čudil, če bi ideja v 
nekaj letih crknila. Oziroma ostale le v domeni naj- 
večjih modelov, recimo stocolarja, vbočenega po 
obeh oseh. Ali pa naj si kdo za ekskluzivnost izmisli 
valovito matriko za karseda verno gledanje morskih 
dokumentarcev. 

Zanimivo je, da 3Dja ne omenja nihče, niti v smislu 
avtostereoskopije, torej brezočalnega občutka globi- 
ne. Do nedavnega so bili neizraziti koncepti na vsa- 
kem sejmu, a očitno zadovoljivega napredka na tem 


OLED-zaslon je boljši od vseh obsto- 
ječih tehnologij, o tem ni debate. 

LG ga je še nadgradil s tehno- 

logijo WRGB, ki za snežno 

belo dodaja bel piksel. 

Le cena je tista, 

ki ne pritegne. 


september 2014 


področju ni. Takisto je na hladnem kratica OLED, ki 
je pred nekaj leti pobrala vso pozornost in se najavila 
kot zmagovalna tehnologija jutrišnjih televizorjev. 
Vendar tega jutra ni in ni bilo. Butične primerke sta v 
Berlinu predočila le LG in Panasonic. Dokler bodo ka- 
zali 77-palčne aparate za ceno 13 jurjev, LCDji zlepa 
ne bodo izumrli. OLED sicer ni šel na smetišče zgo- 
dovine, le teže in dražje je z njim rokovati, kot so ne- 
kateri preveč optimistično upali. 

Najbolj izpostavitve vredna televizorska noviteta so 
Philipsovi modeli z androidnim okoljem. Sistem je 
mnogo bolj odziven od prejšnje polžaste oblačnosti, 
tudi zavoljo šestjedrnih procesorjev. Predvsem pa 
obiluje s servisi, ki segajo od poznanih Googlovih 
aplikacij do mnogih iger. Softver mora biti za TV se- 
veda predelan, toda veliki G se je resno vrgel v to po- 
dročje in bo vsekakor poskrbel za podporo. V času 
branja sta premijski UHD-seriji 8 in 9, ki zaenkrat edi- 
ni vsebujeta Android, v Sloveniji že naprodaj. 
Zanimivost novih Philipsovih tevejev je tudi najavlje- 
na podpora pretočni igralski storitvi OnLive. To je tisti 
način špilanja, pri katerem orenk PC-naslovi tipa Bor- 
derlands in Arkham City tečejo na strežniku, uporab- 
nik pa jih brez opaznega zamika igra na kateremkoli 
prikazovalniku. S tem TP Vision (resnična firma za 
Philipsovim emblemom) parira Sonyju, ki je v neka- 
tere bravie vdelal Playstation Now, slično možnost 
streamanja iger s playstationa 3. Slednje v Britanijo in 
Nemčijo preizkusno pride prihodnje leto, dočim naj bi 
OnLive deloval širše. Za našo stran Drave ni podatka. 


no - ZE 


Android na TVju je prirejen napravi in ekranu, toda vseeno je dovolj domač, še zlasti pa zmogljiv. 
Končno bomo dobili normalen YouTube, brskalnik in zemljevide ter druge nucnike, velik pouda- 
rek pa bo takisto na igrah. Nekatere bo možno upravljati z gibalnim daljincem, za druge pa bo tre- 
ba priklopiti standarden joypad. To so pokazali z nekim vrvičnim logijem in brezžičnim xboxovim. 


šolovaj 2014 

Lenovo horizon 2e ni navaden PC. Na njem že res 
tečejo Okna 8.1, toda naprava je pravzaprav samo- 
stojen 21-palčen dotikabilni zaslon. Lahko ga pre- 
našamo, na njem igramo dvoigralske družabne 
špilčke ali ga zadegamo na stojalce in s tipkovnico 
spremenimo v klasičen računalnik. Koštal bo jurja. 


Nosljive digitalije 

Ker v računalništvu in pri mobilni telefoniji ni bilo iz- 
ven številskih postavk nič specialnega, je nekako 
prevladalo mnenje, da je trend letošnjika wearable 
computing. To so tiste porajajoče se osebne digitalije, 
ki niso fon ali tablica. Toda v resnici je bilo to področ- 
je zvečine zastopano le z goro pametnih ur in fitneser- 
skih zapestnic, dočim širših primerov praktično ni bilo 
videti. Mar nihče ne klonira Googlovih 'naočnikov' 
glass? Kje so napovedovana očala za obogateno res- 
ničnost? Pa oblačila z všitimi računalniki, recimo do- 
jenčkasti bodiji, ki sporočajo utrip in dihanje? In čuda 
onegajev iz sveta internet of things, ki ga ves čas be- 
sedično napovedujejo? Odgovor je: v laboratorijih. 
Proizvajalci v Berlinu pokažejo tisto, kar bodo prinašali 
letošnji božički. 

V zapestničarstvo pojde večina proizvajalcev. Motoro- 
la in LG sta denimo Evropi predstavila svoji opevani 
uri, Amerikanec unikatni okrogli moto 360 in Korejec 
kvadratni, a nekam ceneni G watch. Od poznanih 
znamk je lonček primaknil Asus z modelom zenwatch, 
ki pa z izjemo usnjenega paščka ni izstopal. Vsi trije iz- 
delki so po najavi samostojnega Samsungovega geara 
S, popisanega na predprejšnji strani, izpadli precej 
medlo. Le Sony je v svojo tretjo izvedenko smartwatch 
3 vdelal GPS, čeravno ne 3Gja. Skupna lastnost vsem 
štirim in večini drugih pokazanih je sistem Android 
Wear, ki temelji na glasovnem vnašanju, zato za do- 
bršen del sveta pravzaprav ni tako zanimiv. 

Od deščic velja omeniti Sonyjev dvojček Z3. Ne za- 
radi hardverskih pritiklin, dasi je 8-colska tablica 
zaradi izjemne lahkosti in tankosti sila všečna, pre- 
mijski telefon pa vnovič navdušuje s še boljšim fo- 
toaparatom. Razlog je, da napravi kot edini taki 
podpirata playstationov Remote Play, streamanje 
(nekaterih) iger s playstationa 4 neposredno na 
mali zaslon. Doslej je bilo to mogoče edinole s PS 
vito in se je izkazalo kot kul. V primeru zasedenega 
televizorja pač špilaš v postelji, saj dual shock delu- 
je z deščico. Ali na drugem koncu sveta, če je kon- 
zola doma prižgana in interneti dovolj urni. 


Zdi se, da so večje novosti, take, ki širše pritegnejo, 
ciklične. Eno leto predstavijo svežo idejo, ki se nato v 
prvi generaciji ne izkaže, nakar naslednjič vtis popra- 
vljajo z novim rodom. Ali pa proizvajalec za medijski 
pomp okoli neke revolucije poskrbi januarja na CE- 
Su, nakar je to v Berlinu, ko pokažejo končni izdelek, 
že stara vest. 

Zaradi par takih naključij letošnja IFA ni pritegnila z 
ničimer mastno odmevnim. Če seveda izvzamem 
premik v izdelavi taperverc in vešmašinske tehnologi- 
je PerfectBubble"", Ob pretežno isti postavitvi paviljo- 
nov od lani smo videli povečini prevetrene serije tele- 
vizorjev, računalnikov, telefonov, fotoaparatov, akcij- 
skih kamer, avtoradiev ..., ki pa so zaradi ostre kon- 
kurenčnosti mnogokrat posiljene in komaj kaj dru- 
gačne od lanskih. Ali celo spomladanskih. Zato se že 
veselim prihodnjeletnega smenja, ki bo zagotovo bolj 
navdušujoč. Stavim curry-klobaso, da se bo nekdo 
drl "Das erste 8K ist da!" 


Pred nekaj meseci smo predstavili svet 'življenjskih' zapestnic, 
ki spremljajo in spodbujajo zdravo bivanje. Sonyjev smart- 
band je imel dobro zamisel in par posrečenih domislic, a sta 
ga težila nedodelanost in lažniv števec korakov. Naslednik 
smartband talk idejo beleženja življenja nadgrajuje z uvedbo e- 
črnilnega displejčka, mikrofona in zvočnika za bondovsko po- 
govarjanje ter višinomera. Uporabnost in natančnejši drkome- 
ter bosta v praksi preizkušena novembra. 


Kose vnovič odpravi v Nemčijo, puj- 
si v trumah padajo za šnicle in koisch lije 
v potokih. A kljub temu je njegov vamp 
najbolj poln ravno najrazličnejših iger, ki 
se jih na velesejmu iger Gamescomu 

tare kot nikjer drugod. 


gamescom 
2014 


amisli si največji stadionski koncert in naj- 
bolj obiskano nogometno tekmo, na kate- 
rih si bil. Tista gneča se ne približa oni, ki 
jo doživiš na sejmišču Kolnmesse za časa 
Gamescoma. Od 13. do 17. avgusta se je 
tjakaj zgrnilo dobrih 335.000 obiskovalcev iz 88 
držav. To je sicer malo manj kot lanskih 340.000, 
vendar ne zato, ker bi bilo zanimanje po zimskem 
lansiranju novih konzol manjše. Število vstopnic so 
omejili, saj zgradba že poka po šivih. 
Tri dni pred samim sejmom je potekala razvijalska 
konferenca Game Developers Conference Europe. 
Od tam se je nateklo dosti poslovnih obiskovalcev, ki 
jih je bilo 31.500, od tega 6000 novinarjev in veliko 
trgovcev ter razstavljavcev. Slednjih je bilo letos več 
kot 700 iz 47 držav, med njimi Hrvaške, dočim je Slo- 
venija znova izostala. Je krivo to, da nimamo dovolj 
izdelovalcev iger in odmevnih naslovov? Ali da odgo- 
vornim na državni ravni ni v interesu najem niti naj- 
manjšega štantka v izmeri 40 kvadratnih metrov po 
ceni 50 evrov na m", kar bi prišlo dva jurja? Najbrž 
malo obojega. Končni rezultat je za 'svetilnik Evrope' 
vsekakor beden. 

Dve nogometni igri zopet pričakujemo na jesen, EAjevo Fifo 15 (25. septembra), 
ki se hvali zlasti s prenovljeno fiziko žoge, in Pro Evo 2015 (43. novembra), ki je 
počasnejši, manj spektakularen in bolj tehničen. FIFA bo za PC, PS4, XBO, PS3 
in xbox 360 na razpolago tudi v inačici Ultimate Team Edition, kjer boš dobil šti- 
rideset zlatih zavojčkov virtualnih kart z nogometaši za ta način igranja. 


in seveda Kolner Dom, 157 metrov visoko, po vsem 
svetu znano katedralo svetega Petra in Marije, ki z 
gotskim pročeljem rjove "DIABLOOO!" A v prvi vrsti 
je sejem generator zanimanja in pospeševalnik pro- 
daje, kar je industriji še kako v interesu. Tudi zato je 
opazno, kako se datum začetka pomika vse bolj na- 
zaj, da je več časa za ferker. Leta 2009 se je smenj 
začel 19., letos je duri odprl 13., naslednje leto bo šov 
šel že petega avgusta. Kljub šušljanjem, da je treba za 
nadaljnjo rast skočiti v Hannover ali Frankfurt, kjer 
imajo edinole večji sejmišči, bo znova v Kolnu. 


Za vzdušje gre 


Hrušč in trušč sta najhujša na 'šovfloru', kjer so raz- 
stavni prostori največjih založnikov. Sony, Electronic 
Arts, Microsoft, Activision, Ubisoft in podobni giganti 
si špogajo ducate kvadratnih metrov velike prostore, 
kamor navlečejo kup konzol in računalnikov ter okra- 
ske. Mednje sodijo hostese, ki so na Gamescomu po 
vrsti mlade, okusno urejene germanske gospodične 
brez razgaljenih jozeljnov kot na E3ju; avtomobili, ka- 
kršna sta mercedes SLS AMG za propagiranje Drive- 
cluba in formula E pri Forzi Horizon 2; ter replika leta- 
la messerschmitt Bf 109 K-4 pri množinski simulaciji 
letenja War Thunder. To je Wargamingovim konku- 
renčen naslov ruske hiše Gaijin, pisan tako za PC kot 
za playstation 4. 

Tovrstne nepremične zadeve dopolnijo številni ogrom- 
ni zasloni, na katerih se pretežno rolajo le vnaprej pri- 
pravljene, profesionalno izdelane animacije, ki imajo 
več skupnega s filmi kot z igrami. Blizzardovi filmčki iz 

Plesna vročica se je nekolikanj polegla, toda Ubisoft bo železo koval, dokler bo 
količkaj toplo. Sesti del serije Just Dance z letnico 2015 bo imel način community 
remix, kjer bodo telesa profičev na zaslonu nadomestili posnetki drugih ljudi iz 
svetovne skupnosti, dočim bo mobilna aplikacija Just Dance Now omogočala 
miganje s telefonom, ki bo rabil kot wiimote. Pharrell Williams in Ellie Goulding! 


RAPORT 


recimo Diabla Ill so na takih ekranih s pripadajočo 
gromsko zvočno opremo videti naravnost fantastični. 
Na Ubisoftovem 'štantu' je na tovrstnem prikazovalni- 
ku izvabljal grafične krivulje napsihiran DJ, nakar so 
prišli poklicni plesalci in raji pokazali, kako ne bo ni- 
kdar plesala v Just Dance 2015. Bo pa ga vseeno ku- 
pila! Le sem in tja na velikanskih zaslonih vidiš špile v 
naravni pojavni obliki, denimo pri Microsoftu, kjer sta 
zaliti nemški mladenki tancali s kinectom. 

Ja, za vzdušje gre in tega je na kile tudi izven dometa 
čutenjskega obstreljevanja velikih izdajateljev. Nema- 
lo očarljivosti pokažejo tiste hale, kjer je tiše in ti oči 
ne mrcevarijo raznobarvni reflektorji. Tu so številne 
obstranske dejavnosti in zanimivosti, naj bo to ob- 
sežen retrokotiček s številnimi starimi sistemi, dirka- 
lišče za avtočke na daljinca, skejterski park, skupin- 
ski ples na podlagah za Dance Dance Revolution ali 
prodajalnice igralske šare. Zlasti akcijskih figuric, ki 
jih je moč za par desetakov ali celo stotakov kupiti na 
licu mesta. Lastni sta imela Valve in Blizzard, kjer si 
lahko kupil kipce tako iz Diabla kot Dote. 

Naprodaj je tudi oprema za cosplayerje, prisrčne 
čudake, ki se oblačijo v popkulturne like. Kar dosti jih 
srečaš in imajo v okviru sejma celo svojo 'vasico'. Je 
pa res, da jih na Gamescomu ni toliko kot na Comic- 
Conu in da se pretežno omejujejo na junake iz iger, ne 
stripov, filmov in animejev. Ob tem v ospredju niso 
razni Master Chiefi, Danteji in Lare, celo ne slaborit- 
neži iz Warcrafta. Več je herojev iz League of Legends 
in Dote 2, kar je navsezadnje smiselno. Igre MOBA in 
drugi kvazi brezplačni špili so namreč pod enako 
močnimi žarometi kot veliki plačljivi naslovi. 

Francoskorevolucijski Assassin's Creed: Unity za PC in novi konzoli je bil priso- 
ten, a le z večigralsko platjo. Preizkusili smo sodelovanje ašašinov pri naskoku 
na templjarsko postojanko in postopek je bil čisto fin. Eden je stražarja zamotil in 
drugi ga je zaštihal, pri čemer je bilo važno, da kdo iz para ni zašel v varnostniko- 
vo vidno polje. Špil izide 13. novembra in predogled kanimo seveda še spisati. 


Mob ... ilnik? 
Nah, Mobe! 


Gamescom je resda sejem, ki se osredotoča na 
težkokategorne, prvorazredne igre, ki jim s kratico 
pravimo AAA, 'triple-A'. To so tiste, za katere 
odšteješ polno ceno med 40 in 70 evri. Opazno manj 
poudarka je na neodvisnih, indie špilih, ki so bolj za 
okras in za to, da si lahko Sony in Microsoft merita 
tiča, kdo je pritegnil več garažnih razvijalcev. Mobilni 
naslovi pa izven par 3DSov in playstation vit ter 
občasne tablice niso prisotni. Nič čudnega, saj njihov 
glas v deveto vas seže po drugih kanalih. Ja, v Kel- 
morajnu so oči predvsem uprte v drag izdelek, ki nav- 
zlic izročilu vsakič znova (ali za zagon) potrebuje 
bombastično reklamo, naj bo to Call of Duty, Bat- 
man, Destiny, FIFA ali Alien: Isolation. 

Anomalija so nekateri računalniški free 2 play naslo- 
vi, ki so po rompompomu čisto enakovredni zajetnim 
plačljivim. Znano je sicer, da se velika večina F2P- 
iger finančno izjalovi. A nekaj tistih, ki poberejo levji 
delež prometa, cveti. V prvi vrsti so to večigralske 
spletne bojne arene, Mobe, o katerih smo članek pri- 
občili v Jokerju 236. Igre MOBA so danes tisto, kar so 
bile nekoč klasične realnočasovne strategije v slogu 
Command 8 Conguerja. Med njimi izstopata Valvova 
Dota 2 in Riotova League of Legends, glede katerih 
ne bom usekal mimo, če rečem, da sta ta hip najbolj 
priljubljeni igri za PC. Doto 2 dnevno nabija okrog 
osem milijonov ljudi, kar je več kot recimo World of 
Wacraft. League of Legends pa je že pozimi dnevno 


x 
Prvoosebna večigralska streljanka v odprtem svetu Destiny je zraven Skylander- 
jev in Call of Dutyja Activisionov najv 
kakšno zraven, saj načrtujejo megafranšizo z nadaljevanji in medijsko krajino. 
Izšla je 9. septembra, kar je vsaj par dni prepozno, da bi udejanjili zanesljiv opis. 
Za spremembo pa Bungie dostopa niso vnaprej ponudili niti tujim velemedijem. 


čji up za to prodajno sezono. Pa še za 

, Ko greš na Dunaj, pusti trebuh zunaj; ko greš v Kelmorajn, ti finančno ne bo fajn. Nemčija poceni ni, ko pa se lotiš ku- 
K, povanja specialne igralske robe, kot so majice in figurice, gredo evri hitreje kot kebab v lačna usta. Umetelnejši kipci 
| dosežejo cene po več sto evrov, najhudejši, na primer v Blizzardovih vitrinah, pa so bili kar brez številčne nalepke. 

Sedmi sili so namenjene redke novinarske konference in poslovni ; — 
center, nedostopen navadni raji. Tam ni grmenja in bliskanja, mar- 
več sobice z zaprtimi demonstracijami. Pa jedež in pijež ter kufe. 


Ed Ma 


di la £ b j sk 
— Gigantski prostor League of Legends je bil največji na sejmu in naphan kot gnezdo 
mravelj. Nad obiskovalci so bdeli črvasti Nashor in cosplayerji v oblekicah junakov iz 
igre. Katere prepoznaš? A to je bila le polovica štanta: na drugi je stalo turnirsko prizo- Ra 
rišče z evropskimi kvalifikacijami za prihajajoče svetovno prvenstvo, ki se prične nas- 
lednji teden. Kot že mnogokrat letos je dominirala švedska ekipa Alliance pred Fnaticom. 

Alternativna zgodovina je privlačna in v The Order: 1886 se viktorijanski London 
in Nikola Tesla mešata z magijo ter menokožci. A temačna sejemska demonstra- 
cija 'drugoosebnega' streljanja izza zaklonov v slogu Gears of War ni prepričala. 
Pokazala ni ne obljubljenega impresivnega sveta, ne volkodlačnih nasprotnikov, 


Medtem ko se je raja na Wargamingovem štantu rešetala v Svetovih tankov in 
letal, so v zakulisju prvič potekali ogledi igranja World of Warships, ki bo taisti 
recept prenesla v pomorsko bojevanje druge svetovne vojne. Dva utrinka: ladje 
imajo občutno več trikotnikov kot tankci in so naravnost navdušujoče. In pa: 


ne hudih orožij. Upamo, da bomo lastniki PS4 bolj navdušeni 25. februarja. 


nažigalo 27 milijonov ljudekov in vsaj enkrat me- 
sečno 67 milijonov. To so resne cifre. Zaostanejo ta- 
ko Diablo Il kot Counter-Strike: Global Offensive, Mi- 
necraft, FIFA, Hearthstone in Battlefield. League of 
Legends je imel na Gamescomu največji štant med 
vsemi in tekmovanje, na katerem je padla odločitev, 
kdo bo predstavljal Evropo na svetovnem prvenstvu. 
F2P-horde se nadalje krepijo z beloruskim založni- 
kom Wargaming.netom, ki v svojih naslovih, kot sta 
World of Tanks in World of Warplanes, združuje sto 
milijonov računov. Dosti jih sicer ni aktivnih in WoT v 
večernih urah hkrati igra 'le' kak milijon in pol ljudi, 
toda cifre so kljub temu impresivne. Nič nenavadne- 
ga, da se je Crytek že pred časom nakanil biti povsem 
F2P-podjetje (kako jim uspeva, je druga stvar :)) in 
da na MOBA-cizo z Dawngatom skače veliki EA. Ter 
da so bile stopnice na Gamescomu že drugo leto za- 
pored prelepljene z oglasi za tanke, ki so za nameček 
viseli nad glavami v najbolj obljudenih prehodih med 
halami. 

V spregi s priljubljenostjo Steama in nekaterimi drugi- 
mi izpostavljenimi brezplačnicami za PC, kot je Tanki 
Online, je to naposled zaprlo goflje tistim, ki senza- 
cionalistično trobijo floskule v slogu "Igranje na raču- 
nalnikih je mrtvo!" Jasno, da ni, to je click bait na 
prometa lačnih spletnih straneh in prazne marnje brez 
osnove, ki spadajo v ropotarnico preteklosti. Isto velja 
za ruvanje med pecejem in konzolo, kjer je manj ra- 
zlik kot kadarkoli. Vprašanje je le, kako pozornost, 
namenjena F2P, ustreza založnikom. A glede na to, 
da je bila večina prvorazrednih iger tudi na PCju, 
večje krize že ne more biti. 


zd - 


Klasična vojna 


Čeprav je na Gamescomu nemalo osebnih računalnikov, od 
tistih varno skritih v zaklenjenih omarah z dobrim pre- 
zračevanjem do ponosno razstavljenih modelov z razsvetlje- 
no notranjostjo, vodnim hlajenjem ter parom titanov, so 
konzole vse prej kot zapostavljene. Levjega deleža igralnih 
naslovov na sejmu ne špilaš na PCju s tipkovnico in miško, 
marveč z joypadom na novih ljubljenkah, xboxu one ter 
playstationu 4. Je manj zafrkancij s postavitvijo, veliki izde- 
lovalci računalniške opreme, kot so Intel, AMD in Nvidia, pa 
nimajo velikih lastnih prizorišč. Čudil je izostanek primerkov 
Valvove enotne linije vnaprej izdelanih pecejev steam mac- 
hine, kar glede na priljubljenost osebnih računal v german- 
skem svetu namiguje, da je ta projekt še daleč od prodorne 
konkretizacije. 

Zlasti PS4 se kljub Microsoftovemu znižanju cene XBO na 
okrog 400 evrov brez kinecta prodaja kot vroče žemljice in 
bolje od tekmeca. Po eni od raziskav je v ZDA tako zaželen, 
da vleče igralce proč od drugih konzol v gospodinjstvu, naj 
bo to xbox 360 ali wii. Po eni strani je to čudno, saj še vedno 
primanjkuje razvpitih naslovov za PS4, kot sta God of War in 
Uncharted. O prvem ni nobenih novic, drugi pride nekoč en- 
krat, izostal pa je iz Nemčije tudi pernati tič The Last Guar- 
dian. A po drugi ima nova igralna postaja dosti odmevnih 
iger - The Last of Us Remastered, Watch Dogs, Fifa 14, Dia- 
blo Ill: Ultimate Evil Edition, Assassin's Creed IV, Infamous: 
Second Son, Killzone: Shadow Fall in tako dalje. Niso vse 
kakovostne, a ljudi to ne moti. Vsa čast Sonyjevemu marke- 
tingu, dobro so izkoristili Microsoftov lanski harakiri in play- 
station 4 v glavi povprečnega potrošnika vzpostavili kot de 
facto sistem naslednje generacije. 

težke kanone boš namerjal z barkače in ne z neba kot artilerijo v WoT. 


Sonyčni udar 


Temu ustrezno bombastična je bila Sonyjeva 
medijska konferenca, 'media briefing'. (Pojem 
'tiskovka' je enako zastarel kot papir. Aja, ups.) 
Z nje in sličnih dogodkov je že davno padla 
tančica ekskluzivnosti, saj jih v HD streamajo 
širom sveta in jih lahko gleda slehernik v New 
Yorku, Capetownu ter Idriji. Zato je še posebej 
trapasto, da te ob vstopu desetkrat preverijo in 
goste sumničavo motrijo, kot bi šlo za najbolj 
skrivnosten poker turnir v Monacu. Kar izkusi- 
mo medijci, svet vidi v istem trenutku. Je pa 
res, da je biti na licu mesta vseeno doživetje, 
saj Sony ne štedi ne z velikimi zasloni, ne z 
zvočniki, ki ti po ironmaidenovsko masirajo 
bobniče. Neprecenljivo je bilo takisto v živo vi- 
deti Hidea Kojimo, kako neprizadeto komenti- 
ra Snakova škatelna afnanja v MGS: Phantom 
Pain. S stoičnim obrazom s pogibeljo sprijaz- 
njenega samuraja je bil tip na odru še bolj 
smešen kot sicer. 

Kratki izseki so predstavili najpomembnejše 
velike naslove za Sonyjevo božično obdobje, od 
večigralske streljanke Destiny, ki bo imela na 
PS4 največ dodatne vsebine, prek risankaste 
ploščade LittleBigPlanet 3 do dirkačine Drivec- 
lub in sekljačine Shadow of Mordor, plus tip- 
skega nabora, kot so Skylanders: Trap Team, 
Assassin's Creed: Unity, Far Cry 4 in tako dalje. 
Sistemskih ekskluziv ni bilo dosti, kar je še en 
žebelj v krsto koncepta iger, dostopnih le na 

Eden bolj prisrčnih in kreativnih naslovov na Gamescomu je bil Tearaway Unfol- 
ded, polnadaljevanje zelo dobre avanture v papirnem svetu z vite, ki ga njeni av- 
torji Media Molecule pišejo za PS4. Vsebina bo delno ponovljena in delno nova, 
pri predstavitvi pa je navdušila raba joypada dual shock 4. Z lučko bomo razsvet- 
ljevali temo in tlačili prste v navidezna tla, ki jih bo predstavljala drsna ploščica. 


Borderlands: The Pre-Seguel! bo že tako odbito stripovsko-strelsko franšizo po- 
maknil še bolj v smer prismojenega. Nizkogravitacijski Lunin okoliš rešetanciji 
dodaja tretjo dimenzijo, saj je po nas padalo tudi od zgoraj. Frišni igralni liki so 
kajpak spet zblojeni. Učinek specialke robotka Claptrapa bo računalo vsakič zno- 
va izbralo naključno in te na primer spremenilo v hodečo bombo. 

Killer Instinct je od strani gledana pretepačina za xbox one. V osnovi je digitalno 
razpečevana in brezplačna, like pa dokupiš posamič ali v paketu. 'Prvo sezono' 
smo opisali v Jokerju 251 in bo od konca septembra naprodaj na blu-rayu. Ob Ga- 
mescomu pa so napovedali, da Killer Instinct Season 2 pride 15. oktobra. Na lan- 
sirni dan bosta na voljo amazonska bojevnica Maya in zamorski boksar TJ Combo. 


enem sistemu. Med njimi je navdušil temačni Blood- 
borne, ki tako kot gearsofwarovska streljanka The Or- 
der: 1886 nosi datum 2015, dočim je imel Hellblade, 
nova igra Ninja Theoryjev, avtorjev Heavenly Sworda 
in Enslaveda, zgolj kinematografični trailer. 

Tudi zato je Sony več stavil na manjše, risankaste, 
bržda cenejše in zgolj digitalno razpečevane naslove 
neodvisnih studiev, ki so jih pokazali kar nekaj. Od 
srhljivke Until Dawn do prevzemi-katerokoli-žival-v- 
Michela Ancela. Vita je dobila komaj kaj pozornosti, še 
največ ob novici, da bodo z njo združljivo minikonzolo 
playstation TV (prej vita TV) lansirali 14. novembra za 
99 evrov. Mala zadevica bo poganjala digitalne naslo- 
ve za PSP, PSI in vito, povezala se bo z dual shockom 
3 ali 4 in bo omogočala streamanje iger s PS4 na drug 
televizor v gospodinjstvu. 

PS3 pa ob objavi cifre, da je PS4 presegel deset milijo- 
nov prodanih kosov (Slovenija je pri 5000, Hrvaška 
dvakrat več), kot da ne obstaja več. Grdo in trapasto, 
navsezadnje govorimo o platformi z več kot 80 milijoni 
prodanih kosov, ki ima ogromno iger in jih bo še dobi- 
vala. Mnogo aktualnih naslovov je pisanih tudi za PS3 
in X360, od Shadow of Mordor prek Alien: Isolation do 
športnih simulacij. Plakati po mestih in trgovinski kata- 
logi tega sicer ne kažejo, ker je vsem v interesu, da se 
v ospredje potiska nova tehnologija, vendar bosta oba 
sistema prisotna še leta. Po eni strani kot vstopni plat- 
formi, kar ni nič čudnega glede na to, da se še vedno 
prodajata tako PS2 kot igre zanj. ln po drugi kot odlič- 
na sistema za preigravanje starejših izvrstnic, od Red 
Dead Redemption do Halo: ODST. 


li česa posebej novega, deluje pa titula lično in jako zabavno. Insomniac, pač. 

X-bonanza 


Ker je bila Electronic Artsova konferenca izven neob- 
stoja novega Need for Speeda jako nepretresljiva, 
Nintendove pa ni bilo, gremo k Microsoftu, čigar me- 
dia briefing je bil tematsko sličen Sonyjevemu. V os- 
predju je bilo tudi tu hvaljenje z velikimi naslovi, ki bo- 
do poleg za xbox one zvečine na voljo za konkurenč- 
no napravo in za PC. Le poudarek je bil na drugih 
igrah, tistih, ki bodo na xškatli nudili nekaj več. Call of 
Duty: Advanced Warfare bo recimo štartal na tej plat- 
formi dan prej in prišel tudi v posebni izdaji konzole v 
spregi s terabajtnim diskom. Evolve bo prav tako be- 
to otvoril prej in računalniška Moba z imenom Smite, 
ki smo jo opisali v prejšnjem Jokerju, bo najprej izšla 
za XBO. Veliko oznanilo Gamescoma pa je bilo, da bo 
naslednja Larina osrednja odprava Rise of the Tomb 
Raider ekskluziva za xbox one. To je povzročilo pravi 
vihar, nakar so dodali še besedico 'časovna', kar po- 
meni, da bo čez čas prišla še drugam. 

Od tistega, kar bo le za xbox one, smo videli mošt- 
veno frpjko Fable Legends, Forzo Horizon 2, Sunset 
Overdrive, Guantum Break in prgišče večigralske ak- 
cije iz Halo 5: Guardians, ki pa je oddaljen še več kot 
leto. Predstavili so še Halo: Master Chief Collection, 
zbirko vseh Master Chiefovih dogodivščin. Nič takega, 
a kot rečeno, novosti se obelodanjajo predvsem na 
E3ju. Ostala pozornost je šla indie igricam, ki jih je Mi- 
crosoft skozi program IDCXbox nabral lep jerbas. Med 
njimi so od zgoraj gledana bojna avantura Below, 
prvoosebna streljanka Superhot, kjer se čas premika 
le, ko se ti, in nova igra ekipe Team17, The Escapists. 


"Televizijska streljanka' Ouantum Break (2015) je bila deležna prvega igralnega 
izkaza. Špil Fincev Remedy je bil v tem pogledu videti kot običajna tretjeosebna 
streljanka z upočasnjevanjem časa, ki se zgleduje po njihovih prejšnjih naslovih, 
Maxu Paynu in Alanu Waku. Zato ostaja najbolj vzburljiva lastnost povezava z 
igranimi videi in TV-serijo, katere potek naj bi vplival na igranje in obratno. 


Ter Goat Simulator. Spet torej močna povezava s PC- 
svetom in ništrc pozornosti za tastaro konzolo, xbox 
360. Tega v Sloveniji nikoli niso uradno splovili, tako 
da lahko še tistih nekaj neuradnih kosov, ki se valja 
po policah, pripišejo razdrtju za poganjanje gusarskih 
iger. Kdaj in če se bo to zgodilo xboxu one, je drugo 
vprašanje, a na vsak način je tudi ta naprava pri nas 
zaradi Microsoftove nezainteresiranosti obsojena na 
nišnost. Mi jo podpiramo in določena baza ljudi jo bo 
imela, vendar oficielni kanal pri tem ni udeležen. In 
ravno so XBO splovili še v 19 državah (skupno jih bo 
koncem septembra 41), med njimi so Češka, Slo- 
vaška in Arabski emirati. Pri nas pa prhutajo zmaji. 


Om nom nommm 


Hecno, kajti XBO in PS4 sta ta hip najbolj vroča ro- 
ba. Playstation 3 in xbox 360 sta prežvečeni, vsako- 
mur znani platformi, ki po mnenju izdelovalcev in 
marketingarjev ne vzburjata več zadosti. Gamescom 
pa je dogodek, ki zre v (bližnjo) prihodnost. Tu ni 
prostora za staro tehnologijo in tisto, kar je bilo 
včeraj, niti časa za razmislek o prežvekovanju enih in 
istih tematik v slogu avtov, ki dirkajo, vojščakov, ki 
se vojskujejo, in športnikov, ki so poligonski. 

V Nemčijo ne prideš grižljaje žvečit izbranih slowfoo- 
darskih obrokov, temveč si do roba nabasati bauh. 
Po eni strani s currywurstom, kebabom in solidnim 
svetlim pivom, ki tod teče v potokih. Po drugi pa s 
sladkimi, mastnimi obedi iz sveta e-zabave, ki niso 
nujno zdravi, vendar so oh tako slastni. Kurc, obža- 
lovali bomo pozneje. Zdaj se začenja požrtija! 


Del Sonyjeve medijske konference je bil video za P.T., kar pomeni 'playable tea- 
ser'. Teaser za kaj? |, za naslednjo igro iz serije Silent Hill! Spil se bo klical Silent 
Hills in na njem dela 'mr. metal gear' Hideo Kojima, prvoosebni demo za PS4 pa 
so na PS Network dali takoj po žuru. Če imaš rad psihološko grozo, si ga stegni 
in uživaj v lase dvigajočih prikaznih ter joku splavljenih otrok. 

Ko se na Gamescomu telo mi upeha, 
kolnska Pascha je pripravna uteha. 
Največji je to evropski bordel, 

po eno na štuk sem si vsakič vzel. 
Nadstropij enajst je, nič se ne lažem, 
vse onemi, ko pitona pokažem. 

SKUPNA VOŽNJA, SKUPNA ZMAGA 


Ne gre le za zmago ali poraz. Največ šteje skupni trud. P ridružiš se lahko klubu in 
s tovariši deliš bencinsko vznemirjenje na vsaki dirki. Ker je v igri na stotine 
dogodkov in izzivov, ki so na razpolago le članom kluba, ti ne bo nikdar dolgčas. 

THE CREW Burnout Paradise, Need for Speed Online in Test 


Drive Unlimited - vse to v enem in še mnogo več obljublja 


častihlepni The Crew, prvi visokoproračunski dirkalni MMO. ii 


Skupaj z igralci od vsepovsod bomo drveli po prostranem 


ozemlju Združenih držav, ki bo obsegalo ducat metropol in še. v 


mnogo vmesnega podeželja. New York, Las Vegas, San Fran- 
cisco, Miami Beach, zasneženo gorovje, polja, hoste, puščave, 
pa tudi resnična dirkališča - avtorji, ki so sicer Francozi, trdi- 
jo, da gre za daleč največjo dirkalno površino doslej, z več kot 
tisoč resničnimi znamenitostmi. Na tem gromozanskem ozem- 
lju nas bo čakalo okoli devetsto različnih dogodkov, od kla- 
sičnega dirkanja in bežanja policajem prek skakanja in slalo- 
miranja do raznoraznih misij, kot je zaustavljanje konvoja to- 
vornjakov. Nekatera udejstvovanja bodo solerska, večinoma 
pa se bomo merili z drugimi dirkalci, posamično ali ekipno. 
Prijateljčki bodo nasploh pomemben element, saj si bo moč 
pomagati in si izmenjevati rezultate, posnetke in izzive. V ta 
namen bo sočasno z igro prišla mobilniška aplikacija, ki bo 
omogočala stalno povezanost z dogajanjem in nam sporočila 


| v službo, ako nam je kdo podrl rekord. 


Spiska in števila avtomobilov niso povedali, so pa med videni- 


% mi laferrari, aventador, shelby GT500, BMW 23, viper in sky- 
2 line. Ker bo avto naš avatar, bo mogoče štirikolesnike spim- 


pati na vse možne načine. Spreminjali jim bomo dvajset pre- 


8 delov, ki bodo vplivali na pet različnih atributov. Komponente 


bodo imele statistike, podobne onim v igrah FRP. Za nameček 
bomo ob uspehih dobivali posebne perke in kozmetične do- 
datke, zato bo vsak avto unikaten. Seveda jih bomo lahko po- 


sedovali več, kajti cestni dirkalnik ne bo dober za čez drn in | 
strn ter obratno. Preizkusili smo od zadaj gledano šofiranje na g 


različnih podlagah, tako na pisti kot na brezpotju, in bilo je ar- 
kadno, vendar privlačno. Zlasti sta presenetila res dobra grafi- 
ka in dinamična, gažljiva okolica. Omejitve playstationa 3 in 
xboxa 360 se naposled poslavljajo. 

Četudi se tole ne bere posebej specialno, impresivna in pro- 
strana pokrajina, enovit svet s tisoči dirkačev, socialna kom- 
ponenta ter čuda načinov udejstvovanja v resnici predstavlja- 
jo nov korak v zvrsti. Že samo raziskovanje dežele in odkriva- 
nje mnoštva skrivnosti, kot so skakalnice, legendarni deli in 
zapuščeni oldtimerji v skednjih, nudi debele ure zabave. Ko- 
maj čakamo! (lf) 


NBA LIVE 15 Producent serije Live je bil na Games- 
comu prvi, ki je glasno in jasno povedal, da je bila 
lanska verzija zanič. Enostavno niso imeli dovolj 
časa, je rekel - toda letos naj bi bila pesem drugačna. 
Hvalili so se z boljšim videzom, gladkejšo animacijo, 
podrobnim učenjem, odzivnostjo nadzora, popolnim 
fizikalnim pogonom za nadzor žoge in preprostimi 
kontrolami, ki jih bo hitro usvojil vsakdo. 'Dostop- 
nost' je mantra Liva 15, kar je logično, saj je simula- 
cija, kakršna je 2K15, izven njihovega dometa. S tem 
ni težave, je pa bil Live 15 po več tekmah v demu 
povprečen. Občutek ni bil pravi, premikanje košar- 
karjev se je zatikalo, stik med njimi je bil smešno ne- 
dodelan. Na to se je producent odzval z besedami 
"Oglasi se pozneje in mi povej, v čem je 2K15 boljši." 
Ni bilo težko. V vsem, kar čislajo resnejši ljubitelji 
košarke. Mogoče bi pa morali narediti nekaj v slogu 
NBA Jama? (sn) 

SILENCE: THE WHISPERED WORLD 2 Sadwick ni običajen junak pustolovščin. Namesto da bi bil pogumnež ali zabavna neroda, je v prvem Whispered Worldu ta- 
val naokrog kot zamorjeni klovn. V nadaljevanju bo sicer nekoliko starejši, a bo hkrati še bolj fural safr, kakor tipičen najstnik. Vendar v drugo ne bo sam. Pridružila se 
mu bo sestrica Renie, s katero ju bo vojna vihra potegnila v pravljični svet. Ta kani v drugo biti še bolj dih jemajoč. Izrisan bo v slogu sestrskih postolovščin Dark Eye, 
a s trirazsežnimi liki, med katerimi bo tudi Sadwickov ljubljenček iz enice, Spot. Igralni vmesnik bo znova nadgrajeval tistega iz klasičnih avantur, saj interakcija ne bo 
toliko temeljila na pobiranju in rabi predmetov kot na manipulaciji tistega, kar vidiš na zaslonu. To so avtorji ponazorili z delanjem snežaka, ko si z mišjo po ekranu va- 
lil kepo. Vzdušnost bi znala biti na višku in je Noahovo (kot je fantu v resnici ime) nerganje ne bo pokvarilo. Prej nasprotno. (gt) 

BATMAN: ARKHAM KNIGHT Joker je v Arkham Cityju storil 
konec, toda Gotham ima celo zalogo terorističnih psihopatov. Sca- . 
—. recrow mestu grozi s strupom in bombami, nakar se kaosu pri- — 
družijo še Penguin, Two-Face in Harley Guinn ter čisto nov zlob- 
njak Arkham Knight. Slednjega so s pomočjo založbe DC ustvarili 
prav za igro. Kakšna je njegova zgodovina, niso izdali, videti pa je 
kot militantna različica Batmana z veliko črko A. Ker so vsi Got- 
hamčani pobegnili pred nevarnostjo, je mesto zdaj polno barab. 
pod Nasproti jim stoji le Temni vitez, ki bo v četrti arkhamovski dogo- 
divščini dobil konkretno pomagalo: batmobil. Ta ne bo rabil le dir- 
kanju po ulicah, marveč se bo lahko preobrazil v hecen, a gibčen 
v4 tank. Nadalje ga bomo mogli priklicati in daljinsko voditi, skočiti 
«2%, vanj in izenj ter z njim skakati in razbijati ovire. Od opreme so po- 
| kazali še bataranški skener, ki je prečesal okolico, boljša krila za 
44 daljše jadranje in nadgrajeno kljuko na vrvi. Batman bo po novem 
4 delal boljše verižne napade, pri čemer bo za onesposabljanje izdat- 
no uporabljal okolico, denimo električne kable. Včasih se mu bo pri 
"| delu pridružila hčerka komisarja Gordona, junakinja Oracle. Špil 
drugače sledi ustroju serije, kar pomeni svobodno raziskovanje in 
JN veliko raznolikega pretepanja. Tokrat samo za 'next-gen', a šele 

Va. NM čez tričetrt leta. (lf) Warner Bros. za PC, PS4 in XBO, 2. junija 

ALIEN ISOLATION V demu smo morali priti na drug ko- 
nec baze, ne da bi dobili v glavo izstreljeno ksenomorfovo 
| čeljust. Treba je bilo lahno stopati, se skrivati za vogale in za- 
h boje, lesti po jaških, celo zadrževati dih ter si ogledovati mo- 
. , nitor premikanja. Borba ni prišla v poštev, kajti plamenome- 
talec je imel le nekaj hlapov goriva in je zgolj za hip prepodil 
zver. Bila je to res zajebano-strašljiva izkušnja, čisto dru- 
gačna od alienskih iger, v katerih smo se vesoljskih zobatcev 
lotevali dobro oboroženi. Izbrana stopnja ni bila izjemna, kaj- 
ti protagonistka je Amanda Ripley, hči filmske junakinje El- 
len, in ne marinec s puško. Punca petnajst let po prvem filmu 
išče sledi za materjo, a vse, kar na odročni bazi najde, je 
pošast. Ugnati jo bo morala tiholazniško in zvito, nekako v 
maniri originalnega Osmega potnika. Zato igra sledi vzdušju, 
pa tudi podobi slednjega. Razvijalci so od filmskega studia 
dobili mnogo skoraj štiri desetletja starih grafik in zamisli ter 
šli v retro ZF-stil. Okoliš je videti, kot bi ga izdelali v sedem- 
desetih, torej komandne plošče s katodnimi ekrani, velikimi 
gumbi in magnetnimi trakovi. Uvodni nivo, ki ga bodo pred- 
naročniki dobili v škatli, drugi pa dokupili, bo celo gostil 
igralsko zasedbo izvirnika, vključno z glasom in stasom Si- 
gourney Weaver. Četudi novi Alien ne bo za vsakogar, zlasti 
ne za tiste s šibkim srcem, je po videnem sodeč eden najbolj 
privlačnih jesenskih naslovov. Le frišen par gat bo dobro ime- 
ti pri roki. Sega za PC, PSA, PS3, XBO in X360, 7. oktobra 


T Zagotovo ena od najboljših iger šova! Da bo 
tretja pustolovščina belolasega lovca na čarovnice Geralta najčudovitejša, je bilo 
| glede na vrhunska predhodnika pričakovati. A enourna demonstracija igralnega b 
dela nas je pustila odprtih ust. Grafično, štorijalno in dogajalno bo to resnično ak- 
cijski frp naslednjega rodu. Podoba pošasti, pogled na krajino, animacija konjske 
ježe, pravljični prizori in videz mest so najmanj tak premik, kakršen je bil pred šti- 
rimi leti Skyrim. S tem, da bo dežela tridesetkrat (30x) večja od one v dvojki. Za- 
to je bila obvezna vpeljava jahanja, pa še tako bomo potrebovali več ur z enega 
konca do drugega. Na srečo bo omogočeno hitro potovanje do že videnih krajev Wii 
SW in za nameček jadranje med otoki. Enemu od glavnih mest pa se bo reklo Novi- | 
Z grad, saj tematika veliko črpa iz slovanske mitologije. K 
Geralt bo vihtel svoja znamenita meča, jeklenega proti vsakdanjim sovragom in / 
srebrnega proti bolj trdoživim pošastim, med katerimi bo mnogo kolosalnih. | 
Mečevanje po novem vključuje uporabo okolice (čebelji panji, sodi ...) in krvavo 4 
razudenje nasprotnika ter skoraj štirikrat več potez kot poprej. Globine Dragon's 
Dogme in sličnih iger sicer ne dosega, a Witcher ni bojevalščina, marveč se iz- | 
datno naslanja na štorijo, veren ekosistem, pogovarjanje ter druge socialne 
veščine. Pri tem pripoved ne bo vnaprej določena in mi ujeti v žleb, marveč jo bo- 
mo pletli sami in se svobodno podajali, kamor nas bo vleklo srce. Še v nobeni 
frpjki doslej ni bilo toliko dogajanja odvisnega od igralca, pravijo poljski razvijal- 
ci. Primerov so pokazali in nanizali celo vrsto, od vpliva na ekonomijo, če ubije- 
mo nekega trgovca, do daljnosežnih posledic, ki jih bodo prinesla zavezništva. 
Nič novega na papirju sicer, v praksi pa zelo nadgrajeno in obilno. Pri tem po- 
udarjajo, da odločitve ne bodo med dobrim in slabim, marveč bo v resnici na 
igralcu, da po lastni presoji plete rdečo nit, tako skozi dejanja kot skozi pogovore. 
Od tega bodo odvisni tudi epilogi, katerih troje bo povsem različnih s po dvanaj- 
stimi podsloji (od tod marketinško hvalisanje s 36 konci). Do končnega spopada 
z divjo jago, legendarno fantomsko vojsko, ki grozi kraljestvu, bo okoli sto ur. 
Izid te v vseh pogledih napredne in hotne frpjke je skoraj čez pol leta, kar je ravno 
prav za vse ljubitelje visokega igranja domišljijskih vlog, da se vnovič (ali prvič) 
lotite vsaj Witcherja 2 (Joker 215, 90). Saj veste, tistega z mnogo golimi sisika- 
mi. Le tako se boste pripravili na Geraldovo pravomoškost in znatno količino jošk 
v trojki. (If) Namco Bandai za PC, PS4 in xbox one, 24. februarja 

Veš, da je Mario Party vpisan v Guinnessovo knjigo rekordov kot serija miniiger z najdaljšim stažem? Tam bo ostal še 
nekaj časa, saj prihodnje leto prihaja okrogli deseti del slavnega niza. Gre za navidezni človek ne jezi se, kjer Nintendove maskote z metanjem 
kock napredujejo po igralni plošči, vmes pa se med seboj pomerijo oziroma sodelujejo v mnoštvu miniigric. Tokrat se bo štirim običajnim špi- 
lavcem lahko nasproti postavil Bowser, ki ga boš upravljal z gamepadom. Tako bodo denimo Mario in druščina poskakovali po ploščadi, po 
kateri bo igralec v vlogi Bowserja z nagibanjem tablice pošiljal ognjene palice. Ali pa bo igral marjanco s špičastimi kuglami, katerim se bo- 
do ubožčki na mizi morali izmikati. Asimetričnost je kul, tako da se bo v dnevni sobi gotovo zopet vriskalo. (kv) Nintendo za wii U, 2015. 

EVOLVE Pri kolonizaciji daljnega planeta 

Shear se je zalomilo. Človeku so napoti ve- 

like pošasti, ki ne marajo za prišleke. Zato 

gredo na lov nanje vodi štirih oborožencev. 

To je osnovno vodilo Evolva, večigralske 

prvoosebnice, v kateri je eden od špilavcev 
7, seveda beštja. Videli oziroma igrali smo lah- 
ko dve: mogočnega Goljata, ki je skakal, 
metal kamenje in bruhal ogenj, ter Krakena, 
letečo lovkasto kreaturo s sposobnostjo ob- 
vladovanja temne energije. Cilj pošasti je bil 
|, bodisi pobiti tujce, bodisi uničiti kak objekt, 
pri čemer je mogla žreti lokalno drobnico za 
povrnitev energije in nadgrajevanje sposob- 
| nosti. V interesu lovcev je bilo zatorej, da bi- 
tje pogubijo, preden se zabubi in postane še 
bolj slaboritno. Na človeški strani se je bilo 
-. mogoče izbrati štiri vrste jagrov: eden je ko- 
lege zdravil, drugi je bil hodeči kanon, tretji 
je razpostavljal pasti in četrtega je spremlja- , 
la stezosledna živalca. Posebnosti bo še veli- 
ko več, saj bo lovcev kar ducat različnih. 
Igranje je bilo zabavno, dasi nekam kao- 
tično in knofodrkno. To gre pripisati temu, 
da v dveh partijah niti slučajno ne moreš 
naštudirati ne lika, ne sovražnika, ne tere- 
na, kamoli se iti napredno sodelovanje. Za- 4" 
to smo vsi bolj kot ne solersko streljali. A ; 
ranogo dejavnikov in kosov opreme ter pri- 
dobivanje izkušenj je dalo misliti na večjo 
globino in dolgoročno privlačnost. Navse- 
zadnje špil razvija studio Turtle Rock, ki se 
je kalil v Counter-Striku in kasneje izdelal 
posrečeni Left 4 Dead. Vdelana bo tudi kon- 
kretna enoigralska štorijalna kampanja, o 
kateri pa niso želeli govoriti, niti ne o tem, 
| kakšne bodo ostale pošasti. (lf) 2K Games 
| za PC, PS4 in XBO, 10. februarja 


kUN74li 


UNTIL DAWN Dve leti tega je Sony napovedal grozljivko 
Until Dawn - nakar o njej ni bilo slišati ničesar več. Razlog 
je preprost: razvijalci Supermassive so vse, kar so naredili 
za PS3, vrgli v smeti in začeli znova na pogonu Killzone: 
Shadow Fall ter s holivudskimi scenaristi. Ti z idejo res ni- 
so imeli težkega dela, saj se bo vse vrtelo okrog osmih 
najstnikov, ki gredo zimovat v kočo, nakar imajo težave s 
preživetjem do zore, ko uletijo zlikovci v klovnskih maskah. 
Igrali bomo iz tretje osebe kot lik po želji, vendar ne na pi- 
stolerovski način, temveč z mnogo počasnega premikanja 
in plazenja skozi vse bolj neprijetne dele koče. Ta bo daleč 
od male brunarice, saj bo obsegala podzemne sobane in 
hodnike s smrtonosnimi pastmi. Koliko bo ugank v pusto- 
lovskem pomenu besede, kako bodo na napredovanje vpli- 
vali nekolikanj razvejani dialogi in koliko bo vredno igro 
dati skozi z vsemi liki, bomo še videli. Po igralnem demu 


- sodeč pa Until Dawn kar obeta. (sn) Sony za PS4, 2015. h V 
si i oh p (sn) Sony hi v. u 

LORDS OF THE FALLEN Zgledi iz Dark Souls pronicajo v raznorazne igre, toda Lords of the Fallen nemškega studia Deck13 se bo po tej japonski mojstrovini 
zgledovala sceloma. Tretjeosebni akcijski frp bo to, v katerem bomo raziskovali čemerno, temačno in kruto okolico ter se spopadali z izkrivljenimi srednjeveško- 
pravljičnimi nakazami, med katerimi ne bo manjkalo šefov. Boj bo sila oddaljen od divjega sekljanja, saj bomo vihteli težka orožja, od mečev do buzdovanov, in 2 
premikali počasen, oklepljen lik. Jasno je, da nas bo nenatančnost pri udarjanju, blokiranju in izmikanju zelo hitro stala življenja. To je dal vedeti demo, v katerem 
smo se spopadli z velikim vitezom, pobeglim naravnost iz Dark Souls 2. Žal pa se igra ni izkazala, saj se vojskovanje ni moglo postaviti z enako eleganco kot vzor- mi 


nik. Drugače rečeno, bilo je nerodno in hroščato. Jim bo izdelek uspelo zloščiti do bližnjega izida? (sn) Sguare Enix za PC, PS4 in xbox one, 31. oktobra H šo. 

BAYONETTA 2 Zajetni gamepad od wiija U se na ogled zdi neprimeren za igranje tako precizne 
tretjeosebne sekljaške arkade, kakršna je znamenita Bayonetta, ta Ninja Gaiden našega časa. Ven- 
dar na Nintendovi predstavitvi s tem ni bilo nikakršnih težav. Težko pričakovano nadaljevanje, ki ta- 
kisto nastaja pri Platinum Games, je z zaslonskim igratorjem razturalo enako kot z navadnim joypa- 
dom. Med drugim zato, ker je bil nadzor pretežno tak kot v enici, torej udarjanje, izmikanje v pravem 
M trenutku, kar pripelje do upočasnjenega deljenja pravice, in instantno menjavanje mlatilnega in strel- 
nega orožja, kar botruje rabi obeh v kombinacijah. Krepelc bo sedaj kakopak še več. 

Kdor je igral prvenec, se bo tako zlahka zatopil v novo odpravo očalarske coprnice, ki oslabljene veli- 
ke nasprotnike rada pokonča z morfanjem v zobato pošast, pri čemer se okusno sleče. To bo v dvoj- 
ki vse prej kot redek pojav, saj je v dveh predstavitvenih nivojih mrgolelo šefov in minišefov. Nekate- 
mi re je Bayonetta zgrizla kot črn demon, druge je premlatila v obliki kot stolpnice velikega kipa. Dodali 
M so tudi razdelke, kjer letiš kot po tračnicah in streljaš, med drugim po velemestu tik mimo nebo- 
tičnikov. Ob tem ni umanjkalo tehnično napredno garbanje običajnih sovražnikov, ki so bili slično an- 
gelski in kovinski kot v enici ter jih je bilo treba čimvečkrat dobiti v upočasnjeni witch time. 

Čeprav bodo borilni postopki na višjih težavnosti zahtevni, bodo lahko Bayonetto 2 igrali tudi največji 
analfabeti, saj bo vsebovala nastavitve posebej zanje. Še več, udarce bo moč tu izvajati kar s tapka- 
njem po gamepadovem zaslonu, kar bo izdelek spremenilo v napreden mobilniški špil. No, mobilije 
ipak niso sposobne izrisovati tako slastne HD-podobe, kot jo je wii U. Napredek je viden tako v ka- 
kovosti tekstur in učinkov kot količine dogajanja na zaslonu, ki je v demu ohranjalo stalnih 60 sličic 
v sekundi. Špil se je v ozkem izseku vsekakor izkazal, pri čemer bodo kupci zraven dobili celotno 
Bayonetto 1, ki za wii U ni izšla. Prisoten bo tudi spletni multiplayer. Škoda pa, da je naslov Ninten- 
| dova ekskluziva, kar bo za izkušnjo prikrajšalo veliko rezljačev. (sn) 

SKYLANDERS: TRAP TEAM Skylanderji redkokoga pustijo ravnodušnega. 
Ljudje to serijo akcijskih avantur, ki je edinstvena zaradi kupovanja plastičnih 
figuric, bodisi sovražijo, ker jo imajo za simbol založniškega pohlepa, bodisi so 
vanjo zaljubljeni, ker je tako pisana in zabavna. Bržda je resnica nekje vmes, saj 
je doslej nastalo že več kot 170 bitjec, ki po postavitvi na portal oživijo v igri, 
kar je zaradi dokupovanja konkreten strošek. Hkrati pa vsaka epizoda v pra- 
vljičnem, radoživem svetu z markantnim negativcem prinese nekaj svežega. 
V Trap Teamu bo to past, spojena s portalom - ta bo nov in nezdružljiv s 
prejšnjimi igrami ter obratno. Past bo namenjena temu, da bomo namlatili in 
vanjo zabrisali šefovskega pankrta. Dotični bo odtlej spuščal humorno sarka- 
stične opazke skozi zvočnik, kar je v demu na Gamescomu izpadlo izredno 
simpatično. Druga, igralno važnejša funkcija ujetega baštarda bo, da nam bo 
pomagal v boju, saj bomo lahko menjavali med njim in trenutno uporabljanim 
likom. To bo moč storiti kadarkoli, celo sredi kombinacije udarcev, kar bo sku- 
paj z novo možnostjo sekljanja med skakanjem pripomoglo k nekoliko globlje- 
mu borilnemu sistemu. Seveda pa ta ne bo napreden, saj bodo Skylanders 
ostali dokaj enostaven naslov, namenjen širokim množicam in mladeži. Na 
vprašanje razvijalcem, če se bo igranje vrnilo k diablovskim koreninam, je bil 
odgovor nikalen. Prav tako se ne bo spremenil poslovni model, ki bo nadgrajen 
z dvema novostima. Ena bodo novi Skylanderji, 'trap masters', ki bodo posebej 
močni v obračunih z ulovljivimi nadležneži. Druga bodo 'kristalni' ključki za v 
past, ki bodo zapisani posamičnim elementom (ogenj, magija ...) in bodo spre- 
jemali le svojemu ustrezne negativce. To pomeni še več dokupovanja. 
Hkrati z veliko inačico so obelodanili še igro za Android, iOS in Amazonov fire 
OS. Vsebinsko in zunanjostno bo enaka kot tista za PS3 ter bo imela lasten por- 

, tal, v katerem bo skrit mali joypad. Portal bo uporaben le na tablicah, figurice 
pa bodo združljive križem kražem. (sn) 


SHADOWS OF MORDOR Preizkusili smo 
mnogo pričakovano tolkienovsko igro in bili 
navdušeni, majke nam! Glavni junak, ranger 
' Talion, je pravi gimnastičar, ki kot za šalo 
pleza po zidovih, zato je bil občutek jako ass- 
assinscreedovski. Bojevalni sistem z več na- 
padalnimi in obrambnimi karafekami se je 
zdel dodelan, predvsem pa bo zadovoljil kr- 
voločne. Stopač je surovo mikastil, prebadal 
in obglavljal grde orke, enega od njih pa je 
uročil pod svojo komando, da mu je pri borbi 
pomagal. Nato je prišel gromozanski zobati 


trol, ki je še najbolj spominjal na rankorja iz g 


Vojne zvezd, prijel neko štirinožno beštjo in z 
njo mlatil po tleh, dokler ni od njega ostala le 
še kašica. Neprecenljiv prizor. 
Kot vemo, je zgodba umeščena par let za Ho- 
bita. Srednji svet se ne zaveda porajajoče se 
nevarnosti, zato Gondor površno varuje Tem- 
ne duri. Maloštevilno postojanko čuvarjev to 
drago stane, kajti zlobci jih pobijejo do zad- 
njega. A eden od njih ne najde počitka, saj ga 
skrivnostna sila potegne iz zagroblja. Izkaže 
se, da mu pomaga duh enega najbolj slavnih 
vilinov, Celebrimborja - tistega, ki je Sauro- 
na, ko je bil le-ta še lep in fin, naučil kovati 
prstane. Ko je špicuhljec spoznal zlohoto 
svojega učenca, je skril deveterico človeških 
in sedmerico škratjih prstanov ter na skrivaj 
skoval trojko vilinskih. A Sauron ga je zajel, 
mučil in naposled ubil. Zdaj se bosta vkup 
podala na pot vendete in zoperstavila tem- 
nim silam Mordorja. 

| V tej deželi, ki tedaj še ni bila docela sprijena 


Poš in mrakobna, se bo odvijala celotna igra. 


Vseeno vasic in židanosti ne gre pričakovati, 
zvečine le orčjo zalego. Vsak grdin bo samo- 
svoj lik z lastnim imenom in značajem, kar 
bo sovpadalo z odprtostjo sveta. Če bo Ta- 
lion nekega poveljnika porinil v ogenj, ga bo 
ta morda do kraja igre zasledoval in se mu 


skušal maščevati. Lahko pa ga bo ubil, nakar | 
se bodo njegovi podrejeni med seboj stepli za | 


šefovanje. Za vsako izpolnitev naloge bo na 
voljo več pristopov, najmanj napadalni in ti- 
holazniški, velikokrat pa bo mogoče hipnoti- 
zirati soldata, da bo recimo ubil komandanta. 
Ker je v Mordorju več vojnih taborov, katerih 


razmerje jakosti vpliva na potek dogodkov, 


bo kombinacij dogajanja nemalo. 
Talion ne more umreti, saj je že itak nemrtev. 
Ko so ga sovražniki v demu pobili na tla, so s 


tem napredovali, stopač pa se je iztrgal smrti , 


in nadaljeval tepež. Ena od plasti igranja bo 
takisto 'onkrajna', ki jo omogoča vseprisotni 


% Celebrimbor. To pomeni sivinski pogled v 


svet senc, kakršnega smo videli v filmih in 
/ predhodnih igrah. Zanimivo pri tem je, da vi- 
lin vidi deželo, kakršna je bila za časa njego- 
vega življenja pred tisočerimi leti. Na tak 
način bomo rešili mnogokatero skrivnost, 
našli artefakte in dobili nove koščke mitolo- 
gije Srednjega sveta. Pogosto vprašanje na 
predstavitvi se je tikalo povezave z uradnima 
zgodbama. Snovalci odgovarjajo, da se igra 
odlično umešča v kanon in osvetljuje vmesne 
dogodke, pri čemer so kot primer navedli 
Gollumovo iskanje krasotca. Skrivenčenež 
se bo celo pridružil Talionovi odpravi. 
, Ekipa Monolith Shadows of Mordor razvija le 
za novo generacijo in PC, dočim za predelavo 
za stara sistema skrbi neka obrtniška kanad- 
ska firma. Kakšne točno naj bi bile razlike 
med verzijama, kljub izdatni zvedavosti ni- 
smo uspeli izvedeti, le splošnosti, da bo 'os- 
novna mehanika' enaka. (lf) Warner Bros. 
za PC, PSA, PS3, XBO in X360, 3. oktobra 

Lanski 
CoD, Ghosts, je šel v promet slabše od predhodnika, 
Black Ops 2. Je moč to pripisati prehodu na nasled- 
njo generacijo konzol? Ali pa zanimanje za to dolgo- 
metražno serijo, ki sicer ne stopica na mestu, vendar 
ni znana po inovacijah, upada? Čisto mogoče, nema- 
ra tudi zato, ker ne spreminja več okolja. Namesto v 
% preteklost, kjer se je začela, se bo tokrat ozrla v pri- 
—, hodnost, v oddaljeno leto 2054, ko mogočna terori- 
stična organizacija KVA istočasno napade velike j z h N 
države na vseh celinah. Pri tem se njeni člani ne- - -4 pe šč 
dvomno derejo "KVA ZDEJ!!!" Ker so uradne vojske 
na kolenih, se z njimi spopadejo pripadniki vojaških | 
podjetij. Igrali bomo kot član ene od njih, ki ji bo pred- 
sedoval tip z glasom in stasom Kevina Spaceyja. 
Poleg triletnega razvojnega cikla pri Sledgehammer 
Games in novega grafičnega pogona bo glavna no- 
vost dobi primerna oprema, zlasti kovinske obleke 
oziroma eksoskeleti z lastnim pogonom za krepitev 
moči človeka v njih. Ravno eksoskeleti nameravajo 
biti ključna razlika in največja osvežitev, saj bodo 
% omogočili prej neizvedljive poteze. V prvi vrsti bodoto 
visoki skoki, ki smo jih preizkusili v multiplayerju. Tu > 
je bilo treba bodisi ekipno pobiti nasprotnike, bodisi 
jim v gol vreči žogo, v obeh modusih pa je prišlo do iz- 
raza poganjanje več metrov v luft, dopolnjeno z dvoj- 
| nim skokom ter začasnim lebdenjem. To je botrovalo 
| malce guakovskemu občutku, ko si na vrhu krivulje 
nekoga šicnil direktno med okularja, in sila prispevalo 
k gibljivosti. Tudi zato so bile karte večje in potegnje- 
ne v višino po zgledu Titanfalla. Drugače je bil 
občutek tipično callofdutyjevski, kar bo veljalo tudi za 
samotarsko kampanjo, polno filmsko razbijaške akci- di 
je. Avtorji pravijo, da bo obleka tudi tu nemalo vpliva- (es » Ž se 
la na dogajanje, saj se bo moč z njo zakriti in magnet- a ; 
- no plezati po stenah. To pa bodo dopolnila energijska 
orožja in vozila, za katera predvidevajo, da bodo v 
j | uporabi čez štirideset let, kot je hodeč tank. (sn) Meti- | s 
| vision za PC, PS4, XBO, PS3 in X360, 4. novembra 


Ob povedi 'EA dela klon Dote' je 
prvi odziv bržda cinično muzanje. Toda Dawnga- 
te je simpatična zadevščina, s katero skušajo av- 
torji Waystone Games privleči sramežljivejše in a 
manj zahtevne igralce. Tu so osnove F2P-Mobe: 
na fantazijskem ozemlju se stepeta dve peterici 
junakov, ki skušata skozi nasprotnikovo vojsko 
in obrambne stolpiče doseči ter uničiti njegovo 
utrdbo. Toda karta v Dawngatu ima le dve, ne 
treh potk. Razvijanje herojev odpušča napake, 
saj je spisek opreme zelo preprost. Štirim likom 
lastnim veščinam je moč skozi levelanje do dvaj- 
sete stopnje pripojiti še tri splošne, da jih prilago- 
diš situaciji. Druga novost so štirje rudniki z nov- 
ci, ki jih je moč zavzemati. Za nameček si lahko 
s spiska štirih izberemo dodaten igralni stil, ki 
nam je najljubši, s čimer povečamo pritok goldi- 
narjev. Zelo lahkotno. (ag) EA za PC, jeseni 


m 

Če si še poln vtisov s pomurskega smenja Agra, imaš na vrhu spiska hotnic johna deera in si obenem bralec Jokerja, si ziher igralec raču- 
nalniškega kmetovanja. A s Farming Simulatorjem se ne kratkočasijo le navdušeni kmetovalci, marveč je ta fenomen zapopadlo staro in mlado, podeželsko in mestno. Ravno 
zato si najbrž ustroja ne upajo spreminjati in letošnja verzija docela sledi predhodniku. Vnovič bomo peskovniško skrbeli za njive in živino ter se nekaj malega bavili s prodajo 
pridelkov, zlasti pa bajno uživali med upravljanjem kmetske mehanizacije. Malce bolj bodo početje letos osmislile naloge, ki jih bomo dobili od soljudi. Poleg izboljšane grafike 
in fizike novosti vključujejo frišno skandinavsko okolje, možnost pranja traktorja in gozdarstvo. Pri spreminjanju dreves v hlode nam bodo pomagali stroji za sečnjo firme Pon- 
see, recimo njihov sloviti scorpion. Drugače se Farming Simulatorju pridružuje še Fiatova znamka traktorjev New Holland, itak pa bo igra kot doslej odprta za modifikacije, ki jih g 

|. skupnost dela kot za stavo. Na vprašanje, zakaj v igri lik ni bolj izpostavljen, je producent odgovoril, da gre za simulacijo kmetovanja, ne kmeta. (lf) Giants za vse, 30. oklobra 

BLOODBORNE Ni še jasno, če je From Soft- 
ware zaključil s serijo Dark Souls. Vsekakor pa 
je Bloodborne njen dušni naslednik, ki bo 
počasno erpegejsko tretjeosebno bojevanje po- 
hitril in ga naredil vobče privlačnejšega za sp- 
lošno publiko. Nastopili bomo kot skrivnosten, 
oplaščen stric, ki iščoč lek za tegobe prispe v 
gotsko mesto Ynarham. Tam odkrije, da je nanj 
legla strašanska kletev, ki je iz prebivalstva na- 
redila zverinjak, in čaka ga nemalo spopadanja 
za golo preživetje. 
— Mesto bo zaradi moči nove platforme odprto in 
sceloma dostopno brez motečega včitavanja, 
vzdušje pa bo še nekoliko bolj tesnobno, črnika- 
vo, demonsko in strašljivo kot v Souls. Plezali 
bomo po lojtrah in strehah, obiskovali notranjo- 
sti zgradb ter raziskovali tematsko razgibane 
- četrti. Vandrali bomo po uličicah, kjer bo montel 
metal varljive sence in bodo okovani škarpeti 
ostro odzvanjali po tlakovcih. Kar naenkrat bo- 
—, do od tam pridivjali spaki in nas krvoločno na- 
skočili. Izmenjaje jih bomo jemali na muho in jih 
| odstranjevali z dvema orožjema, bližinskim in 
strelskim, kar bo podprto s potrošno robo, kot 
so molotovke. 
V Gamescomovem demu se je vojskovanje iz- 
-. kazalo za dokaj darksoulovsko, z znanim občut- 
kom pri zamahovanju, mešanjem hitrih in po- 
časnih napadov ter kruto kaznijo ob napakah. 
- Po drugi strani pa je daleč od tega, da bi šlo za 
. kopijo brez sprememb oziroma napredka, kakor 
2 pogledaš. Bloodborne denimo ne bo več poznal | 
| blokiranja s ščitom, marveč bo tu gumb, name- 
njen spreminjanju krepela v desni roki med dve- 
ma oblikama - tako, ki bo učinkovitejša od bli- 
zu, in onako, ki bo efektivna z razdalje. To po- 
meni spremembo pristopa; nič več defenzivno- 
sti, ampak predvsem tekanje okrog sovražnika 
na muhi, izmikanje s sedaj hitrejšimi prevali, 
držanje razdalje in iskanje otvoritev. Seveda ne 
» tjavdan in v neskončnost, saj se vrača usihajoča 
kondicija. V zameno si bo moč zdravje obnavlja- 
ti tako z žlampanjem oceta kot z učinkovitim 
napadanjem, če te prej niso poškodovali. Zaradi 
tega boš v Bloodbornu ranjen dejansko še bolj 
—. silil v težave, ne se jim ogibal. 
| Ni še jasno, koliko bo zgodbe, kvestov ter opre- 
me in orožij, saj bo poklic oziroma lik po znanih 
mne le en. To bi utegnilo pripeljati do eno- 
ličnosti. Toda če kdo zna, je to bivši šef serije 
Souls, Hidetaka Miyazaki, čigar dete je Bloodbor- 
3 ne. upajo (sn) Sony za PS4, 5. ioli 

DEAD ISLAND: EPIDEMIC Kaj dobiš, ko spariš nalinijsko areno z zombiji? ZN zombie online multiplayer battle nea Barvit free to play naslov Epidemic bo 
na krdela nagnitežev i iz Dead Islanda pogledal zviška, (oje! koder boš nadzoroval svojega junaka z 'WASD, zamahe pa prožil z mišjo. gra ne bo kopirala | Dote, saj se bo- 


bodo skozlali še posebno veliko dobrot. Razen tega bo prisoten sodelovalni modus. Kot v Dead Islandu boš sestavljal lastna orožja in nato po sovragih mahal denimo zj 
elektrificiranimi rotirajočimi dildi, ee, kaktusi. Tako boš razvijal dober ducat likov, upamo pa, da pravi novci tu ne bodo preveč vplivni. (ag) Deep Silver za PC, jeseni - 

METAL GEAR SOLID: THE PHANTOM PAIN Ko je na oder na Gamescomu stopil Hideo Kojima, se je rulja vzradostila. Nič čudnega, saj peti del skrivalne akcijade 
MGS čakamo na trnih, zlasti po preigranju uvodnega poglavja Ground Zeroes. V Phantom Painu je Kojima želel poudariti nelinearnost odprtega sveta, tako da je kazal del 
že videne misije, ki se je je zdaj lotil drugače. Junakovo kljuse se je denimo podelalo na cesto in fige so povzročile karambol sovražnega džipa. Nadalje se vrača skrivalna 
kartonasta škatla, ki bo za zamotenje soldatov nosila sliko nage babe. Gledalci smo cepali od smeha. Zlikovci bodo drugače pametnejši in se nam bodo prilagajali tekom 
igranja. Če se bomo preveč zanašali na headshote, bodo na primer pričeli nositi čelade. V večigralstvu pa bomo napadali bazo drugega igralca in mu skušali ukrasti opre- 
mo ter vojačke. In najpomembneje: po novem bomo tako Ground Zeroes kot Phantom Pain igrali na računalniku! (kv) 


, o ua : 

LN JAR h ZU MORTAL KOMBAT X Veliki mediji so takoj popadli raco, 

a — vo Za S. da bo v Mortal Kombatu X nastopil zvezdnik Kiefer Suther- 
land, in že pripisovali njegov glas povratniku Kanu. Kieferja ne 
bo, Kano pa definitivno je del rostra, ki se je razširil z novimi li- 
ki. To so Cassie Cage, hčerka Johnnyja Čaga in Sonye Blade; 
žuželčja kraljica D'Vorah; netherworldski vojvoda Kotal Kahn; 
ter dvojec velikana in pritlikavke Ferra/Torr. Po igralni osnovi 
bo MKX pač Mortal Kombat z lepšo grafiko in enakim pristo- 
pom, od petih gumbov za akcijo prek nekoliko okornega te- 
peža do gejzirjev krvi. Zlasti pri brutalnih in sočasno hecnih fa- 
talityjih, med katerimi so pokazali presekanje glave na pol in 
luknjo v trupu, da je skoznjo pobingljalo srce. Fina je bila raba 
ozadij, recimo prijemanje za vejo, da si sovraga močno brcnil. 
Najbolj pa obetajo po tri variacije za vsak lik, ki bodo spreme- 
nile določene poteze. Scorpion bo recimo lahko nastopil v 
svoji klasični varianti ali v ninjutsu inačici z meči, dočim bo 
Kano hiter morilec z nožičkama ali počasnejši rokoborec. (sn) 


NBA 2K15 Najboljša košarkarska simulacija, ki to ni le 
zaradi manka konkurence, se vrača v slogu prvaka. Na- 
slovni fris je tokrat superzvezdnik Oklahome Kevin Du- 
rant, 'visokost z mehko roko' in eden najbolj učinkovitih 
ter vsestranskih igralcev lige NBA. Tip je zagret gamer in 
je producentom serije 2K stalno pihal na dušo, kaj po- 
greša v seriji in kaj bi bilo treba izboljšati. Gotovo ni njego- 
va zasluga, da bo 2K15 na PCju enaka inačicama za PS4 
in xbox one, saj je konzolastik. Je pa morebiti prav on tisti, 
| ki je spodbodel avtorje, da so naredili dosti na področjih, 
ki niso takoj vidna. 2K15 bo itak prinesla boljšo podobo, 
zlasti kar se tiče animacije košarkarjev in publike. A tisto 
najvažnejše občutiš šele pri igranju. Na primer opazno na- 
prednejšo umetno pamet, ki je na Gamescomovih preiz- 
kusnih tekmah soigralce v napadu postavljala dosti prefri- 
gano in držala učinkovito obrambo. Taktike, lastne posa- 
mičnim moštvom, kar pomeni, da bodo ekipe igrale bolj 
sebi primerno. Prenovljen met, ki ne bo več toliko odvisen 
od statistik in odstotkov, marveč se bo verjetnost zadetka 
povečevala skladno z natančnostjo, čemur se bosta nato 
prišteli položaj na igrišču (pokritost, pozicija, ravnotežje ...) 
in lastnosti športnika. Bolj kot bo izmet blizu belemu po- 
dročju, ki bo vidno pod košarkarjem, verjetnejši bo koš, 
področje pa bo pri levakih manjše in pri mojstrih večje. 
Nadalje so posegli v kariero, kjer bo moč številna po- 
dročja urejati z drsniki in izkusiti nov, bolj realističen 
poškodbeni sistem, ki bo športnikom sledil med tekmami 
in povečeval možnost nove poškodbe, če prejšnja še ne 
bo sanirana. Izboljšana naj bi bila tudi kariera, vendar po- 
drobnosti niso izdali. So pa povedali, da bo v 2K15 več kot 
dvajset ekip iz Evrolige, med njimi Galatasaraj, Partizan in 
Bayern. Ne le to, mogoče jih bo uporabiti v vseh modusih 
(prej le v enem), tudi menedžerskem, in lastila si bodo la- . 
stne nabore taktik. S tem skušajo bolj verno oponašati ev- 
ropsko košarko, glede česar so se pogovarjali s trenerji 
znanih moštev s stare celine. Obljubljenega žal ni bilo 
ničesar o boljši spletni hrbtenici z ligaškim sistemom v slo- 
gu Fife, tako da držimo pesti, da bodo spedenali tudi to 
področje in da bo ob splovitvi čimmanj hroščev. (sn) 


WORLD OF WARCRAFT: WARLORDS OF DRAENOR 
Radujte se, veterani World of Warcrafta, kajti novi dodatek se 
bo tematsko vrnil tja, kjer se je franšiza vzdušno najbolj pro- 
slavila: med brutalne osvajalske pohode orkovskih hord. | 
Glavne zvezde bodo legendarni orkovski vojskovodje, med < 
njimi Blackhand, Kilrogg in Kargath. Taki, ki za fruštek poje- 
do tri vepre, odrobijo petnajst sovražnih glav in nato rignejo. 
Krivec za ponovno vstajenje likov iz preteklosti je Garrosh 
Hellseream. Po tistem, ko ga igralci koncem Pandarie v raidu 
našeškajo, pobegne skozi luknjo v času in se znajde v prvin- 
ski deželi Draenor, še preden jo je magična eksplozija pre- 
obrazila v Outland iz Burning Crusada. Tam prepreči, da bi 
se orki udinjali Peklenski legiji in jih namesto tega uporabi za 
lastno armado. Mi pa ga bomo morali ustaviti. 
Vojskovodje bodo prinesli nov kontinent Draenor z osmimi 
» O ozemlji. Pohajkujoč po njem in osmerici novih ječ bomo like ; 
sie z IR. zevelali do stote stopnje. Frišnih poklicev ne bo, bodo pa << z 
S EWUSI 2-2 Z oe vrsto duhamornih statistik zamenjale zabavnejše, med njimi - 
dx ška Be MKO MI nei ČI multistrike, ki bo spontano množila udarce. Toda najzanimi- m 
? Ni, Aš 4, vejša novost se ne bo tikala pustolovščin, marveč vračanja z 
Ba, > njih, saj bomo imeli prvič v WoWu svoj bivalni prostorčič - 
Mo ne dasi je garrison. To veliko utrdbo bomo z gradnjo stavb širili in vabi- 
—, li soigralce, da jo bodo občudovali. V njej bomo lahko naje- 
C1 Wa . |. mali plačance, da bodo v naši odsotnosti nabirali surovine. 

U ! ( Stari mački bodo veseli instanciranega mlatenja stotih proti 
MA", stotim med Tarren Millom in Southshorom - kot v časih izvir- 
nika! Če si že dolgo izven igre, pa si utegneš pomagati s hip- 
, nim potiskom do devetdesete stopnje brez pomoči Kitajcev 
—1. ... toda za 50 evrov. Auč. Blizzard se še vedno obnaša kot 
4 kralj, četudi je število naročnikov prejšnji mesec padlo na 
6,8 milijona. In čeprav se jim z Warlordi tako mudi, da zaradi . 
tega do izida ne bodo uspeli posodobiti grafične podobe vseh 
igralnih ras ter bodo zali blood elfi izviseli. Prav jim je, kaj so 
pa blont. (ag) Blizzard za PC, 13. novembra 

DEAD ISLAND 2 Techland, avtorji prvega (Ne)mrtvega otoka, so svojo novo zombijado zastavili drugače in jo pod imenom Dying Light prodali Warnerju. Pisanega, 
lahkotnega pobijanja hodečih kadavrov pa se je lotil nemški tim Yager, ki se je izkazal s Spec Ops. Po okušenem sodeč dvojka igralno ne kani prav posebej inovirati, 
saj je šlo za sila zabavno prvoosebno znašanje nad nemrtvimi v next-gen podobi. To pomeni odsekavanje udov, peštanje glav, kurjenje, žaganje, sekiranje, šotganje- 
nje, kurjenje, kamenjanje in še čuda drugih mesarskih prijemov, ob katerih je kri špricala in gnilo meso odpadalo. Pravzaprav je bila klavnica že kar prehuda za na 


4-7 . h 
THE VANISHING OF ETHAN CARTER Astronavti 
so nova skupina, v kateri so stari mački iz poljske skupi- 
ne People Can Fly, ki se niso hoteli udinjati Epicu. Njihov .,. € 
premierni naslov bo nadnaravna detektivka z začetka 20. h 
stoletja, v kateri bomo iskali izginulega fantiča. Ob tem 
bomo odkrili, da so od njegovih ugrabiteljev ostala le tru- 
pla. Opustela vasica, kamor so se zatekli, očitno skriva 
mračne skrivnosti! Štorija in videz spominjata na neda- 
vno opisani Murdered: Soul Suspect, dočim bo igranje v 
prvi vrsti raziskovalno in iz prve osebe, tako kot pri še eni 
nedavni neodvisnici, Betrayerju. Več bo torej poudarka /' 
na okultnem detektivskem delu kot borilnih veščinah in 
tvoja nagrada bo vsakič nov košček zgodbene sesta- 
vljanke. Ker gre za iste ljudi, ki so spočeli Painkiller, si 
upamo že vnaprej trditi, da nam bodo šle kocine pokon- 

| ci. S tem nas strašijo tudi avtorji sami, saj pravijo, da bo 

njihov špil najbolje igrati sam, ponoči in s slušalkami na 
glavi. (gt) The Astronauts za PC in PSA, jeseni 

CIVILIZATION: BEYOND EARTH Stati na čelu mogočne nacije in z vojaškim 
škornjem zavojevati dežele je bila ideja številnih voditeljev, ki so poskrbeli, da zgo- 
dovina v šoli ni dolgočasna. Mi njihove podvige podoživljamo ob najslavnejši franšizi 
zgodovinskih poteznic, Civilization. Kaj pa, če je vabeče ozemlje tujski planet, svet- 
lobna leta oddaljen od Zemlje? Tedaj se načelovanje civilizaciji spoji z raziskova- 
njem neznanega. Civilization je v to smer že pogledal: pred petnajstimi leti z Alpho 
Centauri, takisto od Sida Meierja. Zdaj se tematika vrača z Beyond Earth. Zakaj ne z 


4% Alpho Centauri 2? Ker ima naslov v lasti EA in ga straži z oboroženimi nezemljani. 


Špila ne bosta povezana niti pripovedno, saj bo Beyond Earth prvo človeško koloni- 
ziranje drugih planetov začela znova. Homo sapiens napravi življenje na modrem 
planetu jako težavno. Zato v vesolje poleti osem medzvezdnih plovil z naseljenci. Ko 
ti v oddaljenem ozvezdju pristanejo na trdnih tleh, jih pozdravijo gigantske gobe in 
črvi. Je mogoče gobe uporabiti za južino in črve udomačiti? Ali pa bo bolje vse 
sežgati v nuklearnem ognju? To vprašanje soočanja z neznano okolico bo ključno 
skozi vso igro. Začetna izbira nacije namreč ne bo tako trdno zakoličila našega rav- 
nanja kot v Alpha Centauri. Osmerica voditeljev, med katerimi bo vodja panslovan- 
ske federacije general Kozlov, bo frakciji dala nekaj bonusov ter obraz. Nakar bomo 
že z izbiro opreme, ki jo bomo pripeljali z ladjo, lahko določili drugo smer razvoja. 


Po naselitvi prve kolonije bo treba raziskati okolico, rudariti njena bogastva in s prid- M 


obljenim znanjem razviti novo tehnologijo. Najbolj bo napredek določala ena od treh 
afinitet. Harmonična bo učila sožitje z malimi zelenimi in črve spreminjala v domače 
živali. Vladarska bo nevarnosti neznanega skušala obvladati z visoko tehnologijo. 
Čistunska pa bo vse nezemeljsko proglasila za fuj in bljeh, kolonije obdala z visoki- 
mi zidovi in se nakanila pokrajino spremeniti v Zemlji podobno. Presenečenj bo 
mnogo, kajti Beyond Earth bo naš skrbno zastavljeni plan nenehno motil z nepred- 
vidljivostmi in nam v mesta pošiljal aliensko kugo ter nas razveseljeval z nasadi psi- 
hotropnih gobic. Predvsem pa bo novost zelo razvejano raziskovalno drevo, ki ga bo 
nemogoče obdelati v enem igranju. 

Beyond Earth pri Firaxisu izdelujejo na osnovi pogona Cive 5, kar pomeni potezno 
kolovratenje po šestkotniški karti s polji, ki si jih narodi ne morejo deliti. Zato se lah- 
ko nadejamo podobnega boja s topništvom, ki bo stalo v oddaljenih heksih, dočim 
se bodo Kozlovi masivni hodci iz ruskega jekla tepli na blizu. Se pa avtorji, med ka- 
terimi ni več očeta Alphe Centauri Briana Reynoldsa, trudijo, da špil ne bi bil videti 
kot preoblečena petica. Dodali so na primer orbitalno plast, kamor bomo pošiljali 
satelite. Z njimi bo moč srkati zvezdno svetlobo za energijo oziroma nanje montirati 
bojne konice in iti na lov na aliene. Ti se bodo primerno odzivali in nam s pošastki 
potapljali ladje - na prezentaciji nas je recimo naskočil kraken. Morda bi bilo pa ven- 
darle bolje v raziskovalnem drevesu izbrati znanje tujskega jezika namesto rudarje- 
nja ... Ah kje, plazemski topovi in užgi! (ag) 


FORZA HORIZON 2 Forza Horizon je bil predlani veseljaški odvrtek 
resnobne osrednje serije, ki se je namesto na dirkališčih odvijal na cestah 


| ameriške države Kolorado. Poželjivce v slogu ferrarija FXX smo tiščali po 


mestih in vaseh, čez mostove, skozi predore in kamnolome, mimo njiv ter 
po makadamih. Vzdušje je bilo prešerno, saj smo sodelovali na festivalu 
vožnje. Kljub temu pa izdelek ni bil zares kakovosten, med drugim zaradi 
pretiranega ponavljanja in sveta, ki je bil poln ograj in omejitev, tako da se 


nisi mogel zapoditi čez drn in strn. Slednje kani v prvi vrsti spremeniti nada- 


ljevanje, ki vnovič nastaja pri britanskem studiu Playground Games. Tokrat 
se bomo znašli v južni Franciji in severni Italiji, kjer je vse polno rajdastih 
spustov in s trto poraslega podeželja. Čez slednjega bomo mogli drveti brez 
večjih omejitev, zaradi česar bo občutek drugačen kot v enici, kjer se je bilo 
treba držati cest. Na nas bo, kako bomo dospeli do cilja, kar je v Gamesco- 
movem demu pomenilo pičenje 250 na uro skozi pšenična polja, da so bale 
sena odskakovale med avti, čemur je sledilo razbijaško pehanje na cestah, 
ulet v nevihto in finiš v mondenem obmorskem središču. Ob razbijajoči mu- 
ziki, zelo lepi podobi pogona iz Forze 5 in licenčnih jeklenih konjičih, med 
katerimi bosta laferrari in mcelaren P1, je bila zabavnost na nivoju. Je pa bi- 
lo nekoliko razočarajoče, da se je dež vedno pojavil na istem mestu in da je 
bil občutek arkadnosti še večji kot v prvem Horizonu, med drugim zaradi 
neobstoječih poškodb. Iz dema se seveda ni dalo oceniti, ali bo držala napo- 
ved večje razgibanosti na rovaš količine izzivov ter sprotnega dodajanja no- 
vih prek spleta. Upajmo, da to drži, tako kot obljube o možnosti primerjanja 
štirikolesnikov v garaži z drugimi igralci, kar bi prispevalo avtomobilski fe- 
tišizem. Bo pa marsikaj manjkalo v inačici za xbox 360, ki ne bo Horizon 2 
z xboxa one s slabšo grafiko, temveč drugačna igra, med drugim brez vre- 
mena in drivatarjev. (sn) 


PRI ad 


Dragon | 
' Age 2 ni bila slaba igra, vsekakor pa s svojim K 


dokaj majhnim in grafično revnim območjem 


» dogajanja, ponavljajočimi se nalogami, odre- [ 


zanim koncem ter manjšo bojno globino od iz- 
' vrstne enice ni dosegla slave slednje. Po nega- 
tivnem odzivu so se Bioware nakanili nizu po- 
vrniti staro slavo in rezultat je Ingusition, ki ni- 
ma več dolgo do izida. 


| Trojka bo ostala mešanica akcijskega in tak- | 


, bosta mogoča oba pristopa. Načeloma bomo 


izbrani lik v druščini vodili iz pogleda od zadaj 
in v realnem času kot v Witcherju udrihali po 
nakazah. Tak boj bo hiter, udaren in poln mo- 
gočnega sekanja ter čaranja, k efektivnosti pa 
nas bodo spodbujale razpoke v realnosti, sko- 
zi katere bodo prihajale nove beštije in jih bo 
treba zapirati. Ustvarjalci trdijo, da bo manj 
potrebe po drkanju gumbov in več po razmis- 
leku, sodelovanju, modrem izkoriščanju veš- 


čin ter dobrem postavljanju v prostoru. In po ' 


merjenju na posamične dele teles oziroma 
ude. Ko se bo situacija izkazala za preveč zah- 
tevno, bomo lahko preklopili v generalski po- 
gled od zgoraj. Tu bomo akcijo ustavili in raz- 
delili ukaze vsakemu tovarišu posebej, nakar 
bomo dogajanje znova pognali. Kolikokrat, na 
kateri težavnosti in pri katerih sovražnikih ozi- 
roma šefih (med njimi bo kakopak mnogo vrst 
zmajev) bomo v to prisiljeni, bomo vedeli šele 
po preigranju. Producent serije je na vprašanje 
o zahtevnosti povedal, da Inguisition ne bo ta- 
ko zajeban kot enica in dvojka, da torej nasta- 
vitev nightmare ne bo zares morasta. Ne ve- 
mo, čemu, saj je niz v prvi vrsti vendarle na- 
menjen hardcore igralcem, ki terjajo izziv. 
Ampak taka je zaenkrat odločitev. 

Največja površinska sprememba je ta, da se 
| bo Inkvizicija odvijala v velikem, razgibanem, 
odprtem svetu. Skozenj bo vodila rdeča nit, ki 
pa se je nikakor ne bo treba držati, saj bo moč 
opraviti na ducate stranskih kvestov, ki nas 
bodo popeljali v odročne predele. Tam naj bi 
| srečali mogočne spake in dobili silno opremo. 
d Pokrajina je bila v PC-demu videti na moč im- 
presivna, z gostim rastjem, jezeri, planinami, 
grajskimi ruševinami, pokopališči in močvirji, 


pa krasnimi grafičnimi učinki, od meglic, ki so | 


se dvigale z barja, prek dežja, ki je naključno 
8 padal, do menjavanja dneva ter noči. Ena sa- 
A ma regija v Ingusitionu bo menda tako velika 
kot ves Dragon Age: Origins, zato bo dobro, 
J da se bo moč na rajžo podati z jahancem. 

| Pričakovanja vreden element bo ta, da bomo 
kot pripadnik inkvizicije stalno širili svoj vpliv 
na svet. Bolj kot bomo napredovali, močnejši 
bomo in več zaveznikov bomo imeli, z osvaja- 
njem oporišč pa bomo odpirali dostop do no- 
MM. vih krajev in prejemali sveže kveste. Ker bomo 
" nastopali kot glavni inkvizitor, bomo tudi po- 
šiljali podrepnike na naloge, čeprav bomo še 
videli, kako podroben in globok bo ta element. 
Zaenkrat je Biowaru bolj v interesu, da govori 
o tem, kako bo moč ustvarjati istospolne zve- 


ze in kako bo v Ingusitionu med liki razkrito 
gejevski coprnik. Brez zamere, mi imamo vse- 


eno rajši lezbijke. 


Vtisi z Gamescoma niso ne negativni, ne pozi- ' 
tivni, ampak to je logično. Kratek vertikalni iz- 


seček iz orjaškega frpja, ki bo trajal na ducate 


ur, je neprimeren za širše sklepanje. Zna pa bi- | 


ti Ingusition z velikostjo, več konci in sodelo- 
valnim večigralstvom za štiri dejansko dosto- 
jen tretji del serije, ki je s prvencem povezala 
Baldurjevo dobo s Skyrimovo. (sn) EA za PC, 
PSA, XBO, PS3 in X360, 21. novembra 

— GAUNTLET Gauntlet je od zgoraj gledana akcij- 
ska klasika z avtomatov iz leta 1985, v kateri so 
do štirje igralci istočasno prevzeli nadzor nad bo- 
jevnikom, vilinom, coprnikom ali valkiro. Nato so 
sodelovalno harali po labirintu in ugonabljali horde 
sovražnikov. Nova inačica bo razpečevana digital- a ' 
no po budžetni ceni in v njej bodo taisti liki vsak s s o? . 
svojim orožjem, od meča prek loka do knjige ž 
čarovnih, počeli natanko isto. Le da v poligonski 
grafiki in z bojda nekoliko več globine, četudi ne 
PREveč. V ječah bodo ne pretežke pasti in spret- 
nosti junakov se bodo dopolnjevale na razumljive, 
- dasi ne kompleksne načine. Zato gre največ 
« 3 pričakovati od artefaktov, ki bodo prilagajali moči ge 
in veščine. Upamo na orenk pokol in staromodno 
težavnost. (sn) 


WWE 2K15 Ringovske nezgode prešvicanih, a dod- 
am obra obritih veprov se bodo oktobra znova vrnile, to- 
a .- krat v next-gen obliki. Razvijalci Visual Concepts, ki 
o skrbijo za NBA 2K, so imeli zdaj čas, da nekaj storijo, 
v nasprotju z lanskim letom, ko so jim naprtili že se- 4 > 
V stavljen izdelek iz propadlega THOja. Delo so vložili k 
predvsem v zajemanje gibanja, ki bo odslej - vsaj na 
. PS4 in xboxu one - bistveno bolj življenjsko in dodela- — 
TT - no. Prav tako bo neprimerno več detajlov na rokobor- ' 4, 
£ A. h cih, vključno z zlahka prepoznavnimi obrazi. Nova ani- x / 
KA A, macija bo vodila v podrobnejši nadzor in drugačen // 
A ha tempo. Manj naj bi bilo čudaškega udrihanja, ki je sprto // 
N m X | s pravimi WWE-borbami, in več filmsko spektakular- 
Je S nm 4 nih, v resničnosti vnaprej dogovorjenih potez. Te bo HEVERGY:! Z 
spremljal nanovo posnet komentar, dinamičen in obi- ] 
š len po zgledu NBA 2K. Licenca bo kakopak docela 
6. - W uradna, od novincev, kot je Roman Reigns, do starih 
- 4 V kozlov a la John Cena. Med določenimi, kot sta Rock in 
o Austin ter Andre in Hulk, bodo vladala rivalstva, pred- 
stavljena v dokumentarnem slogu. Največja novost pa 
zna biti kariera po zgledu tiste v seriji NBA 2K. (sn) 


HEROES OF THE STORM Blizzard s svojo 
Mobo prihaja pozno. Toda igra v gibanju premore « 
značilen nevihtniški čar in sodeč po veliki oblju- | 
4 d — na! denosti mašin z njo na sejmu nismo edini tega ' ! 
mnenja. V Heroes of the Storm se bosta udarili ; 
dve peterki junakov, pobranih iz zajetnega izročila h: 
Warcrafta, Starcrafta in Diabla, kasneje nemara še Mia Be ol ze 
drugih Blizzardovih naslovov (Blackthorne??). Li- SJ Y] ni 
' ki so luštno zajebantski, saj med njimi najdeš mur- - mo 
$ m m. ak: loca Murkyja. Toda v nasprotju z Dotinim kalu- h 4 
p : v... ij pom bomo igrali na samosvojih ozemljih, ki bodo '—3E 
, k 4% imela lastne stranske zadatke, ki jih bo treba upo- j j a 
števati na poti do nasprotnikove ciljne utrdbe. Na pd a 
MW eni od kart smo denimo kradli zlato in ga prinašali m 
| lokalnemu gusarju, ki je po nasprotnikih užgal s 
topovsko salvo. Heroji bodo free to play naslov in - j 
| studio je s Hearthstonom že pokazal, da mu ta Gi 
način leži. (ag) 


4h 


O $ > » 


ORI AND THE BLIND FOREST V tejle ploščadni arkadi se boš kot gozdno bitjece zoperstavil starodavnemu zlu. Sprva 
bo Ori le preprosto poskakoval, tekom pustolovščine pa se bo priučil množice platformerskih potez. Znal se bo denimo 
odbijati od sovragov in projektilov ter jih preusmerjati, kar bo uporabil tako v boju, kot pri odstranjevanju ovir. Snovalci so ; 
blazno ponosni na svilnato animacijo in pisana ozadja, na katerih je vsaka reč prav posebej narisana in ne zgolj dupliciran — m 
objekt. Za zgled so vzeli Raymana in Metroid, tako da poleg farbovitosti lahko pričakujemo še raziskovanje dežele, kjer se 

nove poti odpirajo, ko se naučiš določenih prijemov. Pravijo, da želijo dostaviti nekaj zares frišnega in podprtega s pripo- 

vedjo o odraščanju. Po videnem zadevščina deluje jako prisrčno. (kv) " 


asi 

SHADOW REALM5 Glede na to, kako popularne so 
namiznice z vlogo temniškega gospodarja v slogu Dun- 
geons 6 Dragons, je nenavadno, da med računalniškimi 
igrami ni več takšnih, kjer bi tudi monstrumom načeloval 
živ igralec. To bo posebnost nove Biowarove omrežne 
frpjke Shadow Realms, kjer se bo gručica štirih igralcev 
borila proti petemu, Shadowlordu, ki bo nanje spuščal ne- 
srečo. Zle Temne legije s planeta Embra bodo namreč 
našle pot na Zemljo in tjakaj teleportirale peklenščke. 
Itak. Da špil ne bo videti kot posnetek DEDja, bo poskr- 
| belo moderno okolje, kjer bodo junaki poleg magije in 
" mečev vihteli kalašnikovke in bazuke. Igrali bomo v po- . 

gledu izza hrbta, kot je običajno v mmorpgjih, podobo pa 
bo izrisoval Battlefieldov motor Frostbite 3. Zanimivo bo 
podajanje štorije, saj se bo razvijala z epizodnimi posodo- 
bitvami. Koliko bodo te koštale in kakšna bo sploh eko- 
nomija v igri (F2P?), pa še ne vemo. (ag) EA za PC, 2015 


/ t w ME da fa ai 
THE EVIL WITHIN Nagrado sejma Gamescom je sicer pobral Evolve, toda v a. 
očeh mnogih bi si ga zaslužila po predogledu sodeč odlična srhljivka The Evil 


Within. Izdajatelj je sladokusna Bethesda, razvijalska skupina pa japonski Tango hi: 
Gameworks, ki so nastali pred nekaj leti na pobudo Shinjija Mikamija, očeta pro- 4 


različnimi projekti, zdaj pa se vrača k stari ljubezni, grozi. 

Visokoproračunski Evil Within, za katerega so najeli profesionalne govorce, med 
drugim Jennifer Carpenter (Debra Morgan v TV-seriji Dexter), je ob enournem 
preizkusu dajal vtis nadgrajenega Resident Evila 4. To bo zadovoljilo predvsem | 
tiste, ki so menili, da je bila petica, nastala pri drugih avtorjih, slabo nadaljevanje. 
| ! [z tretje osebe smo nadzorovali detektiva Sebastiana Castellanosa, ki se po umo- 
| ru sodelavcev in nezavesti prebudi v čudaškem, morastem svetu. Ta ne bo odprt, 
marveč bo sestojil iz niza manjših, samozadostnih nivojev, med katerimi bo naj- 
več umazanih, krušečih se zgradb. Po njih bodo vandrali krvoločni, na zombije 
spominjajoči pošastki, ki pa ne bodo tako zabiti kot trupelca, saj bodo znali med 
drugim odpirati vrata, se vzpenjati po stopnicah in plezati po lojtrah. Če te to 
spomni na one krute gozdarske Špance z začetka štirice, nisi usekal mimo. Z nji- 
mi se bo moč spopadati na več načinov, od tepeža s pestmi in hladnimi orožji do 
metanja bomb in streljanja. A municije bo malo in ko bo nakaza padla, razče- 
farjena betica ne bo zagotovilo, da bo ostala na tleh. Treba jo bo zažgati, kar bo žita 
terjalo vžigalice ali drugačno netilo, česar spet ne bo v obilju. 

Zaradi tega se bo nemara bolje potihem splaziti mimo gnusob. A pazi, če boš 
drugod na nivoju zganjal preveč rompompoma, bodo prej neporažene krenile k 
hrupu in ne bo se ti pisalo nič dobrega. Smrt je v demu, ki je obsegal celoten ni- 
vo pozneje iz igre, prišla hitro in krvavo. Tudi zaradi kamere, ki se je ob bližnjih 
spopadih postavila tako, da ja nisi nič videl. Očitno je to Mikamijeva vizija, ki bi 
igralcu znala zavdati pri garbanju šefov. Med njimi bo črnolasa deklina v raševini, 
| ki pa ne bo spreminjala kanalov z daljincem v glavi, temveč bo imela več udov 
| kot običajno. Takisto bodo naokoli postopali neranljivi duhovi, pred katerimi bo 
treba bežati. Po možnosti skozi posebne duri v varni prostor, kjer si bomo od- 
počili, shranili položaj in razširili poznavanje zgodbe. 

S spopadanjem ali tiholazenjem bo treba priti do ključnih predmetov, na primer 
ključev, s katerimi si bomo odprli pot naprej. Prav tako bo Evil Within po zgledu 
The Last of Us vseboval nabiranje surovin za izdelavo novih predmetov in krepi- 
tev obstoječih orožij, med katerimi bodo revolver, šibrovka ter samostrel. A naj- 
večji sovražnik verjetno ne bodo ne spake, ne pasti v slogu bomb na zidovih, ki 
jih bo od našem prehitrem premikanju razneslo, za demontažo pa bomo imeli na- 
tanko en poskus v miniigrici. Najbolj nam bo znala škoditi lastna glava, kajti Evil 
Within bo ravno toliko krvav horor z vedri črevc kot psihološka srhljivka. Demo 
se je čudovito poigraval s čutili, naj je šlo za sence po kotih in na zidovih, barabi- 
ne, ki so se od zadaj približali čisto potihem, ali krasne zvočne učinke, ki so 
ustvarili izvrstno vzdušje za mokrenje poscala. Tako si se občasno kar sam od 
sebe skril v omaro ali pod posteljo, da si si malo oddahnil in si obrisal pot s čela. 
Shinji zna. (sn) Bethesda za PC, PS4, xbox one, PS3 in xbox 360, 14. oktobra 

vk m) KT 
v MIGHT AND MAGIC HEROES VII Recimo, da so bili sedmi He- 
od roji presenečenje Gamescoma. A četudi so nam pokazali igranje, 
UM presenetljivi niso bili. Pod boljšo grafiko je bila poznana taktično- 
PR bi, Vane ekonomska strategija z elementi iger frp, kakršno preigravamo že dve 
4 ME: NAH desetletji. Kakor neštetokrat poprej bomo zidali gradove, razvijali sol- 
" datesko, vodili junaka po pravljičnem svetu in se zapletali v šaho- .J v 
. vniško-potezne boje s pošastmi, tolovaji ter sovražnimi vojskami. ŠA v. 
4 i Enake ostajajo vse pritikline, od splošnega videza in vmesnika prek at ) 
surovin do junaka, ki se bitk udeležuje le pasivno. Šest različnih gra- 
dov bo: stronghold, academy, haven in necropolis plus še dva, za ka- ši 
tere lahko ljubitelji glasujemo po spletu. Bitja so malo premešali, zma- 7 , 
V 
t 


eo ji na srečo ostajajo, nekaj enot pa bo frišnih. Ostale novitete? Hja, [ 4 
ba. 2d večjih ni videti. Mnogo več je dogajanja na karti, tudi čaranja, recimo 

pie pas noš izničenje uroka, ki ščiti nasprotno mesto. dočim je mala novost v bitki si 

K) (a: s. : | iskanje zaklona za objekti. Francoski avtorji pravijo, da je recept pre- ulege" 
t izkušen, zato se ukvarjajo s sestavo in dizajnom posamičnih stopenj. 

| Za dvajsetletnico naj se le potrudijo! (lf) 

| FAR CRY 4 iz gorkih afriških savan se bomo v četrtem Oddaljenem skoviku preselili na zasneženo in zaledenelo Hima- 
lajo. Tu bo zablestel dodelani grafični pogon, ki bo na PS3 in xboxu 360 videti soliden, dodobra pa bo zaživel šele na PCju 
in obeh aktualnih konzolah. V demu so snežinke poplesovale v ostrem vetru, skalna pokrajina se je prekrasno lesketala in 
umrli so na njej puščali mastne rdeče sledi. Kot novi junak, Nepalec Ajay Ghale, ki se doma zaplete v državljansko vojno, 
smo vihteli samostrel in nož ter serijsko polagali stražarje in divje mačke, dokler se nismo prebili do lokalnega glavarja. 
Kot je za Far Cry običajno, je akcija gladko prehajala med prikritostjo, kjer je prišlo prav kazanje obrisov zaznanih sovra- 
gov, in neposrednimi obračuni. Razen brutalnega vihtenja orožij je bila impresivna nova pogruntavščina, jadralna obleka, 
s katero smo skočili s pečine in med vršaci vzdušno odjadrali na nižjo raven, kjer smo ponovili postopek ugonabljanja in 
nabiranja dobrot. Odprt svet smo s tem izkusili na dokaj svež način. Iz mrzlega okolja bomo občasno pobegnili skozi por- 
tale, ki nas bodo odložili v pravljično-sanjskih, džungelsko-pozidanih nivojih. Tam bomo prevzeli telo starodavnega 
vojščaka, oboroženega z lokom, ki bo sposoben ustavljati čas. Skozi boje z vrači in zvermi, pri čemer nam bo pomagal be- 
li tiger, bomo izkusili bolj mistično plat sicer dosti normalne zgodbe, kar bo povezano z mistiko in nadnaravnim. Enoigral- 
stvo bo dopolnil tokrat bolj obsežen multiplayer, ki bo vseboval vozila in bo med drugim sodelovalen. V tej inačici bo na 
PS4 podpiral pridruževanje ljudi brez lastnega izvoda igre. (sn) 

yu DRIVECLUB Letos Need for Speeda ne bo, lastniki sonyjevke pa bodo uteho našli v novem projektu studia Evolution, taistega, ki se je izkazal s prav 
dobrim krosom Motorstorm. Driveclub je osredotočen na asfalt in superšportnike, kot so ferrari 599XX, aston martin one-77, gumpert apollo, hennessey 
venom GT in pagani huayra. Tiščalo se jih bo na petih celinah, ki so jih avtorji v ta namen obiskali in vse pofotkali. Pravzaprav so se potrudili s čisto vsa- 

0:03.65 , malenkostjo, od lokaciji primerne flore in favne prek pravilnega položaja zvezd in dinamičnega vremena do poslednjega materiala ter zvoka pri avto- 
mobilih. Baje so v roke dobili čisto vsakega od petdesetih dirkalnikov in jih dodobra preštudirali. A kljub temu, da so izpostavljali celo pravilne odseve v 
vetrobranu in na števcih, je bil pogled iz kabine slab. Ven si gledal skoraj domala skozi tankovsko lino, ostro pa je bilo vse enako, armatura in objekt v 
daljavi. Špil bo drugače arkada z izredno močno družabno komponento tako v smislu večigralstva kot izmenjevanja časov. (l) 

Lenovo? priporoča Windows? 8. 


lemovo ro 


RR ENO S NIK CENOVI (PoE a 
VSA MOČ, KI JO POTREBUJETE 


» S procesorjem do 4. generacije Intel" Core" i7 

» Windows" 8 

» Z zaslonom 15,6" do UHD resolucije (3840 x 2160) 

» Vrhunska grafika - do NVIDIA? GTX-860M 4G 

» Premium avdio - JBL' zvočniki z Dolby' Advanced Audio V2 


Osvetljena tipkovnica 


Lanovo pridržuje pravico do spremembe izdelkov, ponudb in specifikacij ob vsakem času brez obvestila. Lenovo ni odgovorno za napake na slikah ali tpogratske napake. Blagovne znamke: Lenovo, Lenovo logo, Fort 
Those Who Do, Lenovo Cars, kieaPad, Onekey in VenFace so blagovne znamke oziroma registrirane blagovne znamke podjetja Lenovo. intel, intel Logo, Intel Core, intel Inside, intel laside Logo, Pentium, Pentium 
Inside so blagovne znamka oziroma registrirane blagovne znamke inte! Corporation v ZDA. Merosoft in Winclows in Winciows B so registrirane blagovna znamke Microsoft Corporation. Druga podjetja. izdelki ali imena 
storitev so lahko blagovne znamka drugih. D2014 Lenovo. Vse pravice pridržana 


DROBIZ NAVIDEZNE 


Je to Stevie Wonder, ki maje glavo na novi komad? 


Ne, to je 


avidezna resničnost se bo drugo leto zgo- 
dila. Ne zato, ker si je uporabniki želimo, 
marveč zato, ker za njo stojita dva gigan- 
ta, Facebook in Sony (oziroma po novem 
še Samsung). Prvi z nedavno kupljenim 
oculus riftom in drugi s projektom morpheus, ki cika na 
playstation 4. Kljub prisotnosti na Gamescomu ne eni, 
ne drugi niso najavili pričetka prodaje. Zagotovo bodo to 
storili na prihodnjem E3ju. Težava ni v hardveru, marveč 
obe strani poudarjata, da mora biti bogata in kakovo- 
stna vsebina zajamčena že v štartu. Modre besede. Pri 
tej novi tehnologiji bo v resnici štel začetni vtis. Če bo 
prvodošli na police zamočil, bo zlil gnojnico po celotnem 
področju. Morda se je industrija vendarle naučila, da 
prehitevanje ne koristi. 


Pred tabo roka, v roki meč 


Oba onegaja delujeta na sličen princip. Znotraj imata kar 
klasično matriko od mobilnika (oculus uporablja Sam- 
sungov 5,7-palčni AMOLED), ki je razdeljena na pol, ta- 
ko da vsak uč dobi 960 x 1080. Vsebini leve in desne sli- 
ke sta po pravilih stereoskopije malenkost zamaknjeni, 
kar ustvari občutek globine. Ker imaš prikaz dobesedno 
pred očmi, je velikost primerljiva s filmskim platnom iz 
sprednje vrste. Pospeškometri omogočajo premikanje 
pogleda z obračanjem oziroma nagibanjem glave, za po- 
ložaj v prostoru pa skrbi naveza s kamero. Oculusova 
motri infrardeče diode na čeladi, morpheus pa se zanaša 

z eno od VR-čelad! 


na playstationovo podolgovato oko, ki spremlja 
tako sijaj na glavi kot onega na joypadu in na lizi- 
ki move. Sonyjev sistem ima zaradi tega vseobse- 
gajočega nadzora prednost. Ko primeš za move in 
se ti pred očmi pojavi roka z mečem, to izpade res 
novo. 

Na žalost morpheus ni pokazal kakega napredne- 
ga dema, ki bi zaobjemal ves potencial. Lahko 
smo se v kletki spustili pod morsko gladino in 
dražili morskega psa ter drveli z rolko po cesti, kjer 
smo zavijali le s premiki glave. Obojega sem se hi- 
tro naveličal, zmotila pa je še izrazita pikslavost 
prizora. Ne da si videl kvadratke, marveč kar mre- 
žo linij med piksli. Prisotni so hiteli pojasnjevati, da 
ne oblika, ne železnina nista dokončni. Zato tudi 
niso dovolili več od nekaj minut uporabe, saj so se 
bali, da bi novinarji v iskanju ekskluzivnosti na 
podlagi prototipa pisali reviewje. Lahko, da bodo 
do izida spremenili še ime. A v produkt verjamejo, 
veliko zanimanje pa naj bi bilo tudi s strani studiev. 
Eden od inženirjev mi je zaupal, da lovijo ceno 250 
evrov (pri oculusu se sliši postavko 300) in da za- 
deva skoraj zagotovo ne bo brezvrvična. Žicam čez 
sobo se torej ne bo moč izogniti. 

Shuhei Yoshida, šef Sony Computer Entertain- 
menta, je dejal, da se morajo razvijalci iger nano- 
vo priučiti oblikovanja svetov, saj VR zahteva dru- 
gačne pristope in hkrati omogoča neslutene mož- 
nosti. Zlasti je poudaril pomembnost prostorskega 


ZAP Vi 


Takle je videti razvojni projekt morpheus. Playstation 4 bo z njim prinesel revolucijo v gaming, pravijo. Nekaj 
novega bosta VR-čeladi resda ponudili, vendar menim, da bosta obe zadevi butični, vsaj v prvi generaciji. 
Troje žic (napajanje, video in zvok), nepraktičnost, cena in nezdružljivost z vsemi glavami je nekaj minusov. 

RESNICNOSTI 


zvoka, ki bo ključen element izkušnje, celo bolj od 
grafike. Pri tem je navdušeno navrgel, da bo prednost 
dobrih VR-iger pred navadnimi tolikšna, da bo to že 
kar 'nepošteno'. Doživetje bo po njegovem tako pri- 
stno, da bo igralec pri priči pozabil na okolico in ka- 
ble. Spomin na dogodivščino pa bo vtisnjen bolj izra- 
zito kot 2D-dojemanje, ker naj bi možgani drugače 
zapisovali globinske podobe od ravninskih. Odlična 
popotnica za grozljivke! 

Oculus, ki je štartal kot podaljšek za igre in si v zavo- 
ljo začetne 'nedolžnosti' ter Johna Carmacka nabral 
lepo število podpornikov, pod Facebookovo marelo 
stavi širše. Njihov cilj je narediti svet še bolj odprt in 
povezan. Kakor si danes pošiljamo fotke, bomo po 
njihovem nekoč delili celostne izkušnje, VR pa je ključ 
do tega. "Predstavljajte si, da greste lahko kadarkoli 
na Havaje in prosto gledate naokoli. Ali pa, da ne mo- 
rete na prijateljevo poroko, vendar zaradi tam na- 
meščene 360-stopinjske kamere dogodek spremljate 
od doma," je razpredal govorec in omenjal celo revo- 
lucijo interneta. Toda vse to so futurološke napovedi, 
ki imajo malo skupnega s konkretnim produktom, ki 
ima priti prihodnje leto. Tedaj bo vse skupaj zelo ver- 
jetno omejeno na igre, pri čemer bo naslovov precej, 
saj kompatibilnost vključujejo številni grafični pogoni, 
kakršna sta Unity in Unreal. 


Screenshot prihodnosti :). Čeprav smo iger vajeni v 
širokozaslonskem načinu, tu vsako oko dobiva kva- 
dratno sliko, saj ima na voljo polovico zaslona. 
Snovalci pravijo, da je to bolj naravno, kajti naš vid- 
ni kot je enak vodoravno in navpično. 


V živo v Tamrielu in 
pilotski kabini 


Demonstrirali so mnogo poznanih reči, od Half-Life 2 
in Skyrima prek Hawkena in kamionskega Euro 
Truck Simulatorja do Minecrafta. Čeprav teh iger niso 
razvijali z navidezno resničnostjo v mislih, je bil kljub 
moji pregovorni kritičnosti občutek presenetljivo do- 
ber. Projekt je na dobri poti, da v špilu dejansko sem, 
ne da ga zgolj igram. Tudi napredek od prve verzije je 
bil znaten, tako v ergonomiji kot v tehnoogiji. Tekst je 
bil čitljiv, ostrina zadovoljiva in motion blura, megle- 
nja pri premikih, zaradi boljšega zaslona ni bilo. 

Posebej zanimivi so bili namenski VR-eksperimenti. V 
Surgeon Simulatorju smo s prostorčnim kontrolerjem 
razer hydra dvoročno operirali slepiče, kar je ziher 

Za razliko od starih VR-čelad in prvega oculusove verzije, ki so 'tipale' izključno nagibe in obrate, oba aktual- 
na primerka s pomočjo kamere zaznavata, kje v prostoru sta. Če glavo premakneš bliže, se torej pogled pri- 
bliža, dočim korak vstran botruje premiku tudi znotraj igre. Tole je oculus rift in njegovo opazovalno oko. 


VIATUALIZATOn 


Vlak navidezne resničnosti se premika in svoj 
vagonček pripenja marsikdo, med drugim av- 
strijska firma Cyberith. Njihov izdelek, imenovan 
virtualizer, je bil prav tako med sejemskimi no- 
miniranci za best hardware. Gre za nenavadno 
inštalacijo, ki omogoča skoraj svobodno VR- 
motoriko. Igralec stopi na posebej drsečo pod- 
lago in se vpreže v obroč na vodilih, nakar se 
premika, kakor bi to počel v špilu. Torej hodi, te- 
če, se obrača, počepa in celo skače. Četudi to 
početje smešnost VR-udejstvovanja dvigne še 
na višji nivo, zadeva, ki je naphana s senzorji, v 
resnici deluje, le v čimbolj drsljivih nogavicah 
moraš biti. Da čutiš eksplozije, so v podlago 
vdelani še vibratorji. Lahko celo sediš oziroma 
visiš na gurtnah za recimo šofiranje avta ali tan- 
ka, saj aluminijasta zgradba prenese 150 kil. 

Virtualizator je združljiv le s PCjem, nimajo pa 
snovalci zgolj igralskih ambicij. Med drugim so- 
delujejo z avstrijskim nepremičninarjem, ki bo z 


težavnejše opravilo od resničnega šarjenja po drobu. 
Detektivska avantura Private Eye nas je postavila v 
vlogo invalida na vozičku, ki ne počne drugega, kot 
špega skozi okno in na tak način rešuje misterije uli- 
ce. Najbolj posrečen pa je bil strašljivi demo Alone. V 
njem si sedel na kavču v dnevni sobi in špilal nek 
srhljiv špil na televiziji. Kar naenkrat so se pričele ok- 
rog tebe dogajati čudnosti: zvok, komaj zaznaven 
premik ... Strahoma si se pričel ozirati po stanovanju 
in občutek je bil prvinsko 'ringovski". 


Tole je Alone, tehnološki demo igranja igre v igri. 
Grafika je bedna, saj je pohištvo na ravni izpred de- 
setih let. A dobra uporaba prostorskega zvoka nare- 
di iz eksperimenta eno najbolj srhljivih VR-doživetij. 
Prikazni pričnejo švigati po sobi, ti se živčno oziraš 
naokoli, za povrhu pa ti še hostesa piha za vrat. 


Za oculus je drugače čuda eksperimentov in znanst- 
venih preizkusov, saj je zaradi odprte arhitekture PCja 
programiranje lažje, uporabnost pa mnogo večja. Po- 
leg tega je razvijalski prototip naprodaj že dve leti. 
Morpheus je po drugi plati privezan na playstation in 
manj časa trajajoč projekt, zato je o njem slišati pre- 
cej manj. Pri Sonyju so sicer namignili, da bi bili vese- 
li podpire Kojima-sana, očeta Metal Gear Solida, a ni- 
so niti z besedo omenili kakega visokoproračunskega 
VR-špila. Potrditi niso znali niti tega, ako bo njhov gle- 
dalnik podpiral 3D-blu-rayje v maniri 'osebnega pri- 
kazovalnika' HMZ-T3. Oculus po drugi plati že dlje 
časa sodeluje s filmarji. 

V sodelovanju s HBOjem so izdelali so virtualni izlet 
po utrdbi Nočne straže in Zidu, zdaj pa so vnovič po- 
kazali posebno verzijo Pacific Rima, v katerem si se 
lahko občasno ozrl naokoli, recimo po jaegrovi kabi- 
ni. A kljub temu, da so take 'interaktivne' filme v svo- 
jih argumentih velikokrat omenili, je malo verjetno, 
da bo tega veliko na voljo. 

uporabo celotnega navideznoresničnostnega sis- 
tema svojim strankam omogočal premikanje po 
nedokončanih stavbah. Glede na to, da izdelek v 
prednaročilu stane okoli 600 evrov brez čelade, 
znotraj gejmerske scene nabrž res ne bodo be- 
ležili velike prodajne uspešnosti. Čeprav je zlož- 
ljiv, ne povzroča hrupa in paše v vsako dnevno 
sobo, kot veli njihova predstavitev. 


Kdo hoče čelado na glavi 
in tri metre žic? 


Na sejmu so delali neodvisno anketo med gejmerji, 
kaj menijo o navidezni resničnosti in kateri izdelek se 
bo po njihovem prijel. Mnogo večje možnosti so vpra- 
šanci pripisali oculus riftu, ki je dobil nagrado v Ga- 
mescomovi kategoriji najboljšega kosa železnine. So- 
časno pa so zvečine mnenja, da se področje ne bo 
uveljavilo. Tudi mi smo precej skeptični. Na misel pri- 
de 3D-televizorsko posiljevanje pred leti, ko so nam 
proizvajalci prodajali enake floskule o 'poglobljeni iz- 
kušnji' in da 'imamo ljudje prostorsko dojemanje'. Saj 
je doživetje res tridimenzionalno, zajema večino vid- 
nega polja ter gledanje naokoli funkcionira. Čisto fino 
se je na tak način pohecati. Vendar si nihče ne pred- 
stavlja, da bi naglavno čudo redno nosil doma. Razlo- 
gi so najmanj cena, kabli, smešnost in glavobol. 

Je pa res, da navidezna resničnost to pot ne bo crkni- 
la takoj po prvih poskusih, kot se je to zgodilo sredi 
devetdesetih. Igralca sta premočna in bolj previdna. 
Prva generacija najbrž ne bo uspešna, a čisto mogoče 
bomo ob desetletju osorej z lahkimi, visokozmogljivi- 
mi in brezžičnimi naglavniki navidezno potovali, se 
igrali, seksali in hodili v službo. Ampak če je futura res 
taka, je bolje, da rift in morpheus crkneta kar takoj! 


d3ZITVALAIIA 0, 


Oculus je bil na Gamescomu na več koncih, % 
a vnovič se je pokazalo, da imajo te naprave 
poleg ostalih tudi težave s človeško združ- 
ljivosti. Veliko očesnih invalidov odpade, 
eni so tožili za glavobolom, druge je bolelo 
čelo, tretje nosni koren. Sonyjev filmski na- 

Od kod prihajajo kometi? 

Od tam, kjer Sonce (skoraj) ne posije. Njihov dom je 
skrivnosten in temačen do te mere, da o obstoju 
znanstveniki še zdaj večinoma kujejo hipoteze. Še 
več, so ključ do odgovora na nekaj največjih vprašanj 
o našem obstoju. Če želimo preučevati zemeljski iz- 
vor človeštva, jo arheologi enostavno mahnejo na 
najdišča in žličkajo za ostalinami. Če pa bi radi razu- 
meli izvor svojega planeta, rojstvo osončja pred 4,6 
milijarde let, se moramo ozreti tja, od koder prihajajo 
dolgolasci - kar beseda kometi v starogrščini pomeni. 
Osončje je nastalo iz ogromnega oblaka plina, ki se je 
začel sesedati vase. Pod privlakom se je večina snovi 
združila v Sonce, drobec pa še v planete. A kot pri 
mesenju testa, kjer se moka razsvinja po pultu, širom 
sončnega sistema ostajajo raztresene milijarde balva- 
nov in skal, ki se jim ni uspelo zlepiti. So kot ostanki 
gline, ki je mojster ni prignetel na lonec pred odho- 
dom v peč, zato se niso spremenili v lončenino. To so 
asteroidi in kometi, arheološki ostanki praosončja. 
Slednje se ne konča nekaj pednjev po zadnjem plane- 
tu, kot marsikdo zmotno misli. Sončev gravitacijski 
vpliv, ki je merilo za določanje mej sistema, se razte- 
za tako daleč, da bi z največjo do zdaj doseženo hi- 
trostjo do roba potrebovali 30.000 let. Skoraj ves 
vmesen prostor med Neptunom in oddaljeno mejo za- 
polnjujeta dve sferi: bližnji Kuiperjev pas in bolj odda- 
ljeni Oortov oblak. Oba sta dom zamrznjenih pritlika- 
vih planetov in kometov. Sončna svetloba je tam že 
tako šibka, da objektov v Oortovem oblaku ne vidijo 
niti najbolj občutljivi instrumenti. 

K temu pripomorejo tudi kometi sami, saj so bolj 
temni kot premog. Astrofiziki so izračunali, da se jih v 
Oortovem oblaku skriva kar bilijon. Do zdaj jih je člo- 
veštvu znanih le okoli pet tisoč, saj redko zaidejo v 
bližino Sonca. Večinoma vandrajo po oblaku, dokler 
jih k Soncu ne usmeri gravitacija kakšnega večjega 
telesa ali lastna, nemara milijon let trajajoča orbita. 
Ko se naposled približajo naši zvezdi, ta zbudi zamrz- 
njene pline in vodo v kometu. Oboje začne izparevati, 
kar ustvari dobro znani rep. Od tod slovensko ime za- 
nje - repatica. 


Halleyjev komet je edina z golim očesom vidna re- 
patica, ki jo lahko človek v življenju uzre dvakrat. 
Obišče nas na 75 let, naslednjič pride leta 2061. 


Vam svetuje že od 
leta MUV V 


So glivični nohti in pufi omembe vredni ob 
skrivnostnosti vsemirja, se sprašuje McMungo? 
Ko ti izterjevalec stopi na prste, še kako zelo. 


Nekateri kometi pri obletu Sonca popolnoma razpa- 
dejo, spet drugi lahko preživijo nekaj ducat potovanj 
po elipsi. Prej ali slej se zaloga vode in zamrznjenih 
plinov v njih iztroši in repatica postane asteroid. To je 
ključna razlika: asteroidi so iz kamna, ne ledu. Spet 
drugi na potovanju naletijo na gravitacijo kakšnega 
masivnega planeta, kar jih lahko zaluča izven našega 
osončja na (skoraj) večno potovanje po galaksiji. V 
vsakem primeru so polni organskih snovi, kar je 
znanstvenike privedlo do uvida, da utegnejo repatice 
biti tiste, ki so na Zemljo prinesle osnovne gradnike 
življenja. Celo vodo naših rek in oceanov. Drzna ve- 
soljska odprava Rosetta se bo še letos privijačila na 
en primerek in teorijo preverila. 

Morda je življenje ali vsaj pogoji zanj na Zemljo prišlo 
s kometi. Morda nam jih bodo tudi vzeli. Tisti, ki so 
veliki do nekaj sto metrov, v naši atmosferi zgorijo. 
Večkilometrski pa je pred 65 milijoni let zavdal dino- 
zavrom. Če jih je v bližnjem prostoru res milijon mili- 
jonov, statistika dolgoročno ni na naši strani. 


Kaj je slaba banka? 

Denar je kri države in banke so srce, ki jo poganja 
skozi gospodarstvo. Od srca se razlikujejo v tem, da 
rdeča mišica kri le poganja po telesu, banke pa poleg 
tega denar ustvarjajo, množijo in usmerjajo tja, kjer je 
potreben. Zato povsem drži slednje reklo: ko kihnejo 
banke, začnejo smrkati vsi. Napačno je prepričanje, 
da te ustanove posojajo le tisto, kar jim ljudje položijo 
v nedrja. Če so varčevalci nahrčkali milijon evrov, 
lahko banka mirne duše posodi devet ali več milijo- 
nov in pri tem v trezorjih obdrži le drobec depozitov. 
Sistem deluje zato, ker mu ljudje zaupamo. Če rajo 
slučajno zagrabi panika in istočasno zahteva nazaj 
svoje gnarje, sledi bankrot. Da bi lahko zaupali v 
trdnost sistema, so države bankam zarisale nekaj črt, 
ki jih ne smejo prestopiti. Prvič, banka mora vedno 
imeti pri roki nekaj odstotkov (navadno tri) vsega de- 
narja, ki so ji ga ljudje zaupali. Drugič, kapital banke, 
torej vsa njena lastnina, mora znašati vsaj osem od- 
stotkov zneska vseh posojil. S tem naj bi bila pripra- 
vljena na leta suhih krav. 

Kljub temu se - najsi zaradi pohlepnega hazarderstva 
ali zaradi hude svetovne krize - banke sem pa tja 
znajdejo na robu. Tudi pod njim. Ko človeki in fabrike 
prenehajo odplačevati obroke, je to signal, da dolga 
banki najbrž ne bodo nikoli odplačali. Ta posojila so 
slaba in v bilance bank zarežejo luknjo. Naposled so 
jih prisiljene odpisati, saj, kot pravijo, 'če ni, še vojska 
ne vzame'. Izgube se odštejejo od kapitala banke. Če 


Denar in banke temeljijo na zaupanju. Če se sled- 
nje podre in vsi hočejo denar hkrati, hranilnicam 
trda prede. Pričujoči prizor ni le stvar preteklosti. 


je takšnih posojil preveč, lahko ustanovo hitro pahne- 
jo čez prej omenjene meje zahtevanega kapitala in dr- 
žava jih zapre. To je za očetnjavo tvegana poteza, saj 
bi morala v tem primeru iz državnega prašičevca iz- 
plačati skoraj vse varčevalce. Hkrati bi to povzročilo 
infarkt v ekonomiji. 

Ena od možnih rešitev je slaba banka. To v bistvu ni 
banka, temveč samostojna gospodarska družba, zato 
je prej omenjena merila ne obremenjujejo. Najpogo- 
steje jo ustanovi in ji peneze zagotovi država - z naši- 
mi evri, seveda. Slaba banka od 'prave' odkupi vsa ti- 
sta posojila, ki se ne 6dplačujejo, in z unovčenjem ga- 
rancij zanje dobi v last deleže v različnih podjetjih, ne- 
premičnine in podobno. Zanje seveda ne plača urad- 
ne vrednosti. Namišljen primer: če NLB od Vegrada 
zaseže Celovške dvore in jih ceni na 500 milijonov 
evrov, ni nujno, da bi na trgu kdorkoli toliko odštel za- 
nje. Slaba banka zanje (hipotetično) plača le 100 mi- 
lijonov, s čimer se NLB sicer obriše pod nosom za 
400 milijonov evrov, a hkrati dobi nekaj nujnega de- 
narja na roko. Obenem se znebi luknje v bilancah in 
lahko začne posojati naprej. Slaba banka pa se kot 
specializirana družba posveti upravljanju z deleži in 
imovino. Z umno strategijo počaka na boljše razmere 
na trgu ter stanovanja proda z dobičkom. 

Na tak način se reši bančni krč, kar ni le teorija. Mno- 
go držav, med njimi Švedska v devetdesetih, je z re- 
ševanjem bank celo zaslužilo. Po drugi strani niso vse 
profitirale, kajti v procesu se skrivajo tveganja. Naj- 
hujše je tisto, ki ga takšna zaščita spodbuja. Ker lah- 
ko bankirji v primeru padca računajo na mehko blazi- 
no, polno davkoplačevalskih bankovcev, jim skok 
čez nevarno brezno do večjih dobičkov ni več ovira. 
Kot rečejo Američani: banke so prevelike, da bi lahko 
propadle. Zbolela bi cela družba. 

Bahje pseno 


smelo biti presenečenje za nikogar razen za 

najhujše omejence, ki so predvčerajšnjim zlezli 
izpod skale in se zavedli, da smo se vseeno že pre- 
maknili malce naprej od Tetrisa. (Z Dream of Pixels, 
hehe.) V Sloveniji je ta trend po moji oceni sicer v za- 
ostanku glede na Nemčijo, Britanijo, ZDA in podobne 
dežele. A nedvomno pridobiva na hitrosti in vplivu. 

Navsezadnje je Desa Muck znana civilization-holičar- 

ka, Saša Lendero pa še vedno izpopolnjuje svojo co- 

prnico v Diablu III. Na Gamescomu se je punc kar trlo, 
od cosplayerk prek tistih, ki so iskale naslednji fiks 

Candy Crush Sage, do hardcorovk, ki so prijele za joy- 

pad pri Forzi Horizon 2 in odpeljale krog v ferrariju li- 

ke a damn fine female boss. 

Skratka, da ženske igrajo in konzumirajo približno ena- 

ke popkulturne vsebine kot moški, je postalo običajno. 

Nedvomno bo tudi zato naslednja inačica stripovskega 

junaka Thora pri Marvelu - ženska. Ne She-Thor ali 

Thorette, ampak enostavno Thor. V tistih nekaj tisoč 

letih se je celo Odin navadil, da žena podpira tri vogale 

pri hiši in da je omejevanje 'nežnega spola' na vlogo 
» valkir ter prinašalk medice neproduktivno. 

Toda v svetu iger se s to dešovinizacijo nekateri ne 
strinjajo. Menijo, da je igranje moška zadeva, nekak- 
šen ekskluziven boy's ali men's club, in so popadljivi 
do vsakršnih sprememb tega preživetega klišeja iz 
,Poznih osemdesetih. Najlepše se je ta nastrojenost 


D a ženske vseh starosti igrajo videoigre, ne bi 


lover ondan, ko je kanadsko-ameriška borka za 


pravice žensk Anita Sarkeesian na YouTubu in svojem 

ogu Feminist Freguency objavila novo epizodo niza 

Tropesvs: Women in Video Games ali Stereotipi proti 

k ženskam v videoigrah. V njej je obdelala tematiko 

ženisk kot ozadnega okrasja v številnih špilih in to vze- 
la za nov primer zatiranja ter blatenja žensk. 

'Z Anito se.sam dostikrat ne strinjam. Menim, da stvari 

jemlje iz konteksta in vnaprej išče primere za svoje že 

izdelane trditve. Tako v Maxu Paynu 3 po njenem 

fi dne gre več za noir, kriminala in razvrata poln 

>, svet, kjer so tako moški kot ženske le ho- 

la V deči kosi mesa, temveč like prostitutk 

N) h od tam uporabi za krepitev teze, ka- 

ko nespoštljivo se videoigre ob- 

našajo do žensk. Aeris iz Final 

Fantasy VII pa je zanjo zgolj ne- 

sposobno bitje, ki ga mora 

moški heroj Cloud Strife rešiti. 

A po drugi strani punca prispe- 

va svoj pogled, ki na nekaterih 


mestih vseeno osvetli problematiko, recimo pri 
razkrivanju tega, koliko cip dejansko srečamo v 
špilih in koliko je v njih polnagih nastavljačic, ki 
se mečejo moškim likom pod noge. Cenim tudi, 
da govori jasno ter trditve pospremi s posnetki iz 
konkretnih iger, na primer ko v Mass Effectu 2 ta- 
ble dance izvaja baba tako junaku kot junakinji. 
Saj res, zakaj ne bi njej plesal on? Biznis je biznis 
in če lahko ženske rešujejo galaksijo, si menda 
zaslužijo slačifanta s konkretnim orodjem, ne? 
No, to, kar se je Sarkeesian ... - hm, a lahko re- 
čem Sarkeesianovi, glede na to, da je feministka? 
Ah, to moškoljuba slovenščina! - dogajalo nato, 
je bilo onkraj vsakršnih meja dobrega okusa. Na 
Tubi je pokasirala toliko napadalnih in skrajno 
žaljivih komentarjev, da jih je morala ukiniti (to je 
zaradi nenehnega trolanja storil tudi youtubarski 
popularnež PewDiePie). Dočim je bila na Twitter- 
ju deležna groženj s posilstvom in umorom. 

Se strinjam, da so to ekstremi, vendar lahko gle- 
de na siceršnje obnašanje igralske skupnosti le 
največji naivnež verjame, da je afero sproducirala 
sama. Gamerski svet je nabito poln povsem pre- 
tiranih in skrajnih odzivov na karkoli, od mnenj o 
vlogi žensk v igrah do najmanjših podrobnosti. 
Igralci so se pripravljeni na smrt skregati o mali 
statistiki junaka v frpjki in si po mikrofonu v strel- 
skih bojih izrekati največje svinjarije. Ni šans, da 
onemu drugemu pustiš en sam milimeter prosto- 
ra za lastno mnenje. 

To je morda samoumevno, a zamisli si. Prideš v 
pekarno in vidiš, da so naredili jabolčni picaburek 
s kranjsko klobaso in sardinami. Kot ljubitelju 
edinega pravega bureka, okrog katerega je na- 
stala subkultura s srečanji somišljenikov in daljin- 
skimi občudovanji spečenih primerkov na Face- 
booku ter Twitchu, ti ob tem postane slabo. Toda 
ali imaš pravico pekarnarju jebati mater, vpiti in 
mu razdejati štacuno? Seveda ne. Vendar igralci 
mislijo, da jo imajo, če si kdo drzne oskruniti nji- 
hov edini pravi burek, karkoli že to je. S tem do- 
kažejo, da niso odrasli, temveč otroci. 

Igre so nemara res že pripravljene na to, da se po- 
stavijo ob bok filmom, glasbi, literaturi. Da se 
uveljavijo kot resna, umetniška zvrst, ki razgla- 
blja, sprašuje, analizira tako svet kot samo sebe. 
Fino. Vprašanje je, če so na to pripravljeni igralci. 


Sneti 


Ker je Anita v svojih videih oblečena konzervativno, so jo razgreteži označili za 
grdo lezbo, zaradi vsebine pa za sovražnico moških. Znova pretiravanje. 

Leto po splovitvi zaprte bete in nekaj tednov po izidu prve razširitve Curse of Naxx- 
ramas je načeloma brezplačna igra s kartami Hearthstone: Heroes of Warcraft po- 


pularna in dodelana kot še nikdar. Redni podanik 


ree to play is here to stay. Načeloma brez- 

plačna igra s kartami Hearthstone: Heroes 

of Warcraft pa je eden najbolj vročih primer- 

kov tega poslovnega modela. (Ja, v uvodu 

sem rekel 'poslovni model'. Ampak ne ne- 
haj še brati. Se ti bom oddolžil.) Od septembra lani, ko 
je stopila v zaprto beto, prek letošnjega januarja, ko se 
je preizkusno odprla javnosti, do marca, ko je napočil 
čas za končno inačico, si je špil nabral nič manj kot de- 
set milijonov registriranih računov. Deset milijonov. In 
to še pred splovitvijo inačice za ipad, ki je vrste nedvom- 
no odebelila, saj je igrati s tablico na sekretu nazarens- 
ko uživaško. Mimogrede, androidneži in iphonarji, vaša 
inačica bo pripravljena do konca leta. Vendar tudi pred 
računalniškim zaslonom, naj bo to PC ali mac, ni hude- 
ga. Naj bo miška ali prst - odličnost dizajna, ki ga je na 
lastno pobudo udejanjila manjša ekipa v okviru Blizzar- 
da, je neokrnjena. 


Jaraxxusov fevd 


Hearthstone (ne 'heart' kot srce, temveč 'hearth' kot og- 
njišče) je ustrezno geslu "deceptively simple, insanely 
fun" tako enostaven, da sta ga po mojem priporočilu hit- 
ro pokapirala tako 35-letni priložnostni igralec kot 11-le- 
ten fantin. Vse, kar sta morala storiti za zagon, je bilo, da 
sta z Eu.battle.net/hearthstone pobrala namestitveno da- 
toteko in naredila zastonj račun na servisu Battle.net. 
Strojne zahteve so nizke in izdelek brez težav deluje na 
precej starih računalih. 

Niti z učenjem igranja ni bilo težav. Najprej izbereš poklic 
in sestaviš kupček iz tridesetih kart. Če se s kurzorjem 
postaviš na katerokoli podobico, vidiš razlago vsega, kar 
je pomembnega na njej. Vic je v tem, da se spopadaš z 
nasprotnim čarovnikom, ki mu moraš vzeti vseh dvajset 
življenjskih točk. To storiš tako z uroki kot z bitji, toda 
zvečine s slednjimi, kar je otipljivo ter zabavno. 

V kratkem in učinkovitem tutorialu spoznaš, kako iz roke 
daješ karte na mizo v zameno za čarobno energijo, mano. 
Ta priteka samodejno in vsako izmeno imaš eno njeno 
enoto več, dokler ne dosežeš skrajne meje desetih enot. V 
naslednji izmeni se zaloga mane obnovi. Vsaka karta ima 
v zgornjem levem kotu številko, ki pove, koliko mane po- 
trebuješ, da jo pošlješ v akcijo. Sleherno bitje ima do- 
ločeno vrednost napada in obrambe, uroki pa lahko vpli- 
vajo tako na igralno polje, kjer recimo okrepijo žival ali ti 
dajo v roke začasno orožje, kot na sovražnega junaka. 
kih vlog. Nič čudnega, saj izvirajo iz priljubljene masovne 
spletnice World of Wacraft. Devet jih je: mage, warrior, 


warlock, priest, hunter, druid, shaman, ro- 
gue in paladin. Vsak nosi podobo enega od 
mogočnežev iz Warcrafta, naj bo to gospo- 
dar nočnih vilincev Malfurion Stormrage, Hor- 
din prvak Rexxar ali taglavni mofo iz Panda- 
rie, Garrosh Hellscream. 

No, važneje je to, da vsaka služba na igranje 
vpliva s sebi lastno veščino, ki jo sproža v 
zameno za dve mani. Duhoven zdravi, hun- 
ter je sposoben poškodovati nasprotnega ju- 
naka, malopridna roguejka v virtualno roko 
jemlje bodala, paladin pa kliče drekce z eno 
točko napada in eno obrambe, ki jih je spo- 
soben krepiti. Prav tako imajo vse službe se- 
bi lasten nabor kart, ki ustreza njihovim spo- 
sobnostim. Čarodejka masovno kuri nepridi- 
prave in jih spreminja v ovce, šaman bilda 
toteme, warlock pa kliče demone in postane 
(/bobneč glas) JARAXXUS, EREDAR LORD 
OF THE BURNING LEGION!! To je tisti Bliz- 
zardov značilni smisel za humor, kjer ob to- 
vrstnih obešenjaških izjavah, meketanju 
drobnice in orkih, ki ob priklicu rjovejo 
"TAZDINGO!", težko ostaneš resen. 


ai VR; SEZ 


Hearthstone je židana, hitro priučljiva, globoka in načeloma brezplačna igra s kartami. Spodaj je tvoj 
čarodej, ki priklicuje bitja in proži uroke, zgoraj pa nasprotnik, ki mu je treba vzeti vse življenjske točke. 

te povabi v njen svet. 


Nežni skoviki magnatov 


Čeprav se je Hearthstona preprosto naučiti, ga je težko 
mojstrovati. Sploh zdaj, ko so Blizzardovci udejanjili zapla- 
te za uravnoteženje. S tem so preprečili prehudo vladavino 
določenih poklicev ter zlorabo mogočnih kart, česar je bilo 
spočetka dosti. Zdaj ima vsaka služba možnost, da se na 
večigralski spletni lestvici od najnižje, 25. izkušenjske 
stopnje povzpne do prve in še čez, tja do naziva legende, ki 
ima dosti podstopenj. Nekateri poklici so pri nabiranju 
zvezdic za plezanje sicer manj učinkoviti, na primer neza- 
nesljivi priest, medtem ko so drugi, kot je agresivni hunter, 
zelo pripravni. A s pametno igro in dobrim kupčkom se da, 
kot dokazujejo številni znalski streamerji na Twitchu. 
Klasičen odgovor na to je, da gre pač za ljudi, ki so ruknili 
obilo denarja in imajo zdaj veliko kart, kar zadostuje za 
prevlado. Drugače rečeno, da je Hearthstone igra vrste pay 
to win, kjer si zmago kupiš. S tem se ne strinjam. Nedvom- 
no je sicer tisti, ki odšteje mastne solde, v prednosti. Za 
dva paketa petih naključnih kart, v katerem je zagotovljena 
vsaj ena redka, ne pa tudi najmočnejša legendarna podobi- 
ca, plačaš 2,69 evra. Za sedem daš 9, 15 pakeljcev stane 
18 evrov in za 40 jih odšteješ 45. So ljudje, ki so za zalogo 
kart dejansko ruknili več jurjev. 

Neutral 


nasprotnik pokonča dosti prej, kot ti jih uspe igrati. Izjema so velikani, ki poznajo trike za hitrejše castanje. 


Vendar izdatek ni neposredno povezan z uspehom. V prvi 
vrsti je moč večino kart uporabljati v vseh deckih, kar pome- 
ni, da jih odkleneš le enkrat in jih nato nucaš z vsemi poklici. 
Nadalje jih je moč kupovati za virtualno zlato, ki ga dobivaš 
za izpolnjevanje ciljev na rangirani lestvici. Vsak dan dobiš 
novega, na primer trikrat zmagaj s čarodejem, igraj dvajset 
bitij, ki stanejo največ dve mani, in podobno. (Pri tem si lah- 
ko cilj enkrat na dan naključno zamenjaš!) Za to kasiraš od 
40 do 60 zlatnikov, po deset pa za vsake tri zmage. Za sto 
goldinarjev si kupiš paket kart, dočim ti jih 150 ali 1,79 evra 
kupi vstopnico v Areno. To je podmodus, kjer si kupček se- 
staviš sam in si za zmage deležen vedno večjih nagrad v zla- 
tu in prahu, dustu. Prah je še ena, dobrodošla valuta, ki omo- 
goča razgradnjo neželenih kart in izdelavo poljubnih novih. 
Razmerje je sicer neugodno, saj ena uničena legendarna kar- 
ta prispeva komaj četrtino prahu za udejanjenje podobice 
istega razreda. In tu je dejstvo, da ni menjavanja (trejdanja) z 
drugimi. A kot rečeno, da se. V letu dni sem za Hearthstone 
dal kvečjemu par deset evrov, pa imam praktično vse karte, 
ki jih hočem, za kar nekaj poklicev. 


Ne koliko, marveč kako 


Jasno je, da kakovostno kartovje šteje. Posedovati elitnega 
Ragnarosa je bistveno bolje kot pleteničiti s plebejskim Boul- 
derfist Ogrom, Leeroy Jenkins pa ti omogoči zadnji naskok, ki 
ga potrebuješ za zmago. A lastiti si karte še ne pomeni, da jih 
znaš uporabljati. V prvi vrsti ne pri izdelavi kupčka, kar je 
umetnost v malem. Morda se trideset sliši veliko, a verjemi, da 
ni. Posledica te omejitve je, da so decki bodisi sila specializi- 
rani, bodisi širokonamenski, kar jih dela ranljive na več kon- 
cih. Vsekakor mora biti efektiven snopič narejen res dobro. 

V redu, to ni tak problem. Navsezadnje obstaja kup spletnih 
strani, od Hearthpwna do ley Veins, kjer so podrobno nave- 


Poraženec mi z "Well played' čestita za lepo igro. Izjav, ki 
jih je moč med igranjem prebrati od naključno srečanih lju- 
di, je natanko šest. Nobena od njih ni žaljiva, zato je vz- 
dušje pri igranju bistveno boljše kot pri večini spletnih iger. 

deni decki tako amaterjev kot profesionalcev. 
Greš tja, skopiraš deck in zmagaš, kajne? Ne. 
Finta ni le v tem, da šteje vsaka karta, ampak 
vsaka POTEZA. Nemara se čuje pretirano, a 
na količkaj višjem nivoju udejstvovanja, kar je 
nekje na 15. stopnji rangirane lestvice, je bore 
malo prostora za napake. O porazu in zmagi 
lahko odločita že neprimeren mulligan (na 
začetku bitke lahko enkrat zamenjaš poljubno 
količino potegnjenih kart) ali slaba otvoritev. 
Priest bo proti warriorju naredil neumnost, če 
bo šel takoj ven z Northshire Clericom, ki je 
njegova najučinkovitejši način vlečenja kart, 
ker ima warrior za dve mani že v roki bridko 
sekirico. Proti hunterju je tak play nasprotno 
validen. Ogromno je še takih situacij, ki te 
lahko stanejo bitke. 


S) 


Druid 


Odpiranje paketov z novimi naključnimi kar- 
tami je polno sladostrastnega pričakovanja. 
Najlepše je dobiti kako legendarno karto, ki 
prispe v zlatenkastem vrtincu (levo spodaj). 


Določeni arhetipi ter poklici so slabši proti dru- 
gim in daleč od tega, da bi sreča ne imela vlo- 
ge. Včasih ne potegneš karte, ki jo potrebuješ, 
in izgubiš kot Slovenija v košarki z ZDA. Toda 
v situacijo, kjer si nekaj nujno potreboval, si se 
nemara spravil po lastni neumnosti ... 


Meta 


Recimo zato, ker ne poznaš 'mete', metaigre - 
razmer, ki povedo, kateri poklici in decki so 
najbolj vroči. Prav tiste boš največkrat srečal v 
rangiranih bojih, kjer se nasprotniki izbirajo 
naključno. Meta se spreminja hitro, saj se za- 
radi internetno prepletene skupnosti nenehno 
pojavljajo nove variacije paradigemskih kupč- 

MAM HITER 
MOBILNI 
INTERNET 


Za brezskrbno brskanje po spletu 
praktično na vsakem koraku sem 
izbrala Mobilni Internet M. Paket 
poleg 15 GB prenosa podatkov v 
mobilnem omrežju LTE/4G vključuje 
že storitev LTE/4G in TViN Shrambo 
s 5 GB brezplačnega prostora v 
oblaku. 


INTERNET SiOL 


Za doma sem izbrala hiter, zanesljiv 
in neomejen internet SiOL, ki mi 
omogoča dostop do spleta prek 
svojega računalnika in hkrati tudi 
WiFi-dostop prek prenosnika, 
tablice in mobitela. 


Brez interneta enostavno več ne 
gre. Mami in atu smo kupili akcijski 
paket Predplačniškega Mobilnega 
Interneta, da ga bosta lahko občasno 
uporabljala na vikendu. Paket za 
29,90 EUR vključuje USB-modum 
Huawei E3531 in kartico SIM, pa še 
10 EUR prednaložene vrednosti za 
30-dnevni zakup mobilnega interneta. 
Najprej sta bila skeptična, sedaj pa 
navdušena, saj za vikend večkrat 
vzameta s seboj še vnuka, ki ju je že 
veliko naučil. 


TelekomSlovenije 


Za več informacij o storitvah Telekoma Slovenije 
obiščite Telekornov center, www.telekom.si ali 

pokličite brezplačni številki 041 700 700 (za uporabnike 
storitev Mobitel] ali 080 8000 


IGROVJE 


kov. Ti pa ostajajo. Skozi tedne in mesece so na površje pri- 
plavali arhetipi, brez katerih so poklici veliko slabotnejši kot 
sicer, na primer miracle rogue (uporablja karto Gadgetzan 
Auctioneer, skozi katero s cenenimi uroki cikla deck, dokler 
ne pride do kombinacije za uboj v eni izmeni - OTK ali one 
turn kill), ramp druid (pospešeno igranje velikih podložni- 
kov), freeze mage (z zmrzaljo zadržuje tekmeca in mu pije 
kri, dokler ga ne fenta) in seveda vseprisotni warlockov zoo, 
ki te preplavi s tečnobicami. 

Poznavanje metaigre je zgolj še en element, ključen za pri- 
stop in uspeh, ki skupaj z drugimi vzpostavlja Hearthstone 
kot globoko in taktično igro. Igro, v kateri še zdaleč ni toliko 
odvisno od sreče, kot si mislita začetnik in dvomljivec. Igro, 
ki je dostikrat prefinjeno merjenje intelektov, kjer je mogoče 
hliniti nemoč, izpuščati tempo ter študirati nasprotnika. Med 
drugim lahko preučuješ, kako nervozno si ogleduje lastne 
karte, kar vidiš po obarvanosti robov, koliko časa potrebuje 
za potezo, kako reagira, kakšne neumnosti počne. 


ev «Dn o» 


t € 


To ozadje vidiš le v Curse of Naxxramas, enoigralski raz- 
širitvi za 22 EUR, ki temelji na bojih z mogočnimi šefi. Vsak 
ima svojo finto, ko jih potolčeš, pa dobiš nove karte. 


Dejansko je Hearthstone podoben šahu z elementom blefira- 
nja iz pokra, pri čemer je finta v minimaliziranju slabih obetov 
in maksimiranju dobrih. V ta namen pa je treba igrati, igrati in 
še enkrat igrati. Le tako se dvigneš nad osnovne lastnosti 
kart, kot so taunt (nasprotniki ne morejo mimo bitja, dokler 
ni odstranjeno), battlecry (nekaj stori, ko pride iz roke na bo- 
jišče), spell damage (okrepi uroke), enrage (okrepitve ob 
poškodbah), stealth (bitja ni moč vzeti na muho, dokler 
nečesa ne stori), divine shield (zaščitenost pred prvo poš- 
kodbo) in charge (napad takoj ob prihodu na polje). Le tako 
doumeš naprednosti - kako pomembno je imeti karte v roki, 
kakšne so matematične zakonitosti, kako nasprotniku izbe- 
zati čimboljše karte na rovaš čimslabših lastnih. Ter kako je 
lahko čisto poceni deck jako nevaren. 


FRA i 

Hearthstone je tudi na ipadu brezplačen in ga je z dotika- 
njem ekrana povsem uživantsko igrati, saj ni vmesniških 
neprilik. Prav tako je račun povezan s tistim na PCju. Je pa 
res, da igra na ipadu 2 deluje komajda še zadovoljivo hitro. 


Nekatere karte so videti fine na prvi pogled, re- 
cimo samozdraveč se minion, nakar se izkažejo 
za šodr. Druge so bile mogočne, a so jih nerfa- 
li, na primer Tinkmasterja Oversparka, ki je na- 
ključno spremenil katerokoli bitje v 1/1 ali 5/5, 
in Nata Pagla, ki ti je še isto izmeno s polovično 
verjetnostjo potegnil novo karto. Obstaja pa na- 
bor podobic, ki so ravno prav nadmočne. Tu so 
tri splošno uporabne odličnice iz osnovnega 
Hearthstona in še tri iz razširitve Naxxramas. 
LEEROY JENKINS SA S 
Izdelava legendarne karte %4% sh PA 
iz prahu zahteva 1600 ZA a 
enot slednjega ali dvakrat AG % 
več za zlato inačico s pre- odi 
livajočo se zunanjostjo. 

To je ohoho veliko, toda 

če si se nakanil imeti re- . K 

sen napadalen deck, kot 6 , 9 
je miracle rogue, je Lee- % 

roy neobhoden. Z dvema točkama obrambe je 
švoh in ko se udejanji, nasprotniku daruje živa- 
lici 1/1. A itak ju ne bo imel časa uporabiti, saj 
je Jenkins 'kill card', ki udari takoj, ko prispe. 
Še več, rogue ga vzame nazaj v roko in ga spet 
pričara za manj mane. Pok, pok, smrt. 


nee aii 
Ce Ma 


RAGNAROS 

THE FIRELORD 

Če bi rad naredil eno sa- 

mo legendarno karto iz- 

ven tistih, ki so lastne po- 

klicem, naj bo to Ragna- 

ros. Resno. Tale gospo- 

dar bojišča stane osem «€ 

mane, za kar dobiš 8/8 484 8 
mofota. Kar konkreten te- x 

lešček. A to še ni vse — na koncu vsake tvoje iz- 
mene izpljune ognjeno kroglo v naključen na- 
sprotnikov cilj, ki naredi, uganil si, osem točk 
poškodb. Če je na plošči veliko podanikov, zna 
biti to težava, vendar je na tebi, da Raggyju na- 
rediš perfektno situacijo, kjer bo nasprotnika do 
kraja zamoril. 


KNIFE JUGGLER pi 
Ni legendarnež in pri 3/2 Ov/ 
je videti kot kanonfutr za f 
vsak malce boljši spell ali li 
miniona, ki se pripelje  /% ge. 
mimo. Toda njegova last- nile luske 
nost je ključna za agresi- —. z 

vne snopiče, kot je zoo. 

Vsakič, ko se Knife Jug- " 

glerju pridruži nov mi- 


L 

nion, nožičkar nasprotniku naključno zada eno 
točko poškodb, vštevši junaka in podanike. 
Luštno, ko iz roke cimpraš male svinježe in te- 
daj, ko to delaš s herojevo sposobnostjo, na 
primer pri šamanu in paladinu. Pa še tri napada 


ima. Ze krvaviš? 
NERUBIAN EGG 2% ANY 
h A 


0/2 se sliši kot najbolj v 
bedna statistika pod son- po! 

cem, na ravni zanikrnih o an 
šamanovih totemov. To- Net 

da Nerubian Egg ima po- 

sebno lastnost, in sicer, xy 4/4 Nar | 
da se ob smrti preeviv MM  — 2 
konkretno 4/4 štihalico. . 
Zaradi tega je fantastičen v napadalnih deckih, 
ki so Hearthstonu pravzaprav najljubši. Naprej 
za dve mani prikličeš Egg, nakar ga prisiliš, da 
umre. Recimo tako, da mu nek drug minion 
začasno daruje napad ali da ga ob prihodu ubi- 
je ter se okrepi. Tako imaš dol v eni potezi 3/5 
in 4/4. Akcija! 


PRE 
7.589) 


LOATHEB 

Uroki v Hearthstonu niso 
pretirano razpaseni in pri- 
ljubljeni, še bolj pa jim 
zavda stric Loatheb iz Na- 
xxovih globin. (V WoWu 
je bil šef v dotičnem rai- - 4 
du.) Je 5/5 za pet mane, (BM 5 
kar je samo po sebi do- - 

bro in terja pozornost. In ko ga prikličeš, na- 
sprotnikovi uroki v njegovi naslednji izmeni sta- 
nejo pet mane več. To zna začasno prekrižati 
račune tako priestom, ki bi se ga želeli znebiti s 
Shadow Word: Death, kot magom, ki ne nehajo 
opletati s fireballi in zamrzovalnimi coprnijami. 


Voswnsbi 


SLUDGE BELCHER No 
Taunt je uporabna last- S 
nost za control decke, se 

pravi kupčke, ki hočejo A. 
nadzorovati situacijo. So- Še 
vražnikove gnusobe mo- See" 
rajo pač naprej napasti 
taunterje, preden lahko <.% 
pridejo do junakovega (ZM 5 
ranljivega obraza. Slaba V 

plat podložnikov s ščitom je, da stanejo nekoli- 
ko več, kar vpliva na tempo in te pušča ranljive- 
ga. No, nagravžno zeleni Sludge Belcher ta mi- 
nus nadomesti z deathrattlom, ki pravi, da se 
po smrti namesto njega brezplačno pojavi 1/2 
taunt minion. To pa je vrednost za mano! 


J! 


Belcbher 
se s 

Špil je odločitev za pristop F2P upravičil že v beti, scena pa je z Naxxramasom le še zrasla. Redno se odvijajo tur- 
nirji in stotisoči spremljajo Twitcheve streame. Kljub temu Blizzard pravi, da ne dela na inačici za konzole. 


Naxxovo prekletstvo 


Zlasti če vsebuje karte iz razširitve Curse of Naxxramas. 
Hecno ime je, tako kot ostala Hearthstonova vsebina, iz 
World of Wacrafta, kjer je Naxxramas ena od napred- 
nejših temnic. Toda za razliko od siceršnje usmerjenosti 
igre v spletno večigralstvo (lokalnega na eni napravi ni), 
čemur so posvečene tako nerangirane kot rangirane le- 
stvice ter arenski modus, je Naxxramas samotarski. 

Gre za niz puščavniških obračunov s šefi in njihovimi po- 
drepniki. Vsako od petih kril smrtnjaško-struparske grob- 
nice vsebuje več ločenih bitk z nekoliko šibkejšimi sitno- 
bami ter nato z glavarjem področja. Štos je v raznolikih 
sposobnostih teh sovražnikov, ki jih v osnovni igri ni na 
spregled - itak, saj je tam solersko udejstvovanje omeje- 
no na vadbo proti navadnim in malo močnejšim raču- 
nalniško vodenim poklicem, s čimer si nabereš temeljno 
zalogo kart. V Naxxu pa si soočen z nikdar prej videnimi 


župani, ki jih krasijo komajda še pravične sposobnosti. 
Tako naletiš na Inšpektorja Razuviousa, ki direktno za- 
daja tri točke poškodb, in nemrtvega vešča Kel'Thuza- 
da, ki si kar tako prilašča tvoje vazale. Vsaka bitka je 
uganka v malem, za katero Blizzardi hočejo, da jo rešiš 
z obstoječim deckom ali tako, da sestaviš novega. Na 
normalni težavnosti ti tega ne bo treba, na herojski pa 
se je treba prilagoditi, saj so šefi tu noro močni. 

No, slejkoprej jih boš že sesul, navsezadnje so wikiji 
polni nasvetov. Ko daš skozi vse poglavarje na običajni 
zahtevnosti (višja prinese le nastopaški vzorec za zad- 
njo stran podobic), ter opraviš se po en izziv za vsak po- 
klic, dobiš trideset svežih kart. Nekatere so drek, par pa 
jih je takih, ki pošteno okrepijo vsak napadalen (aggro) 
ali nadzorovalski (control) kupček. Med drugim zaradi 
okrepljene mehanike deathrattle, ki veli, naj se nekaj 
zgodi, ko podanik umre, na primer povlečeš karto ali 
prevzameš eno od nasprotnikovih kreatur. 


IGROVJE 


22 evrov za enkraten nakup vseh Naxxovih kril 
ali 6 evrov oziroma 700 zlatnikov za eno krilo ni 
najbolj upravičenih. Dodatek ne vnese nobenega 
novega poklica, ozadja, sposobnosti kart ali več- 
igralskega načina. Poleg tega ne spremeni bist- 
veno obstoječih arhetipov - miracle rogua, cont- 
rol warriorja, zooja in tako dalje, marveč jih j 
nekoliko modificira. Toda brez novotarij, kot j 
Nerubian Egg, nisi enako kompetitiven kot z nji- 
mi. Za resnejše igralce je Naxxramas tako obve- 
zen. Takisto je fino, da z njim splošna moč kart 
ni poskočila, da je torej 'power creep' za zdaj ob- 
vladovan. Kdor je obsežneje igral sorodni Magic: 
The Gathering, ve, kako lahko premočne nove 
karte spremenijo igro. 


"Job done" 


To gre pripisati pametni Blizzardovi politiki. Niso 
šli takoj v razširitve, marveč so se ubadali z os- 
novo, dokler ni bila urejena. Raja je jadikovala in 
terjala novosti zdaj takoj, toda avtorji se niso da- 
li. Zato Hearthstone daje vtis popiljenosti in 
odraslosti. Šele po več mesecih so splovili Naxx- 
ramas in še nekaj časa bo minilo, da mu bodo 
sledile nove ekspanzije. Po napovedih se te ne 
bodo osredotočale na samotarstvo, temveč na 
večigralstvo. Naslednja naj bi prinesla kar sto 
frišnih kart. A karkoli bodo že prinesle, smo lah- 
ko razumno prepričani, da igre ne bodo vrgle s 
tečajev ter ne bodo bistveno spremenile plačniš- 
kega razmerja v korist tistim z debelimi žepi. No, 
poslovnega modela ne bom več omenjal, da ne 
boš hud. Grem raje igrat. Pridruži se mi! 


PRED IGRO PRESTOLOV 
SO BILE 3 SOČNE POVESTI ... 


VITEZ IZ SEDMIH KRALJESTEV 
prevod Boštjan Gorenc 


Slabo stoletje pred dogajanjem v /gri 
prestolov, v času vladavine zmajske 
rodbine Targaryen, se vršijo tri napete 
in privlačno napisane povesti o nič 
kaj imenitnih in še manj bleščečih 
dogodivščinah klativiteza Dunka 


in njegovega oprode Egga. 


Posladek, ki dodobra zasiti. 


Cena: 29,95 € 


Najhitreje do knjige: (BB v knjigarnah $ www.emka.si $) ogo 12 o5 


šolovaj 2014 


Wii je zernih 
€ Kek 


ežko je enoznačno opisati, kakšne sorte 
igra je Gods Will Be Watching. Na prvi 
pogled gre za od strani gledano avanturo 
s starinsko grafično podobo. A čeprav 
vsebuje pustolovske elemente, bi ji bolj pristajal 
izraz psihološki možganojeb. Gre namreč za 
enega tistih špilov, ki se zvečine dogajajo v glavi 
in ne na zaslonu, kot pri lanskoletnem fantas- 
tičnem Papers Please. Računalnik je le medij, ki 
podaja scenarij, nad tabo pa visi Damoklejev 
meč odločitve. Da je vse skupaj še huje, prave 
odločitve niti ni. Nekako tako kot v trekovskem 
testu Kobayashi Maru, kjer ne moreš zmagati. 


Bogove so spočeli na enem od Game Jamov, 
srečanj razvijalcev, kjer v dnevu ali treh napravi- 
jo preprosto igro na vnaprej določeno temo. Pe- 
terica nadebudnežev, ki si je nadela ime Decon- 
structeam, je prišla na zanimivo idejo: pet ljudi, 
robot in pes na zapuščenem planetu. Imajo ma- 
lo streliva, skoraj nič hrane in noči so mrzle. Nji- 
hovo edino upanje je pokvarjen radio. Jim ga bo 
uspelo popraviti in preživeti štirideset dni, da pri- 
dejo reševalci? Vsak dan lahko izvedejo le pet 
dejanj. Kako jih razporediti, še posebej, ko se jih 
vse bolj polašča obup? 

Ko so izdelek objavili na spletu, so pritegnili zani- 
manje širše javnosti. Špil so nato raztegnili na 
štiri poglavja, ki sestavljajo koherentno zgodbo, 
izvirni festivalski del pa je njen epilog. No, vsa tri 
dejanja pred njim so enako nemogoča, polna ne- 
smiselnega trpljenja, kjer ima lahko vsakršna od- 
ločitev usodne posledice. Uvodoma smo priča 
vdoru v sistem, ob katerem revolucionarji zaja- 
mejo talce, sledi neprijeten scenarij mučenja, na- 
kar v tretjem delu panično iščemo zdravilo za ne- 
varen virus. Sliši se ceneno, malodane šundov- 
sko, vendar so to le okvirji. Bistvo je v tem, kako 
razporediti svoje vire med delo, ki ga je treba 
opraviti, in hkrati poskrbeti, da situacija ne uide 
iz rok. 


Ko ima hudič mlade 


Stvari so zoprno nagnjene k temu, da gredo narobe takoj, 
ko je to mogoče. Vsaj tako nas uči gospod Murphy. To na 
svoji koži spozna narednik Burden ('breme'), ki je nekako 
glavni protagonist. On je tisti, s katerim naj bi se igralec 
poistovetil, in vsi štirje scenariji so spisani okoli njegove 
persone. Toda v glavni vlogi si vseeno ti sam, kajti ti daješ 
ukaze vsem osebam na zaslonu, vključno z Burdenom. 
Vsa poglavja se pričnejo dokaj nedolžno. Jasno so ti pred- 
stavljeni cilji in točno veš, kaj moraš napraviti, da jih do- 
sežeš. Nakar ugotoviš, da so stvari dosti bolj kompleksne. 
Ljudi premaguje utrujenost ... talcev se polašča panika ... 
vsak čas bo zmanjkalo zraka ... na nekom je treba preiz- 
kusiti zdravilo, ki je morebiti smrtonosno ... 

V vsakem trenutku moraš tehtati odločitve in v nasled- 
njem si soočen z njihovimi posledicami. Ob tem nikoli ne 
moreš reči, ali si se res odločil pravilno. Idealne poti skozi 
igro ni, kajti razvijalci v scenarije dodali naključnost. Ne 
gre le za verjetnostni račun, ko ti včasih nekaj uspe, 
čeprav imaš le dvajset odstotkov možnosti, da ti bo (po- 
navadi ti ne). Ne, čeprav gre vse kot po maslu, se recimo 
enemu od talcev nenapovedano strga in kriče zbeži. Ga 
boš ustrelil in s tem policistom pokazal, naj se ne zajeba- 


vajo s tabo, ali ga pustil pri življenju in tvegal, da te 
zasujejo s solzivcem? Ljudje ponavadi v takih prime- 
rih raje izberemo manjše zlo. Toda kaj izbrati, če sta 
obe odločitvi enako, katastrofalno slabi? 


govi tudi 
JJ UVUUEH Gi 


Vsako od poglavij je naraščajoč zbir frustracij, ki te 
po desetinah neuspešnih poskusov vendarle privede- 
jo do cilja. Nakar te igra oceni. Ne s točkami, marveč 
z analizo, kako si ravnal v izbranih situacijah, kar pri- 
merja s celotno spletno skupnostjo. Takrat se zaveš, 
da bi bilo mogoče vse skupaj rešiti drugače. Da bi 
posledice morda bile boljše. Ali pa tudi ne. 

Rešitev je torej posledica barantanja in kompromi- 
sov. Da nekaj dosežeš, se moraš nečemu odreči. 
Povzetek ti samo vrže v obraz, kaj si bil pripravljen 
narediti, da si do cilja prišel. Nakar pričneš sam sebi 
zastavljati neprijetna vprašanja. Sem res taka oseba? 
Bi v resničnem življenju RES to storil? Naslednjič po- 
skusiš drugače - in neslavno propadeš. V tretje gre 
rado? Ne, se ti Bogovi privoščljivo režijo v obraz. Ni 
lahke poti, se ti rogajo in zahtevajo žrtve. Koga ali kaj 
boš žrtvoval? Pa tudi, če ti uspe, se potem zaveš, da 
si igral na lažji izmed dveh težavnostnih stopenj. Si 
upaš poskusiti zares? 

Gods Will Be Watching je neprijetna igra, ki te razgali 
pred samim sabo. Ne igraš je zato, da boš eskapi- 
stično užival, marveč zato, ker jalovo upaš, da jo boš 
nadmudril. Ker verjameš, da obstaja način za čisto, 
pošteno zmago. Zato jo preigravaš znova in znova, 
upajoč na bolj ugoden razplet. Toda izdelek, tako kot 
resnično življenje, ne upošteva pravil. Včasih lahko 
narediš vse prav, pa boš vseeno izgubil. Lajf ni fer, 
zakaj bi torej bil špil? Če se ti sliši kul, ti ne bo žal 9 
evrov, na kolikor zadevščino cenijo na Steamu. Preiz- 
kus gamejamovskega izvirnika je omogočen na 
Godswillbewatching.com. Bi si pa želel še kakega 
dodatnega scenarija, kajti vseeno je popotovanje od 
solze do srage nekam kratko. 


september 2014 


a spectrumu, amigi in PCju s sredine devetdese- 

tih se nisi mogel obrniti, ne da bi ti od kod v oko 

priletela bela žogica. Marsikak starejši bralec 

pomni Leaderboard za C64, Jack Nicklaus za ST 
in fotorealistični Links 386 Pro, ki je bil leta 1992 tako 
nastavitvah. Zdaj ni več tako, kajti golfščin je manj in so 
drugačne. Na eni strani so arkadice v slogu Mario Golfa 
za 3DS, na drugi Electronic Artsov polrealistični in stag- 
nirajoči Tiger Woods, ki izide vsako leto, a ga na raču- 
nalnike ni že dolgo. Ljubitelji resne obravnave 'najdraž- 
jega načina sprehajanja' so tako prepuščeni divji sapi in 
mokri travi. Ter manjšim studiem, kot je neodvisni HB, ki 
je izdal realistični The Golf Club. 


Bratstvo in edinstvo 


Prvi vtis je vegast, kajti Club je manj spoliran kot Woods. 
Nikjer ni pričakovanih lastnosti - izdelave golfista, me- 
njave opreme, učne ure, kariere, izbire načina mahanja s 
palico, računalniških nasprotnikov, igralcev turneje PGA, 
kot sta Palmer in Ballesteros, ter oficielnih igrišč, od Au- 
guste do ponarodelega St. Andrewsa. Zdi se, kot da je 
reč navzlic izidu še vedno v fazi Steamovega zgodnjega 
dostopa, kjer se je pacala zadnje štiri mesece. 

Da začneš igro ceniti, moraš nanjo pogledati iz svežega 
zornega kota. Namenjena je tistim, ki jih zanima iz- 
ključno dogajanje na zelenici. Stvarjenja lika, rasti njego- 
vih veščin in nadevanja opreme ni zaradi tega, da imajo 
vsi enake pogoje. Vsakdo, ki se poda na Clubove piste, 
se udejstvuje z enakimi palicami in brez prednosti ali po- 
manjkljivosti, ki jih prinašajo erpegejsko nabrekle lastno- 
sti. Kot pravijo HB Studios: "Radi bi, da se izboljšuje igra- 
lec, ne lik!" 

Ja, v Golf Clubu so vsi isti in vsi sposobni. V tem pogledu 
je do neke mere smiseln manko kariere, ki je naposled 
nisem pretirano pogrešal. Njen smisel je v nabiranju robe 
in krepitvi golfista, in če tega ni ... 


a 


Fizika je zelo soli 


Če bi 


na zelenici ugledal samoroga, ki S tičem orje po 


tlehsbirbirta pogostejši kot eagle v tej resni simulaciji golfa. 


poudarek na realizmu 
igrišč 


močan urejevalni key: 
stalna povezava s skupnostjo 


brez prave strukture in zaresnih prizorišč 


še'nekoliko nedodelana 


Moje pesmi, moje sanje 
Kaj potem sploh je? Srčika golfa: trud za izide. Iz- 
delek je podoben resnim vozniškim igram, ki se 
osredotočajo na drgnjenje krogov za rezultat. Ne- 
katerim se to zdi brez zveze. Tistemu, ki čisla tak 
pristop, pa nič ne pomeni toliko kot rekord, do- 
sežen s filigransko natančnim obvladovanjem av- 
tomobila in razumevanjem zakonitosti igre. No, 
taka 'golfistična dirkačina' s 'piljenjem krogov' je 
Golf Club. 

Na razpolago so posamezne runde, turnirji ali nizi 
več zaporednih turnirjev, kamor se podaš z enim 
od predpripravljenih moških ali ženskih avatarjev. 
Igrišča niso uradna, jih je pa dosti vnaprej izdela- 
nih in še mnogo uporabniško ustvarjenih. Tega se 
lahko lotiš tudi sam v močnem in dokaj prepro- 
stem editorju, nakar izdelano deliš z javnostjo. 
Trenutno dostopna dogajališča so brez večjih pre- 
senečenj, a so širokih težavnosti in solidno nareje- 
na, s strateško nametanimi peščenimi pastmi, ra- 
zgibanimi območji za patanje ter menjavanjem 
zahtev za par (zvečine od 3 do 5). Igraš jih lahko 

Editor je čisto v 3D. Omogoča hitro stvaritev 
okolice, nakar se z njo ukvarjaš podrobneje. 


HB"STUANOS 


sam, v družbi za enim računalnikom, xboxom one ali 
PS4 oziroma z drugimi po spletu, pri samotarjenju pa 
vidiš posnetke udarcev drugih. Škoda, da veter ne pi- 
ha v sunkih, temveč na posamični luknji vleče eno- 
lično, in da ni več vrst okolice od travno-gozdnate in 
puščavske. Kako obmorsko letovišče bi sedlo. 

Prav tako je okolje lično, a statično, brez ljudi in opaz- 
neje premikajočih se objektov. Rečice so, a ne žubo- 
re, med nežno šumečim drevjem namesto penzioni- 
stov ugledaš kvečjemu kako zablodelo srnjad, nihče 
se ne pripelje mimo s papamobilom in caddie ti ne 
podaja palic v roke. Edini spremljevalec je nevidni 
govorec, ki komentira izvedene udarce, opozarja in 
predvideva, kaj se bo zgodilo. Simpatičen je s svojo 
tovariškostjo in tem, da se marsikdaj zmoti. 


Bog je v podrobnostih 


Tako kot se ti, kajti Golf Club ni Woods z dodajanjem 
backspina med letom in podobnimi arkadnimi he- 
cnostmi. Kakor udariš, tako bo, in to ne s ponarode- 
lim sistemom dveh oziroma treh klikov. Treba je po- 
tegniti nazaj bodisi miško, bodisi desno gobico na 
joypadu in jo potisniti naprej, kakor bi zamahnil s pa- 
lico. Uspeh je odvisen od tega, kako si držal smer, ka- 
ko enakomeren je bil zamah in kako hitro si ga izve- 
del. Pa, jasno, kako si odmeril moč in katere poseb- 
nosti si dodal. V Golf Clubu sem ne sodijo le 'felši', 
temveč je denimo moč žogico udariti z več ali manj li- 
ca palice, kar botruje povečani dolžini. A vsakršno 
spreminjanje parametrov pomeni več tveganja, da ti 
spodleti, saj se zmanjša območje učinkovitosti. Nape- 
tost je nohtegrizna! 

Sliši se malo za 30 evrov, kolikor Golf Club stane na 
Steamu. Če pričakuješ klasično golf igro, to drži. Ne 
nadejaj se niti tehnične perfektnosti, saj je reč še ne- 
koliko groba in rahlo hroščava, ali prijaznosti do 
začetnikov. Tutorialov ni, še najbliže so videi na izde- 
lovalčevi strani. Če pa bi rad mojstrovalno pilil izide 
na zelenicah in zložno nadgrajeval svojo igro, je zade- 
vica nadvse fletna. Ni ga čez občutek, ko greš v rundo 
in se ti posreči perfektni udarec, da nisi več 41, mar- 
več končno birdie. Tedaj ti čez sobo ne poleti več ig- 
ralna naprava, temveč duša. 


Pri patanju ti je pomoč v edinole klasična mreža, 
ki orisuje nagibe zemlje. Kako si vesel uspeha! 


Titan Lords 


ojdem, kamor me je volja: v gozd ali na hrib, v luknjo ali v zaselek. 

Ali pa odplujem na dobrega pol ducata bližnjih otokov. Srečujem per- 

nate, luskave in dlakave beštije, ki mi strežejo po življenju, a tudi do- 

bre ljudi, ki mi pomagajo v boju in me nauče veščin. Z njimi rečem 
kakšno moško o razmerah in pobarantam za rum, pipec ali patrone. Opre- 
ma velja in cekina ni v izobilju, zato poprimem za marsikatero delo, da si 
mošnjo napolnim in telo okrepčam. Odločam se med različnimi tabori in ce- 
lo glavni brod si izberem po svojem okusu. Na srečo me vsevdilj spremljajo 
kameradi, brez katerih na tem dolgem potovanju in boju zoper sile pekla ne 
bi dolgo živel. 


Visoka frpjka Titan Lords je neposredno nadaljevanje dvojke, Dark Waters. 
Pravzaprav se dogaja kar na enakih lokacijah. To pomeni gusarski, karibski 
scenarij, ne srednjeveškega, kakršnega je imel prvi del. Namesto zdravilnih 
napojev se pijeta grog in rum, loke nadomeščajo muškete in tudi oprave so 
veku in tematiki primerne. Nekaj je celo ukvarjanja z ladjo in posadko ter 
pomorskih bitk, dasi to ni Black Flag. Igra po mehaniki in občutku ostaja 
zvesta korenski seriji Gothic, saj so avtorji isti. Pustolovščina je nepre- . 
močrtna in dežela ogromna ter bogata, oboje bolj kot kdajkoli prej. Narava — K o a! za nad 
je čudovito pristna, naj gre za verno razgiban teren, bogato rastje, ki valovi jevanje Je, prej arkadno kot tak- i 
v vetru, letajoče ptice in žuželke ali pot sonca čez nebesni svod. Enako ve- 
lja za tisto, kar so postavile človeške roke, od rudnikov do templjev. Tudi 
ljudje imajo svoj ritem, saj podnevi delajo ter ponoči počivajo. A vmes so se 
vedno pripravljeni razgovoriti in postreči z najmanj enim kvestom. 

V iskanju zaveznikov zoper senčne sile se pridružimo eni od treh frakcij. Po- h 7 "A s 
leg suknje in frizure je od izbire odvisen nabor urokov. Iz dvojke znani do- k ati, K ma prejšnjega dela. Je namreč sestra od brata brez 
morodci se poslužujejo vudujskih trikov, kot sta oživljanje trupel in nadzor i JILSO kiaalice. ar ipakena vseeno da. Zal ne po witcherjevsko. 
teles. Ogenj z neba ter slične čare so v domeni varuhov, dočim lovci na de- 
mone prisegajo na fizično mlatenje in imajo temu primerne coprnije, na pri- 
mer neprestano teleportiranje med bojem. Čisto drugačnega pristopa to ne 
pomeni, a vseeno so fore dovolj samosvoje. Za še več raznovrstnosti lahko 
na kopno vsakič vzamemo po enega pomagača iz posadke, ki se sproti 
veča. Tudi oni imajo svoje štorije in opravke, spisku zadač pa se pridružijo 
še iskanja zakladov in pozabljenih artefaktov. Obveznih in neobveznih na- 
log je ogromno, zato sama sreča za skrbno beležnico in označevanje na 
zemljevidu. Oboje je mošnje zlatnikov vredno! 

Pogovarjanja in raziskovanja je veliko, a takisto mečevanja. Zmajev sicer 
dežela ne pozna, toda sovražnikov, tozemskih in zagrobnih, ne manjka. Bo- 
rilni sistem je že viden in sestoji iz besnega klikanja za mahanje, vmesnega 
streljanja ter proženja čarovnij. Izziva v smislu Dark Souls tu ne gre iskati, a 
sestavni del čisto deluje. Tisti manj vešči oziroma potrpežljivi pa lahko ka- 
darkoli preklopijo na izi. Z izpolnjevanjem želja in pretepanjem rakovic ter 
okostnjakov lik sicer ne pridobiva izkustvenih nivojev. Se pa kljub temu 
vseskozi kali in si s točkami slave viša lastnosti. Nato se po zgledu prejšnjih 
poglavij pri učiteljih vežba v veščinah. Tako zaobvlada dodatne borilne po- 
teze, recimo kontranapad iz bloka ali kritični udarec. Za reševanje proble- 
mov skozi dialoge se uri v leporečenju, pa v coprnijah, zmikavtstvu in odi- 
ranju kadavrov. Nakar so tu številne obrti, ki osmislijo nabiranje rož in suro- 
vin. Moremo na primer sestavljati talismane, alkimistično mešati zvarke, 
variti pijačo in kovati orožja. Velikega smisla v tem ni, toda ker denarja ni v 
izobilju, je izdelovanje ter prodajanje edini način, da prideš do vseh naukov. 


- 


Res je, odprtost vleče, a vleče se tudi igra sama. Nikakor ni za umret dol- 
gočasna, le prevečkrat zelo nezavzeta. Vzorci raziskovanja otokov se ponav- 44 
ljajo: v divjini so spopadi na vsakih nekaj metrov, v naseljih pa ni ne konca gem 21 
ne kraja čvekanju, ki vsakič doda alinejo ali dve v dnevnik kvestov. Zal je 

narava nalog zvečine zelo plehka. Kljub junaškemu statusu stokrat prena- |. A 

šamo ljubezenska pisma, pulimo repo, iščemo izgubljene mošnje in slično. Ena 

Lik se kar sam od sebe ob vsaki priliki ponuja za pomoč, kot da nima česa  /m ii N 

IGROVJE 


svetli peščeno obalo, so to prizori za na razglednico. 
pametnejšega za početi. Recimo reševati svet. Ker vemo, da noben pravo- OSMA JU $ 
verni igralec frpjev ne mara neizpolnjenih zadatkov, bo za izpolnitev vseh 
postavk šlo obilo nekakovostnega časa. 

Dodatno k rutinskosti doprinese še preveč natančna beležka, ki je dobesed- 
| no v potuho. Če dobimo naročilo, da je treba v hosto po pet gobanov, bo na 
| zemljevidu na piksel točno vrisanih pet križcev. Namesto da bi dobili enig- 
matične namige, kje je zakopan zaklad, je označba z velikim rdečim X ne- 
spregledljiva. Takega vodenja za rokico ni v nobeni sorodni igri. To ima za 
posledico, da se ti kar naenkrat ne da več zbrano poslušati dolgotrajnih 
čvekov, saj se obnova jedrnato zabeleži. Nato se s polnim zvežčičem naročil 
instantno teleportiraš med otoki in njihovimi različnimi konci ter masovno, 
brez pravega izziva kljukaš naročila. Resda je Skryim takenako pretiraval z 
| opravili, vendar tam kljub vsemu niso bila tako banalna. Poleg tega ima Ri- 
sen 3 še eno težavo: nima mest z zanimivimi 'urbanimi' kvesti. Otoki so na- 
pol porušeni, na njih pa je le par utrdb in maloštevilne kočure. Gre pač za ; . 
Novi svet, ki mu je dodatno zavdala vojna. - buli ME: a a 
Morda je to razlog, da je žensk manj kot prstov na roki. Obkrožajo te le pre- 
več podobni si moški frisi in vas želvakastih škrateljcev. Kje je odrasla vsebi- 
na in kakšno je pristanišče brez kurb? Saj so avtorji vendarle Nemci! Lahko 


v-- x. 


A V 
bi se zgledovali po Witcherju, katerega joške so najbolj poznan element x di s 
frpjke. Tako pa tip samo neprestano govori 'fuck'. Plitka je nadalje zgodba, 6$. OE, 
ki znova vključuje titanske gospodarje. Teh imamo v nizu Gothic-Risen krep- N o 
| ko dovolj, tako kot brezimnega, brezosebnega protagonista. Sledenje rdeči Z, Pa j 4 
| niti, ki se utaplja v morju postranskosti, je zato slabo, kar dokazujejo forum- d 
| ska sporočila igralcev, ki po tridesetih urah, kolikor traja zadeva, ne znajo uDie e 
| obnoviti fabule. Če razvijalci ne sežejo dlje, bi morali najeti zunanjega pisca! nM. ge 
| pvI, . čel 

Priporočam, a z malo grenčice 


Vse zapisano v prejšnjem poglavju seveda drži, a to na igralnost na srečo ne 
vpliva odločilno. Oziroma zamer prenekateri bolj toleranten špilavec ne bo 
niti opazil. Dežela je skrbno izdelana, vsebine je v izobilju, marsikaj je 
rešljivo na več načinov in nemalo je všečnih podrobnosti. Lahko se spre- 
menimo v papagaja, imamo udomačeno opico, streljamo s kanoni, meče- 
mo nože ... Istemu svetu navzlic je Risen 3 od linearnega predhodnika na- 
predoval. Ponuja več možnosti, več svobode, več poti in dvakrat večjo 
avanturo. Vsebina s smodniškim orožjem vred lepo funkcionira, zato je v 
navezi z barvito deželo, polno skrivnosti, igra v vsakem trenutku zelo priv- 
lačna. Še igralnih hroščev, ki radi gomazijo po takih svetovih, ni. Pirajarji so 
| se s predstavo potrudili, tu ni kaj. 

| A špil bi bil lahko na podlagi njihovih doslejšnjih del, truda s podobo in ko- 
| ličino vseeno boljši, globlji. Navsezadnje bi se lahko ozrli čez plot k Polja- 
| kom, ki postavljajo nove smernice zvrsti. Upam, da se bo četrto poglavje 
| 


preselilo v nov svet, v takega z drugačnimi, kakovostnejšimi težavami. Ki 
jih bo reševal močnejši lik, s katerim se bo igralec lahko povezal. 


LordFeho se s pušketo v eni in rapirjem v drugi roki zapodi v podrastje. 
Ven pride ovenčan s perjem, runom in čekani, spotoma pa najde še 
skrinjo z zakladom, odtrga taužentrožo ter si pribeleži dva nova kvesta. 


verodostojen, živ okoliš v vse prvine visoke frpjke v 
1 6 popolna svoboda in veliko opravil v preveč brezveznih na- 
log x beležka je predobra x mestoma zapade v rutino x 
ni rdeče četrti s prijateljicami noči x Piranha Bytes / Deep Silver 

raga, kaj se to žge?? Ojoj, pri- 
smodil se je piščanec od vče- 
rajšnje večerje, ki si ga dal gret 
za zajtrk! Pri njegovem reše- 
vanju se opečeš in seveda se ob vsem 
direndaju ravno takrat iz kuhinjske na- 
pe usujejo sršeni, ki so si na podstreš- 
ju napravili gnezdo. Ko krizo za silo 
omejiš, si spričo razrvanosti na krtač- 
ko namesto zobne paste stisneš kre- 
mo proti luskavici in zamudiš v službo. 
Zveni znano? Tam zgoraj je nekomu to 
na moč smešno. Kaj pa, ko bi mi člo- 
večke opazovali pri takih nezgodah? 
Ali morebiti težave rešili z mišjim kli- 
kanjem? 
Ekola, virtualni simulator življenja - 
Simsi. Tu sebe napraviš brez grbe in s 
pleči Hulka Hogana. Drugi spol osva- 
jaš tako, da na dvorišče izbranke ali iz- 
branca priletiš z raketo, skočiš ven in 
nakažeš korake, ob katerih bi bil zavi- 
sten še Michael Jackson. Ko jo pripe- 
lješ domov, ni zadrege, ker ima tvoja 
vila najmanj tri štuke. ln ko se odpra- 
viš v službo, si astronavt. Fletno, a? 
Tudi kasneje, ko se ti trije otroci sko- 
zlajo v naročje, se le prešerno na- 
smehneš in svinjarijo hipoma počistiš. 


Zivljenje light 

Se ti je kdaj zazdelo, da je popravljanje 
domače vodovodne pipe v bistvu en 
zahojen kvest, ob katerega izpolnitvi ti 
veščina vihtenja orodja zraste za stop- 
njo ali dve? Okoli tega principa je iz- 
delana simulacija vsakdanjega bivanja 
The Sims. Njeno središče so Simčki, 
virtualni prebivalci hecnega, poudarje- 
nega izrazja in samosvoje govorice 
simščine, ki jih nosi od ene do druge 
vsakdanjosti. Zjutraj vstanejo, se po- 
delajo, stuširajo, napravijo zajtrk in 
odidejo v službo. Popoldne se vrnejo, 
skuhajo kosilo, gredo na fitnes ter na 
večer igrajo nasilne računalniške igri- 
ce. In tako dan za dnem. Ta neznosna 
lahkost bivanja. 

Toda čas v Simsih teče hitreje kot v 
resničnem življenju, lahko pa ga še 
dodatno pospešiš ali pavziraš. Na kita- 
ro se naučiš za silo brenkati v petih 
minutah, v službi v dveh tednih napre- 
duješ od pomivalca posode do kuhar- 
skega mojstra. Tudi otroci se delajo 


precej hitreje. Posledično je razvoj 
simskih bitjec mnogo oprijemljivejši 
kot v resničnem življenju in doseganje 
življenjskih ciljev hitrejše. Tod je najti 
službo stvar telefonskega klica, nakar 
moraš le še vestno hoditi na delo. Nič 
čakanja na zavodu, pisanja skrbno se- 
stavljenih prošenj in poslušanja o ne- 
konkurenčni izobrazbi. Simsi so prija- 
zen, popreproščen pogled na osebno- 
stno rast - in zaradi tega so tako zelo 
uspešni. 

Ta njihov zorni kot je tudi hudomušen. 
Simčki znajo iz še tako dolgočasne re- 
či, kot je tekanje na traku v fitnesu, z 
zviranjem napraviti pravo komedijo. 
Njen višek je komunikacija z drugimi 
Simčki, ki poskrbijo, da dogajanje še 
zdaleč ni monotono, marveč precej 
nepredvidljivo! V disku začneš flirtati z 
natakarico, nakar te premlati njen lju- 
bosumni fant, toda prebunkanega te v 
naročje vzame neka druga punčara in 
ta čez nekaj dni že ziblje. Tako gre to v 
Simsih in opazovanje nerodnih situa- 
cij, ki se porajajo, te zmore res spravi- 
ti v smeh. 


Razbijanje rutine 


Prigode začneš bodisi z ustvarjanjem 
lastnih osebkov, bodisi s poprijetjem 
za katero od familij, ki so že v igri. V 
prvem primeru po frpjsko videzno in 
osebnostno izoblikuješ like, pri čemer 
lahko zasnuješ vse mogoče, od brada- 
tega samotarskega računalničarja, ki 
ima doma zbirko roza zajcev, do raz- 
širjene družine s tremi generacijami, ki 
vsako popoldne odpelje dedka v park. 
Bitjeca imajo zbirko osebnostnih po- 
tez, ki odločajo, kako se bodo vedla in 
katere dejavnosti jih bodo navduše- 
vale. Napraviti je moč tudi zlobce, ki 
radi spotikajo ostarele in se rokujejo z 
električnim šokerjem v dlani. V dru- 
gem primeru skušaš zorganizirati pred- 
napravljene prebivalce gospodinjstva, 
kar pomeni, da moraš čimbolj zmanj- 
šati vpliv nevrotičnih lastnosti, ki jih 
bremenijo. Ali pa se greš ekscentrika, 
kar je še zabavneje. 

V vsakem primeru istočasno upravljaš 
eno gospodinjstvo. Simčkom voajer- 
sko slediš s prosto kamero, le tedaj, 
ko odvržejo cunje, igra golo kožo cen- 


— 


Ko obredemo neposredno sosesko, velja oditi v park, kjer je vselej polno ljudi, 
» nekaj celo v nočnem času. Med ostalimi kraji so še nočni klub in telovadnica. 

zurira. So pač lovili otroške PEGI-oce- 
ne. Zato ob woohoojanju, kar je tu- 
kajšnje poimenovanje za posteljno te- 
lovadbo, dogajanje zakrijejo rjuhe. 
Simčki znajo načeloma vse svoje os- 
novne potrebe zadovoljiti samodejno. 
Ko jih tišči na vece, se olajšajo v ko- 
palnici in ne pod mizo. Ko so lačni, si 
znajo pripraviti jedačo, če jim je dolg- 
čas, zakurblajo konzolo. 

Do prvih zagat pride, če bajtica, v ka- 
teri živijo, ni najprimernejša zanje. Če 
imajo denimo pet otrok in eno kopal- 
nico. Tedaj že mala potreba zahteva 
veščo organizacijo. Predvsem pa ne- 
aktivno opazovanje življenja ne zadoš- 
ča, če hočeš svoje varovance napravi- 
ti uspešne ali sprožiti zanimivejše si- 
tuacije. Primer: če bi rad ob službi fural 
uporabne hobije ali vsak večer osvajal 
tekačice, ki šibajo mimo hiše, je treba 
osebkom časovno dodobra zategniti 
izvajanje obveznosti. Drugače jim 
zmanjka energije, hrane ali se sesede- 
jo v gnusu, ker se tri dni niso stuširali. 
Lajf je tok hard, stari. 


Koraki naprej, 
koraki nazaj 


Simsi so odlično okolje za izživljanje 
življenjskih fantazij, kjer napraviš dru- 
žine po lastni podobi, toda z drugačno 
usodo. V štirici so orodja za oblikova- 
nje likov, Create-a-Sim (CAS), naj- 
močnejša doslej. Veliko drsnikov za 
določanje stasa so prenesli iz menijev 
na telo, kjer s potegi miši določaš 
prsatost ženščet. Kljub vsemu pa obli- 
kovanje postave ostaja omejeno. V 
napovedih je bilo čutiti, da se kanijo 
zgledovati po Sporu, a CAS niti od da- 
leč ni podoben ustvarjanju tamkajšnjih 
bitjec. Še najbolj se odlikuje pri obra- 
zih, ki jih je moč izdolbsti tako, da celo 
že spominjajo na tistega, ki si ga hotel 
ponazoriti. 

Drugi steber kreacije okoliša je do- 
mača hiša, ki jo lahko zgradiš z ničle 
oziroma tal. Žal ne iz kleti, ker po stari 
navadi spet ne moreš kopati v zemljo. 
Nobenega fritzlovskega simuliranja 
kletnih zaporov, torej. Takisto ni baze- 
nov, kamor bi padali nerodni gostje na 
zabavah in so v trojki bili! No, ko pre- 
boliš ti težavi, vidiš, da je gradbeni 
vmesnik malo elegantnejši. Hiške ses- 
tavljaš z razpostavljanjem posameznih 


r si na vso moč želi, da bi 
se vrgel v bazen, toda v njegovem 
svetu jih ni. Zato se od žalosti napi- 
je in ga vzame Matilda. 


živahna, čustvena bit- 
jeca v nepredvidljive 
situacije deljenje 
vsebine v bajtice v manjka veliko 
pomembne vsebine x preveč nala- 
galnih premorov x premalo pravih 
novosti Electronic Arts 

zidov, ki jih je sedaj laže graditi po- 
ševno. Toda potem spet naletiš na nov 
manko: nikjer ni orodja Create-a-Style 
iz trojke, ki ti je omogočalo vnašanje 
lastnih barvnih vzorcev. Avtorji so po- 
vedali, da ga verjetno sploh ne bo. Pri 
snovanju garderobe za virtualno Paris 
Hilton si torej bolj omejen kot prej. 

Še najbolj me v najnovejših Simsih 
navdušujejo živahnejši odzivi bitij. V 
predogledih so poudarjali prenovljen 
sistem čustvovanja, zaradi katerega 
naj bi bilo treba s osebami rokovati 
bolj pretanjeno. Zavrnitev ob dvorjenju 
lahko nesrečneža pahne v depro in se 
gre napit in slično. Novost je mestoma 
zaznavna in na svoje varovance ne- 
mara res bolj kot prej gledaš kot na 
občutljive osebnosti, ne le karieriste. 
Toda revolucionarnih razlik veterani 
ne bodo občutili. Globlje čustvovanje 
pride bolj do izraza drugje. Spontane- 
ga srečevanja je v štirici več kot prej in 
sosedje se ti raje nalepijo pred vrata, 
neznanci pa te ogovarjajo v parku. 
Obenem lahko po novem nekatere de- 
javnosti počnemo sočasno in na pri- 
mer med aerobiko pred televizijo čeb- 
ljamo po telefonu. Zato je družabnih 
prigod več in s tem smešnih situacij, 
ko se dobita navdušena slikarka in ne- 
kdo, ki ne prenese umetnosti. 


Premalo 


Žal ne morem reči, da ta razigranost 
odtehta krepki občutek pomanjkanja 
v Simsih 4. Domače živali, vreme, štu- 
diranje in izleti v tujino? Kje pa, ne se 
hecat. Vse to bomo znova dobili v za- 
soljeno dragih dodatkih in DLCjih. Špil 
z vso grobostjo pokaže nesmiselnost 
EAjevega pristopa, ki poglavitno vse- 
bino v igro prinese šele s plačljivimi 
dodatki. Štirica je proti izpolnjeni trojki 
videti kot pasja uta proti bogataševi 
rezidenci. A to ni najhuje. Večja bla- 
maža je, da ne dobimo niti mnogoče- 
sa, kar je bilo v osnovni trojki. Bazeni, 
Create-a-Sim, med življenjskimi ob- 
dobji manjka otrok in iz zibelk z do- 
jenčki magično priskačejo najstniki. 
Krneki. 

V zameno dobimo frišno grafično plat- 
formo, kar je bilo v resnici potrebno, 
kajti trojka, ovešena z vsemi pritiklina- 
mi, trpi zaradi grozno dolgih nalagal- 
nih časov. A tudi v tem oziru Simsi 4 
niso brez greha. Shranjevanje in nala- 
ganje je resda hitrejše, toda na račun 
razdrobitve lokacij, saj igra sedaj do- 
besedno nalaga med vsako hišo! Tudi 
ko greš k sosedu! To je res moteče. 
Dodatna posledica je, da soseska ni- 
ma več podobe zaokroženega meste- 
ca kot v trojki, marveč naenkrat vidiš 
le lokalno ulico. 

Ne vem, ne vem. The Sims 4 bi bili 
lahko fejst nadgradnja in v nekaj ele- 
mentih navdušijo. Toda v mnogočem 
izpadejo kot korak nazaj. Edini način, 
da pridejo ob bok trojki, so razširitve. 
Točno to pa je založnikov cilj. Mu boš 
šel spet na limanice? 


(Ena važnejših novosti je, da lahko v štirici hkrati opravljaš več nalog. Tu 
punčara med pripravo koktejla flirta z gostom. Prej to ni bilo mogoče. 

sploh niso vse hiške na sliki poseljene! Jako uborno glede 


2. 


Simčki poznajo več razpoloženj, ki jih kaže upoštevati. Tale fante poka od 
samozavesti in ko bo frajlo povabil na ples, se bo razmetaval, da bo veselje. 

Takšna je soseska okoli tvoje bajte, ko jo zaobjameš s pogledom. Ob tem: 
na mestece od prej. — 


vermei 


Ko se prvikrat zapelješ po divjini, si nad razgiba- 


Ker ga neprijazno vreme in zdravstveno stanje spravi- nostjo terena navdušen. Kaj hitro pa ga pričneš 


preklinjati. To ni vožnja, marveč borba z naravo. 


ta v zapeček, Ouattro sede v virtualni ruski kamion. 


aj mislite, da je špil za prave dede? Je to ti- 

sti, v katerem so najbolj zajebane puške- 

tine? Morda oni, kjer furaš najdražje avte? 

Ali koder s traktorjem orješ plodne brazde in 
tako dokazuješ, kako odgovoren si? Nak. Če hočeš 
sebi in drugim pokazati, kaj za zabavo počne Moški, 
ne moreš zgrešiti s šoferščino Spintires! 


Rus z idejo 


Nič ne dokazuje moškosti bolj kot ultrazajebana, hi- 
perrealistična simulacija spravila lesa v ruskih tajgah. 
Ob tem, da je hlodovina v drugem planu. Tisto, kar 
šteje, je, kako priti do nje. Tja namreč ne vodi nobena 
cesta, zemljišče pa je mehko in polno pasti. Temu 
primeren je vozni park. Sega od lahkega terenca za 
dokaj hitro odkrivanje karte prek tipično ruskih ka- 
mionov do kamaza, zverine s pogonom na vseh šest 
koles. Za najhujše primere je tu še osemkolesni vlači- 
lec, ki prileze tja, kamor še patria ne zmore. Ja, ruska 
delovna mašinerija je na nivoju vojaških strojev, saj 
se spopada z razmerami, ki bolj pritičejo bitki za 
Kursk kot služenju vsakdanjega kruha. 

Sovražnik je torej teren, ki nalogo opravlja brutalno. 
Nadebudni igralec bo zelo verjetno obtičal v blatu že 
deset metrov od garaže, zakopan ne le do osi, ampak 
do pokrova motorja. Oziroma bo žalobno pogledoval 
svojega terenca, ki se je zaradi malo večjega kamna 
zvrnil na bok. Večina vozil je sicer opremljena z vit- 
lom, ki te lahko potegne nazaj na trdno zemljišče. A 
kot zakleto v bližini ni primernega drevesa! Nič, nazaj 
v garažo po drug tovornjak, s katerim bo moč nased- 
lega junaka vrniti v akcijo. 

Sprva je bil avtor en sam, nadebudni ruski programer 
Pavel Zagrebelni. S tehnološkim demom, ki ga je pa- 
cal več let, je navdušil malo britansko skupino Oovee. 
Iz dema ruskih brezpotij, v katerih je blato špricalo bolj 
za okras, so se odločili napraviti živo, deformirajočo se 
podlago. Ta igralcu greni življenje, dokler ne izpolni 


nadležno, saj ga nadzoruješ s potegi miške po naza- 
slonski ročici. Vsaj vklop pogona na vsa kolesa in 
blokada diferenciala sta dostopna s tipkami. A ju gre 
uporabljati le v nujnih primerih, ker poraba goriva z 
njima drastično poskoči. 

Vozilo spremljate iz zunanjega pogleda, ki ga lahko 
prosto vrtite, zato nepodpora volanom ni moteča. Se 
pa čudim prisotni, a napol izdelani podpori joypadu. 
Dejansko bi bolj potreboval prestavno ročico in peda- 
la, da bi lahko sočasno zaviral, menjal prestavo in za- 
vrtel kolesa v pravo smer. Največkrat obtičiš ravno 
zaradi nedodelane nadzorne sheme, ne toliko zaradi 
blata. Bi bilo tako težko prestave obesiti na tipke? 


Povleci me 


Glede na videoposnetke, ki jih je YouTube poln, igra 
realistično oponaša dejanske sibirske vozne razmere. 
Oziroma, bolje rečeno, pritira jih do zahrbtne skrajno- 
sti, kajti na majhni karti padaš iz pasti v past. Posle- 
dično zna biti pošten izziv, navsezadnje brezpotnih iger 
praktično ni. Na pamet pade le vožnja čez drn in strn v 
Farming Simulatorju. Podobnost s slednjim je tudi v 
tem, da igra nima globljega smisla. Srž je rinjenje po 
neutrjenem zemljišču, samostojno ali s kolegi. Ne 
rečem, da ni zabavno, ko par frajerjev šlepa drug dru- 
gega iz deročih rek in blatnih jam. Lahko si še tak 
mojster, garantirano ne boš brezskrbno ril po blatu, 
ampak boš slejkoprej obtičal. Takrat je kolegova po- 
moč zlata vredna. Že Farming je pokazal, da sodelo- 
valno večigralstvo - drugačnega ni - pritegne. 

A brez dodane vrednosti se ga kmalu naveličaš. Pete- 
rica kart, ki so vključene, si je podobnih kot jajce jaj- 
cu. Čeprav bi ustvarjalci hoteli nujno ostati v ruskih 
okvirjih, je moč tam najti dosti bolj raznolike habitate, 
vključno s puščavami ali pohajkovanjem po arktičnih 
tundrah, kjer bi recimo iskal zablodele pustolovce. 


Skupnost na pomoč? 


zadanega cilja ali dokončno obupa. Nekako so imeli 

občutek, da bi ravno tak svež pristop pritegnil podpor-  Enoličnost najbolj zbode v oči, ko vidiš, da moraš za- Geoplin 

nike. Imeli so prav, kajti izvzemši slovenski Agrar Si- njo na Steamu odšteti nič kaj skromnih 25 evrov. Za  MReinlkeli is ZE NOCU prepeljati les do zbirne 

mulator tega doslej ni ponudila nobena druga igra. tak denar bi pričakoval obširen in raznolik špil, nele fasala oka oa SAVSKI 
tehnološki demo precej kockasto izdelanega blata.  (mlajagiignojai jato zale ae ele 


Do vratu v blatu 


No, po mojem mnenju so šli predaleč. Niso namreč 
dostavili šoferijade, ki so jo na Kickstarterjevi pagini 
oglaševali z besedami 'ultimativna terenska izkušnja', 
temveč zagrizeno borbo za vsak meter. Pri tem bore 
malo pomagata kompas in karta, po kateri si je moč 
začrtati relativno varno pot. 'Ročni' menjalnik pozna 
cele štiri brzine - počasno, hitro, samodejno in vzvrat- 
no. V teoriji je ročno šaltanje na mestu, v praksi pa 


Kljub temu, da je Spintires v nakup prepričal več kot 
sto tisoč kupcev, gre za nišni izdelek, v katerem bodo 
dolgotrajno zabavo našli redki. Z nekaj popravki, med 
katerimi bi nujno morala biti boljši nadzor in osmiš- 
ljenje v obliki dodatnih, raznolikih nalog, bi ciljal na 
dosti širšo publiko. Se Oovee zanašajo na modersko 
skupnost, da bodo njihov polizdelek spolirali in dosta- 
vili nove karte? Zategadelj špila ne kanim oceniti. 
Zgolj njihovo delo je namreč nezadostno, ocena na 
podlagi modov pa kitenje s tujim perjem. 

Je to prenosni računalnik? 
Ali morda tablica? Ne, to je 
surface pro 3, Microsoftova 
izvedenka hibridne naprave 
tako za v roke kot na mizo. 
Aggressor rokuje z njo in če- 
prav ga na več koncih tišči, 
na splošno pusti dober vtis. 


Microsoftovem posiljenem združevanju uporabniških 
vmesnikov za PC in tablico v Windowsih 8 je bilo preli- 
tega veliko črnila. Marsikoga neelegantna kombinacija 
starega namizja za miško in novega za dotikabilne za- 
slone žuli, saj je slednji na PCju, kakršnega poznamo, 

odveč. Toda operacijski sistem je bil v prvi vrsti zasnovan z mi- 
slijo na križance med laptopi ter tabličnimi napravami, ki jih 
imajo v Redmondu za prihodnost računalništva. Se pravi, za iz- 
delke, kakršen je surface pro, ki je ravnokar doživel drugo po- 
sodobitev. Šele tu osma Okna pridejo na svoj račun! 

Surfaci pro so dražja linija Microsoftovih tablic. Namenjeni so 
resnejšim opravilom in jih ne gre mešati z nizom navadnih izve- 
denk surface z Okni RT, ki je zaenkrat še pri dvojki. Slednji so 
zgrajeni na procesorju ARM, dočim v projih bijejo zaresni Intelo- 
vi procesorji, tisti za ultrabooke. Surface pro 3 je zato v resnici 
prenosni računalnik s polno različico Oken 8.1, ne tekmec pri- 
ložnostni tablici. Vseeno pa zna to postati, saj lahko v prostem 
času odvrže tipkovnico. Koliko je smisla v tej dvojnosti? Micro- 
soft vanjo vlaga ogromno sredstev, saj vestno upošteva kritike 
uporabnikov in je v samo letu in pol od izida prvega surfaca pro 
niz že dvakrat nadgradil. Kot bomo videli, je zamisel simpatična 
in jo je podjetje v tretji inačici že bistveno izpopolnilo, s čimer 
gre za eno njihovih najboljših naprav sploh. Ni pa za vsakogar. 


1 
Ni V ea 
oli You? 

Z osmo inačico smo v Okna dobili tablični vmesnik. Šele sur- 
faci pro pokažejo, kako pogumna je zamisel, saj je rokovanje 
dobro. A uporabnost je odvisna od kvalitete aplikacij, ki se 
mora še izboljšati. YouTubov app pa ni uraden — ker ga še ni. 


Transvestit 


Križanci temeljijo na plemeniti zamisli: 
združiti funkcionalnost prenosnega raču- 
nalnika ter priročnost tablice v eno napravo 
in s tem prihraniti na prostoru ter stroških. 
Naprednejši uporabniki informacijske teh- 
nologije namreč danes uporabljajo oboje. 
Table kljub bumu v zadnjih letih ne prene- 
sejo resnega razvijalskega in poslovnega 
dela, za katerega potrebuješ tipkovnico in 
močnejši hardver. Po drugi plati si je notes- 
nik med ogledom fotk na pijači nerodno 
podajati iz rok v roke. 

Ključni trik projeve preobrazbe je snemljiva 
tipkovnica iz trde plastike. Z zaslonom jo 
spajajo magnetki in hkrati rabi kot njegov 
pokrov. V nasprotju s prejšnjimi inačicami 
surfacov, ki so ponujali dva tipa - z dotika- 
bilnimi in mehanskimi tipkami - je pri trojki 
na voljo zgolj slednji, kar je pravilna odloči- 
tev. Neroden detajl pa je, da tipkalo surfacu 
pro 3 ni priloženo in ga je treba kupiti pose- 
bej. Obvezno, kajti gizmo brez njega izgubi 
smisel, saj je bolj laptop kot tablica. 
Preskok v režimih delovanja med računal- 
nikom in tablico je gladek. Snemanje in na- 
tikanje pokrovke sem opravil tudi enoroč- 
no, če je bila nuja. Spričo dvojnosti Win- 
dows 8 je menjava brezšivna, saj je moč 
staro in novo namizje uporabljati ne glede 
na tipkovnico, loči pa ju zgolj pritisk na tip- 
ko windows. Načina sem zato mnogokrat 
kombiniral in zaslon drgnil ob pritrjeni tip- 
kovnici ali z njo tipkal v tabličnih appih. 


Hoče hiti tablica ... 


Surface pro 3 je v rokah masiven, saj tehta 
skoraj osemsto gramov. Debel je le dobrih 
devet milimetrov, kar je na papirju manj od 
ipada 4 in le poldrugi milimeter več od ipa- 
da air. Toda polne debeline je po vsej po- 
vršini. Kdor je vajen gibkih airov, se mu bo 
zdel okoren, dočim bo s trdnim oglatim 
ohišjem iz magnezijeve zlitine bliže prista- 
šem robustnejših naprav. 

Ob zagonu te pozdravi novi okenski vmesnik, 
ki se je svojčas imenoval Metro. A njegova izkušnja 
caplja za tisto iz konkurenčnih okolij, saj tako vsebin- 
sko kot funkcionalno še ni na ravni Androida in iOSa. 
Galerija je okorna, Media Player je slab in za mnogo- 
tere široko uporabljane servise ni na razpolago urad- 
nih namenskih aplikacij, kot smo to navajeni pri takih 
napravah. Zlasti zna zmotiti slaba podpora Googlo- 
vim orodjem. Podjetje od nucnikov ponuja zgolj iskal- 
nik, ni pa Chroma, YouTuba, zemljevidov ... Kajpak- 
da je vse to moč uporabljati skozi klasično namizje 
oziroma skozi IE, pa tudi programčki od nekih tretjih 
razvijalcev obstajajo, vendar to ni to. Surface je pač 
za tiste v Microsoftovem ekosistemu: Skype, Internet 
Explorer, Outlook, OneDrive, Bing Maps ... 
Za uživanje je treba zavihati rokave in prečesati Mi- 
crosoftovo štacuno, ki pa kljub polnjenju ni primerlji- 
va z Applovo in Googlovo, pa še regijske omejitve so, 
tako da je obvezno treba imeti tujski račun. No, po 
nekaj truda se vmesnik le poseli z večino uporab- 
niških nujnosti. Za brskanje po cajtengih si omislimo 
Flipboard, za mkvje uporabimo z beta različico VLC 
Playerja in podobno. Za nekatere najbolj popularne 
servise, kot so Facebook, Twitter in Dropbox, se dobi 
ustrezne uradne nucnike. Slabo pa je z nišnimi, ko- 
mercialnimi servisi, recimo od bank, letalskih prevoz- 
nikov ali trgovin, kakršni so za ipad in android pravi- 
lo. Zato so Okna tudi v 8.1 s tabličnega stališča še 
vedno podhranjena. A ker je surface pro v resnici PC, 
je dostop do vsega itak mogoč na drugačen način. 


Okna niso edini OS, ki zna na tablici postavljati apli- 
kacije eno ob drugo, vendar to počno najbolj ele- 


gantno. Zaslon imamo lahko razparceliran na tri 
dele, katerih velikost brez muke prirejamo z drsniki. 

Zajeten kos tegob odpade pri obstoječih uporabnikih 
Windows 8. V surface pro se prijavijo z računom Live 
in iz Microsoftovega oblaka OneDrive sinhronizirajo 
namizje, kakršnega imajo na ostalih napravah, da je 
že spočetka založeno s pravimi rečmi. Tudi na občas- 
no skakanje iz novega v klasični vmesnik so že nava- 
jeni. Na primer pri Officu, ki ga za Metro še vedno ni, 
čeprav razvojno inačico že leta valjajo po laboratoriju. 
Ko sem se privadil na te ostre robove Oken, je bil sur- 
face pro 3 kot tablica razmeroma zadovoljiv. Za veči- 
no dejavnosti, kot so branje stripov, orientacija v tuji- 
ni in podobno, sem našel vsaj eno zgledno rešitev. Od 
konca lanskega leta Okna 8 podpirajo brezžično po- 
šiljanje slike z miracastom na televizorje z ustreznim 
sprejemnikom. No, povezava je asketska in omogoča 
le enostavno zrcaljenje slike, manj kot Applov Air- 
Play. Protokola WiDi pa surface pro 3 ne podpira. 

Predelava MS Painta za Metro se imenuje Fresh- 
Paint in je eden boljših Microsoftovih appov. Priv- 
zeto je zastonj, lahko pa dokupiš vodiče farbanja. 


Silna Intelova moč nam brez tipkovnice in miške 
slabo rabi, če hočemo igrati PC-naslove, saj ti šla- 
talnim zaslonom niso prirejeni. V tabličnem modu- 
su se je treba zadovoljiti s preprostejšimi igricami. 


Z orodjem Windows Family Safety je moč okolje za- 
varovati in onegaj prepustiti mulčadi. V štacuni je do- 
volj zastonjskih špilčičev zanjo. Prevladuje stampedo 
preprostih arkad, sudokujev in klonov Flappy Birda. 
Se pa najde malo boljše naslove, kot so avantura 
Adera, strategija Armed in akcijada Halo: Spartan 
Wars, ki so tudi na windows phonu. Plačljive podobno 
kot drugje stanejo od enega petih evrov. Spartan 
Wars kakor večina bolj stasitih igric prihaja iz Micro- 
softovih studiev, ki edini resno podpirajo okoliš. 

Delo je imenitnejše, ko poprimeš za priloženo pisalo. 
Wacomov svinčnik iz predhodnikov se je poslovil, saj 
poleg trojke dobimo NTrigovo bluetooth čečkalo. 
Premore tri knofke, s katerimi je brisanje in označeva- 
nje zelo priročno. Zamik znaša okrog desetino sekun- 
de, torej manj kot pri dvojki. Ni, da bi z njim stalno 
kracal zapiske, saj je laže tipkati, toda ostrejši dotika- 
bilni nadzor in risanje sta hvalevredna. Pobentim edi- 
nole nad neugledno zanko iz blaga na pokrovki, ki 
ima nalogo stojala za svinčnik in izpade nerodno gle- 
de na konkurente z utorom v ohišju. 

... Še bolj pa prenosnik 


Dosti zaslug za dober občutek pri risanju in čohanju 
zaslona ima njegovo zanimivo razmerje - 3 proti 2 v 
ločljivosti 2160 x 1440! Že tako je z dvanajstimi inči 
za poldrugega večji od prejšnjega na surfacu 2, zara- 
di razmerja pa je namizje navidezno še večje. Seveda 
je primerno za prenosniške poslovne programe s ko- 
pico grafikonov, risbe ali razdeljenost namizja na več 
oken. Delati na takšnem formatu je užitek. Muzati se 
utegnejo le navdušeni gledalci filmov, ki bodo trpeli 
debela robova. Toda zaslon se jim odkupi z dobro 
svetilnostjo, kontrastom in barvami. 

Za prenosniško delo je potrebna dobra tipkovnica in v 
najnovejši inačici so jo že skorajda povsem približali 
onim v laptopih. Dotikabilna ploščica je večja in za- 
nesljivejša kot v dvojki. Tastatura je osvetljena in ak- 
tivna - ko jo povezneš čez napravo, jo pošlješ v spa- 
nje. Ko upoštevamo še dejstvo, da v notranjosti tikta- 
kajo Intelovi procesorji haswell U, ki so sicer v ultra- 
bookih in macbook airih, je jasno, zakaj je surface pro 
3 boljši laptop kot tablica. Po brzini in s tem odzivno- 
sti je čisto primerljiv z ostalimi ultraprenosniki, kar je 


Z domiselnim stojalom je surface pro 3 naravnost 
napravljen za čepenje na stegnih. Na sliki je moč vi- 
deti trdnejšo pritrditev tipkovnice z dodatnim ma- 
gnetnim pasom, ki jo hkrati privzdigne. 


Ob pisanju je moč nasloniti roko na zaslon brez 
motenj, le gumb windows se včasih vklopi. Kljub 
temu je pri spremljanju sestankov priročneje, če 
uporabljamo tipkovnico, kot čečkamo s pisalom. 


Gizmo vsebuje pospeškomere in giroskope. Zato je 
moč na njem igrati tablične igrice z nagibanjem ter 
drsanjem zaslona, ki ti jih sicer trgovina na namiz- 
nem PCju zaradi nepravega hardvera običajno skrije. 

STROJNE POSTAVKE 


V surfacih pro 3 je moč izbirati med dvojedrnimi 
Intelovimi procesorji core za ultrabooke, ki segajo 
od i3 do i7. V napravi na testu je bil i5-4300U pri 
1,9 GHz. Vanje je že vdelano izrisovalo grafike 
ranga od HD 4200 do 5000. Pomnilnika je od 4 do 


8 GB, dočim so shrambe podatkov SSDji v veliko- 
sti od 64 do 512 GB. Na sprednji in zadnji sta ka- 
merici s 5 megapiksli. Cena table se giblje od 800 
do 2000 evrov, prišteti pa moraš še obveznih 120 
za tipkovnico. Vdelan je mini displayport, bralnik 
kartic microSD in izhod za slušalke. 


za tak format naprave izjemno. To pomeni, da lahko 
na njem poganjamo večino PC-iger brez drastičnega 
žrtvovanja zale podobe. Brez zatikov šibajo ljudski 
omrežni špili, ko so League of Legends, Dota 2 in 
World of Warcraft. Novejše priljubljene naslove, med 
njimi Diablo 3, Civilization 5 in Call of Dutyje, lahko 
igraš na srednjih nastavitvah. Crysis gre že v diapozi- 
tive, a to je bilo pričakovati. Za novejše trirazsežnice, 
na primer Elder Scrolls Online ali Titanfall, je treba 
vzeti najhitrejšo izvedenko surfaca pro 3 s corom i7 in 
grafiko HD 5000. Ob obremenitvi se hitro poženeta 
ventilatorčka, ki sicer nista nadležna, se ju pa sliši. 
Naprava se ob tem znatno greje, toda zavoljo odlične- 
ga podstavka to naj ne bi bil problem. 

Ravno podstavek bi označil za zvezdo surfaca pro 3. 
Odpreš ga iz ohišja in zaradi trdnega tečaja ga je moč 
zvezno posaditi v katerokoli pozicijo oziraje na potre- 
bo od 22 do 150 stopinj glede na zaslon. Mehanizem 
je robusten in Microsoft trdi, da naj bi prenesel več 
kot milijon premikov. Delo je s tako elegantno prila- 
godljivostjo navdušujoče in pogruntavščina je zasluž- 
na, da surface 3 lahko trdno postavimo na mnoge 
podlage, čeprav je tipkovnica le mehko vpeta. 

No, vsemogočen podstavek vseeno ni in če hočemo 
izvajati akrobacije v postelji ali nemara v nagnetenem 
avtobusu, smo pred kočljivim izzivom, saj pokrovka 
nima prave opore. Drugi kiks surfaca pro 3 je en sam 
USB-izhod! Če je nuja hkrati z mišjo vtikati USB- 
ključke ali joypad, potrebujemo razdelilnik. 


Ne tič, ne miš, a ne švoh 
Spričo grobe tablične izkušnje bodo po surfacih pro 3 
posegali poslovneži, programerji in tisti, ki so nujno 
vezani v Microsoftov ekosistem. Za to obstaja še ba- 
nalnejši razlog: naprava ni poceni. Testna inačica z 
osmimi gigabajti rama in 256 GB shrambe stane 
1300 evrov plus 120 za tipkovnico! Od programja do- 
bimo zgolj Okna brez dodatnih programskih paketov. 
Gotovo torej ne gre za izdelek, ki bi ga kupil stari ma- 
mi za okno v svet ali mulariji za igračo, in večina upo- 
rabnikov bo dala manj za laptop ter tablico posebej. 
Po drugi plati ne smemo prenaglo trditi, da je drag, 
saj so macbook airi in primerljivi ultrabooki v podob- 
nem cenovnem rangu. 

Kakopak je bilo jasno, da ne glede na visokoleteče 
napovedi surfaci pro s tržišča ne bodo izrinili ultra- 
bookov in tablic. Osma okna tudi niso povzročila raz- 
maha dotikabilnih zaslonov na PCjih. Toda Microsof- 
tovim inženirjem je treba priznati, da so s širokopotez- 
nimi cilji v mislih ustvarili eno najbolj markantnih na- 
prav, kar jih je prišlo iz Redmonda. Surfacom smo se 
sprva vsi posmehovali, a v tretji inkarnaciji je pro iz- 
delek, ki že vzbuja spoštovanje z genialnimi prebliski, 
kot sta zaslon in podstavek. Ne gre za ljudski računal- 
nik, ker bo večini nedosegljiv, in priporočiti ga gre ti- 
stim, ki natančno vedo, da točno to potrebujejo. Am- 
pak bi ga kar imel. Z zanimanjem pričakujem, kaj bo- 
do snovalci pripravili v prihodnje. 


Wii U! Wii U! Wii U! 
Je to zavijanje poli- 
cijskih avtomobilov, 
ki spremljajo uspeš- 
neža na poti k sla- 
vi? Ali sirena reše- 
valnega kombija, ki 
drvi na prizorišče 
katastrofične Nin- 
tendove nesreče 
oživljat smrtno ra- 
njeni igralnik? Odvi- 
sno, koga vprašaš. 
Recimo, da Snetija. 


časih so bile igre za PC pretežno dostop- 
ne le na računalniku, posamične konzole 
so si lastile kupe ekskluziv in kar je bilo 
ročnega, je tam rado ostalo. Na tisto, kar si 
si lastil, naj je bil to spectrum, atari ST ali ga- 
me boy, si bil ponosen tudi zato, ker si vedel, 
da si deležen dokaj edinstvene obravnave. Dan- 
danes je drugače. Vse je pomešano, uniformirano 
in navzkriž oplojeno. Playstation 4 in xbox one sta 
napredna peceja, s čipovji istega proizvajalca, ki se 
bore malo razlikujeta. Obilo iger nastane za vse te tri 
sisteme, plus za playstation 3, xbox 360 in po mož- 
nosti mobilnik. 
Eni sami platformi so zavezani praktično le še njihovi 
izdelovalci, torej Sony, Microsoft in Nintendo. Med nji- 
mi se najbolj zase drži slednji japonski proizvajalec 6 
založnik, ki se ne meni pretirano za svetovne trende in 
obdeluje svoj stari vrtiček, čigar nastanek sega v 
osemdeseta. Še več, Nintendo svoje konzole dela pred- 
vsem zato, da na njih tečejo natanko take igre, ka- 
kršne si je zamislil. S tem firma ustvarja ekosistem, ki 
nudi, česar drugje ni, a je zato okrnjen. To je največja 
pomanjkljivost in istočasno največja draž Nintendovih 
konzol. Tudi njihove zadnje sobne naprave wii U. 
Nekateri ji že od nastanka bijejo plat zvona, češ, da 
proti strojno nadmočnima in prodajno uspešnejšima 
PS4 ter xboxu one nima za burek brez jogurta. In res 
tržni rezultati niso bleščeči. Wii U so splovili novem- 
bra 2012, ob začetku izteka playstationa 3 in pred 
playstationom 4. Ta je prispel leto kasneje in je pri 


desetih milijonih prodanih kosov, dočim je wii U romal 
s šestimi milijoni in pol kupcev. To je opazno manj in 
če nisi na prvem mestu, si v očeh marsikoga poraže- 
nec. Po poražencih pa najmanj ščijemo, če ne česa 
hujšega. 

Toda mar si wii U res zasluži urin v ušesu in feces na 
frisu? Nekateri ga ne bodo nikdar marali, sam pa mi- 
slim, da je ta konzola kot narnijska omara, ki se odpi- 
ra v drugačen, nestandarden, številnim neznan igral- 
ski svet. Četudi stoji na podstrehi in je nekoliko za- 
prašena, je čarobna. 


U-darno ali U-bogo? 


Wii U ljubitelja računalnikov in nasprotnika konzol ne 
bo prepričal, da so igralne šatulje za ob televizor kul. 
Za kaj takega ima vse preveč otroški imidž, v oval- 
nem, po dolžini razpotegnjenem ohišju pa ne skriva 
najsodobnejših sestavnih delov. Po grafični moči sodi 
med novo in staro generacijo konzol, med PS4 in 
xbox one ter PS3 in xbox 360. Čeprav več iger na wii- 
ju U teče v 1080p s 60 sličicami na sekundo, je po 
kakovosti podobe bliže slednjima, podobno, kot je bil 
prvi wii bližji PS2 in gamecubu kot PS3. Krožila je ce- 

lo šala, da wii ni nič drugega kot dvoje zlepljenih ga- 
mecubov. Je torej wii U dvoje skupaj danih wiijev? 
Ne, je pa s predhodnikom kljub temu povezan. Z njim 
je namreč združljiv in poganja vse njegove igre. V wii 
U lahko vtakneš od Super Mario Galaxy 1 in 2 prek 
Metroid Primov do Xenoblade Chronicles ter Wii 
Sports in bodo delovale. 

Ironično je ravno popkovina med wiijem in wiijem U 
eden od razlogov, da naprava ostaja na policah. Nin- 
tendu ni uspelo zagotoviti, da bi se napravi v glavah 
odjemalcev zadosti razlikovali. Raziskave so pokaza- 
le, da kupci ne vedo, po čem je naslednik edinstven - 
oziroma da sploh je naslednik! To so vsakdanji, ne- 
deljski igralci, ki področja ne spremljajo natančno, to- 
da prav na njihovih plečih je uspel prvi wii. Wii U jim 
je neznanka, med drugim zato, ker jim ne ponudi na 
kožo pisanega nadzora, kakršen je bil sleherniku ra- 
zumljivi mahalnik wiimote. Ujev gamepad je za take 
kupce le tablica z gumbi oziroma zajeten klasičen 
joypad z zaslonom. Na drugi strani so predani igralci, 
ki wiija nikdar niso preveč marali. Ti črtijo tehnološki 
zaostanek in manko udarnih špilov. 

de 4 A NE 
Watch Dogs, v junijskem Jokerju ocenjeni z 79, so z več kot osmimi milijoni prodanih kosov 
velika uspešnica, ki je dvignila prodajo PS4. Dvomim, da bo 21. novembra isto storila z wii- 
jem U, kjer je največji tržni pospeševalec Mario Kart 8. Prav tako se ne gre nadejati podobe s 
PS4 in PCja, bolj s PS3. A v vsakem primeru bo knjižnica wiija U z Watch Dogs obogatena. 


Čeprav se slednje spreminja, wii U mnogih 
med hardcore igralci ne zanima več. Itak je 
hecno že njegovo ime. Ne wii 2, ne wii HD, 
kakor bi se lahko klical, ker kot prva Ninten- 
dova konzola podpira visokorazločljivo grafi- 
ko, temveč 'U', ki pomeni 'you', tebe, igralca. 
Kratica cika na prilagodljivost lastniku, a zve- 
ni čudno. U-metno. 


farizeji in licemeri 


Težave niso le pri odjemalcih, marveč tudi pri 
tistih, ki skrbijo za vsebino. Kot že od game- 
cuba naprej je Nintendu kljub vznesenosti ob 
napovedi sistema spodletelo, da bi na daljši 
rok obdržal večje število zunanjih založnikov, 
'third-party developerjev'. Na letošnjem sej- 
mu E3 so bili praktično vsi večji in vrsta ma- 
njših špilov iz Nintendovih notranjih studiev. 
O, saj na začetku življenja wiija U je podporo 
napovedalo in izpolnilo kar nekaj velikih soft- 
verskih hiš, med njimi velikan Electronic Arts. 


zo 


Toda izkazalo se je, da številni le močijo nož- 
ne palce v vodo, da bi preverili njeno tempe- 
raturo, tiste na rokah pa imajo v žepih zvite v 
fige. Ko se je po prvi beri izkazalo, da šepata 
tako prodaja konzole kot iger, so se pretežno 
razbežali. 

En razlog za manko resne third-party podpore 
je ta, da je obstoječe pogone iger, ki ciljajo na 
PC, PS4 in xbox one, težko prirediti arhitektu- 
ri wiija U. Drugi pa, da so po mnenju založni- 
kov prodali premalo wiijev UI. Ubisoft, ki vztra- 
ja s predelavami, kot je Watch Dogs, je dal 
vedeti, da mora Nintendo za več špilov poka- 
zati boljše poslovne rezultate. Kavelj dvaind- 
vajset: prodaja ne bo zrasla, dokler ne bo na 
razpolago dovolj iger, iger pa ne bo, dokler 
prodaja ne bo zrasla. Poleg tega so konzolo 
zvečine kupili tisti, ki hočejo igrati točno Nin- 
tendove igre. Drugih marsikateri kupec wiija 
U niti ne terja! 

To so dejavniki, nad katerimi je sicer lahko vi- 
hati nos in vpiti, da hočeš več igric. A kot pra- 


Ni boljše igre, ki bi pokrivala vse generacije, kot Mario — konkretno skakalna arkada Super 
Mario 3D World za wii U. Z barvitostjo in simpatičnostjo je sposobna v igranje uvesti tiste, ki 
se na Špile ne spoznajo ... z raznolikostjo opravil in sodelovalnim igranjem podpira druženje 
... z zahtevnostjo kasnejših stopenj in drugotnih ciljev pa je v izziv hardcorovcem. 


Od novembra 2012, ko je wii U prispel v štacune, se njegova 
strojna plat ni spremenila. Še zmerom je v njem IBMova reši- 
tev 'espresso', ki združuje osrednji procesor pri 1,24 GHz in 
grafično srčiko pri 550 MHz. Pomnilnika je za 2 GB, od tega je 
en giga rezerviran za grafična opravila. Tiho delujoča konzola, 
ki se greje dosti manj kot PS4 in xbox one, sliko 1080p in ob- 
krožajoč zvok 5.1 pošilja po priloženi žici HDMI, dočim je in- 
ternetna povezava wi-fi. A čeprav je železnina identična, je v 
marsičem napredoval sistem. Nadgradnje so prinesle hitrejše 
prebujanje konzole, priljubljene reči je moč pognati takoj po 
vklopu in omogočenih je več uporabniških računov. 


S$amosvoj gamepad 


V razvoju wiija U so več pozornosti kot drobu posvetili edinstve- 
nemu kontrolniku, ki združuje klasični joypad s tablico. Brezžič- 
na priprava ima osem gumbov, torej štiri na desni in štiri na 
zgornjem robu (spodnja nista analogna), dve analogni gobici s 
klikom ter križec. Vsebuje še tipala za pospešek in nagib ter teh- 
nologijo NFC za samodejno fočkanje tovrstnih izdelkov, kot so 
akcijske figurice. Na sredini kraljuje zaslon velikosti 6,2 palca z 
mrežo 854 x 480, ki zaznava pritiske prstov ali priloženega pere- 
sa. Prav tako so notri mikrofon, zvočnik in kamerica. Zaradi vse- 
ga tega je igrator zajeten in meri 26 centimetrov počez. Vendar 
je za držanje presenetljivo udoben, med drugim zaradi izboklin, 
zaradi katerih sede v večje in manjše dlani. 

Gamepad je vsenamenska naprava, ki so jo tvorci iger doslej iz- 
koristili nekoliko premalo, a vseeno na zanimive, drugod neob- 
stoječe načine. Na ekranu so dostikrat inventar in zemljevid, kot 
v Batman: Arkham City, ampak to je le osnova. V grozljivki Zom- 
biU gamepad deluje kot detektor hodečih trupelc, radio, merek 
za ostrostrelsko puško in skener okolice. V eni od atrakcij v Nin- 
tendo Landu se tisti, ki drži gamepad, skriva pred ostalimi po la- 
birintu, pri čemer na zaslonu vidi, kje so 'lovci'. V NFS: Most 
Wanted pa je moč v vlogi drugega igralca s tapkanjem po game- 
padu menjavati dan za noč, motiti policiste in spreminjati gosto- 
to prometa na cesti. S tem pomagaš prvemu igralcu, ki upora- 
blja pro controller. V namiznem fuzbalu, miniigri v paketu Wii 
Party U, pa gamepad omogoča lokalno večigralstvo za dva. 

Se ena raba gamepada je enostaven prenos slike s televizorja 
nanj. Tako lahko igraš večino naslovov, ko te družina zaradi po- 
ročil speha izpred televizorja. Kakovost slike je solidna in zami- 
ka malo, saj naprava uporablja lasten 
wi-fi signal z nizko latenco in ima 
strojni odkodirnik videa. Podmnožica 
tega je simuliranje drugega zaslona v 
večigralstvu, na primer v Black Ops 2. 
Res je le, da je moč z enim wiijem U 
povezati le en gamepad. 


Ul Ansns, 
BLACK F LAG 

Čeprav wiiju U manjka večplatformskih naslovov in se ga drži neugodni sloves, da so ga zapustili vsi založ- 
niki, ni čisto tako. Zanj je pisanih kar nekaj splošnih hitov. Res pa je, da za marsikakega ni na razpolago do- 
kupljive vsebine, DLCja. Brez večigralskih kart sta tako ostala Black Flag in Call of Duty: Ghosts (Onslaught). 


Poleg gamepada je moč z wiijem U povezati klasi- 
čen brezžičen joypad, ki se kliče pro controller. Za 
40 evrov dobiš lahen, xboxast plošček z analogni- 
ma petelinoma in kakovostnim križcem. Podpora je 
širna, od večplatformskih naslovov, kot so Darksi- 
ders 2, Injustice, NBA 2K13, Monster Hunter 3 ter 
Ninja Gaiden 3, do Nintendovih lastnih — Super Ma- 
rio 3D World, Donkey Kong Country, Pikmin 3 in 
tako dalje. Lahko pa uporabiš tudi vse nadzorne na- 
prave običajnega wiija, se pravi wiimote, nunčak, 
classic controller in desko za Wii Fit. Podpora wii- 
motu z nunčakom je denimo tako razširjena, da je 
moč z njim marsikje nadomestiti gamepad. 


vi pregovor, s tujim otepačem je lahko po koprivah 
udrihati. Če bi imel ali si celo sposodil nekaj milijonov 
in bi jih imel priložnost vložiti v igro, za katero platfor- 
mo bi jo naredil? Za PS4, ki se hitro vzpenja? Za xbox 
360 ali PS3, ki ju je okrog 70 milijonov? Za PC, ki po- 
kriva ves svet in kjer ima Steam vsak dan 65 mlilijo- 
nov aktivnih uporabnikov? Za telefonsko-tablične 
množice? Ali za wii U s šestimi milijoni kupcev, ki 
hočejo Maria? Tu tiči odgovor, čemu ima wii U izven 
Nintenda dokaj borno podporo. 

To pomeni, da za wii U ni Grand Theft Auta, najno- 
vejše Fife, Battlefielda, Farming Simulatorja (ne smej 
se, taka je slovenska realnost!), Minecrafta, masovnih 
spletnih iger, resnih dirkačin. Celo free 2 playa je za 
prgišče. Takisto je z Nintendom in njegovim smislom 
za igre intimno povezan prihajajoči nabor titul. Veliki 
sobni naslovi, ki bodo zlasti skozi PC, PS3 in PS4 letos 
jeseni in naslednje leto krojili svetovno in slovensko 
igralsko realnost, so FIFA 15, Battlefield: Hardline, 
The Witcher 3, Dragon Age: Ingusition, Far Cry 4, As- 
sassin's Creed: Unity, Batman: Arkham Knight, Desti- 
ny, Grand Theft Auto V za naslednjo generacijo in no- 
vi Skylanderji. Od vseh teh so za wii U napovedali le 
Skylanders: Trap Team od podpornika Activisiona, ki 
ga je Nintendu uspelo obdržati. Kljub temu je le-ta za 
wii U odpovedal Call of Duty: Advanced Warfare. 


Razdelek z neodvisnicami v Eshopu je manj obse- 
žen kot na PS3 in X360, kar pa ne pomeni, da jih ni. 
Tudi na wiiju U je moč igrati Child of Light, DuckTa- 
les Remastered in Stick it to the Man, pa jerbas ek- 
skluziv, kot sta Dr Luigi ter Mighty Switch Force. 


Virtual Console je oddelek trgovine, kjer Nintendo 
trži stare igre za NES, SNES, game boy advance in 
DS. Stevilo naslovov in sistemov se bo povečalo, 
šušlja se o N64. Med obstoječimi so izvrstnice 
strategija Advance Wars, streljačina Contra Ill, pre- 
tepačina Street Fighter 2 in morda najboljša plat- 
formska arkada, Super Mario World (na sliki). Igraš 
jih lahko na gamepadovem zaslonu, imajo upscaled 
grafiko in so v razmerju 4 : 3 s črnima robovoma. 


Za fasado betežnosti 


Vendarle avtorska podpora wiiju U izven Nintenda ni 
nična. Na razpolago so Call of Duty Ghosts in Black 
Ops 2, Batman: Arkham City, Assassin's Creed IV: 
Black Flag, Deus Ex: Human Revolution, Just Dance 
2014, Darksiders 2, Need for Speed: Most Wanted, 
Splinter Cell: Blacklist in Rayman Legends. To so kar 
veliki in dobri naslovi. Pa jerbas odličnih neodvisnic, 
kakršne so Shovel Knight, Trine 2 in Toki Tori 2. 

Sam PS4 in xbox one ne bi blazno pogrešal, če bi ju- 
tri ostal brez njiju, saj sta tako po ustroju kot igrah na 
moč podobna računalniku. Bi pa jadikoval za wiijem 
U, ker nudi tisto, česar drugod ni. V prvi vrsti to po- 
meni znamenite Nintendove franšize. Vseh wii U ni 
deležen - doslej je dobil več Mariov, prebarvano Zeldo, 
Donkey Konga in Pikmine. A pridejo tako Yoshi kot 

Miiverse 


Še ena zanimivost na wiiju U, kakršne drugod ni, 
je Miiverse. To je navidezna dimenzija, po kateri 
se sprehajajo simpatični avatarčki igralcev, miiji. 
Tiste, ki so nakapljali v tvojo konzolo, vidiš, kako 
se na mestnem trgu drenjajo na uvodnem zaslonu 
in v stripovskih oblačkih sporočajo, kaj se jim do- 
gaja. Miiverse je pač namenjen predvsem deljenju 
vtisov iz iger z miijsko skupnostjo. Med igranjem 
vsakršnega naslova lahko kadarkoli skočiš v me- 
ni, kjer spišeš sporočilce za gmajno. To je lahko 
besedilo, pripeti je moč sliko iz igre, uporabiti 
štampiljko, ki jih dobivaš kot nagradice v špilih, ali 
na gamepadov zaslon narisati risbico. Prav zani- 
mivo je opazovati, koliko malarsko nadarjenih 
ustvarja prave umetnine. Risariš lahko tudi v apli- 
kaciji Wii U Chat, ki omogoča čvek s prijatelji s se- 
znama in prek kamerice v gamepadu prenaša tako 
zvok kot video. Nadalje je omogočeno združevanje 
v skupnosti, hecno pa je, da prijatelji v Miiversu 
niso enaki kot prijatelji na siceršnji listi. 

v FINISH OFF MY EEVEE 
» EVOLUTIONS WITH SOMETHING 


Vsekakor Miiverse daje bistveno več zadovoljstva 
kot suhoparni seznami imen na PS3 in PS4 ter 
menijsko ogledovanje avatarjev na xboxu 360 ter 
xboxu one. Skoda le, da wii U ne podpira dosež- 
kov — achievementov (glej prejšnji Joker), ki bi 
ekosistem še obogatili. Igre jih morajo vsebovati 
same in niso standardizirani, da bi se z njimi po- 
stavljal pred drugimi miijčki. 

Star Fox in Smash Bros ter ni vrag, da ne bi packali 
svežega Metroida. V tem smislu je lahko wii U krasen 
sistem za tiste, ki so rasli z Nintendovimi špili in niso 
pozabili njegove slovite 'magije'. Tudi zaradi obsežne 
emulacijske plati. 

Nadalje je wii U privlačen za mlajše in družine, kajti 
barvitih in instantno zabavnih špilov je tu več kot dru- 
god. Znanci me dostikrat vprašajo, kaj naj kupijo za 
igranje z otroci, in zmerom jim svetujem wii ali wii U. 
Slednji ima dosti tovrstnih naslovov, ki so dostopni tu- 
di drugod, kot so Lego igre (izvrstni Lego City Under- 
cover je vseeno pisan le zanj), Skylanders in Disney 
Infinity. Temu doda Super Mario 3D World, Mario Kart 
8, Wii Fit U, Just Dance in še marsikaj. Playstationovi 
kvizi in xboxovi Kinectimalsi so za otročad v redu, a 
preprosto niso na isti ravni. Kdor preizkusi Maria, se 
običajno zaljubi vanj in postane del kohezivne, samo- 

Spletna trgovina 


Eshop pravi Nintendo svoji internetni prodajalni, ki 
je v primerjavi z wiijem bistveno boljša. V njej naj- 
deš demo inačice, ki bi jih vendarle lahko bilo ne- 


koliko več, in polne verzije špilov, pripravljene za < 


dolpoteg v Ujevo interno shrambo. Žal za enak ali 
celo višji strošek kot na ploščku. Nintendo nima 
naročniškega programa, kot je Playstation Plus, 
kjer bi v zameno za fiksen strošek dobival brez- 
plačne igre. Zato pa je njegov spletni multiplayer 
zastonj in vsake toliko udejanjijo spektakularne ak- 
cije, kjer za nakup enega polnega špila čisto brez- 
plačno dobiš še enega docela primerljivega. 


pl am SA UREK 

Največja težava je prenos uporabniškega 'Ninten- 
do Network' računa z enega wiija U na drugega. 
To ni urejeno tako kot pri konkurenci, kjer se na 
drugem sistemu prijaviš in ti je takoj na razpolago 
vse, kar si nakupil. Pri Nintendu moraš postaviti 
en wii U zraven drugega in uporabiti opcijo 'Sy- 
stem Transfer'. V ciljni wii U se prenese celotna 
vsebina oddajnega, nakar se slednji avtomatično 
formatira. No, še vedno bolje kot prej, ko je mora- 
la to opraviti Nintendova služba za pomoč. 


Pakeli in cene 


Od samega začetka je wii U na razpolago v dveh 
inačicah, beli z 8 GB vdelane podatkovne shrambe 
vrste flash in črni z 32. Prve niso nehali izdelovati, 
a je postala sila redka. Tako je prav, saj od osmih 
giga po formatiranju ostanejo le trije! Pri 32 GB 
modelu si na kraju deležen 25 GB prostora. 
Največkrat je wii U naprodaj skupaj z igro. Tipična 
cena takega paketa je slabih 300 evrov, na razpo- 
lago pa so številni zavoji — z Wind Wakerjem HD, 
Mario Kartom 8, ZombiUjem, Lego City Underco- 
verjem ... Na zunaj mamljiv je pakelje Wii Party, 
kjer dobiš dve zbirki miniiger, odlični Nintendo 
Land in slabši Wii Party U, ter en wiimote. Vendar 
je konzola v škatli bela z osem giga! Ta ločeno sta- 
ne 150 evrov, dočim črni z 32 GB velja 250 evrov. 
Toda paketa z golo konzolo sta precej redka. Prej 
boš našel stare zaloge po oderuških cenah v ran- 
gu 400 evrov. Ogibaj se jih. 

Čeprav je wii U cenejši kot ob splovitvi, mnogi 
hrepenijo po nadaljnji pocenitvi. Te niso napove- 
dali, Nintendov šef Satoru Iwata pa je izpodbil na- 
tolcevanja, da bodo to storili z odstranitvijo game- 
pada. Če te zanimajo cene iger, vedi, da prvora- 
zrednice nosijo konkretne cenovne nalepke, na 
katerih piše 50 ali 60 evrov. S Piratebaya jih boš 
snemal zaman, saj naprave (še?) niso skrekali. 

Telovadna aplikacija Wii Fit je številnim kavčnim 
moljem pomagala, da so se znebili kakega kilogra- 


ma. Wii Fit U je njena naslednica, ki prav tako upo- 
rablja navezo wiimota in deske balance board. Iz- 
kušnjo nadgradi z novimi vajami, kot je virtualno 
snežno sankanje, kjer si okrepiš trebušne mišice. 
Poleg tega uporablja gamepad, ki lahko zamenja te- 
levizor, in novo pritiklino, imenovano fit meter. To 
je droben merilnik za v žep, ki nalik pametnim za- 
pestnicam s tipalom pospeškov beleži aktivnost, 
nakar podatke pošlje v wii U. Naveza programa, de- 
ske in fit metra stane 80 evrov, program s fit met- 
rom za tiste, ki balance board že imajo, pa 35. 


Višek popularnosti konzolnih karaok, ki so ga te 
dosegle s playstationovim SingStarom, je minil, to- 
da v zavetju dnevne sobe se je moč glasovno sra- 
motiti tudi z wiijem U. Na razpolago je Sing Party 
na ploščku, zraven katerega dobiš mikrofon, v sple- 
tni štacuni pa so zastojnski Wii Karaoke U, kjer po 
japonskem sistemu sproti zakupuješ čas. 


nikle pravljične dimenzije, ki se lahko kosa z Disney- 
jevo. Za mojega štiriletnika najbolj strašna pojava ni 
kaka Zlohotnica ali tiranozaver iz h'woodskega filma, 
marveč Bowser ... 

V tej familijarni plati se zrcali tudi Ujeva usmerjenost v 
večigralstvo. Eno je internetno kot v Black Ops 2 in 
Monster Hunterju, drugo pa bližnje, kajti kljub na- 
raščajoči podpori spletnemu igranju ima Nintendo fe- 
tiš na lokalno večigralstvo. Tisto stare baže, kjer se 
druščina zbere za eno konzolo in televizorjem. Eden 
poprime za gamepad, drugi za pro controller, tretji in 
četrti za stari wiimote, pa je žur. Naj gre za dirkanje v 
Mario Kartu 8, miniigre v posrečeni zbirki Nintendo 
Land, sodelovalno vodenje alienčkov v Pikminu 3 ali 
podpiranje drug drugega v Rayman Legends. 


Zgodba iz Nintenarnije 


Beseda, s katero najbolje opišem leto in pol, odkar je 
pri hiši wii U, je tale: veselje. Ker nisem tiste sorte, da 
bi živel le od Nintendovih špilov, bi ga sicer stežka 
imel za osrednjo igralsko napravo. Vseeno je šlo mi- 

Paketič športnih miniiger Wii Sports, ki si ga dobil 
zraven prvega wiija, je bil izredno zabaven in te je 
uvedel v delovanje mahalnega kontrolnika. Wii 
Sports Club je izvedenka za wii U, ki pa ji manjka di- 
rektnost predhodnika. V osnovi je v Eshopu sicer 
na razpolago brezplačno, a je treba športe, kot so 
golf, tenis in boks, najeti za 24 ur ali kupiti. (Na raz- 
polago je tudi inačica na disku za 25 evrov.) Nadalje 
je gamepad, ki ga dobiš poleg wiija U, le pomožni 
igrator, ki med drugim deluje kot podlaga za golf 
žogico. Za igranje nujno nucaš wiimote z motion 
plusom za natančnejše prepoznavanje gibanja. 
Športi, v katerih se udejstvujejo miiji, so luštni in 
nekoliko globlji kot v prvotnem Wii Sports. Toda Wii 
Sports Club bo stežka postal aplikacija, s katero bi 
ljudje demonstrirali sposobnosti konzole upokojen- 
cem in z njo navduševali otročad kot pri wiiju 1. 


mo njega preveč izvrstnih in velikih naslovov, v pri- 
hodnje pa s tem ne bo nič bolje. V tehnološki špici ni 
in ima malo večpredstavnih zmogljivosti, saj ne suče 
DVDjev, blu-rayev in cedejk ter ne zna streamati vi- 
dea z računalnika. Najdlje seže do brezplačne aplika- 
cije TVii, ki išče programe po kabelski televiziji ali 
spletnih servisih, kot je Netflix. Imel pa bi brez pose- 
dovanja wiija U mnogo ožja igralska obzorja in de- 
ležen bi bil manj krasnih trenutkov iz špilov. Jadranje 
prek morskih širjav v Wind Wakerju HD, jajcestisna 
zombijska tresavica v ZombijuU, nori šefi v Wonderful 
101 ... Vse to se mi je vtisnilo v spomin do te mere 
kot nebeška metropola v Bioshocku Infinite in muče- 
nje v Grand Theft Autu V, če naštejem dve od velikih 
iger, ki jih wii U ni ugledal. Pa neverjetna razgibanost 
Super Mario 3D Worlda, eno najboljših arkadnih dir- 
kanj v Mario Kartu 8 in nepozabne klasike v Virtualni 
konzoli, od Super Metroida do Earthbounda, ki so z 
igralnega stališča rosno sveže. 

V teh odlikah in sladokusnih izsečkih, ki jih čas ne po- 
goltne, tiči vrednost sistema. Dasiravno bi se izkazalo, 
da sem nekaj stotakov pljunil le za prgišče naslovov, 
so ti vrhunski. Če ne bi imel wiija U, bi ostal brez njih. 


Še letos za wii U in 3DS prispejo figurice amiibo po 
zgledu Skylanderjev. Kipci se bodo povezovali z raz- 
ličnimi igrami, od Smash Bros do Mario Party 9, 
kjer bodo med drugim shranjevali izkušnje. V prvem 
valu bo junačkov hlačkov dvanajst po 13 EUR. 


Super Mario 3D World /intendo, 2013 
Prvo urico, dve v 3D Worldu je skakalni 
mariovski vtis dosti tipski, bolj kot v ve- 
soljskem Galaxyju za wii. A nato se zač- 
ne tradicionalnost umikati komajda še 
verjetni ustvarjalnosti, izvirnosti in raz- 
gibanosti. Zdaj se na dinozavrskem hrb- 
tu spuščaš po brzicah, drugod se skri- 
vaš pred žarometi, se guncaš na trape- 
zih ali početveriš število likov, da odpreš 
pot. Velika, fantastična igra izredne zu- 
nanjosti, vredna slehernega peneza. 

New Super Mario Bros. U  Mintendo, 2012 
2D-vodovodarji se prodajajo najbolje in 
Bros. U je bolj priljubljen kot vsebinsko 
superiorni 3D World. A špil ima kljub 
zaostajanju za slednjim kaj pokazati. 
Predvsem to, da v znano zasnovo meša 
sveže zamisli, naj gre za nadsvet, ki je 
poln luštnih miniiger, baby Yoshije, ki te 
nosijo po nebu, ali nagibanje ploščadi z 
gamepadom. Največja odlika pa je, kako 
mojstrsko nivoji tečejo. Igra je kasneje 
dobila še odvrtek New Luigi U. 


Nintendo Land Nintendo, 2012 
Ta paket miniiger je marsikdo dobil s 
konzolo. Gre za niz špilčičev, ki na prilju- 
den in privlačen način pokažejo, kako se 
da izkoristiti wii U, predvsem njegov ga- 
mepad. Z miiji v stranskem risu z nagi- 
banjem slednjega vodiš voziček po ploš- 
čadih, prvoosebno lučaš šurikene v nin- 
dže in rišeš pot dirkalnemu čolniču. Žur 
je dober že samotarsko, še večji pa je v 
lokalni družbi, ki jo Nintendo Land izre- 
eno pozdravlja. 


Zelda: Wind Waker HD Nintendo, 2013 
Visokoločljivostne predelave starih uspešnic so 
priljubljene, a malo jih je tako izpiljenih kot Wind 
Waker HD, grafično in do neke mere vsebinsko 
prilagojena odličnica z gamecuba. Enajst let, 
kolikor je minilo od izvirnika, ni prav nič škodilo 
odprtemu bojevalno-raziskovalno-miselnemu 
okviru, v katerem z jadrnico ploveš med otoki in 
se prebijaš skozi zmerom bolj domiselne ječe. 
Iztek kvesta je v WWHD bolje narejen, vseskozi 
pa okularje boža stilistično enaka, tehnološko 
nadgrajena cel-shaded zunanjost. 

The Wonderful 101 Nintendo, 2013 
Pri blagajnah neupravičeno spregledani Won- 
derful 101 je izrednica mogočnih japonskih av- 
torjev Platinum (Bayonetta), ki na drugod nevi- 
den način meša arkadno in strateško akcijo. Iz 
pogleda od zgoraj vodiš gručo drobnih superju- 
načkov, ki najbolje delujejo skupaj. V kaj naj se 
oblikujejo, določiš z risanjem oblik po gamepa- 
dovem ekranu. Kar si določil, naj bo kladivo ali 
pištola, je bistveno za premagovanje taktično 
zahtevnih sovražnikov ter šefov. Zaznavanje na- 
risanega zna biti čudaško, toda igra je izvrstna. 


ZombiU Ubisoft, 2012 
... je moreča, počasna, zajebana prvoosebnica 
po smernicah Dead Spaca, v kateri se znajdeš v 
zombijskem Londonu. Ko v prvi osebi blodiš po 
ulicah in zgradbah, se je treba skrivati in modro 
bojevati. Če zgrešiš udarec ali strel, je hitro po 
tebi. Ko pride smrt, se spremeniš v zombija, ki 
ostane na kraju umrtja, nakar začneš v varni 
hiši kot novinec. Nadzorne točke manjkajo, ga- 
mepad pa istočasno deluje kot radar, infrardeči 
skener okolice, inventar, vokitoki in merek za 
snajperko. Drugod take izkušnje preprosto ni. 

Mario Kart 8 Nintendo, 2014 
Bi rad besno drvel po zavitih progah, kjer je 
zgoraj spodaj in nato spet zgoraj, kot bi moralo 
biti? Če je tako, nemudoma stopi po izvod Ma- 
rio Karta 8, najboljše arkadne dirkačine zadnje- 
ga časa. Noro boš driftal skozi ovinke, pobiral 
orožja, se hehetal, ko boš z njimi treskal po tek- 
mecih, se jezil, ko boš istega tretmaja deležen 
sam, lovil rekorde, se udejstvoval na razdelje- 
nem zaslonu ali na internetu. Vsekakor pa ti v 
tej prisrčni, hitro priučljivi, toda istočasno glo- 
boki igri ne bo ni za trenutek dolgčas. 


Net 


Monster Hunter 3 Ultimate Capcom, 2013 
Azijski frpjaški fenomen je v najboljši obliki do- 
slej prišel na wii U in 3DS. Reče se mu Monster 
Hunter 3 Ultimate in je tretjeosebni erpege, kjer 
se iz vasi podajaš v divjino klat pošasti, nabirat 
njihove dele ter iz njih kovati boljšo opremo. 
Spočetka je vtis kilav, a ne mine (pre)dolgo, da 
se špil izkaže z borilno globino in raznolikostjo 
le delno fantazijskih prazgodovinskih beštij. Po- 
zabi na besno opletanje in nažiganje; Monster 
Hunter je počasen, taktičen naslov, kjer moraš 
poznati lastnosti tako orožij kot plena. 


Defeat big Bowser! 


NES Remix1in2 Nintendo, 2013/2014 
Nekdaj mladi zaljubljenci v Nintendo so zdaj 
stari trideset, štirideset let in prav njim sta naj- 
bolj namenjena ta digitalno razpečevana za- 
vojčka retrookusnih miniigric, ki temeljita na 
uspešnicah za NES. Prvi Remix vsebuje šest- 
najst špilov z dobrimi dvesto kratkimi izzivi, ki 
od tebe terjajo, da čimhitreje prideš do cilja ali 
prideš do cilja brez izgube življenja. Podlaga je 
zdaj Mario, zdaj Zelda, Donkey Kong, Hockey ali 
kaj drugega NESovega. Dvojka prinese še ducat 
krovnih iger s 169 zadolžitvami. 

Lego City Undercover  Wintendo, 2013 
Ta redka nelicenčna legovščina je bi- 
serček, ki je dostopen le na wiiju U. Smo 
detektiv Chase MeCain, ki zloglasnega 
pridaniča lovi po odprtem mestu, se 
prebija skozi raznolike nivoje in menjava 
obleke, ki mu dajejo posebne sposobno- 
sti. Igranje je enostavno, vendar očara 
gola razgibanost prigod — dirkamo, pre- 
prečujemo zločine, prevažamo ukradene 
avtomobile, gradimo objekte in še sto 
reči. Vse to v podrobnem lego svetu. 


Pikmin 3 Nintendo, 2013 
Pikmini so bitjeca velikosti mravlje, ki 
rada poprimejo tako za delo kot za boj. 
Iz pogleda od zgoraj jim poveljujemo 
masovno, pri čemer imamo tri načelni- 
ke, s katerimi razdelimo zaposlitve. Ena 
četa v bazi skrbi za zaloge, druga razis- 
kuje in tretja mlati po žužkastem življu. Z 
rabo več vrst pikminčkov zlagoma od- 
krivamo odprte, velike stopnje in čeprav 
svežina glede na prehodnici ni izredna, 
je špil upoštevanja vreden. 


EKEKIJE 


Mighty Switeh Force WayForward, 2012 

Od strani gledanih ugankarskih platfor- 
merjev ne manjka, sploh na Nintendovih 
sistemih, a tale je eden boljših. Kot na- 
brita policistka je treba v risankastih ni- 
vojih najti zločince, kar zahteva tek, stre- 
ljanje in potiskanje blokov. Teh je več 
vrst in za napredovanje jih je nujno mo- 
dro uporabljati, kar med naskoki tečnob 
in pretnjo prepadov ni vedno enostavno. 
Špil je dobil nadaljevanje, ki gradi na 
uveljavljeni osnovi, a ni posebej frišno. 

—ra CounterSpy je špijonska akcijada, v kateri ni dobro vznemirjati stražarjev. Zdravje 
zosoone L. pod streli brž poide in čeprav bom prvega soldata na karate, me bo drugi ugonobil. 


—T aa Ko te ugleda en vojak, alarmira vse nadstropje, vznemirjeni pa postanejo tudi v 
| om VP drugih štukih trenutne sobane. Ce napetost traja predolgo, dvignejo DEFCON. 

— Tea Tu varnostnik sumi, da se mu nekdo plazi po bajti, zato gre raziskovat. Oni dru- 
. gi je obrnjen pravokotno nanj, zato ne bo videl, ko bom radovednega tiho fental. 


re zme. 


edrska grožnja, ki je kot rabljeva sekira visela nad sve- 

tom za časa hladne vojne, je bila tako strašna, da so 

se iz nje upali zafrkavati redki. Vici so se bolj pokali na 

rovaš njenih profanih produktov, kot je James Bond - 
pomniš odličnega Austina Powersa z Mini Mejem in stra- 
niščnim humorjem deluks? Neodvisna tiholazna akcijada 
CounterSpy ne gre v take skrajnosti, je pa na vsak način za- 
bavna in prinese rahlo sarkastičen pogled na hladno vojno, 
ki se mu je težko upreti. Sploh ob taki zunanjosti. 


Novinci posrečenega imena Dynamighty so ustvarili slastno 
stilizirano podobo, ki se je ne bi sramovala kaka višeprora- 
čunska risanka. Liki hecnih dimenzij živijo v realistični okoli- 
ci, oboje je izdelano iz ostrokotnih, flehasto pobarvanih polj, 
nakar sta čez vse poveznjena rahlo zrnat filter in izbuljenost v 
slogu katodnega zaslona. Cel-shadane so celo eksplozije in 
kri. Jasno je, da špil ne izkoristi zmogljivosti playstationa 4, 
a navsezadnje v enaki obliki deluje še na PS3 in viti ter na 
vseh izgleda fantastično. Kot bi se ga znameniti pisec vohun- 
skih trilerjev John le Carre zadel v kakem amsterdamskem 
kofišopu in toliko časa nažiral lokalnemu slikarju, da bi ures- 
ničil njegove ideje. Če bi igro priključil na 3D-tiskalnik, bi 
ven majkemi prilezle kosmate prevleke, nadstropni salonar- 
ji, plošče skupine The Supremes in morebiti kak Alan Ford! 
Ob džezi muziki in pristnih zvočnih efektih v slogu špijonskih 
filmov nastane lahkotno vzdušje, ki bi ga Brežnjev in Kenne- 
dy ne bila vesela, smo ga pa tolikanj bolj mi. 

Z roko v roki s tem hodi štorijica, ki je bolj kot po vsebini za- 
nimiva po idejni podlagi. Ne nastopamo v vlogi Američana 
ali Sovjeta, temveč kot pripadnik organizacije COUNTER. 
Ta varuje svet pred pokvarjenimi politiki in razgretimi gene- 
rali, njen čas pa je prišel ravno zdaj. Supersili, nesubtilno 
imenovani Imperalisti in Socialisti, sta namreč padli v dirko, 
kdo bo z nuklearnimi raketami prej razgonil Luno. Zato se je 
treba dokopati do načrtov za poniglavi načrt, ki bi Zemljo 
med drugim oropal nočne luči in plimovanja morja. Vohun in 
njegov nadrejeni se v tekstovnem čveku med misijami krep- 
ko čudita tem neumnostim. Tako se vsega drži lušten pridih 
pikrosti, ko niti sam ne moreš verjeti, kaj se gredo rdeči in 
modri. No, modri samo po barvi. 


Od včeraj na danes 


V nasprotju z dosti sodobnimi tiholaznimi igrami, kot je 
Thief, CounterSpy v osnovi igramo v pogledu od strani. Taki 
mešanici ploskega premikanja s poligonsko grafiko rečemo 
'2,5 D' in je sorodna uspešnicam včerajšnjika, od davne Im- 
possible Mission prek Castlevanij in Metroidov do ne tako 
davnega Shadow Complexa. Oziroma, če naj ostanem v do- 
meni skrivalnic, odličnemu Mark of the Ninja. 

S slednjim si CounterSpy deli gladko prehajanje med pasiv- 
nostjo in aktivnostjo, skritostjo in spopadom. Njegove stop- 
nje so dokaj kratka, kake četrt ure dolga zaporedja ločenih 
soban, v katerih je osrednji cilj ta, da se mimo vojakov in 
okoljskih ovir prebiješ do skrajne desne in tam vklopiš raču- 
nalnik. Na poti iščeš predvsem mikrofilme za zlodjevski plan 
supersil, kajti ko jih zbereš dovolj, se premakneš na nasled- 
nji, težji sklop od petih. Sosledje sklopov je linearno, toda na 
samih nivojih je dosti variacije. Do neke mere so namreč se- 
stavljeni naključno. Vsaka stopnja se sproti ustvari iz vnaprej 
določenih gradnikov in vrst prostorov, tako da je vsakič dru- 
gačna in načeloma sveža. Sčasoma sicer opaziš ponavljanje 
čumnat, a formalno rečeno nikdar ne veš, na kakšno kombi- 
nacijo boš naletel. 


ni vohun, ki so ga nategnili, temveč 
mednarodni mož misterijev, ki reši svet. 

'War games' 


To je kul, kajti CounterSpy te stalno drži v napetosti. Fin- 
ta ni v tem, da naštudiraš stopnje, temveč v prilagajanju 
situacijam. Včasih se znajdeš v prazni sobi, drugič takoj 
naletiš na sovražnika, ki je celo obrnjen proti tebi in te 
nemudoma zagleda. Tretjič v kajuto vodi več poti in prav 
tako je več nadstropij v njej, tako da je na tebi, kako se 
boš zadeve lotil. Nekateri prostori so taki, da spodbujajo 
prikritost in plazenje sovražnikom za hrbte, od koder se 
jih instantno znebiš s karate udarcem. Isto velja, če jih 
začopatiš, ko tičiš za kakim objektom in se ti približajo. 
Ali celo, če se jim približaš, ko že streljajo nate. 

Drugič si lahko šunjanje zatakneš za klobuk, saj si malo- 
dane prisiljen v strelski obračun. Tedaj potegneš navad- 
no ali pridušeno pištolo, strojnico, šotganko in slično po- 
kalico ter daš kanaljam svinčenega vetra. A pazi, če se 
tistih z radiem ne znebiš dovolj zgodaj, dvignejo preplah 
in zvišajo stopnjo DEFCON. To ima za posledico večjo 
živčnost stražarjev oziroma sprožitev odštevanja, ki ti da 
minuto, da dosežeš računalnik. Prej kot se to zgodi, 
daljša je pot do njega, zato tega nočeš. 


Razpištoljen agent 

Če hočeš CounterSpy igrati kot klasično tiholaznico, kjer 
bi bil stalno neopažen, je problematičen. Prevečkrat te za- 
znajo ob vstopu v sobo in ob najmanjši napaki pri šviga- 
nju med objekti, čemur sledi streljanje. Takisto nimaš na- 
prednih nindža možnosti. Ne moreš izkoriščati senc, ni 
dimnih bomb, ne znaš žvižgati ali trkati, da bi privlekel 
pozornost. Le čakaš lahko, da se soldat obrne stran oziro- 
ma da nisi v vidnem snopu kamere, nakar ga headsho- 
taš, da ne jadikuje. 

Po drugi strani pa ravno to daje igri poseben naboj, ki 
spomni na Splinter Cell: Conviction in njegov 'action 
stealth'. Gladko prehajanje iz ene v drugo skrajnost, iz 
skrivanja v streljanje, je pogosto, vznemirljivo in vzdušno. 
Zlasti ker zaradi delne naključne tvorbe nivojev ne veš, 
kaj je za vogalom, in ker lahko vedno izbiraš med dvema 


k. 
Taka pozicija je zelo neugodna, saj me bodo nastreljali od uspredi in od uzadi. 


Poiskati moram zaklon, od koder bom tečnobe zapored odstranil (spodnja slika). 

CROSS BUY, CROSS SAVE 


Trinajst evrov za tale naslovčič ni do- 
sti, kupčija pa je dodatno oslajena in 
zabeljena. Ob nakupu za PS3, PS4 ali 
vito dobiš dostop do drugih dveh 
inačic, kar je odlično za tiste, ki si lasti- 


jo več Sonyjevih konzol. Verzija za PS3 p 


NM zaazaz 7 TD 

in vito ima en nabor trofej, tista za PS4 


drugega. Prav tako CounterSpy podpi- 
ra shranjevanje položaja v oblak. To 
pomeni, da lahko popoldne igraš na 
sobni konzoli, nakar se zvečer preseliš 
v posteljo in na viti nadaljuješ od tam, 
kjer si končal na PS3/ PS4. Družinsko 
navdušenje nad Kmetijo ti ne bo več 
zavdalo! Skoda le, da se nivoji na viti 
nalagajo izredno dolgo, kar dviga pri- 
tisk in moti potek. Morda to nevšeč- 
nost omilijo s kakim popravkom. 


 — I 

misijama, imperialistično ter socialistično. Škoda, da je 
streljanje nekoliko nerodno in da si sem ter tja prisiljen ci- 
ljati sovražnike onkraj vidnega polja ali take, ki prihajajo 
iz ozadja ali ospredja. 


Največ točk dobiš za tiha krepanja stražarjev. A točke prinaša tudi rambov- ——— 
sko trebljenje vojakov, ki se na socialistični strani pogovarjajo v pravi ruščini. ,. ] J6O74 


. 


Na dolgi rok je igra vseeno nekoliko premalo razgibana, 
da bi jo lahko srčno priporočil. Ker je pristopov k situaci- 
jam le nekaj, se začne nekoliko ponavljati. A prav v tej 


repeticiji najdeš zabavno rutino, ki sčasoma izzove. Za Ne — Z 
prvi skozihod potrebuješ nekaj ur in ni preveč težak, dasi a —I 
ti znajo močnejši soldati in trpežnejše kamere zavdati, če » - 


si preveč pogumen. Nato pa se odkleneta višji zahtevno- | - 
sti, ki ne trpita neprevidnosti in polovičarstva ter te bolj s 
silita v prikritost. Kratkost je torej relativna. ( . (CE 
Privlači tudi nabiranje denarja iz sefov, včasih potisnjenih ; 
v skrite kotičke, in načrtov za boljša orožja. Med njimi j 
pištola, ki capine prisili v spopadanje med sabo. A ne 
misli, da si jo boš kupil kar tako, saj cekina ni dosti in st- 
relivo, ki si ga moraš med misijami kupiti na lastno pest, 
je drago. Plačuješ lahko za do tri začasne nadgradnje, ki 
te denimo naredijo bolj vzdržljivega ali tišjega. Toda vsak 
belič, ki ga daš za te olajšave, ti manjka za nakup kre- X 
pelc, in teh ni nikdar zadosti ... N 
Upoštevaje luštno asinhrono večigralstvo, ki ti daje toč- 
kovne izzive glede na folk z interneta in ti pušča trupla po- Ni 
raženih, s katerih dobiš dodatna sredstva, ter nizko ceno 

13 evrov v Playstation Storu je CounterSpy še ena dokaj 

močna neodvisniška titula v Sonyjevem arzenalu. Všečen 

naslovčič, ki bi rad predvsem zabaval in ugajal. Uspe mu. 


CounterSpy bi zlahka pretvorili v mladinsko risanko, pri čemer jim podobe sploh <az 
ne bi bilo treba kaj dosti spreminjati. Še en dokaz, da ni vse v številu poligonov. Mio. 

A AI TAROT 
Mo sat No zarot —— 
V imenu ae ina in Svetega | Duha 
Naj Bog Vstafčin Ynaj se njegovi sovragil 


in naj m istiki Ga sovražijo, 
obegnejo izpred lica! A 
pad Ma, 
ako izgine dim, naj'izginčjo še oni; 


»Min kakor se vosek sto pi obi ognju, 
V|naj se pregreha stopi božji pris O osti AH 


udič. Satan. Zlodej. Lucifer. Tojfel. Skušnja- 

vec. Tisti, ki ga ne kličeš, da slučajno ne pride. 

Padli angel, ki skuša človeka v greh, nakar ga 

armada peklenščkov po smrti za vekomaj cvre — 
na večnem ognju, medtem ko njihov glavar nadaljuje 
boj za zemeljske duše z nekdanjim delodajalcem Bo- 
gom. Drugo ime 'angela teme' je sicer 'prinašalec 
luči', kar latinska beseda lucifer dobesedno pomeni, 
pri čemer pojem simbolizira svobodno razmišljanje, 
individualizem ter modrost. Ampak dveh B-jev to ne 


| Diablo III je v vseh pojavih vznemirljiv akcijski erpege z dosti vizualnih učinkov... j 
Med tepežem se vse bliska in gravži med tuljenjem razpadajo na krvave kose. H ji 
LI 

zanima preveč. Eden je Biblija, drugi Blizzard. m 3X geP 
V Blizzardovem nizu akcijskih frpjev Diablo je Hudič že za z 
do kraja zlobna entiteta, ki jo je treba v spregi z drugi- ep tiko 

mi prvobitnimi zli, 'prime evils', nazarensko in pra- PA 
vičniško garbati. Toliko časa, da neha stegovati park- 

lje po sredinskem svetu Sanctuaryju, ki obstaja med 4 

nebesi in peklom. Izročilo baja o tem, kako so trije cak 
ognjeni gospodarji - Diablo, Mefisto in Baal - med "(ZM 
ljudmi sejali sovraštvo in zmedo, dokler jih čarodeji ni- —" -—.. 
so ujeli v dušne kamne, soulstones. V Diablu | in Il nu mi 
smo potolkli tako vrhovnika kot njegove podrepnike, BA) b 


isto pa nas čaka v trojki. 

Ta je med nami že v četrti pojavni obliki. Najprej je bil 
Diablo lll za PC ... potem je izšla njegova inačica za 
PS3 in xbox 360 ... nato je prišla računalniška razši- 
ritev Reaper of Souls ... in zdaj še Diablo lll: Ultimate 
Evil Edition, enovit paket trojke in Reaperja za vse šti- 
ri Sonyjeve in Microsoftove sobne konzole. Sliši se za- 
služkarsko ter nategunsko, kar do neke mere je. Ven- 
dar je do tako udarne, dolgotrajne in zabavne igre, ki 
so jo od izida dodelali, težko biti zajedljivo kritičen. 


Skrinje z boljšimi zakladi varujejo taki in drugačni elitni sovražniki. Na obračun Re  RIVPOVY A DU >x 
z njimi lahko pokličeš kolege, a vedi, si se njihova zahtevnost jene prilagodi. e va 4 e) 5 


Zdaj me vidiš, zdaj me ne 
En del Ultimate Evila - kot bomo videli kasneje, niti 
ne osrednji - je temeljni Diablo lll. Z manjšimi poprav- 
ki je ta tak kot lani jeseni, ko je izšel za PS3 in xbox 
360. Znova gre torej za čistokrvno akcijsko, od zgoraj 
gledano erpegejko, kjer v okviru precej nepomembne 
in šundovske zgodbe haraš po linearno nanizanih 
ječah ter masivno ugonabljaš horde gravžev. Za to do- 
bivaš denar, boljšo opremo in izkušnje, ki vodijo k od- 
piranju pisanega nabora veščin. 

Pajkovska šefinja je na nižjih težavnostih dokaj pohlevna, na višjih pa so njeni 


o Mo, a t % napadi, kot je kozlanje strupenih luž, bistveno močnejši. Rabil boš nove šolne. 


55 J1300v ces LARO lel Vaka teo 
Vmesnik je v konzolni inačici drugačen kot v računalniški, vendar je ravno 
' tako intuitiven in omogoča hitro menjavanje opreme ter prilagajanje veščin. 


a Na PS4 in XBO igra teče v 1080p s 60 fps domala brez upočasnitev, podoba pa 


be je primerljiva s PCjevo. Verziji za PS3 in xbox 360 sta grši, a tehnično v redu. 

Gneča na zaslonu je včasih že kar prehuda in težko razločiš svoj lik. Finta je se- 
? veda v tem, da se v tako gužvo sploh ne zapleteš oziroma da imaš pot za izhod. 
ud 

Velikih razlik glede na PC-verzijo je bilo že tedaj dosti. Med drugim 
so ukinili dražbeno hišo, auction house, ki je omogočala kupova- 
nje odlične robe od drugih igralcev, kar je domala izničilo privlač- 
nost kosov opreme, najdenih z igranjem. To so na peceju uvedli 
naknadno in je imelo nadvse blagodejen vpliv. Nadalje so odstrani- 
li obvezno povezanost v internet in uvedli začetno inačico para- 
gonskega sistema, pri katerem lik bildaš dalje tudi po maksimalni, 
60. izkušenjski stopnji. Zelo važen je bil in je znova direktni nadzor 
lika s kontrolerjem, ki ne spremeni toliko pristopa k igranju kot 
občutek. Zdaj ne goniš več z miško kurzorja po ekranu, temveč lik 
usmerjaš z levo gobico, z gumbi sprožaš osnovni ter specialne na- 
pade, medtem ko je desni stick namenjen delanju prevalov za iz- 
mikanje. 

Slednjega giba v računalniški izvedenki ni in čeravno je preciznost 
daleč od namenskih sekljačin, kot je Bayonetta, se vseeno da 
učinkovito telovaditi. Recimo ko v pravem trenutku, ki je resda 
nekoliko ohlapen in podvržen igrinim notranjim zakonitostim, od- 
skočiš od šefovega zamaha ali da se s premeti kot srednjeveški 
Jet Li ogneš okoljskim nevarnostim, kakršne so pasti z rezili, krva- 
vi bazeni na tleh ter ledene eksplozije. Od umika najbolj profitirajo 
poklici, namenjeni preklanju od blizu, se pravi barbar, menih in 
novinec, crusader - križarski vitez. A prav pride tudi daljinskim: 
čarodejki, demon hunterki - lovki na demone in bizarnemu afriš- 
kemu vraču - witch doctorju, ki temelji na območnih urokih. 


Neskončna pustolovskost 


Toda na škatlici Ultimate Evil Editiona zgovorno piše 'Bonus: also 
includes Diablo lll' in dejansko je bazična igra le uvod v pravo do- 
gajanje, ki ga vpelje megarazširitev Reaper of Souls. Te na konzo- 
li ni moč dokupiti ločeno, da bi tako dopolnil obstoječi Diablo |Il. 
Je pa omogočen prenos shranjenega položaja iz starega D3 v no- 
vega, in sicer ne le s PS3 na štirico in X360 na xbox one, marveč 
navzkriž. Tako lahko ob prej končanem Diablu III začneš direktno 
Seveda se nemudoma postavi vprašanje, ali je Ultimate Evil z 
Reaperjem vreden dobrih 40 evrov za stari napravi oziroma dobrih 
60 za next-gen. Moj odgovor: pretežno je. Blizzard za svoje igre 
resda mastno zaračunava in menim, da bi bila lahko zadeva malo 
cenejša. Oziroma da bi morala obstajati možnost, da bi lastnik 
konzolnega Diabla Ill Reaperja dokupil. Vendar je Reaper of Souls 
dosti več od klasične razširitve, ki prinese parurno svežo kampa- 
njo ali par večigralskih prizorišč. Novi komplet denimo vsebuje iz- 
popolnjeno nameščanje robe v skrinje in sovražnike, kjer se ver- 
jetnost uporabnosti dobljenega viša z močjo ugonobljenih ter z 
zahtevnostno stopnjo. Od poglavarjev in elitnih mobov na višjih 
težavnostih se lahko tako razumno nadejaš dragotin. Nato je tu 
dodelano paragonsko napredovanje, ki omogoča točkovno vlaga- 
nje izkušenj v posamične statistike. 

Daleč najbolj privlačen pa je pustolovski način, adventure mode, 
ki se odklene, ko obrneš Reaper of Souls. Prej si lik krepil z drgnje- 
njem kampanje. Ko pa odpreš adventure mode, ti je odsihmal 
omogočeno svobodno skakanje po že obiskanih nivojih v vseh pe- 
tih dejanjih. Tam dobivaš naključne naloge, bountyje, v slogu 'ubij 
šefa' ali 'očisti temnico' in se podajaš v nephalemske razpoke, na- 
ključno oblikovana območja, ki trajajo med desetimi in dvajsetimi 
minutami ter imajo posebej zajebane glavarje. Nagrade so zahtev- 
nosti primerne, med njimi pa so tako obilne količine zlata in nova 
orožja ter kosi oklepov kot blood shardi, ki jih imajo radi trgovci. 


Elita prikazni 


Nočem zmanjševati privlačnosti kampanje v Reaper of Souls, ki te 
iz obleganega mesta Westmarch prek močvirij in angelskih bojišč 
popelje v domovanje same Smrti. Stilistično je peti akt izvrsten, 
vključno z vizuelno nadmočnimi kasnejšimi nivoji, ki gotiko meša- 
jo z znanstveno fantastiko, in izredno, glede na izvirnik še subtil- 
nejšo ter bolj raznoliko glasbeno spremljavo. Škoda, da so vme- 
sne sekvence zgolj narisane na roko in da je zgodba pozabljenja 
vreden ščiš. A ko vidiš, kako množične horde tako starih kot novih 
sovragov te čakajo, med njimi predvsem podanikov solidnega 
končnega šefa, se glede tega ne sekiraš pretirano. Raje sekiraš 
nasprotnike. Lahko tudi z mečem ali macolo. 


m 


Vendarle je adventure mode tisto, zaradi česar Diabla igraš na 
dolgi rok, in peskovniško odprta narava za večno krepitev junaka 
je za to idealna. Saj je res, da se igra prvih nekaj ur vleče in da po- 
sebne bojne globine nikdar ne pokaže. Brez prave opreme si 
mrzel in bolj kot čista veščina šteje dobra roba. Toda brez spod- 
obnih vojskovalnih spretnosti kasneje ne gre. Ne pri pisanem mi- 
mohodu županov, ne pri elitnih izvedenkah navadnih sovražni- 
kov. Pojem elite vključuje redke in superredke nakaze ter prvake, 
ki presenetijo z unikatnimi lastnostmi. Od pohlevnih, kot je puš- 
čanje mlak kisline za sabo, prek obstreljevanja na razdaljo in 
elektrokutiranja do takih, ki ti lahko ob slabi opremljenosti kon- 
kretno škodijo. Mednje sodijo bliskovita hitrost, krepitev preosta- 
lih monstrumov v hordi in zložno pojemanje zdravja vseh tečnob 
v slednji, tako da stežka ubiješ eno samo. 

Ker imajo lahko elitni mobi več teh lastnosti naenkrat, je lahko 
srečanje z njimi na skrajni zahtevnosti torment, ki se cepi na pol 
ducata vedno bolj zafrknjenih variant, nadvse boleče. Sploh če 
imaš hardcore lik, ki po smrti za vekomaj izgine. Tu pride do izra- 
za možnost svobodnega in sprotnega menjavanja petih specialk, 
ki jih lahko poljubno kombiniraš in jih modificiraš z runami, da se 
na primer žarek energije iz nebes razdeli na tri dele ali da tla 
začasno spremeni v območje smrti. Ne deluje vse proti vsem ka- 
naljam. Seveda pa vsebina ni nenehno smrtno resna, saj skladno 
z Blizzardovim značilnim smislom za humor naletiš na krave, po- 
nije, meč Kingslayer, sovraga Sandorja Clawgana in na playsta- 
tionu podstopnjo s tematiko igre The Last of Us. Smeh. 


Tudi Smrt čaka smrt 


Diablovo pluženje skozi peklenske trume je sicer nekoliko plitko 
in se ponavlja, zlasti v začetnih urah, ko te igra z omejitvijo 
težavnosti nikakor noče preveč obremeniti. Šele ko v kampanjo 
vložiš ducat ur in jameš srečevati orenk elitne mobe, začne res 
dogajati. Prej zvečine spamaš močne napade in vse pada kot dre- 
vje po žledu. Prav tako znaš v Ultimate Evil Edition srečati kake- 
ga tečnega hrošča - zgodilo se mi je, da sem moral vreči stran 
nekaj časa in reštartati od zadnje nadzorne točke, ker je trenutni 
kvest izginil. ln drži, da Ultimate Evil nima najnovejše vsebine iz 
računalniškega popravka 2.1. Ta je koncem avgusta vpeljal sezo- 
ne, kjer vzameš nov lik in se ga trudiš čimhitreje zbildati, velike 
rifte, triale, kjer se soočiš z naraščajočimi valovi sovragov, legen- 
darne dragulje in dosti manjših sprememb. Te dobrote naj bi UEE 
dobil, čeprav točen datum še ni znan. 

A čeprav jih ne bo, mi ni žal časa, vloženega v konzolno verzijo. 
Skozi osnovne štiri akte sem šel že četrtič, pa sem vseeno užival. 
Tudi zaradi spektakularno dobrega občutka ob fizičnem masakri- 
ranju z direktnim nadzorom, kjer nisi general kot na PCju, temveč 
bojevnik. Novi lik crusader je prav narejen za tako vodenje in 
občutek z njim je nekajkrat boljši kot na računalniku. Kakšna 
cvrčeča pravičniška jeza puhti iz njega, ko s ščitom in dvoročnim 
orožjem ter obnavljajočo se zalogo svete jeze serijsko upepeljuje 
hudičje horde "like chaff before wind!" Ostale službe za njim ne 
zaostajajo, zlasti kričeči barbar z bridkim jeklom v mišičastih ro- 
kah in hladnokrvni menih, ki skače med capini in jim akupunkti- 
ra hrustanec. Številnim je še ljubša služba demon hunter, ki je z 
loki in samostreli efektiven na razdaljo, tiste svinježe, ki se pri- 
bližajo, pa je sposobna zelo hitro spremeniti v mleto meso. 

Prav tako se mi zdi, da v pritoževanju nad malenkostmi premalo 
cenimo obrtniško mojstrstvo, ki ga izkazuje Blizzard s 'samou- 
mevnostmi', kot so to, kako igra teče, kako se napetost dviga do 
šefa in nato znova začne rasti, kako so tempirani elitni sovražniki, 
kako glavarji skladno z izgubljanjem energije postajajo vse nevar- 
nejši, dokler se krčevito ne boriš, da jih spraviš ob tisti zadnji koš- 
ček moči. Nakar sta tu Reaper ter njegov adventure mode na te- 
žavnostih expert in torment, ki sta definicija kakovostnega dalj- 
nosežnega akcijskega frpjanja. Ni dovolj, da zlodjeve horde pod- 
ležejo enkrat, saj so prasice nagnjene k vračanju. Zato morajo 
podleči vedno znova! 


8 6 Sare 
KU bne 

Včasih se niti n ne zaveš, da te je močan napad krepko poškodoval. Na to te do- 
brodošlo opozori trzaj joypada, kar te spodbudi k umiku ali lokanju refoška. 
ZOO TOM V. di (> 4h 


s ma kž a 
Še ena dobrodošlost, naj gre za obljudena področja ali praznejša, kot je ta krip- 
ta, je domala instantno včitavanje. Na xboxu one sem čakal največ dve sekundi. 


dre DI - 


Ms % 


." 


Če izbiraš ik za prvi skozihod in imaš rad fizični pristop, tine morem zadosti % 
priporočiti crusaderja. Vse spoštovanje do ostalih poklicev, a križar je car. 


KO PRIDEJO | 


TO 


Večigralstvo je znova v ospredju. 
nadomestijo seznami prijateljev. 
tremi ljudmi ali se v četvero zapre 


plus, če imaš družbo za na kavč. Lušten d 
žabnosti je 'nemesis system', kjer igra pošast, kij 
la enega od igralcev, samodejno ponese v pari 
ga človeka z njegovega seznama prijateljčk 


datno okrepi. Tako se monstrum skozi portale K: MJ gl S 
enega do drugega, kdor ga ubije, pa s dah ekstra | V Yi: | vj 
nagrad. Naposled je-tu vajeniški način,'ki'v večigralskih . Z RSI da 
seansah samodejno okrepi šibkejše like, da lahko ti drži: V | vi ] (zl 
jo korak z močnejšimi. Pri tem začetnik obdrži izkušnje, ] a 


tako da lahko s kolegom pride do 60. nivoja v par urah, 
igra pa plen dodeljuje sama, tako da.ni prerivanja. | 

nas ni povsem prepričala. Resda je prinesla lepo 

različico Seattla in obilico supermoči, s katerimi 
je junak Delsin spektakularno haral po odprtem me- 
stu. A z razgibanostjo igranja in dodelanostjo sveta se 
ni mogla kosati s tekmeci. Zdaj so okoli enega od 
stranskih likov spletli tale samostojni dodatek. 


T retjeosebna herojska igra Infamous: Second Son 


Feteh ni tipska junakinja. A če sprva deluje kul, 
sčasoma postane zoprno naivna in se rada spravi v 
težave. Imam občutek, da so bili pisci zelo leni. 


Tu zaigraš kot deklina Fetch, ki se z bratom loteva 
poslednje tatvine. Za njo je razburkano življenje krimi- 
nala, drog in skrivanja prebujenih moči. Seveda gre 
operacija po zlu, brat je ujet, dečva pa je prisiljena ga- 
rati za najbolj zoprnega delodajalca vseh časov. 
Zgodba se nato razpleta skozi vrsto spominov, med 
katerimi se vsake toliko vrne v sedanjost. Tu Fetch v 
ujetništvu glavni zlikovki iz Second Sona razlaga o 
svoji preteklosti in opravlja kratke trenažne naloge. 
Bolj sede raziskovati mesto, čeprav si tokrat deležen 
le polovice ozemlja iz izvirnika. Žal pa se nenavdah- 
njene naloge tudi tu preveč ponavljajo. Dostikrat je na 
meniju ostrostrelstvo s stolpnice oziroma nažiganje s 
strehe kombija. Nadalje so moči okleščene, saj na- 
mesto štirih sklopov Fetch pozna le neon, ki pa je ne- 
koliko nadgrajen. Fetch ob uživantskem pičenju po 
strehah in zidovih dobi dodaten pospešek, ko zdirja 
skozi neonske meglice. Toda boj, ki temelji na upo- 
časnjevanju časa, ni ne zahteven, ne razgiban, tako 
da se ga naveličaš. Zlasti je premalo tipov nasprotni- 
kov, šefov pa ni. Po petih uricah, kolikor vzame glav- 
ni kvest, boš najverjetneje imel dovolj tudi arene in 
treh vrst nabiralniških stranskih nalog. 

First Light je še najbolj primeren kot uvod, če cincaš z 
nakupom celotne igre. Pri petnajstih evrih za digitalno 
inačico je cenejši in solidno nakaže, kaj te čaka v Se- 
cond Sonu. Za povrh je še lažji. Če si Sina že preigral, 
pa v tem DLCju ne boš našel dosti novega. Kvečjemu 
boš precej pogrešal. Kavbojc 

Sony e playstation 4 e 15 EUR 


Večina hojev se odvije na en sam način, ne glede 
na tip sovraga. Punčara upočasni čas, nakar meri v 
sijoče šibke točke in občasno koga na gobec. 


šolovaj 2014 


Prejmi vsakega 

15. v mesecu 

še toplega Jokerja 
v domač nabiralnik 
in prihrani 
20 odstotkov! 


2.82. TI IILIDI NIL, DI SI ŠE VEDNO. Sbpe- 


Nov naročnik dobi eno od teh 
pisanih daril po lastni izbiri! 


predstavitev 
Steva Jobsa 


zgodovinska strategija 


z vključenim barbarskim knjiga z rtracet 
dodatkom Rome Total pozavna] 
War Gold Edition teva Jo! 


SVET 
PR SE 


knjiga Steve Jobs 


PL zg 


simulacija Batmana 
za PS3 
Ca Epska zmajelovna 


igra FRP Skyrim 


prvi del pustolovščin 


kompilacija dveh odličnih Lego Harry Potter dirk 
arkadic Lego Star Wars Years 1-4 lad, eta žara 
Complete Saga s 


Naročilnico in vse podrobne informacije najdeš na 


Med novimi naročniki bomo razveselili 
K dva, ki jima bo poslej manj zaudarjalo iz 
k ustne odprtine. 


OČNARUVSUSTOL 
nagrajencaksta: 


Rok/Hecl 


DamirJHojker, 

Petnajstletje —.... spoznaval 
sto in en zavoj na dirkališču okoli 
Nurburga. Zdaj se je z njimi 
rokoval še v resnici. 


pili v splošnem ne odražajo resničnosti, za- 

to mečevanje v Skyrimu, mitraljiranje v 

Battlefieldu in tapkanje žoge v NBAju ne 

daje nobenih praktičnih izkušenj. Ene red- 

kih izjem so dirkaške simulacije, ki so že 
lep čas dovolj dovršene, da vežbanje v njih pride do 
izraza na zaresni pisti. To je lepo dokazala Gran Tu- 
rismova akademija, ki že šesto leto po vrsti najboljše 
volanizatorje v videoigri posadi v Nissanove dirkal- 
nike, nakar zmagovalcu omogočijo celo sezono ta- 
pravega tekmovanja z gundamovskim štirikolesni- 
kom GT-R. Tudi poklicni dirkači, med njimi mnogi iz 
kraljice motošporta, priznavajo, da proge vadijo ozi- 
roma spoznavajo v špilih. Navadneži ga na zaslonih 
tiščimo z drugačnimi nameni in zaradi tega sicer nič 
bolje ne obvladamo avtomobila v resničnosti. A dolo- 
čena doživetja iz prve roke so nam mnoge formulce 
in druge verodostojnejše dirkalnice vendarle dale. 
Vemo recimo, kako težavno je zvoziti Rdeči potok s 
polnim plinom, o čemer neposvečeni podpiralci šan- 
kov zgolj pametujejo. Z drugačnimi očmi kot TV-gle- 
dalci spremljamo ridikulozno drvenje med palmami in 
skozi tunel Monte Carla. Na pamet poznamo vseh 
osem ovinkov superhitre Monze, vključno z ubojitost- 
jo na televizorju tako preproste Parabolike. Dobro 
znane so nam nastavitve bolida in garaško iskanje 
ravnotežja med hitrostjo ter vodljivostjo. Ker pred ne- 
deljsko dirko odtiščimo par krogov, so smo med og- 
ledom domači z vsemi zavoji, vključno s prestavo, v 
kateri gre formula skoznje. ln odkar smo šofirali sa- 
momorilske drveče cigare v Grand Prix Legends ter 
se čudili gonadam tistikratnih pilotov, nam je jasno, 
zakaj znamenita Severna zanka Nirburgringa velja za 
najbolj težavno dirkaško preizkušnjo. 


Tak je današnji 

zemljevid Nurburgringa. 

Modra je Severna zanka, torej 
Nordschleife, rdeča pa moderna 
GP-steza. Občasno ju tudi združijo. 


Risba pijanega velikana 


Proga, ki se vije skozi gozdove porenjskega gričevja 
Eifel, je samosvoja v slehernem pogledu. Že ob nje- 
nem odprtju leta 1927 je nek novinar zapisal, da je vi- 
deti, kot da bi jo narisal pijan velikan. Ne le, da ima 
edinstveno dolžino prek dvajsetih kilometrov in je 
začrtana prostoročno, brez matematičnih krivulj. Raz- 
gibana je tudi vertikalno, saj se nenehno spušča in vz- 
penja, med najvišjo in najnižjo točko pa je kar tristo 
metrov razlike. Nastala je pač v nekem drugem času, 
ko so bila varnostna pravila nepoznana besedna zve- 
za, hitrosti kanček nižje in hrabrost mnogo višja. Ker 
so se ob svitu nemške avtomobilske industrije nade- 
budni šoferji že tako ali tako podili po tistih hribovskih 
cestah, so organizatorji vzeli kar obstoječe poti, jih za- 
prli in uredili potrebam primerno. Najbrž se niso zave- 
dali, kakšno zgodovino pišejo. 

Uradno se dirkališče Nurburgring vseskozi imenuje 
po kraju oziroma bližnjem srednjeveškem gradu Nur- 
burg. A dandanes pod tem nazivom poznamo sodob- 
no, tri desetletja staro pisto, kjer vsaki dve leti poteka 
Velika nagrada Nemčije. Znamenita pa je stara pode- 
želska steza, tista, ki ji je Leteči Škot Jackie Stewart 
dal nepozaben vzdevek Zeleni pekel. Sprva je bila tra- 
sa skozi gozdove dolga 28 kilometrov, vendar so ji 
kmalu po otvoritvi odrezali okoli sedem kilometrov 
južne zanke, zavoljo česar se prizorišča odtlej drži ime 
Nordschleife. Ta se je tekom časa spreminjal, pridobil 
kako šikano in bando ter postajal varnejši. Toda zve- 
čine je zemljevid enak onemu iz starih vremen. Skozi 
Lisičjo luknjo, Rudnik, Vrtiljak in druge znane odseke, 
kjer si neprestano merita testise fabriki Porsche in 
Nissan, je brzel že predvojni rekorder Louis Chiron z 


Med analne dogodke starega Nurburgringa sodi 
anekdotno rojstvo Srebrne puščice, označbe, ki jo 
odtlej nosijo vse Mercedesove formule. Pred dirko 
keta 1934 je bil njihov snežno beli bolid W25 za ki- 
logram pretežak, zato so z njega na licu mesta po- 
strgali barvo, dokler ni ostal le še sijoč aluminij. 


bugattijem 35C. Glede na to, da je danes proga zara- 
di ozkosti, popolne odsotnosti izletnih con in gum ter 
nepreglednih klančin najmanj vratolomna, če ne kar 
smrtonosna, se upravičeno vprašaš, kakšna je bila 
šele v starodobni obliki. 


Formula se poslovi 


V resnici je večina dirkačev trepetala pred Niurbur- 
gringom, ki je meril trikrat toliko kot druga najdaljša 
steza, Interlagos. Zaradi razpotegnjenosti se je zgodi- 
lo, da je bil en konec suh, drugi pa čisto moker in v 
megli. Napregledni niso bili le ovinki, za katere je 
Fangio svetoval orientacijo po visokih drevesih, mar- 
več so vidljivost omejevali še grebeni, kjer so bolidi za 
povrhu izgubljali stik s podlago. Tudi organizator je 
imel preglavice, kajti pokrivanje dvaindvajsetih kilo- 
metrov s TV-kamerami, reševalci in gasilci je bilo 
praktično nemogoče. Toda kraj je bil ena od zibelk in 
posebnosti formule 1. Poleg tega je bilo takrat samo 
po sebi umevno, da je dirkanje zelo nevarno početje. 
Da je proga zahtevala več življenj dirkačev kot vse 
druga iz sveta F1 skupaj, jo je kvečjemu naredilo bolj 
privlačno. 

Čeprav je Niki Lauda prvi odvozil krog v manj kot 
sedmih minutah, je bil obenem najbolj glasen na- 
sprotnik dirkališča. Toda ko je leta 1976 preroško po- 
zival k bojkotu dirke v dežju, aktualnega svetovnega 
prvaka niso upoštevali. Kot da bi jim hotel dokazati 
svoj prav, je njegov ferrari v drugem krogu treščil v 
ograjo in se vžgal. Dasi so imeli reševalci na razpola- 
go porscheja 911, so nezavestnega avstrijskega dir- 
kača iz gorečega bolida izvlekli drugi vozniki. Niki je 
dobil hude opekline glave in bil ob desno uho, a se je 


Formula 1 v zraku? 

Samo na Nordschleife. Takole je letel Niki Lauda, 
najbolj znani ponesrečenec. Na stezi se je drugače 
ubilo 68 dirkačev, kar jo postavlja na neslavno 
prvo mesto (več smrtnih žrtev ima le motodirka na 
otoku Mann, kjer pa vozijo po javnih cestah. 

čudežno vrnil v cirkus šest tednov kasneje. Za Sever- | ter si s smukcem podrgnemo dlani. Švicanje je na- 
no zanko pa je bila to zadnja gostitev formule 1, kise mreč del spopada z nenaučljivim nizom sto in nekaj 


je naslednje leto preselila v Hockenheim. ovinkov. Ko jih šofiram v Gran Turismu 6, moram bi- . x. ZD | — 
Najhitrejši so šli, vendar se prizorišče ni naslanjalo le ti docela osredotočen, saj ena napaka sfiži celotno za- aa SA 

na Fl. Od samega začetka tam potekajo motocikli-  poredje. Dobro se spomnim, kolikokrat sem zaradi z 

stične in turne dirke. Sredi prejšnjega stoletja so tega preklinjajoče ponavljal nehumani dvoboj proti 

spočeli 40 krogov dolgo tekmo 1000 km Nirburgrin-  koenigseggu v Shiftu. Moja zonda se je skozi cikcaka- 

ga, ki se je kasneje preselila na novo stezo. Danes je ste predele odbijala kot kroglica v marjanci. Komaj zmo —z 
Nordschleife med ostalim na koledarju prvenstev pa čakam na Asseto Corsa in Project Cars, kjer bomo Tm 

DTM in Porsche Supercup, najbolj poznana pa je slo- Severno zanko doživeli 'naslednjegeneracijsko'. Porsche, ki drži absolutni rekord, si želi tudi tistega 

vita vzdržljivostna preizkušnja 24 ur Nurburgringa, ki od tovarniških izvedenk. Po njihovem je od lanske- 

jo vozi več kot sto profesionalnih in amaterskih vozni- H H PREČ ga septembra najhitrejši model 918, hibridni avto s 

kov. Nič manj ni tistih dvajset kilometrov asfalta po- Ko pridejo turisti skupno močjo skorajda 900 konj. S tem so vrgli ro- 


znanih kot poligon, kjer proizvajalci preizkušajo su-  Niirburgring leži v zahodni Nemčiji, lučaj južno od  MeWleyEi cut 

peršportne avtomobile, nakar se trije med njimi isto-  Kolna. Ob povratku z Gamescoma je bil tamkajšnji 

časno hvalijo z rekordom serijskega avtomobila. Si-  zapik samoumeven. Proslavljeno dirkališče je namreč 

cer ima dirkališče že nekaj let finančne probleme, a obiskovalcem prijazno in je za bencinarje pravo ro- 

strahu pred zaprtjem ni. V dirkaških kronikah je le-  marsko središče. Razlog je enostaven: izkusiti ga je 

genda brez primere in tako samosvoje, da bi moralo mogoče prvoosebno. Za ceno 27 evrov se namreč ci ; h: 

biti pravzaprav pod zaščito Unesca. lahko v Zeleni pekel podaš z lastnim avtom, naj bo to VE 

Zaradi njegove razvpitosti ob omembi zastriže z ušesi | fičko ali ferrari. Še za izpit te ne vprašajo! Izlet po pisti 

vsak znalec. Zato kljub celemu spisku cest, ki jih vse- je uradno turistične narave in mogoč, ko tam ni pr- 

bujejo igre, Nordschleife vedno posebej izpostavimo.  venstev, tovarniških testiranj in avtomobilističnih me- 

To je tista dirka, ki jo igralci ponavadi prelagamo, na- dijev. A večina 'turistov' pride z izrazito dirkalnimi av- 

kar gremo pred njo za vsak slučaj odtočit in natočit  tomobili, mnogi s kletkami in čeladami na glavah ter 
letno karto, ki stane 1600 evrov. Francozi in Angleži ) w. s IE 
si tam redno dajejo duška. Najsi gre za clia sport, M3 ; 4 S 
ali melarna, vsi ga na tej tehnično zelo zahtevni progi ; 


Rade volje bi pripovedoval o tem, kako sem tudi sam b— f 
samozavestno gnal 500 konj in zaradi izobraževal- - S 
nega vpliva 'videoigric' že prvi krog mojstroval do te Muller Si ao a SE ela ale 

THE RAID 2 


ollywood je že davno izgubil tista prava kosma- 
[HI ta akcijska jajca in jih nadomestil z robotskimi. 

Domala vse, kar pride od tam, je računalniško 
obdelano, do obisti spolirano in medonaldizirano. Si- 
cer okusno in nalezljivo, a industrijsko, prazno ter 
neživljenjsko. Zato se sladokusci obračamo k neame- 
riškim produkcijam, med katerimi prednjači azijska. 
Ne več hongkonška, ki se je v novem tisočletju upe- 
hala, temveč od manjših tamkajšnjih tigrov, kot sta 
Tajska z Ong Bakom ter Indonezija z The Raid. 
Prvenec je bil dih svežega vetra v postano močvirje 
policijskih dram. V njem so specialci napadli mamilar- 
ski nebotičnik v Džakarti. Sledila je ura in pol rešeta- 
nja in surovih bitk mano ad mano v okviru tamkajšnjih 
borilnih veščin pencak silat, ki so dosegle višek v srdi- 
tih obračunih s šefi. Dvojka se nadaljuje neposredno 
po tistem, ko rekrut Rama (znova Iko Uwais) preživi, s 
čimer dregne v sršenje gnezdo. Na sledi so mu temne 
struje znotraj policije, poleg tega se hoče maščevati za 
ubitega brata, ki mu ga je fental lokalni mafijozo. Ra- 
ma se pod krinko pridruži gansterjem, s čimer se spu- 
sti v spiralo krvave jebačine. 


Raida vzpostavita zanimivo borilno dvojnost. Po eni 
strani ne bi noben boj s takimi poškodbami trajal dol- 
go. Po drugi pa fantazijskosti zavdata bolečina in kri. 


Čeprav ima The Raid 2 večje apetite in se vzpostavi 
kot bolj zaokrožena kriminalna drama z bogatejšim 
naborom likov, osebnimi travmami, avtomobilskim 
pregonom in očetomorom, njegovo bistvo ostaja ne- 
brzdana, na špage bore malo pripeta pretepaška ak- 
cija. Streljanja ni dosti, saj nad protagoniste domala 
vsak raje privrši z železno palico, bodali ali lastnimi 
udi. Za to plača najvišjo ceno, saj pencak silat ne 
prašta. Največ pozornosti je deležen Rama, ki se mu v 
kriminalnem objemu že malo meša in včasih sam ne 
more verjeti, kaj je sposoben storiti. Združenji zobo- 
zdravnikov in kiropraktikov sta mu do kraja hvaležni. 
Nekoga gladko premlati do smrti, drugemu ocvre fris 
na vroči plošči, tretjega uporabi kot brus za ukrivljene 
nože. Spremlja pa kamera še druge borilno navdah- 
njene osebe, na primer dežurnega družinskega moril- 
ca, ki s sabo vlači mačeto in družinske težave. 

Tepež je znova ravno toliko fantazijski, da čutiš od- 
klop od realnosti, med drugim zato, ker se nekateri 
boji kar nočejo izteči. Svoje doprinesejo tudi odbiti li- 
ki, kot je suhljata, gluha japanska ašašinka, ki se bo- 
ri s kladivoma (!). A po drugi strani je brezkompromi- 
sni, udarni in odlični The Raid 2 nazoren ter nič ne 
olepšava scen, ko jih nekdo dobi po pički z roko, no- 
go, rezilom, topim predmetom ali šibrenico. Kakor 
enica pokaže, da je v bojevanju bore malo plemenito- 
sti. Ko se izteče živalska sla po uničenju in preživetju, 
ostanejo le trupla, žalost in skrajna utrujenost. Sneti 
The Raid 2 so pri nas zavrteli butično, večina pa ga bo 
izkusila v sebi najljubši pretočni obliki. 


NEGESSARY EVIL 


ale dokumentarec smo ob izidu na lanskem Co- 
T mic-Conu zgrešili, vendar je za ljubitelja superju- 

nakov tako obvezen ogled, da ga kratkomalo 
moramo izpostaviti. Izdelek, ki je nastal v Warnerjevi 
produkciji, vizualno ni privlačen, saj gre za kolaž iz- 
jav, podložen z grafikami iz stripov in odlomki iz fil 
mov ter risank. Ima pa toliko višjo pripovedno vred- 
nost, ki jo le še oplemeniti povezovalni glas nezgreš- 
ljivega Christopherja Leeja. 


Slovencem ameriški stripi izven gusarije niso dostop- 
ni, a mnogokdo se nad temi svetovi vseeno navdušu- 
je bolj, kot sežejo filmi. Recimo z branjem po Wikiju. 
Necessary Evil naj bo takim na vrhu spiska nujnosti. 


Kot priča naslov, je tematika zlo oziroma stripovski 
zlobnjaki. Vendar ne gre le za naštevanje in njihove 
osebne izkaznice ter izročilo, marveč se jih govorci lo- 
tevajo na višjem nivoju. Film raziskuje tanko linijo 
med slabim in dobrim, vleče značajske vzporednice 
in razlike med zločestimi liki, išče oziroma argumenti- 
ra razloge za njihovo hudobijo ter skoznje nastavlja 
ogledalo fantazijskim družbam. Govorci, med kateri- 
mi se zvrsti več deset znamenitih piscev podobic z 
oblački, režiserjev, psihologov in igralcev, v sto minu- 
tah navržejo toliko odličnih misli in izpeljav, da moraš 
za kakovostno dojetje, razmislek in debato s sogle- 
dalci video nemalokrat pavzirati. 

Necessary Evil se ubada izključno z imeni DCjevega 
sveta. Posledično ni Magneta, Lokija, Gargamela in 
Shredderja, temveč so v glavni vlogi predstavniki Le- 
gije pogube, Nepravičniške lige in drugih slabih orga- 
nizacij omenjene založbe. Lex Luthor in Joker sta le 
dvojec stoglave množice človeških, pošastnih, robot- 
skih in vesoljskih malopridnih entitet in za vsaj pri- 
bližno poznanje večine izpostavljenih moraš biti res 
načitanec. Ali vsaj igralec pretepačine Injustice. A 
čeravno ne sežeš dlje od najbolj znanih filmov, ni hu- 
dega. Niz posamičnih zlobcev je namreč povezan v 
širše zanimivo psihološko in sociološko študijo. Kaj jih 

Film pokaže mnoge čustvene trenutke DCjevega veso- 
lja. Eden takih, ko se je fanom utrnila solzica, je Si- 
nistrovo priznanje, da bosta s Halom vselej prijatelja. 

DC je lani izdal serijo stripov Forever Evil, ki se osre- 
dotoča na negativce. Ti se povežejo v Kriminalni sin- 
dikat in ubijejo marsikaterega superjunaka. 


žene? So kaotični psihopat Joker, vesoljski jedec sve- 
tov Galacticus in Mr. Freeze, ki išče lek za ženo, iste 
sorte zlo? Mar si Riddler s puščanjem enigmatičnih 
sledi naravnost želi, da ga Batman ujame? Je obvezen 
podpis pravzaprav tipičen za vsakega motenega zli- 
kovca? Kot pravi Pingvin: "V čem je poanta popolnega 
zločina, ko pa nihče ne ve, da si zanj zaslužen?" 

Ker so temni motivi neprimerno bolj razgibani in zani- 
mivi od enoznačnih pravičniških, so superzlobneži ti- 
sti, zaradi katerih nas zgodbe superjunakov dejansko 
privlačijo. Oni so s svojimi nenehnimi oblastniškimi 
načrti in kriminalnimi operacijami glavno gonilo uni- 
verzuma ter razlog, da superpogumneži sploh obstaja- 
jo. Brez tekmeca ni konflikta in brez konflikta ni dobre 
zgodbe. Tudi Guillermo del Toro priznava, da je prota- 
gonist superjunaškega filma v resnici - villain. Ta ka- 
tapultira junaka v dogajanje in zaradi večplastnosti z 
njim bralec ali gledalec konec koncev bolj čustvuje. 


Je junak brez antijunaka še vedno junak? Batman v 
igri Arkham City in risanki The Dark Knight Returns 
Jokerja ubije, a veselja v njegovih očeh ni. 


Nasičena zbirka monologov ima tudi mitološko vred- 
nost, zlasti za nas, ki samih stripov ne poznamo in 
znanje o njih črpamo iz drugih medijev. Predočena sta 
denimo slikovna prizora dveh izjemnih dogodkov v 
DCjevem vesolju: ko Doomsday ubije Supermana in 
ko Bane zlomi hrbtenico Batmanu. Izvemo, zakaj sta 
na temno stran stopila Shazamov nasprotnik Black 
Adam in Sinistro, sovražnik Zelene lanterne. Ter 
kakšen nenavaden hobi ima Brainiac. DCjeva folklora 
je izredno zanimiva in s takimi drobci, ki jih dobivaš 
od vsepovsod, naj bo iz mimogrede dolpotegnjenega 
stripa, risanke ali videoigre, si dvigaš topodročno raz- 
gledanost. V vsakem naslednjem filmu ali stripu nato 
vidiš dodatne podrobnosti in smisle. Necessary Evil in 
nedavna animiranka Assault on Arkham sta zato 
odlični popotnici za prihajajočo TV-serijo Gotham ter 
igrico Lego Batman 3. LordFebo 

Obvezno zlo je dobavljivo na blu-rayih ali pri Piratma- 
nu. Slednji ni nujno slab. Kot pove dotični film, je vse 
stvar perspektive. 

LUGY 


e striktno zagovorjaš, da se mora znanstvena 

fantastika pokoravati znanstvenim načelom, 

boš ob najnovejšem izdelku Luca Bessona brž- 
kone užaljen. Zmotno mišljenje, da ljudje uporablja- 
mo le deset odstotkov možganskih kapacitet, je na- 
mreč eno tistih, ki si ga znanost hudo prizadeva izbiti 
iz kolektivne zavesti. Režiser in scenarist dobro ve, da 
to ni res, vendar v isti sapi dodaja, da mu je omogo- 
čilo spisati privlačno zgodbo. Navsezadnje, mar ni is- 
tega pred časom storil že Limitless? 
Lucy (Scarlett Johansson, zdaj pobarvana na blond) 
je čedna študentka, ki uživa v enem tajskih velemest. 
A pade v nečedne posle z novo drogo, takšno, ki od- 
pira človekovo zavest. Ko ta po nesreči pride v njen 
organizem, ji možgani preklopijo v turbo način - z 
vsakim odstotkom kapacitete, ki ga Lucy pridobi, se 
ji odklenejo nove, nadčloveške zmožnosti. Kaj bo sto- 
rila z njimi in kje je meja mogočega? Ravno s tem vp- 
rašanjem se ukvarja ugleden znanstvenik v podobi 
Morgana Freemana, vendar je njegovo delo zgolj teo- 
retično. Ko ga Lucy, pred katero iz minute v minuto 
izginjajo vse skrivnosti sveta, kontaktira, končno naj- 
de morebitno potrditev svoje hipoteze. 


Površnemu gledalcu se bo Lucy zdela plehek akcio- 
ner in njene telekinetične sposobnosti na meji neum- 
nosti. Vendar sta tako lik kot zgodba čisti alegoriji. 
Lucu je bila za zgled Odiseja 2001. 


Besson vzame butasto premiso in okoli nje splete na- 
videz lahkoten akcijski ZF, poln zanj značilnih kliše- 
jev. Od nevsakdanjih prehodov med kadri do obvez- 
nega dirkanja po pariških ulicah z obilico razsute plo- 
čevine. Ne manjkata niti obsežen strelski spopad na 
za to povsem neprimerni lokaciji in kopica nekajse- 
kundnih gagov. V tem pogledu film na moč spominja 
še na eno serijo, ki se zavoljo gledljivosti poščije na 
medicinska dognanja - Crank. 

Vendar za razliko od Stathamovega adrenalinskega 
divjanja Lucy nosi globljo sporočilnost. Kaj je dejans- 
ko tisto, kar nas ovira, da ne prežemo samih sebe? Še 
posebej, če zares uporabljamo vso svojo možgansko 
kapaciteto? Nas ravno naša omejenost, naša zaplan- 
kana aroganca hkrati definira? Bi s tem, ko bi jo pre- 
segli, nehali biti ljudje in postali nekaj drugega? Pri 
marsikaterem drugem režiserju bi odmahnil in filozof- 
ske podtone pripisal srečnemu naključju, dočim za 
Luca vem, da so namerni. Da je dogajanje, četudi na 
trenutke zmedeno in bebavo, le nosilec filozofske de- 
bate. Francoski avtor nam hoče s kopico prozornih 
laži naslikati neko drugo resnico. 

Lucy ni Bessonov njegov najboljši izdelek, a je gledlji- 
va in ti da misliti. Tudi zato, ker Scarlett nalogo opra- 
vi odlično. Kako bi je ne, saj je Lucija utelešenje njene 
vloge operacijskega sistema iz Her. Guattro 

Lucy še vedno odpira vašo zavest v kinodvoranah. 

TEENAGE MUTANT 
NINJA TURTLES 


enomen tega, da greš v kino gledat krneki, brez 
F:<: in posebnih želja, mi je od nekdaj tuj. A 

dosti ljudi počne točno to: pride v multipleks, 
nabavi jedež in pijež ter izbere nekaj s seznama. Si 
mislim, da se bo marsikdo odločil ravno za Nindža 
kornjače. Ime je prepoznavno in obeta tisto, kar se na 
ta način išče - lahkotno, neobvezujočo zabavo. 


Zgodba in nasilje sta precej nedolžna, kar je nekoliko 
v neskladju s podobo samih junakov, ki so bolj kot ok- 
retnim nindžam podobni oboroženim bodibilderjem. 


Točno to dostavi TMNT 2014 v produkciji Michaela 
Baya. Ne pričakuj ne sceloma računalniške grafike 
kot pri TMNT iz 2007, ne nove zgodbe, saj gre za pri- 
lagojen reboot. Prek njujorške novinarke April O'Neil 
(Megan Fox) izvemo, kako so štirje plazilci in podga- 
na zmutirali v samozavedajoče se bojevnike z zna- 
njem borilnih veščin. Vmes pa že uleti klasični negati- 
vec Shredder, seveda povezan s smrtjo Aprilinega 
očeta, seveda povezanega z želvaki. Vse je krog. Zen. 
Posebej na zgodbo ne gre biti pozoren, a v platno itak 
ne buljiš zato, da bi doživel razsvetljenje, marveč da bi 
se zamotil. To ni težko spričo obilne doze Meganine ri- 
ti in nekrvavih bitk s Shredderjevimi podložniki. Ti le- 
tijo naokoli kot konfeti, saj so Donatello, Raphael, 
Leonardo in Michelangelo dvometrski hrusti, ki se z 
nasprotniki ne šalijo. Drugače dovtipi padajo kot v 
najboljših časih franšize, le tako domiselni niso. 
Kajpak ne izostanejo zaščitni znaki, od pice prek rol- 
ke do "Cowabungaa!", kar je pomešano z računalniš- 
ko generiranim razdejanjem, med drugim z eno bolj 
vratolomnih akcijskih sekvenc letošnjega blockbu- 
sterskega kina. Preden se zaveš, se že suče konec, ki 
napoveduje nadaljevanje, in nastopi občutek, da si 
gledal podaljšano epizodo TV-serije v bistveno dražji 
izvedbi. Itak. Saj si jo res. Sneti 

Kdo med želvaki je ta hud, ta hecen, ta pameten in ta 
plemenit, boš v kinu lahko videl še nekaj časa. 


Z April se hoče spečati njen kolega, snemalec in voz- 
nik Vernon. To mu ne uspeva najbolje, ker je lojz. 

OO taRgARyENA OO klativiteza: 
ORUge ZgOOBE OgnJA iN LeDu 


Ob izidu zbirke štorij Vitez iz sedmih kraljestev (v izvirniku A Knight of the 
vrne v Zahodnje, kjer se udeleži viteških bodov in 
udriha po pajkih. Nato skoči še na zmajski ples, tokrat tapravega med oblaki. 


Seven Kingdoms) se 


ajbolj prepoznaven pravljično srednje- 

veški svet je še zmerom Tolkienov, a za 

njim ne zaostaja dosti izmišljena di- 

menzija 'onega drugega R. R.ja', Geor- 
ga Martina. 65-letni ameriški pisatelj, ki deluje kot 
nekoliko poniglav Božiček s fetišem na koze, je na 
uspeh čakal dolgo. Knjižna serija Pesem ledu in og- 
nja se s prvencem iz leta 1996 ni takoj prijela, a nje- 
na priljubljenost je zložno rasla, dokler ni četrti del 
deset let kasneje takoj postal bestseller. 


A 


Martin, ki je z obiskom v Sloveniji povzročil norijo 
tipa Kelly Family, ima bogato ozadje v televizijski 
scenaristiki. Tudi zato je serija tako udarna. 


S knjigami Igra prestolov, Spopad kraljev, Vihra me- 
čev, Vranja gostija in Ples z zmaji je Martin preobliko- 
val sodobno fantazijo. Doba onkrajskih nadbitij, ki 
grozijo svetu, mogočnih čarodejev in čistunskih juna- 
kov se je z njim umaknila temnejši, bolj krvavi in živ- 
ljenjski prozi, s katero se lahko zaradi pretežne odsot- 
nosti nadnaravnega poveže širši krog bralcev. Saj ne, 
da takega pristopa pred Martinom ni uporabljal nihče. 
A ravno George je zadel žebljico na glavico z izdelano 
prozo in privlačnimi liki, naj gre za zajedljivega pritli- 
kavca Tyriona Lannisterja, pravičniškega tepca Neda 
Starka ali najstniško kraljico Daenerys Targaryen. 

Pesem ledu in ognja po svetu in v Sloveniji bere staro 
in mlado, od hardcore navdušencev nad fantasyjem 
do mamk, ki jih k Gospodarju Prstanov ne bi zvlekel 


vodov vseh prevedenih delov v trdi in mehki vezavi, 

od tega samo Igre prestolov deset tisoč, kar je za slo- 

venski knjižni trg sanjsko. Priljubljenost še podžiga 

razvpita televizijska nadaljevanka z razkrhnjenimi lo- 

banjami in razgaljenimi joški, ki jo kot Kriva pota in 

Oglaševalce moraš gledati, da imaš o čem govoriti s 
prijatelji in sodelavci. 


Meni osebno in še kakemu dolgoletnemu navdušencu 
nad fantazijo gre ves ta ropot okrog Martina rahlo na 
živce. Tudi zato, ker vemo, koliko je avtorjev, ki bi si 
zaslužili enako pozornost in prevod. Od novejših naj- 
manj Patrick Rothfuss, Joe Abercrombie, Scott Lynch 
in Richard Morgan, med starejšimi denimo Steven 
Erikson in Robert Jordan. Nekateri se celo bojimo, da 
je Martin monopoliziral področje in, tako kot pred 
njim Tolkien, s svojo špraho določil okus širših mno- 
žic. A po drugi strani je misel na večno obravnavanje 
žanra kot mladinskega daleč bolj strašljiva ... 


Hvalabogu za prigovarjanja 


Martin je z Igro prestolov in nadaljevanji zgradil zgo- 
dovinski ep za tiste, ki ne marajo resnične zgodovine 
ali jih ta ne zanima. Možak je historični navdušenec, 
tako nad pravimi zapisi kot zgodovinsko navdihnje- 
nim leposlovjem. V spletnem dnevniku, ki ga ljubko- 
valno kliče Not a Blog, je pokazal nekaj sebi ljubih del 
iz 'historical fictiona', kot so Ivanhoe Walterja Scotta, 
White Company Sherlockovega očeta Arthurja Cona- 
na Doyla in sedemdelna epska serija The Accursed 
Kings francoskega romanopisca Maurica Druona. Ta 
se dogaja v Franciji za časa 13. in 14. stoletja ter je 
bila Pesmi ledu in ognja močan navdih. 

Ravno zato, ker se tako strastno ubada z zgodovino, 
je George kar nekaj časa dvomil, da bo v knjižni niz 
vnesel izmišljene elemente. V danem trenutku si nje- 
govo pripoved stežka zamislimo brez Onih, zmajev, 
sence, ki je obiskala Renlyja, in oživljajočega plame- 
nečega viteza. A pisatelj se je šele na prigovarjanje 
omečil in vpletel gradnike, ki seriji poleg nebrzdanega 


Svet Zahodnjega (zahodna celina) in bližnjih Svo- 
bodnih mest je za nekatere tako resničen, da pre- 
učujejo sleherno podrobnost. Nato težijo Martinu. 


seksa ter serijskih izdajstev dajejo najmočnejši okus. 
Vendar na ta rovaš ni dal na stranski tir ne premnogih 
realistično opisanih detajlov, od oblačil prek hrane do 
stavb in grbov, ne družinskih dreves in preteklosti te 
ali one fiktivne plemiške rodbine. 

Prav tako se pri izdelavi celokupne dimenzije ni omejil 
na romane v osrednji seriji, ki se bo nadaljevala z The 
Winds of Winter in se zaključila z A Dream of Spring. 
(Kdaj bo eno ali drugo, vedo le on in avtorja TV-serije, 
ki jima je bojda zaupal bistvene podatke o izteku niza, 
če bi se mu kaj pripetilo.) Spisal je več obstranskih 
krajših zgodb, ki so izšle ločeno in osvetljujejo tisto, 
kar se je odvilo še pred prvim delom. Nikakor ne gre 
za tako detajlno razdelavo, kot je Tolkienov Silmaril- 
lion, posthumno izdana zbirka pesmi in mitov, ki nad- 
robno popišejo minule dogodke v Srednjem svetu ter 
širše v univerzumu Ea. Izvemo pa v njih več o staroda- 
vni dinastiji zmajskih jezdecev Targaryenov in tistem, 
kar je rdeče tlakovalo pot k Igri prestolov. 


Jajcanja z Egyom 

Slednje obelodani Vitez iz sedmih kraljestev, dobrih 
tristo strani dolga zbirka treh krajših povesti, ki jo Mla- 
dinska knjiga v trdi vezavi nudi za 30 evrov. Gre za 
trojico zgodb s skupnima temeljnima junakoma, ki so 


prej postopoma izšle v okviru več antologij - izborov 
literarnih del - v letih med 1998 in 2010. 


Levo je slovenska naslovnica Viteza iz sedmih kra- 


ljestev, ki slogovno ustreza temeljni seriji Pesem 
ledu in ognja. Na polici ne bo bodla v oči. 


Ker se novele Klativitez, Zapriseženi meč in Skrivno- 
stni vitez godijo sto let pred nam znanimi dogodki, so 
protagonisti zvečine novi. (Izvzemši Walderja Freya, 
ki se hipno pojavi kot tečno dete rezgetavega smeha. 
Ko bi ga le tedaj nekdo fental, kaj vse bi bilo prihra- 
njeno!) V tisti dobi Zahodnjemu vladajo Targaryeni, 
čeprav so nekoliko oslabljeni zaradi notranjih sporov. 
V ospredju sta vitez brez gospodarja Dunk, ki je bil 
svojčas beraški otrok, dokler ga ni v uk vzel potujoči 
mečevalec, in oproda Egg, za katerega se hitro izka- 
že, da je več, kot se zdi. Prva povest se osredo- 


toča na viteški turnir, na katerem sodelu- 
je Dunk in povzroči daljnosežne posledi- 
ce. Zlasti zanj, vsled usode nekaterih veli- 
kašev pa do neke mere tudi za kraljestvo. 
Druga novela govori o tem, kako Dunk in 
Egg posredujeta v lokalnem sporu med 
gospostvoma, kjer se sprva 'dobra' in 
'slaba' stran izkažeta za neklišejski. Tre- 
tja in najdaljša pa skozi nadaljnje sprem- 
ljanje Dunka in Egga, ki sodelujeta na še 
enem turnirju, osvetli ozadje upora proti 
targaryenskemu kralju. Tega se ne lotijo 
Lannisterji, Starki ali Baratheoni kakor 
dosti kasneje, temveč gre za družinsko 
razprtijo okrog nasledstva, ko vladar sta- 
rodavni cesarski meč podeli pankrtu na- 
mesto zakonitemu sinu. S tem ustvari do- 
daten razkol v lastni razširjeni familiji in 
posledično v Sedmih kraljestvih. 


Bedaček Dunk, 
zabit kot deske v plotu 


Če od Viteza pričakuješ enako dobro prozo in vzne- 
mirljivost dogodkov kot v temeljni knjižni seriji, boš 
razočaran. Dunk ni razdelan lik, medtem ko je Egg še 
otrok in kot tak precej nezanimiv. Tudi tisto, kar se ji- 
ma dogaja, je nekam medlo. Zaman boš iskal dogod- 
ke na nivoju Rdeče poroke in škratovega očetomora. 
Tako Dunk kot Egg sta bolj kot ne strugi, skozi kateri 
Martin usmerja svojo žgočo željo po popisovanju zgo- 
dovinskih prigod. Nekateri doživeti opisi bojev in v 
kali zatrta ljubezenska minizgodba so stisnjeni med 
dolge odstavke, kjer avtor našteva mnoge like pretira- 
no sličnih imen. Nič čudnega ni, če zamešaš opazne 
targaryenske protagoniste, saj te vsi tisti Damoni, 
Daeroni, Aemoni, Aegoni in ostali delci množice silijo 
k delanju zapiskov ali sprotnemu brskanju po netu. 
Kaj šele, ko zgodba uvede na ducate drugih velikašev, 
pri katerih je treba opisati sleherno intarzijo na šlemu, 
drugače bi se svet podrl, in do zadnjega grižljaja orisa- 
ti, kaj so gnada pri večerji izvolili požvečiti. 

Svetla točka zbirke je pogled iz drugačnega zornega 
kota. Igra prestolov zgode in nezgode pripovedujejo 
skoraj izključno iz oči velikašev. Tyrion, Arya Stark, 
Sandor Clegane in ostali trpljivci so modre krvi, tudi 
Mezinček je premožen. Pravzaprav sta edini kolikor 
toliko deprivilegirani osebi zala Brienne in omamno 
dišeči Njuh, čeprav imata oba noblesno ozadje. Dunk 
je po drugi strani nizkega rodu in nesamozavesten, 
kar da knjigi drugačen pridih. Junak si očita, da je be- 
daček, kar je posledica zasmehovanja, ko je bil maj- 
hen, ter se v družbi plemstva počuti nelagodno. 


GEORGE R.R 
% GARDNER 


ROGUES 


GEORGE R.R 


Rogues je ena od številnih antologij, ki 
jim je George R. R. Martin posodil tako 
ime kot uredniške veščine. 


MARTIN 
blevkeji 


MARTIN 


Toda avtor se ne pustiti motiti, da ne bi skozi 
visokega, močnega klativiteza nenehno razkri- 
val razširjenega univerzuma. Medtem ko se 
Dunk ubada z malimi problemi, kot je lastno 
preživetje, se okrog njega suče vrtinec dogod- 
kov, ki krojijo usodo Zahodnjega. Zaradi tega v 
zbirki ni ne tako osebnih pripovedi, kakršnih 
smo vajeni iz Pesmi, ne historičnih popisov, 
kakršne je MaR.R.tin udejanjil v drugih antolo- 
gijah. Nekje vmes je. 

Knjigo sem sicer prebral, vendar ne na dušek 
in s takim zadovoljstvom, kakršnega sem čutil 
pri Igri prestolov ter naslednicah. Enostavno je 
premalo osredotočena in preveč razvlečena, da 
bi navdušila, zlasti pri tretji noveli, ki je prava 
jara kača. Najbolj me je naprej vlekla mastna, 
izborna slovenščina Boštjana Gorenca, ki z ar- 
haizmi in ritmično poetiko ustvarja svojstven 
občutek, v maniri Štoparskega vodnika boljše- 
ga kot pri originalu. Denimo s povedmi, kot sta 
"Tyrožan z viličasto modro brado je prodajal 
bogato okrašene šleme, krasne fantazijske st- 
varce, oblikovane kot ptice in zveri, cizelirane z 
zlatom in srebrom" in "Nad vsemi sta plapolala 
kraljeva zmaja na kot noč črnih poljih: mogoč- 
na troglava zver kralja Aerysa l. Targaryena, 
rdeča kot plamen, in bela krilata furija, ki je 
bruhala škrlatni ogenj." Bodo pa s knjigo prej- 
kone zadovoljni tisti, ki jim je dežela Westeros 
drugi dom in se ne morejo nasititi pustolovščin 
v njej. Branje wikijev vseeno ni isto kot literar- 
na izkušnja. 


World bo ilustrirana, kot niz moistrskih 
zapisov predočena 'uradna' zgodovina 
dežele. Izide 28. oktobra. 


Kraljične in 
kraljeviči 


Fani bi znali čislati tudi dvoje 
novel, ki nista prevedeni in sta 
ravno tako kot Dunk/Eggove 
prigode izšli v okviru antologij. 
Ena je The Princess and the 
Oueen, ki je našla mesto v zbir- 
ki Dangerous Women z letnico 
2013. V tej je enaindvajset krat- 
kih zgodb bolj ali manj uvelja- 
vljenih fantazijskih avtorjev, od 
Martina prek Abercrombieja, ki 
se osredotočajo na močne žen- 
ske like. Tako sta v ospredju 
Martinove povesti, ki je predsta- 
vljena kot moistrov zapis, prin- 
cesa Rhaenyra Targaryen in 
njena mačeha, kraljica Alicent. 
Slednja po kraljevi smrti razgla- 
si dedinjo Rhaenyro za neprimerno na podlagi spola, na pre- 
stol pa hoče posesti lastnega sina Aegona. Vname se spo- 
pad med strujama hiše Targaryen, in to ne le med možmi, 
temveč med zmaji. Temu v zgodovini Zahodnjega pravijo 
Ples zmajev, Dance of Dragons. 

Kljub tej obetavni premisi je več kot sto strani dolga štorija 
omledna in uradniška. Martin je tu še bolj kot v Vitezu iz sed- 
mih kraljestev zaljubljen v naštevanje in drobljenje, ki sem ju 
imel kot nekdo, ki mu res ni mar čisto vsaka oseba, letnica 
in zaponka na pasu, kmalu vrh glave. Namesto oseb prevla- 
dujejo podatki, namesto odnosov izmišljena dejstva. Nekako 
sem se prebil do kraja in bil nagrajen z nekaj ostudne krva- 
vosti in bojne veličine. Predvsem na rovaš krilatih kuščarjev, 
ki se grizejo, trgajo in kurijo v zraku, ter s tem povezanih do- 
godkov v Kraljevem pristanu. Vmes pa je bilo nekaj mesa v 
obliki neprizadetega ogledovanja moralno ničeve gonje za 
oblastjo. Vendar prav užival nisem. 

Podobno menim o drugi noveli, The Rogue Prince iz še 
sveže, letošnje antologije Rogues. Ta znova v formi moistr- 
skega zapisa razlaga ozadje Zmajskega plesa, ki se začne ta- 
koj po koncu Rogue Princa. Pod žarometi sta zlasti precej 
nesrečna Rhaenyra in njen stric, mogočni, toda nekoliko 
zmešani bojevnik Daemon Targaryen, ki si jo je vzel za ženo 
po prvem zakonu in ji zaplodil dvoje sinov. Ta povest je še 
bolj zaljubljena v nizanje kvazihistoričnih faktov in čeprav je 
krajša, je z literarno-dogajaškega stališča celo manj priv- 
lačna kot Ples. 

A zopet, komur westeroške prilike dogajajo bolj kot žalobni 
jesenski vsakdan, bo pojedel tako eno kot drugo zgodbo. 
Vsaj če poseduje solidno znanje angleščine in je pripravljen 
plačati nemajhne solde za kup drugih pripovedk, ki ju sp- 
remljajo v obeh antologijah. 


Y 


STORY or V os 
E OF THRONES 


ogti ei ž 
NOVIM nal Z 
«ee? MIA < 


je ME 


- iš, FYE 
wn . ii A: A ' 
- PA) EP SA, | fAauBE, Z! 
šI juje in nato še kot stripalbum. AN 
umu Risbo je prispeval Mike Miller, ki je sodeloval tako z Marvelom kot z DC Comics. Vsebina je nekoliko okrnjena, a dejansko povesti zato lepše tečeta. N 


istega trenutka se spomnim, kot bi se zgodil vče- 
raj. Na avtobusu iz prestolnice v vukojebino sem že 
v tretje začel brati A Game of Thrones in po tistem 
nič manj kot perfektnem uvodnem poglavju, ko na- 
stopaškemu vranu hodci vzamejo mero, me je pre- 
šinilo. Kaj, če bi jaz to prevedel?! Kar čutil sem, kako besede le- 
tijo vkup, kako slovenščina nadomešča Martinovo izpiljeno an- 
glosaško prozo, kako razsvetljene podalpske množice požirajo 
to remekdelo. Oh, vznemirjenje! Ah, gradovi v oblakih! 

Seveda nisem imel pojma, v kaj bi se s čim takim spustil, itak pa 
so bogovi besede hoteli drugače. Povest je v podalpski rek na- 
zadnje uspešno prestavil moj poleg Gandalfa najljubši bradač, 
multipraktični Boštjan Gorenc, ki mu ni tuje marsikako področ- 
je. Rapal je, študiral in učil angleščino, urednikoval in pisatelje- 
val. Trenutno največ prevaja in zabava gmajno s komičnimi na- 
stopi, med drugim z lastno predstavo 50 odtenkov njive, kjer po- 
ve, da lahko dobro bičanje zraste le iz krepkega semena. Ali ne- 
kaj takega. Kljub pogostemu odrskemu udejstvovanju, Face- 
booku, tvitanju in kulturno-antropološki poddaji Glave, pa je še 
vedno našel čas za kakovosten prevod zbirke treh novih Martino- 
vih zgodb v svetu Pesem ledu in ognja. O tem zdajle spregovori- 
va, bralec pa naj okuša pšenično germansko in kremasto belgij- 
sko pivo, ki sta nama podmazovala jezika. 


Niz Pesem ledu in ognja vse bolj zaznamuje besedišče z 
žlahtno patino, kar višek doseže v odvrtku Vitezu. Knjiga je 
naphana s babiško starikavimi, imenitno in srednjeveško 
zvenečimi izrazi, ki so mlajšim že povsem izginili iz ušes — 
intarzija (okrasni vložek), kamižola (oprijet kratek moški 
suknjič), oberoč (z obema rokama), škarnik (tram ostrešja) 
in tako dalje. Kje jih stakneš? 

Najprej pomaga, da prebiram stare knjige in časnike, med dru- 
gim z enega svojih najljubših spletišč Dlib.si. Potem pa iščem po 
raznih virih. Nekaj doprinese Slovar slovenskega knjižnega jezi- 
ka, nekaj slovensko-nemški slovar Maksa Pleteršnika iz zadnje- 
ga desetletja 19. stoletja, sloveč kot "zlata knjiga slovenskega 
besedja in slovenističnega slovaropisja." V njem z dvojnim iska- 
njem najdem kake staroverske besede, ki izpadejo nadvse pri- 


Besede iz brade 


Eden bolj privlačnih elementov nove Martinove 
zbirke Vitez iz sedmih kraljestev je slovenski 


prevod. 


opravi krajši pogovor z njegovim 


avtorjem, serom Boštjanom Pižamo Stricem- 
Bedancem iz kranjske plemiške hiše Gorenc. 
Njihove besede so "Skrijte čtivo in pivo!" 


merno. Tu je tudi Enciklopedija orožja, kjer 
so imena za različne meče in sablje, ter sli- 
kanice za otroke, kjer so naslikani deli vi- 
teških oklepov. Ni pa enotnega slovarja 
srednjeveškega izrazja, obstaja le Besedje 
slovenščine 16. stoletja, kjer so besede naš- 
tete. Drugače terminologije nimamo poeno- 
tene, zato sem se moral odločati med ra- 
zličnimi viri. 


Kakšna sta prevajalski postopek in 
kotiček? 

Ko sem prevajal prvega Martina, sem še no- 
sil knjige iz knjižnic in čitalnic, lastil pa sem 
si beden majhen monitor z razmerjem stra- 
nic 4 : 3. Kupil sem ga od nekega Sergeja 
Hvale v Grosuplju, ki me je seveda nategnil. 
Prasec. To se je na srečo spremenilo in na 
moji delovni mizi sta zdaj dva 24-palčna 
monitorja. Na levem imam odprt brskalnik s 
spletnimi slovarji, glosarji in wikiji, na des- 
nem Wordov dokument s prevodom, Oxfor- 
dov angleško-angleški slovar (OED) in ma- 
le ASPjeve slovarje. Izvirno besedilo je spo- 
daj na stojalu za knjige, saj imam vedno 
skopiran ali ekološko dvostransko natisnjen 
tekst. S papirja prevajam tudi zato, da lahko 
zapišem opombo. Čeprav tega še nisem 
storil. Redno ažuriranih glosarjev vsega ni- 
mam, ker nisem najbolj organiziran. Izrazje 
si zapisujem, medtem ko mi imena manjka- 
jo. Ko pride kako na vrsto, pogledam v prej- 
šnjo knjigo, tudi zato, ker tako vidim sobe- 
sedilo in se spomnim delov zgodbe. Itak 
najprej v vsaki prevedem tiste zadnje strani, 
kjer so zbrane plemiške hiše in osebe. 


Se ti zdi, da je Vitezovo besedišče v pri- 
merjavi z izvirnikom celo nekoliko 
preveč arhaično, tako da se originalni 
ton ponekje malce izgubi? 

Veš, s tem je tako, da ton besedila ustvarja- 
jo različne stvari. Martin ga recimo z raznimi 
vljudnostnimi frazami in drugimi rešitvami, 
ki v slovenščini ne delujejo. Zato to nemara 
nadomestim drugod. Nočem pa 'lajšati' pre- 
voda in vstavljati bolj 'normalnih' besed, da 
bi bilo lažje za čitavca. 


Kateri so tvoji recimo temu prevajalski 
zgledi? 

Gor smo seveda rasli z Alojzem Kodretom in 
njegovo obdelavo Adamsovega Štoparske- 
ga vodnika po galaksiji. Nato je tu Aleš Ber- 
ger s OGueneaujevimi Vajami v slogu, za 
mlajšo generacijo pa Ana Barič Moder s ta- 

kisto Oueneaujevimi Modrimi cvetkami in Dahlom. 
Kajpak ne moreva mimo Branka Gradišnika, pri ka- 
terem bom šel proti javnemu mnenju in kot njegovo 
najboljše delo označil Alana Forda, ki ga je genialno 
prevedel. Na nekaterih mestih bolje kot Nenad Brixy, 
le da smo pač njega vajeni. Gospoda Gradišnik in 
Moder imata nepredstavljivo bogat besedni zaklad, 
pri čemer sta vse to hranila v glavah. Je pa tu treba 
povedati, da so včasih delali predvsem na prevaja- 
nju pomena, pri čemer se je izgubljal slog. Če vse 
prevedeš v nekem visokem jezikovnem registru, se 
to izgubi, ampak taka je bila jezikovna politika po 
drugi svetovni vojni. Oče Huckleberryja Finna v ori- 
ginalu govori docela kmetavzarsko, v slovenskem 
prevodu pa je slišati, kot da ima dva doktorata. 


Ko sva že pri Gradišniku, kakšna je zgodba 

o tem, da ene od knjig v nizi Pesem ledu in ognja 
nisi prevedel ti, marveč on? 

Res je, tedaj je vskočil dežurni vskakovalec Branko. 
Enostavno mi je zmanjkalo časa, saj sem pri Mla- 
dinski knjigi nastopil uredniško službo, ki je terjala 
svoje. Z Gradišnikom sem bil usklajen in je ohranil 
skoraj vse moje prevodne rešitve, le nekaj jih je za- 
menjal, recimo Vršac v sedlu namesto moje Gore, ki 
jezdi. Te sem potem sprejel za naprej, tako da vse 
štima. Mogoče bi danes vzel kar Goro v sedlu, ki bi 
bil kot Jack Nicholson med vitezi. 


Ti je avtor pri prevodu kaj pomagal ali si bil pre- 
puščen samemu sehi? Za nekatere vem, da so 
tako prijazni. 

Nič. Martin ne nudi pomoči, niti mu jaz nočem utru- 
jati po e-pošti z malenkostmi. Bi bil še kriv, da bodo 
Zmajčki prišli dve leti kasneje. Tako ali tako je Mar- 
tin na internetu dodobra obdelan, od wikijev prek fo- 
rumskih debat do spletišča Westeros.org. Tu naj- 
dem družinska drevesa z odgovori na kočljivosti, kot 
je stavek "He rode into battle with his sons," pri ka- 
terem ne veš, ali sta bila to dva sinova ali več njih. 
Ko sem pisatelja o tem baral v živo med obiskom v 
Sloveniji, je rekel, da naj kar napišem v množini, bo- 
do pa v slovenščini ti junaki bolj plodni. 


Kakšna je potemtakem uredniška vloga? 

Zna biti velika. Osebno imam srečo tako z ureja- 
njem kot lekturo. Sploh pri zadnjih dveh knjigah in 
pri teh kratkih zgodbah, kjer sem imel isto lektorico. 
Ta sama predlaga kako starinsko besedo, na primer 
colnar za carinika. Dobro je, da je uredniška oseba 
del tega sveta, da ne uleti kar od nekje za krajši čas, 
ampak pozna like, zgodbo, izrazoslovje. Tako mi 
lahko pomaga. 


Se da od knjižnega prevajanja živeti? 
Sem starving artist, stari. Starving artist. 

Čakajoči na Grand Prix 3 


Tehnologije in življenje se spreminjajo, napovedanih iger pa se enako raduje- 


mo kot pred poldrugim desetletjem. 


Takrat se je odvil londonski šov ECTS, kjer je 

največ pozornosti pripadlo razvpiti Geoffovi 
formuli Grand Prix 3, tretjemu delu Warcrafta in 
odvrtku niza Command 6 Conguer, prvoosebni strel- 
janki Renegade. GP3 je bil ob izidu pol leta kasneje 
sicer dobra simulacija, a ni pustil enako nadmočne- 
ga vtisa kot dvojka. Renegade se je prav tako izkazal 
za zgolj soliden izdelek, ki je kmalu utonil v pozabo. 
Realnočasovka Warcraft III se je seveda z najbolj si- 
jajnimi črkami vpisala v kronike, a četudi ga je Bliz- 
zard napovedal za prihodnje leto, je izšel šele poleti 
2002, torej dve leti in pol kasneje. Odtlej ne dajejo 
več obljub. "When it's done." 
Čeprav se v sodobnem svetu, ko smo na liniji neneh- 
no in to superhitro, sploh ne spomnimo drugačnih 
časov, so ti bili še ne tako davno nazaj. V Jokerju 74 
smo 'testirali' različne ponudnike interneta, med njimi 
mnogo imen, ki ne obstajajo več, recimo K2, Kiss in 
S5. ISDN je sicer s svojimi 64 kilobiti nišno že obsta- 
jal, toda osredotočili smo se na analogni klicni do- 


Se: smo bili sejmarski tudi leta 1999. 


Novi rod, ki lola, wowa in coda, ne pozna tročrkov- 
nic GDI in Nod. A svojčas sta bili to frakciji, prosla- 
vljeni bolj kot danes Horda in Aliansa. Command 8 
Conguer je ključna besedna zveza, konkretno pa 
smo takrat opisali dvojko, Tiberian Sun (90). V tej 


realnočasovni strategiji so se Združeni narodi po- 
novno vojevali s Kanovimi teroristični tanki. Misije 
so 'vlekle kot vrag' in večigralstvo je postalo polno- 
praven sestavni del. Igra je dandanes zastonj. 


Veste, da je NHL štartal z letnico 95? Letošnji je 
potemtakem dvajseti po vrsti! Tisti s pripono 2000 
kljub milenijski označbi ni prinesel hudega premi- 
ka, marveč je zvečine le spoliral in nadgradil ele- 
mente predhodnika. Dičil se je z izvrstno podobo 
in animacijo, dinamična kamera in komentator pa 
sta ustvarila verno vzdušje. Vseeno je bila ocena 
91 nekam pretirana, kajti tedajšnji opisovalci šport- 
nih iger so pisali vse preveč navdušensko. 


šolovaj 1999 


se spominja starih vremen. 


stop. Saj veste, na onega, ko modem najprej vrti šte- 
vilke, nato cvili kot zmrznjen maček na cirkularki, na- 
kar ti čez pol ure začne telefonski dvojček butati po 
vratih, ker ne more nikamor klicati. Če smo kratke 
demote downloadali s 4 kilobajti na sekundo in nam 
pri tem ni linija dol padla vsako uro, je bil to že uspeh. 
Irc, Kvaka pa nage babe, tako smo zabijali cajt na ne- 
tu, dočim so imeli do wareza dostop le najbolj pos- 
večeni. In še to so bile okrnjene igre, oropane filmč- 
kov ter govora. Tedaj seveda še ni bilo torrentov, niti 
Facebooka, YouTuba in sličnih novodobnosti. Še 
Google je bil v plenicah in v svoji beti le eden od mno- 
gih iskalnikov, ki smo jih predstavili v reviji. Na pr- 
vem mestu je bil tisti čas Yahoo, ki v resnici sploh ni 
bil iskalnik, marveč imenik. Sledili so Altavista, Exci- 
te, Infoseek in Ask Jeeves. Ter Slowwwenia! Polovice 
ne pomnim niti sam. 

Ob listanju mnogih opisov in testov, med ostalim čis- 
to novega AMDjevega procesorja athlon in hecnega 
voodooja 3 3500 z bajsastim avdio-video kablom, mi 
pade v oko reportažica s češke predstavitve novega 


Kaj imata skupnega Deus Ex in Bioshock? Obema 
je bil navdih System Shock 2 (92), kultni spoj 
prvoosebne streljanke, frpjke in še grozljivke. Pah- 
nil nas je v okrvavljene hodnike vesoljske ladje, 
polne renčanja zombijskih gnusob. Za preživetje 
smo si morali v glavo vtikati čipe in se povezati z 
umetno inteligenco SHODAN, slovitim negativcem 
iz enice! Napeto vzdušje in trpka pripoved sta av- 
torja Kena Levina postavila na igričarski zemljevid. 


Ni treba vedno dirkati s ferrariji po tazaresnih pro- 
gah, marveč zna biti šibanje z malim avtočkom po 
sekretni deski (Micro Machines), s kamenodobnim 
mopedom med vulkani (BC Racers) ali pravljičnim 
gokartom (Mario Kart) celo še bolj zanimivo. To je 
dokazal tudi Re-Volt (85), dirkalnica modelčkov na 
daljinsko vodenje. Drveli smo po trgovini z igra- 
čami, ladijski palubi in muzeju, zdrsavali na ma- 
dežih olja, pobirali turbo ter se res fino zabavali! 

Command 8 Conguera. Tja je Snetega peljal EA, do- 
godek pa je bil vzhodnoevropskim novinarjem pri- 
merno - češki. En tank, dva vojaška kamiona, par 
bab v uniformah, sod piva in šotor, v katerem se je 
moral naš človek boriti s trumo Poljakov, da je lahko 
preizkusil hotno igrico. No, danes nas založniki ne po- 
vabijo nikamor več. Emerging market, pač. 


Silno takratno priljubljenost akcijskih strategij do- 
kazuje tudi Age of Empires Il: The Age of Kings 
(92). Pričeli smo s pazantom, ki je nabiral hrano in 
žagal les, kmalu pa smo zidali gradove, katapulte in 
ladjevje ter zavojevali mejaške dežele. Vključena je 
bilo trinajsterica narodov, od Keltov prek Tevtonov 
do Japoncev, vsaka seveda z lastnimi enotami in ar- 
hitekturo. 2D-grafika in uravnoteženost sta se dob- 
ro postarali, zato so lani igro uspešno poizdali. 


Največji tržni delež športnih iger si reže EA Sports, 
fuzbal izdaja še Konami in košarko 2K Sports. 
Včasih pa je bilo hokejev in žogalnic kar precej. Ena 
takih je bil NBA Inside Drive 2000 (85), Microsof- 
tov parketni poskus. Šlo je za resno, a nedodelano 
košarko brez večigralstva in kariere. Solidno oceno 
si je prislužila le zaradi polovične cene (in nekri- 
tičnosti opisovalca). Zgodbo je Microsoft nadalje- 
val z nekaj izdajami za prvi xbox, nakar je obupal. 


GESLO 

IZ SLIKE 
GEOM. LIK, 
KI IMA 


8 KOTOV, 

METULJ Z 

OGRODJE 
ZA TRTO, 
BRAJDNIK 


REZINA, 
KOS 


VEŽBA, 
TRENING 


ELEMENT 


S CoD-megabloksi se bodo špilali: Miha Šlebir iz 
Ljubljane, Goran Borovnik iz Prebolda, Simon Mez- 
gec iz Materije. Rešitev: ZAKLEP. 


Znanstvenofantastičnih prvo- 
osebnih streljank se baš ne ta- 
re, sploh takih z visokim pro- 
računom, neomadeževanim 
pedigrejem in obljubami o 
prelomnosti. Zato je konzolna 
skupnost tolikanj bolj nestrp- 
no pričakovala Destiny, ki je 
izšel 9. septembra. Gre za 
nažigačino v Halu podobnem 
univerzumu, kjer mogočni 
vojščaki branijo človeštvo 
pred aliensko pogibeljo in se 
množično udejstvujejo v odpr- 
tem, večplanetnem svetu. Iz- 
delek za stare in nove konzole 
je bil nazarensko razvpit že 
pred izidom, vložki pa so veli- 
kanski in pričakovanja takisto. 
Noriji se lahko pridružiš doce- 
la brezplačno, če boš izžreban 
v tejle nagradni igri. Do 7. ok- 

DELAVEC 
V TKALNICI 


Izžrebanci kražke: Žan Dovč iz Ljubljane, Ljubomir 
Radič iz Postojne in Katja Hvastja iz Kopra. 


Rešitev je bila: GALAKTIČNI REDARJI. 


KVIZNIK USODE 


tobra vnesi rešitveno geslo v 
glasovnico na spletni strani 
Joker.si in nemara boš prido- 
bil navadno edicijo špila oziro- 
ma ta nazarensko drago spe- 
cialno. Veš, da boš to storil. 
To je tvoja Usoda. 


1. Ključen Destinyjev ele- 
ment je ... 

u) živo vesolje z nepredvidljivi- 
mi dogodki 

e) res nadmočno mahedrajoči 
plašči na človečkih 

s) revolucionaren prvoosebni 
pogled - IZ OČI! 

i) "UNGH!"" oglašanja umira- 
jočih 


2. Avtorji Destinyja Bungie 
so se proslavili s serijo Halo, 
še prej pa z macovo igro ... 
r) Ouake 

b) Infinity Blade 

a) Leisure Suit Larry 

s) Marathon 


3. Destinyjevo prizorišče je 
naš sončni sistem. Prvi pla- 
net je Merkur, zadnji pa ... 


PREDMET 
OVALNE 
OBLIKE 


Geselj, ki izhaja iz kražkine slike, napiši v glasov- 


nico, ki jo poišči na rumeni stranki Joker.si, do 7. 
oktobrija inkluzivno. Nagrade obstajajo. 


z) Pluton 
o) Neptun 

k) Mars 

n) Proksima Kentavra 


4. Za glasbo je zadolžen 
Martin O'Donnell, avtor kult- 
ne Halove melodije, pomaga 
pa mu megazvezdnik ... 

č) Snoop Dogg, yo 

žnj) kibernetsko oživljen Mic- 
hael Jackson 

d) Paul McCartney 

f) Justin Timberbieber 


5. Najpogosteje predna- 
ročena igra v zgodovini je ... 
n) jejhata, prav Destiny! 

a) ne pa ne, The Sims 

r) Watch Dogs so 

t) emmmm, Diablo? 


6. Očitna navdiha za Destiny 
sta bila: 

š) Lolek in Bolek 

o) Star Wars in vestern 

|) Tolkien in Martin 

c) ogenj in meč 

elo mi je žal, Gregurec, ampak s prikazanim 
znanjem vam ne moremo priznati opravljene- 
ga predmeta. Biologija je eden temeljev, na 
katerih sloni celotna znanost, vaše znanje pa 
ne dosega minimalnega standarda. Morali boste pona- 
vljati letnik. Hvala in nasvidenje." 
Zadnjih besed niti ni več slišal, saj se je že napotil proti 
vratom. Točno je vedel, da bo popravca pogrnil, vsaj 
dokler jih bo biologijo poučevala ta prekleta kača. Že 
med šolskim letom se je iz njega odkrito norčevala in 
mu posmehljivo zastavljala navidez enostavna vpraša- 
nja, na katera je po njenem vedno odgovoril napak. In 
že takrat mu je povedala, da če bo le mogoče, letnika ne 
bo izdelal. Ni mogel pozabiti privoščljivega režanja, ko 
je videla, da ima štiri popravce. In prva dva je naredil 
brez težav. 
"Te je fuknila, a?" je zaslišal s svoje desne. Tam je sedel 
Goran in brskal po matematičnem delovnem zvezku. 
On jo je letos odnesel samo z dvema nezadostnima in 
angleščino je začuda spravil skozi. Na matematiko je še 
čakal, preizkus naj bi se pričel šele čez dobro uro. 
"Ma ko jo jebe, kuzlo zahojeno. Celo leto me je imela na 
piki in me jebala. E, jaz pa ne jebem njenega predmeta. 
Naj mi en razloži, kaj mi bo v lajfu koristilo fukarjenje 
paramecijev in Mengelejevi poskusi!" 
"Misliš Mendlove?" 
"Ne mi zdaj še ti, Mendel, Mengele, Irak, Iran. In če re- 
češ, da parameciji ne fukajo, ti zatlačim knjigo v šupak!" 
"Ej, izi, stari, sam dejstvo je, da si dejansko največji an- 
titalent za biologijo na šoli. Ni vsega samo stara kriva." 
"Raj matko vpraš, koliko sem se spoznal na biologijo, 
ko sem ji ga vtaknil!" 
"Kaj pa še imaš za nardit?" 
"Zdaj nič, še enkrat v tretji letnik. Stara bo spet spuščala 
kot Plečnikove zapornice. Ko jebe še njo. Pejd, greva 
enga namotat, tole me je čisto fuknilo s tira." 
"Stari, ne vem no, rad bi naredu tole mato ..." 
"Kaj si se zdaj uprpil, če ne boš, bova vsaj sošolca. Itak 
imaš še koliko, dve uri do izpita? Pitagorovega izreka 
tačas ne bodo iznašli nanovo!" 
Družno sta se odpravila v park ob telovadnici, kjer je ne- 
kaj dreves dajalo prijetno senco in predvsem zaklon 
pred nepovabljenimi očmi. Matematična vadnica je za- 
časno postala podlaga za mešanje zelenih in tobačnih 
delcev in kmalu sta puhala gost dom. 
"Še dobro, da je bolj kot ne perje, imam res šanse, da 
naredim to matematiko." 
"Ma daj, kaj boš imel od nje. Stari, ja vidiš, da od šole ni- 
maš ničesar. Dnar je važen. Če rabiš diplomo, že najdeš 
enega napiflanega idiota, da to naredi, kar mora bit na- 
rejeno. In to dobesedno za drobiž. Biznis je tisto, kar šte- 
je. Če maš keš, te noben ne vpraša za šolo!" 
"Ma ja, ni drugega kot ena pizdarija. Starci nas v šole 
vtikajo, da se lahko sami fukajo doma, ko nas ni." 
"Ja, in tisti s šolami so bedniki. Tako kot ta kurčeva baj- 
la. Nedojebana, potem pa frustracije izživlja. Najraje bi ji 
nekaj ušpičil, preden vsemu temu rečem adijo." 
Goran je kljub varstvu krošenj nezaupljivo pogledoval 
naokoli, kot da bi pričakoval, da ju bo vsak trenutek ne- 
kdo zasačil. Zato je tudi videl labradorca, ki si je taista 
drevesa izbral, da bi se olajšal. Dregnil ga je: 
"Ej, lej cucka! Ji neseva frišen pasji drek v kateder? 
Šola bo zdajle še cel teden zaprta. Si predstavljaš smrad 
v učilnici?" 
"Ne, imam boljšo idejo. Veš, kaj smrdi bolj od pasjega 
dreka?" 


Smuknila sta po opustelem hodniku. Večina učencev, ki 
so ravno tako morali del počitnic nameniti učenju, je 
svoje že opravila. Tisti, ki so še čakali na zadnjo prilož- 
nost, pa so se kot maloprej onadva porazgubili naokrog 
šole. Profesorji so se bržkone prekajali v zbornici. 

DREK ZA 


Kljub temu pazljivost ni bila odveč. Greg je poklju- 
kal vrata biološkega kabineta in na njuno veliko 
veselje so se odprla. V sobi ni bilo nikogar. Še k 
sreči, kajti pripravljenega nista imela nobenega iz- 
govora. Hitro sta smuknila noter. 

"Okej, kam, za največjo učinkovitost?" 

Oči obeh so se najprej usmerile proti akvariju. Ven- 
dar sta idejo opustila, ker je bil previsok; potrebo- 
vala bi lestev. Goran je že iskal nekaj primernega, s 
čimer bi vlomil v predal v katedru, ko je začutil trep- 
ljaj na rami. Obrnil se je in se znašel iz oči v dupli- 
ne z lobanjo šolskega okostnjaka. 

"Bu!" 

Proti svoji volji mu je ušel krik, a ga je enako hitro 
udušila Gregova roka na ustih. 

"Pššt! Tiho bodi!" 

"Kaj me pa strašiš, idiot" 

"Ne, stari, to je to! Se spomniš, kako mi je pred 
počitnicami povedala, da imam drek namesto 
možganov? Evo, ga bo dobila nazaj!" 

"Model, ti nisi normalen," je skušal ugovarjati Go- 
ran, a mu je že ob sami ideji šlo na smeh. Nekaj ta- 
kega si tista mrha res zasluži. Drek namesto mož- 
ganov! Kakšna ideja! Greg, ki je odložil koščeno 
glavo na kateder, si je že odpenjal hlače. 

"Primi jo." 

"Fak of, stari, ne bom ti držal lobanje pred ritjo!!" 
"Kaj misliš, da lahko ciljam?? Vsaj tako jo nastavi, 
da ne bo šlo mimo!" 

Čez trenutek je dodal: "Pa pokrov snemi!" 

Goran ga je že hotel popraviti, da lobanja nima po- 
krova, marveč teme, a se je pravočasno ugriznil v 
jezik. Razlagati Gregurcu osnove anatomije bi bilo 
kot okostnjaka učiti jedrske fizike. Nemara teže. 
"Daj še papir." 

Mehko klobaso je spremljal neubran zvok uhaja- 
jočih črevesnih plinov in po kabinetu se je razširil 
agresiven vonj. 

"Madona, kaj si pa žrl! Nas bodo Američani ob- 
točili, da imamo orožje za množično uničevanje!" 
"Pristna domača roba, modelček, stara je včeraj 
kuhala sarmo!" Zapel si je hlače in z dvema zloženi- 
ma kosoma papirnate brisače odnesel lobanjo v 
učilnico. 

"Tako, naj diši in se razvija drekmožganska kurba- 
rija," je zadovoljno zrecitiral, medtem ko je natikal 
zdaj dosti bolj polno glavo nazaj na model okostja. 
Nato sta jo hitro podurhala ven, se v smehu drega- 
la pod rebra in šla vsak po svoje. Le da se je Goran 
čez kake četrt ure vrnil in znova sedel pred mate- 
matično učilnico. 


Zadnji vikend pred začetkom šolskega leta je bil 
res buren. Kot da so se vsi odločili iztržiti še nekaj, 
preden se znova prične vsakodnevna monotonija. 
Koncert v parku je bil seveda dogodek, na katerem 
nisi smel manjkati, in tako sta Greg ter Goran zno- 
va naletela drug na drugega. Oba že konkretno pod 
vplivom raznoterih substanc sta takoj obudila spo- 
mine na avanturo. 

"Kaj si res šel nazaj?" 

"Ja, in naredil, si moreš mislit!" 

"Na to se pije, stari!" 

Steklenica se je umikala steklenici in ravno tako se 
je zmanjševala njuna presoja. Zato ni bilo čudno, 
da sta se zapletla s študenti, ki so prav tako uživali 

MOŽGANE 


zadnje dni pred jesenskim izpitnim obdobjem. Beseda 
je dala besedo in Gregurc je seveda moral mahniti 
prvi. Na njegovo nesrečo je naletel na posebej srbori- 
te Štajerce in še preden bi mu kdo uspel priskočiti na 
pomoč, je dobil tako na gobec, da so mu iz ust v le- 
pem loku odleteli kar trije zobje. Padel je kot po- 
košen. Nasprotnik mu je kanil nameniti še nekaj brc, 
a je Goran nemočno posredoval: 

"Pusti ga zdaj, vidiš, da je koma!" 

Začuda so bili študenti s krvavim davkom zadovoljni 
in so jo ubrali po svoje. Goran je skušal kolega spravi- 
ti k sebi, toda mešanica alkohola in bogsigavedi še 
česa, podkrepljena z udarcem, je bila preveč. Pre- 
plašeno se je pognal iskat reševalce. Ko pa se je vrnil 
z njimi, Grega ni bilo več. 

"Očitno ni bilo tako hudo z njim," se je zarežal eden 
od reševalcev. "Dolžan si nam pijačo, ker si nas zvle- 
kel sem." 


Greg je mukoma odprl oči. Bleščava svetloba mu še 
nekaj trenutkov ni dala vedeti, kje je. Potem se je bo- 
leča belina počasi zjasnila v podobo kopalnice. Ležal 
je v banji, ves krvav in pobruhan. Očitno ga je nekdo 
dostavil domov in ga pustil na edinem kraju, ker se bo 
lahko očedil. 

Nato je ugotovil, da to ni domača kopalnica. Zaslišal 
je glas in skušal obrniti glavo, da bi videl, od kod pri- 
haja. Pa ni šlo. 

"Mišični relaksant. Zelo majhna doza, nisem hotela, 
da te pobere. Ob vsem tistem, kar si že sam ruknil va- 
se." 

Glas mu je bil srhljivo znan. 

"Lagala bi, če bi rekla, da ne bo bolelo. Ampak po- 
tem, potem boš pa morda končno enkrat v življenju 
koristen." 

Zadnja stvar, ki jo je še zaznal, je bil smrad. Smrad 
njegovega lastnega telesa, ki se je topilo v tekočini. 
Drobna postava, skorajda scela zakrita z gumijastim 
predpasnikom, jo je zlivala po njem. Bolečine res sko- 
rajda hipno ni bilo več, kajti živčni končiči so bili 
požgani malodane v trenutku. Kislina, je pomislil. Ne 
zato, ker bi obvladal kemijo, marveč ker je gledal tisti 
francoski film o čistilcu. 


Li Li bi 


Goran je po dobri stari navadi sedel v zadnjo klop. 
Sošolke so navdušeno čebljale o počitniških prigodah 
in druga drugi kazale fotografije na telefonih, tiste, ki 
jih ne naložiš na Facebook. Naveličano je frcal dragu- 
lje po ekranu in čisto preslišal, da je v razred prišla 
razredničarka. Šele ko ga je pod rebra dre- 

gnil sosed, je začudeno dvignil pogled. - 
"Saj vem, da imaš več pameti v telefonu 
kot v glavi," ga je ukorila razredničarka, 
"ampak mislim, da ti ne bo škodilo, če 
malo prisluhneš." 

Že je poklapano pospravil telefon v žep, 
vesel, da mu ga ni zaplenila, ko mu je 
zastal dih. 

Ob razredničarki je visel nov, 
bleščeče bel okostnjak, ki so 
mu manjkali trije zgornji se- 

